
ELOSZO. 


„Áldom  az  isteni  gondviselést,  hogy  az,  amiről  ifjú- 
koromban álmodoztam  s  aminek  előkészítésére  férfikorom- 
ban évtizedekig  dolgoztam,  most  öreg  koromban  az  Ő 
kegyelme  által  megvalósulhatott.  Most  már  én,  öreg  szol- 
gája a  Rákóczi-kultusznak,  befejeztem  feladatomat." 

E  szavak  kíséretében  adta  át  néhai  Thaly  Kálmán 
1906.  október  27-én  II.  Rákóczi  Ferenc  fejedelem  és  buj- 
dosó társainak  hamvait  az  ország  határán,  Orsován,  a  magyar 
kormánj^nak. 

Azóta  a  „Rákóczi  leghűségesebb  íródeákjának"  ham- 
vai is  porladnak  a  pozsonyi  temetőben.  Feladatát,  amelyet 
1889.  október  7-én  kezdeményezett,  midőn  Fraknói  Vilmos- 
sal a  galatai  St.  Benoit-templomban  felásta  11.  Rákóczi 
Ferencnek  és  anyjának  Zrínyi  Ilonának  sírját,^  s  a  nemzet 
egyetemes  részvéte  mellett  a  hazai  földbe  elhelyezte  e  ham- 
vakat, valójában  befejezte. 

Legyen  e  könyv  Thaly  Kálmán  emlékezetének  szen- 
telve, melyet  a  magyar  tudományos  akadémia,  történeti 
bizottsága  fáradhatatlan  elnöke  s  a  magyar  történetírás 
újkori  leglelkesebb  agitátora  érdemeinek  elismeréseképen 
terjeszt  a  közönség  elé.  Mert  ez  a  munka  az  ő  nevéhez 
fűződik,  ezen  csüggött  élte  utolsó  két  évében  s  ha  megéri, 
öröm  és  büszkeség  fogta  volna  el. 

'  Rákóczi  emlékek  Törökországban;  II.  Rákóczi  Ferenc  fejedelem 
hamvainak  feltalálása.  Budapest,   1893.  Athenaeum. 

Élek  az  alkalommal  és  elmondok  egyetmást,  hogy 
mikép  jött  létre  e  munka. 

Midőn  Ő  császári  és  apostoli  királyi  Felsége  gróf 
Tisza  István  akkori  miniszterelnök  előterjesztésére  1904. 
április  18-án  kelt  legfelső  elhatározásával  utasította  a  magyar 
kormányt,  hogy  II.  Rákóczi  Ferenc  hamvai  hazaszállításá- 
nak kérdésével  foglalkozzék,  a  helyrajzi  megállapítás  és  a 
kiadatási  eljárás  körülményeit  illetőleg  1904.  végén  már 
megtörténtek  az  előkészületek,  ügy  hogy  1906-ban  csak  a 
hamvak  hazahozatalának  technikuma  volt  megállapítandó. 
Úgy  az  előtanulmányok  folyamán,  mint  a  hazaszállítás 
alkalmából  Thaly  Kálmán  volt  a  kormánynak  tanácsadója 
s  a  legapróbb  részletek  megállapításánál  döntő  szakértője. 
E  sok  utánjárást  igénylő  munkálatoknak  kettős  céljuk  volt, 
egyfelől  bizton,  a  történeti  hitelességnek  megfelelőleg  meg- 
állapítani a  fejedelem  és  bujdosó  társainak  halála,  az  elte- 
mettetés s  a  maradványok  antropometriai  körülményeit,  más- 
felől pedig  a  hazaszállítás  zavartalan  menetét  biztosítani. 

E  munkálatok  folyamán  számos  történeti  kérdés  vető- 
dött fel.  Újból  fölmerült,  hogy  a  törökországi,  jelesül  a 
konstantinápolyi  levéltárakban  bizonyosan  lenni  kell  erre  a 
korszakra  vonatkozólag  számos  még  fenmaradt  anyagnak. 
Hisz  Mikes  Kelemen  leveleiből  is  föltetszik,  hogy  II.  Rákóczi 
Ferenc  rodostói  udvara  élénk  hivatalos  és  írásbeli  össze- 
köttetésben állott  a  portával.  Bár  ez  az  udvartartás,  1718-tól 
1735-ig  csak  olyan  Damokles-kardjaként  szerepelt,  mely 
sohasem  esett  le,  mindamellett  oly  tényező  volt,  melyről 
azoknak,  akiket  a  porta  politikája  közelebbről  érdekelt,  tudo- 
mást kellett  szerezniök.  Ezért  Thaly  Kálmán,  kapcsolatban 
a  kegyeletes  aktussal,  széleskörű  tanulmányokat  indított  meg 
az  összes  európai  levéltárakban  s  a  konstantinápolyi  fran- 
cia követségnek  Parisba  szállított  erre  vonatkozó  levelezé- 
seit is  leíratta.  Az  európai  anyag  folyton  gyűlt  és  nyilván- 
való lett,  hogy  a  Rákóczi-emigrációnak  újabb  és  imeretlen 
részletei  megérdemlik  a  velük  való  tüzetesebb  foglalkozást. 
Csak  maga  a  törökországi  portai  anyag  hiányzott.  Ekkor 
merült  föl  az  eszme,  hogy  nem  lehetne-e  II.  Abdul  Hamid 
szultán    1904-iki,    főleg   Kolossá  konstantinápolyi  követségi 


tanácsos  hazánkfia  közbenjárásával  kieszközölt  Irádéjának 
azon  pontját  megvalósítani,  amely  megengedi,  hogy  a  Rákóczi- 
emigrációra vonatkozó  törökországi  irományok  kutatására 
megadassék  a  legfelső  engedély. 

Midőn  azután  1906.  október  18-án  a  magyar  ország- 
gyűlés kiküldte  országos  bizottság  az  akkori  nagyvezérnél, 
Ferid  pasánál  tisztelgett,  ez  a  kérdés  is  szóba  került  és  ő, 
valamint  az  akkori  külügyminiszter,  Tevfik  pasa  is  meg- 
ígérték támogatásukat  és  az  ügy  iránt  melegen  érdeklődtek. 

Török  földön  járván,  kivált  az  akkori  viszonyok  között, 
amidőn  minden  eszme  és  szándék  csak  a  legnagyobb  türe- 
lemmel volt  megvalósítható,  az  országos  bizottság  eleve  is 
tudta,  hogy  a  hamvak  hazaszállítása  után  ez  az  akadémikus 
engedély  sohasem  fog  valóra  válni,  ha  az  akkor  fölkeltett 
lelkesedés  hatása  alatt  beérjük  tisztán  az  engedelemmel. 
Élni  is  kellett  vele.  Ezért  s  mert  a  kérdés  fontosságát  ille- 
tőleg minden  tén3'ező  egy  nézetet  vallott,  az  akkori  magyar 
királyi  kormány  pedig  beleegyezett,  az  országos  bizottságnak 
egyik  tagja  már  október  27-én,  nyomban  a  hamvak  átadása 
után  visszautazott  Konstantinápolyba  s  a  nagyvezérnél  októ- 
ber 31-én  az  országos  bizottság  nevében  beadott  egy  emlék- 
iratot, amelyben  a  szultán  engedélyének  megvalósítása  érde- 
kében a  tényleges  kutatások  eszközlését  kérelmezte.  Ferid 
pasa  beváltotta  igéretét  s  egy  külön  kimerítő  engedély  uta- 
sította a  török  irattárak  főnökeit,  hogy  a  magyar  királyi 
kormán}^  rendelkezésére  bocsássák  az  általa  kijelölendő  ira- 
tokat. Immár  csak  annak  a  szakférfiúnak  kijelölése  volt 
hátra,  akire  e  sok  türelmet,  nagy  szakértelmet  és  alapos 
török  nyelv  és  irodalmi  tudást  igényelő  feladatot  bízni 
lehessen.  E  szakembert  szerencsénk  volt  megtalálni  dr. 
Karácson  Imre,  a  gj^őri  kisszeminárium  izgazgatója  szemé- 
lyében. Karácson  Imre  már  addig  is  feltűnt  a  török  törté- 
netírók fordításával  és  török  irodalmi  tanulmányaival.  Kész- 
séggel vállalkozott  tehát  a  feladatra  és  gróf  Széchényi 
Miklós  gyön  püspök  a  hazafias  és  tudományos  célra  való 
tekintettel  megadta  az  engedélyt,  hogy  Törökországban 
levéltári  kutatásokat  végezhessen,  amivel  a  magyar  történeti 
tudományt  hálára  kötelezte. 

Immár  négy  esztendeje,  hogy  dr.  Karácson  Imre  lanka- 
datlan szorgalommal  búvárkodik  s  legyőzve  a  keleti  vis  inertiae 
következtében  minden  lépten-nyomon  felmerülő  akadályokat, 
a  leírhatatlan  rendetlenségben  levő  iratok  között  megtalálta  a 
Rákóczi-emigrációra  vonatkozó  portai  leveleket.  Nem  egyszerű 
lelkesedés  vezette  Karácsont,  hanem  a  cél  eléréséhez  kíván- 
tató fanatikus  önbizalom,  mely  nem  riadt  vissza  betegség- 
től, penésztől,  várakozástól,  tízszeres  visszautasítástól.  Ennek 
az  erős  akaratnak  győznie  kellett  és  a  történetbúvároknak 
nagy  segítőtársa,  a  véletlen,  segedelmére  jött,  amidőn  ezer- 
nyi lom  között  éppen  e  csomókhoz  nyúlt.  Ennek  köszön- 
heti a  magyar  történetírás,  hogy  most  már  a  Rákóczi- 
emigráció  történetének  egyik  eredeti  forrását  kapja  ebben 
az  érdekes  kötetben.  Ha  Thaly  Kálmán  megérte  volna  e 
kötetet,  bizonyára  reá  várakozott  volna  az  a  kedves  köte- 
lesség, hogy  avatott  kézzel  feldogozza  ezt  a  „szűz  anyagot", 
így  csak  az  ő  emlékéhez  fűződik,  ő  kezdeményezte,  a  hű 
tanítvány  végrehajtotta  és  a  szerencsés  kezű  derék  kutató, 
ki  előszavában  maga  számol  be  az  iratokról,  érdemteljesen 
befejezte  a  munkát. 

De  nemcsak  a  történetírás  veszi  majd  hasznát  e  leve- 
leknek, hanem  mindenki,  akiben  van  történeti  érzés,  érdek- 
lődéssel fogja  megtapasztalni  ennek  a  különös  török  világ- 
nak az  eszejárását,  amely  e  levelekben  megnyilatkozik  és 
ha  érdekli,  sokat  megért  azoknak  a  gondolatvilágából,  akik- 
nek haló  porai  immár  a  hazában  nyugosznak. 


Éppen  végére  értem  az  előszónak,  melynek  megírására 
Karácson  kért  föl,  midőn  máj.  4-én  halálhíre  érkezett  Kon- 
stantinápolyból. Nagy  remények  fűződtek  e  páratlan  szor- 
galmú búvárunk  működéséhez.  Szétfoszlott,  akár  a  délibáb, 
az  a  kép,  melyet  magunk  elé  varázsoltunk,  hog}'  íme  meg- 
találtuk a  magyar-török  vonatkozások  történetíróját.  Szivet- 
facsaró érzés  fog  el,  meggondolván,  hogy  mindazon  becses 
személyes  összeköttetés,  az  a  helyi  ismeret,  melyet  ez  a 
szelíd  lelkű  magyar  tudós  pap  a  török  irodalmi  körökben 
szerzett,  veszendőbe  ment. 

Mondják,  hogy  mindenkit  lehet  pótolni.  Statistice  igen, 
genetice  nem.  Mert  Karácson  az  egyetlen  tudós,  —  euró- 
paiakat és  törököket  egyaránt  értve  —  aki  a  török  levél- 
tárakat ismerte.  Az  ő  tanácsát  kérték  ki  a  török  hivatalos 
és  tudományos  körök,  ha  forrásaikról  tájékozódni  akartak. 
Nincs,  aki  ürült  nyomába  lépjen. 

Ősrégi  keleti  monda,  hogy  nagy  épületek  csak  úgy 
létesülhetnek,  ha  eleven  emberáldozattal  engeszteli  meg  a 
mester  a  sötét  szellemeket;  ilyen  áldozat,  melyet  a  tudás- 
vágy követelt :  a  mi  hős  Karácsonunk.  Mert  a  szó  szoros 
értelmében  hős  volt,  aki  a  csatatéren  halt  meg.  Százados 
penész  bontotta  aktahalmazon  ülve,  meggémberedett  ujjal 
írt  és  másolt  félhomályban,  nem  kímélve  testét,  lelkét.  Egy 
kis  sebet  vőn  nem  rég,  melyre  nem  ügyelt.  Vérmérgezés 
állott  elő.  Félholtra  válva,  titkolva  baját,  nehogy  forrásait 
elzárják,  tovább  dolgozott.  A  halál  törhette  meg  csak  ezt 
a  fanatikus  idealistát,  akit  bátran  odaállíthatunk  Körösi 
Csoma  Sándor  mellé.  A  Gondviselés  úgy  rendelkezett  a 
maga  kifürkészhetlen  bölcseségében,  hogy  elvette  őt  tőlünk 
s  ez  az  ő  kedves,  nagy  buzgalommal  készült,  történeti  cse- 
megének szánt  munkája  —  az  utolsó  betűig  tőle  javítva  — 
nélküle  lásson  napvilágot. 

Sine  me  íbit  liber  in  urbem.  Fiat  voluntas  Tua. 

Budapesten,  1911  május  hó  5-én. 


Thallócsy  Lajos. 


BEVEZETÉS. 


A  Rákóczi-emigráció  törökországi  történetét,  a  szám- 
űzött fejedelemnek  s  a  vele  együtt  hontalanná  vált  magyar 
bujdosóknak  küzdelmeit,  hányt-vetett  életét  foglalják  maguk- 
ban ezek  az  időrendbe  szedett  okiratok,  melyeket  a  kon- 
stantinápolyi levéltárakban  találtam. 

Az  utolsó  magyar  fejedelemnek  s  vele  kibujdosott 
híveinek  száműzetésben  töltött  éveiről  sokféle  közlemény  és 
tanulmány  jelent  meg  ez  ideig  is.  Első  sorban  magának 
Rákóczi  fejedelemnek  vallomásai^  számos  részletet  elmon- 
danak az  emigrációról ;  azután  Thaly  Kálmánnak  sok  köz- 
leménye és  müve,  különösen  a  Rákóczi-anlékek  Török- 
országban'^ című  könyve  szólnak  a  fejedelem  és  hívei  török- 
országi eletéről.  Ezeken  kívül  Arnethnek  Savoyai  Eugenről 
irt  terjedelmes  könyvében,  Hormuzaki  nagy  okmánytárában, 
Fiedler  okmánygyűjteményében,  Horn  Emilnek  Rákócziról 
írt  szép  könyvében  és  más  történetíróknak  kisebb-nagyobb 
közleményeiben^  találunk  adatokat  a  Rákóczi-emigráció  török- 
országi történetéről.  Ezek  a  közlemények  és  művek  azonban, 
néhány  kivételével,  leginkább  az  emigráció  külső  történetére, 
Rákóczi  diplomáciai  munkásságára  vonatkoznak. 

^  Rákóczi  vallomásainak  könyve  magyar  fordításban  ily  cím  alatt 
jelent  meg  :  II.  Rákóczi  Ferenc  önéletrajza  és  egy  keresztény  fejedelem 
áhitásai.  Budapest,   1876.  Magyar  Tud.  .Akadémia  kiadásában. 

-'  Thaly  Kálmán  :  Rákóczi-emlékek  Törökországban  és  II.  Rákóczi 
Ferenc  fejedelem  hamvainak  feltalálása.  Budapest,   1893. 

'  A  Rákóczi-emigrációra  vonatkozó  fentebb  jelzett  műveknek  és 
kisebb-nagyobb  közleményeknek  cimeit  sorrendben  e  kötet  végén  közlöm. 

Dr.  Karácson  Imre :  A  Kákóczi-eniigráció  török  okmányai.  1 


A  Rákóczi-emigráció  belső  történetére  nézve  eddigelé 
Mikes  Kelemen  Törökországi  leveleiben  találta  az  olvasó 
legbővebben  az  adatokat.  Ezen  levelekhez  járult  De  Saussure 
Cézárnak,  Rákóczi  udvari  nemesének,  újabban  nyilvánosságra 
jutott  francia  munkája,^  mely  azonban  főleg  csak  a  fejede- 
lem utolsó  éveire  vonatkozólag  hozott  felszínre  újabb  rész- 
leteket.'^ 

Az  itt  közölt  török  okiratok  nemcsak  az  emiitett  két 
író  munkáinak  egyes  helyeit,  egy-egy  homályosabb  meg- 
jegyzését magyarázzák  meg,  hanem  feltárják  a  bujdosók 
valódi  történetét,  a  nekik  menedéket  adó  török  kormányhoz 
való  viszonyukat  kezdettől  fogva  egész  végig,  amíg  csak 
magyarok  éltek  török  földön.  Mikor  ez  okmányok  közül  az 
utolsót  írták  Törökországban,  akkor  Magyarországon  sokan 
már  majdnem  el  is  feledték  a  régen  sírjában  nyugovó 
Rákóczit,  noha  ugyanakkor  Rodostóban  még  mindig  Rákóczi 
nevéből  és  emlékéből  éldegélt  a  szegény  bujdosók  egy-két 
magyar  leszármazottja. 

Végre  a  magyar  emigráció  eltűnik  szem  elől  Rodostón 
s  a  feledés  fátyola  borult  török  földön  Rákóczi  emlékére. 
Ámde  Magyarországon  az  ébredező  honfiúi  kegyelet  mind- 
inkább nagyobb  érdeklődéssel  fordult  a  bujdosók  emléke 
felé  s  ez  a  kegyelet  és  érdeklődés  végre  általánossá  lett  a 
nemzetnél  s  a  hontalanná  vált  fejedelemnek  és  bujdosó 
híveinek  hamvait  visszavitte  honi  földbe. 

^  Az  eredeti  francia  szöveg  magyar  fordítással  együtt  megjelent 
Budapesten  1909-ben  a  Magy.  Tud.  Akad.  kiadásában  a  következő  cím 
alatt :  De  Saussure  Cézárnak,  II.  Rákóczi  Ferenc  fejedelem  udvari  neme- 
sének törökországi  levelei  1730— 39-ből  és  feljegyzései  1740-ből  a  fejede- 
lem utolsó  éveiről,  haláláról,  végrendeletéről  és  emlékiratairól  eredeti 
francia  szövegben  és  magyar  fordításban,  bevezetéssel,  magyarázatokkal 
és  történelmi  jegyzetekkel  kísérve  közli  Thaly  Kálmán. 

^  A  francia  író  feljegyzései  nem  minden  részletben  megbízhatók, 
így  a  többi  között  Rákóczi  állítólagos  konstantinápolyi  lakására  vonatkozó- 
lag a  Századok  1910.  évi  402 — 405.  lapjain  mutattam  ki  egyik  tévedését. 
Téves  állítás  az  is,  midőn  Ibrahim  efendiről,  a  török  nyomda  magyar 
származású  megalapítójáról  azt  írja,  hogy  1738-ban  halt  meg,  holott  a 
sírköve  mai  nap  is  megvan  Konstantinápolyban  a  kászim-pasai  muszulmán 
temetőben  s  világosan  olvasható  rajta,  hogy  a  hidsre  1160.  évében  halt 
meg,  a  mi  időszámításunk  szerint  megfelel  az   1147.  évnek. 


Nekem  az  a  feladat  jutott,  hogy  felkutassam  s  össze- 
szedjem Törökországban  azokat  az  írott  emlékeket,  okmá- 
nyokat, melyek  a  bujdosó  magyarokról  a  törököknél  esetleg 
fenmaradtak.  Sztámbul  levéltáraiban,  különösen  a  régi  Szeráj 
levéltárában  ezrekre  menő,  össze-vissza  hányt,  porlepte  iratok 
között,  melyek  defterekben  és  zsákokban  minden  rend  nél- 
kül összegyömöszölten  hevertek,  lassú,  fárasztó  munkával 
sikerült  felfedezni  az  itt  közölt  okiratokat,  melyek  az  1717. 
évtől  1803-ig  terjednek. 

A  magyar  közönség  előtt  ismeretesek  azok  az  okok 
és  körülmények,  melyek  Rákóczi  Ferencet  és  a  többi 
magyar  bujdosókat  Törökországba  vezették.  Az  1716 — 1718. 
évi  háború  alatt  a  Rákóczi-mozgalom  főbb  szereplői,  kik 
idegen  országokban  bujdostak,  a  török  fegyverek  szeren- 
cséjétől várták  Magyarország  sorsának  jobbrafordulását  s 
az  1716.  évben,  a  háború  kitörésekor  gyülekeztek  Török- 
országba,^ hová  az  1717.  évben  III.  Ahmed  szultán  meg- 
hívására és  a  bujdosók  sürgetésére  Rákóczi  is  megérkezett 
Franciaországból. 

Ez  esemény  leírásával  kezdi  el  Mikes  Törökországi 
leveleit.  Ugyanezen  évvel  kezdődik  el  ez  okmányok  soro- 
zata is,  de  ezekből  megismerjük  a  fejedelem  megérkezése 
előtt  már  Törökországban  időző  magyarok  tevékenységét  s 
a  háborúhoz  való  készülődéseit  is,  különösen  a  magyar 
csapatok  toborzását,  szervezetét,  beosztását,  továbbá  a  tisz- 
teknek és  a  legénységnek  felszerelését,  zsoldját,  élelmezését. 
E  hadi  készülődésekben  ez  okiratok  szerint  a  főszereplő 
volt  Bercsényi  gróf,  kit  a  török  okmányok  „Rákóczi  király 
főminisztere"'  néven  említenek. 

Ezek  az  okmányok  az  1717.  évi  október  hónaptól, 
vagyis  Rákóczinak  Törökországba  való  megérkezésétől 
kezdve    párhuzamosan    haladnak    Mikes    leveleivel.    Ámde 

'  Ezek  a  magyar  bujdosók  részint  Khotinban,  részint  Belgrádban 
gyülekeztek  össze.  A  Szeráj  levéltárában  az  1716.  évi  számadások  között 
ilyen  feljegyzést  találtam:  „Az  1128.  évi  Zilkáde  hó  8-ik  napjától  kezdve 
Ibrahim  agának,  ki  Belgrádba  küldetett  a  magyarokhoz,  napi  60  ákcse 
utalványoztatott".  Az  1128.  évi  Zikáde  hó  8-nak  megfelel  az  1716.  évi 
október  24.  napja. 

Mikes  inkább  szépirodalmi  író,  ki  leveleiben  a  maga  egyéni 
érzelmeit,  gondolatait  és  eseményeit  írja  le  s  azok  közé 
szövi  be  a  fejedelem  életéről  s  a  bujdosók  egyik-másikáról 
tett  feljegyzéseit  és  így  e  leveleknek  csak  a  háttere  törté- 
nelmi :  addig  ez  okmányokban  török  hivatalos  irállyal  meg- 
fogalmazott szultáni  fermánok,  továbbá  hivatalos  előterjesz- 
tések, magánjellegű  kérvények,  rendeletek  vonulnak  el  az 
olvasó  előtt  s  feltárják  nemcsak  a  fejedelemnek,  hanem  a 
bujdosók  egész  seregének  mindennapi  életét,  ügyes-bajos 
dolgait,  viszontagságait  úgy,  amiként  hányt-vetett  életük  a 
maga  valóságában  lefolyt. 

Mikes  levelei  könnyed,  szórakoztató  olvasmányok,  ez 
okmánygyűjtemény  pedig  csupa  komoly  történet. 

Mikes  nem  akarta  a  bujdosók  történetét  megírni  s 
azért  nem  is  igen  beszél  az  emigráció  egyik  legfontosabb 
ügyéről,  az  anyagi  dolgokról,  hanem  csupán  azt  mondja 
egyik  levelében :  „Itt  az  urunk  nagy  becsületben  vagyon, 
pénzt  elegendőt  adnak  és  annyit,  hogy  Franciaországban 
hat  esztendeig  sem  adtak  annyit,  mint  itt  esztendőre  adnak". ^ 
Ellenben  ez  okmányokban  nagyon  is  előtérbe  jönnek  az 
anyagi  ügyek,  mert  megtaláljuk  a  szultán  rendeleteit  a  feje- 
delemnek és  a  bujdosóknak  tartásdíjáról,  sőt  nagyobb  hite- 
lesség kedvéért  itt  olvasható  a  fejedelem  néhány  nyugtája  is.^ 

A  Porta  attól  az  időtől  fogva,  mikor  Rákóczit  meg- 
hívta Törökországba  és  a  bujdosó  magyarokat  oltalmába 
fogadta,  egész  emberöltőn,  majdnem  egy  századon  át,  hol 
nagyobb,  hol  kisebb  előzékenységgel,  gondoskodott  a  buj- 
dosó magyarok  ellátásáról.  Minderről  Mikes  csupán  általá- 
nosságban beszél,^  ez  okmányokban  pedig  pontos  szám- 
adatok részletesen  igazolják  Mikesnek  általánosságban  tett 
megjegyzését. 

M718  jún.  6.  kelt  levél. 

-  Az  1719  január  21.  kelt  nyugtát  maga  a  fejedelem  irta  alá,  az 
1770  április  9.  nyugtát  pedig  Sibrik  főudvarmester.  Mindegyik  nyugtán 
rajta  a  fejedelem  pecsétje.  Rodostón  már  közös  nyugtát  állit  ki  a  kapitiha 
a  fejedelem  és  a  tábornokok  tartásdijáról. 

"  Csak  a  fejedelem  halála  után,  az  1735  szept.  15.  kelt  levélben 
ir  a  fejedelem  tartásdijáról,  de  az  a  feljegyzése  sem  pontos. 

A  komoly,  hivatalos  jellegű  okiratokból  is  feltűnik 
Rákóczi  nemes  lelkülete,  különösen  midőn  Eszterházy  és 
Bercsényi  grófok  elhunytával  azok  hozzátartozóiról  gon- 
doskodik. 

Mikes  is  felemlíti  Eszterházy  elhunytát,  de  nem  beszél 
róla,  hogy  mi  történt  hozzátartozóival.  A  folytatása  ez 
okmányokban  van,  midőn  az  1722  szept.  10.  szultáni  ren- 
delet a  fejedelem  közbenjárására  intézkedik,  hogy  az  özvegy 
kellő  anyagi  eszközök  birtokában  Lengyelországba  mehessen. 
Hasonló  rendelkezést  foglal  magában  az  1726  febr.  5.  kelt 
fermán  Bercsényi  halála  után.  Mikes  is  beszél  ugyan  az 
előtte  nagyon  rokonszenves  Kőszegi  Zsuzsi  távozásáról,  de 
nem  említi  fel,  hogy  magának  Rákóczinak  beleegyezésével 
negyvenhármán  távoztak  el  ugyanakkor  a  fejedelem  mellől, 
a  száműzetés  helyéről. 

Rákóczi  Ferenc  halála  körülményeit  és  eltemetését 
részletesen  leírják  Mikes  és  Saussure.  Természetes  dolog, 
hogy  hivatalos  okmányokban  ezek  az  intim  részletek  nem 
fordulnak  elő.  A  fejedelem  haláláról  azonban  egymás  után 
következő  több  okmányból  értesülünk,  mert  két  napra  a 
fejedelem  halála  után  már  rendelkezett  a  szultán,  hogy  a 
janicsár  díszőrség,  mely  azontúl  már  feleslegessé  vált, 
visszatérjen  Rodostóból  Konstantinápolyba.  A  fejedelem 
halálára  hivatkozva  két  fermánban  is  olvashatók  intézke- 
dések arra  nézve,  hogy  a  fejedelem  környezetéhez  tartozó 
egyének  ellátásukat  és  lakásukat  megkapják.  Sőt  az  1735 
jül.  13.  kelt  fermán  arról  is  rendelkezett,  hogy  azokat  az 
adósságokat,  melyek  a  fejedelem  halála  után  maradtak, 
mivel  ő  „a  magas  birodalom  vendége  volt",  a  kincstár  fizesse. 

Rákóczi  Ferenc  halála  után  fia,  Rákóczi  József,  kit  a 
török  okmányok  királyfi  néven  említenek,  vette  át  a  kibuj- 
dosott magyarok  vezérletét.  Arról  a  rövid  s  nem  is  éppen 
dicsőséges  szereplésről,  melybe  őt  az  1737 — 1738.  háború 
alatt  az  események  belevitték,  Mikes  is  elég  bőven  ír  s 
aránylag  számos  okirat  van  e  gyűjteményben  is. 

Ezek  az  okmányok  azonban  nemcsak  Rákóczi  szemé- 
lyével foglalkoznak,  hanem  elég  hosszú  sora  jön  elő  azok- 
ban az  egyéneknek,  eseménj'^eknek,    melyekről  sem  Mikes, 

sem  más  nem  beszél.  Ez  események  között  különösen  fel- 
tűnik Eszterházy  gróf  sok  viszontagsága,  hányattatása 
Moldvában,  Beszarabiában,  Oláhországban,  Pasa  szandsák- 
ban,^  mig  végre  ő  is  Rodostóba  jutott  a  többi  bujdosók  közé. 

Mellette  különösen  sokat  foglalkoznak  ez  okmányok 
Csáky  Mihály  gróffal,  aki  Rákóczi  József  halála  után  a 
Törökországban  maradt  bujdosó  magyarok  feje,  básbugja 
lett.  Sőt  magáról  a  Törökországi  levelek  írójáról,  Mikes 
Kelemenről  is  ez  okmányokból  tudunk  meg  több  dolgot, 
amiről  ő  említést  nem  tesz. 

Ez  okmányokból  tűnik  ki,  hogy  miféle  kis  ingatlan 
birtoka  volt  a  fejedelemnek  Rodostón  s  körülbelül  mikép 
kallódott  az  el. 

A  történelemben  ismeretes  neveken  kívül  ez  okmá- 
nyokban számosan  lépnek  elő  az  ismeretlenség  homályából 
kisebbrendű  alakok,  férfiak  és  nők,  kik  nem  foglaltak  el 
ug3'an  magas  állásokat,  de  azért  kegyelet  illeti  azok  emlékét 
is,  mert  ők  is  ugyanazon  hazáért  szenvedték  a  száműzetés 
keserveit,  mint  a  nagyok,  ők  is  ugyanazon  űg^mek  lettek 
áldozatai,  mint  amazok  s  ma  Mikes  Kelemennel  együtt  török 
földben  pihennek  jeltelen  sírjaikban. 

Ez  okmányok  tovább  folytatódnak,  mint  Mikes  levelei, 
mert  Mikes  halála  után  még  többen  is  következtek  Rodostón 
a  básbugi  hivatalban,  mígnem  1803-ban,  illetve  1811-ben 
az  utolsó  magyar  básbug  is  eltűnik  szem  elől  s  ezzel  a 
Rákóczi-emigráció  befejeződik. 

Bármennyire  helyén  volna  is,  nem  bocsátkozom  ez 
alkalommal  annak  leírásába,  hogy  minő  állapotban  találtam 
a  török  levéltárakat  s  mikép  keresgéltem  össze  ez  okmá- 
nyokat, melyeknek  létezését  csak  sejtettük,  de  senki  sem 
tudott  bizonyosat  mondani,  hogy  megvannak-e  azok,  még 
kevésbé  tudott  útbaigazítást  adni  arról,  hogy  hol  lappan- 
ganak ;  nem  szólok  azokról  az  akadékoskodásokról  sem, 
melyeket  egyes  török  hatósági  közegek  hosszú  időn  át 
munkálkodásom  elé  gördítettek. 


'  Pasa  szandsák,  a  mai  Bulgária  északnyugoti  részében  volt. 


Ez  okmányok  fordítására  nézve  megjegyzem,  hogy 
amennyire  csak  a  magyar  nyelv  természete  megengedte, 
lehetőleg  szó  szerint  fordítottam  le  a  sokszor  igazán  fárad- 
sággal kibetűzhető  török  szöveget,  hogy  így  az  eredeti 
okiratok  gyanánt  lássa  maga  előtt  azokat  az  olvasó. 

Konstantinápoly,   1910  december  12. 


Dr.  Karácson  Imre. 


A   Rákóczi -emigráció   török  okmán3^ai. 


I. 

[Rákóczi  kapu-ketkhudájának,   vagyis  politikai  ügyvivőjének,    Horváth  Fe- 
rencnek kérvénye    a    szultánhoz  Száfár  hónapra    esedékes  ellátásának  ki- 
utalványozásáért.] 

Felséges  és  hatalmas  Szultánom  egészséges  legyen !  ^ 

Én  magA'ar  szolgája  Rákóczi  Ferenc  királynak^  kapu- 

ketkhudája"'  vagyok  s  napi  ellátásomra  a  kincstárból  kiutal- 

'  E  kérvényt  Rákóczinak  egyik  diplomatája,  ládonyi  Horváth  Ferenc 
irta.  Az  1716.  évben,  midőn  a  császár  és  III.  Ahmed  szultán  között  a 
háború  kitört,  a  szultán,  hogy  közelebb  legyen  a  háború  színhelyéhez, 
Drinápolyba  ment  s  ott  tartózkodott  mellette  Horváth  Ferenc  is,  ki  ekkor 
Rákóczinak  a  Portánál  megbízott  pohtikai  ügyvivője  volt.  Diplomáciai 
ügyvivőre  annál  inkább  szükség  volt,  mivel  a  bujdosó  magyarok  mindjárt 
az  1716 — 1718.  háború  kitörésekor  tömegesen  gyülekeztek  Törökországba, 
noha  Rákóczi  még  ekkor  Franciaországban  időzött  s  egyelőre  csupán 
tárgyalásokat  folytatott  a  Portával,  hogy  mily  feltételek  mellett  hajlandó 
Törökországba  menni  és  a  törökökkel  szövetkezni. 

Horváth  Ferencről  dicsérettel  emlékezik  meg  Mikes  Kelemen  is 
Törökországi  leveleiben  s  őt  „emberséges"  embernek  nevezi,  „aki  még 
hatvankilenc  esztendős  korában  is  igen  frissen  bírta  magát  és  mindenkor 
jó  kedvű  volt*  (XLVII,  levél). 

^  A  törökök  Rákóczit  állandóan  királynak  címezték,  ezért  írta 
Horváth  Ferenc  is  a  törökök  szokása  szerint  őt  királynak. 

'  Kapu-ketkhiida  vagy  máskép  kapti-kehája,  amit  az  egykorú  magyar 
írók  kapitihának  neveztek,  hatáskörére  nézve  ugyanaz  volt,  mint  mai  nap 
a  chargé  d'affaires,  vagyis  diplomáciai  ügj'vivő.  A  törökök  a  hűbéres 
országoknak,  mint  Erdélynek,  Oláhországnak,  Moldvának  portai  követeit 
kapu-kehdjdnak  címezték. 

ványozott  összeg  Mohárrem  hó  15-től  az  említett  hó  végéig^ 
kegyesen  megadatott  s  most  Felségedhez  azért  folyamodom, 
hogy  a  Száfár  hó^  elejétől  végéig  esedékes  összeg  is  kellő- 
kép beiktatva  kiutal ványoztassék.^  A  parancs  és  kegyelem 
mindenkor  felséges  és  hatalmas  Szultánomat  illeti. 

Szolgája 

Horváth  Ferenc 
magyar  kapu-ketkhuda. 

Alázatos  előterjesztésem  a  következő:* 
A  Drinápolyban  tartózkodó  magyar  kapu-ketkhudának 
napi  ellátására  ezerkilenczszáztizenhat  ákcse^  rendeltetett 
és  ez  A'lohárrem  hó  végéig  megadatott.  Mint  Felségednek 
tudomása  van  róla,  most  Száfár  hónapi  díjának  megadatá- 
sát  kérelmezi  s  a  tezkere**  kiadatása  ügyében  a  fermán^ 
felséges,  hatalmas  Szultánomat  illeti. 

(Olvashatatlan  aláírás.) 

A  jelentés  értelmében  a  tezkere  kiadassék. 
1129.  Száfár  4.  (1717.  január   17.) 

(Szultáni  kézjegy.) 

A  tezkere  kiadatott  1129.  Száfár  hó  9-én.  (1717.  jan.  22.) 
(Szeráj  levéltára.) 

^  Az  1129.  évi  Mohárrem  15-től  ugyanazon  hó  végéig  terjedő  idő- 
nek megfelel  a  keresztény  időszámítás  szerint  az  1716.  dac.  30-tól  1717. 
január  13-ig  terjedő  idő. 

*  Száfár  hó  a  muszulmán  holdesztendő  második  hónapja. 

^  Ekkoriban  az  a  szokás  volt,  hogy  a  Porta  mellett  alkalmazott 
külföldi  követek  élelmezéséről  a  török  kormány  gondoskodott. 

*  Ezt  az  előterjesztést  a  defterdár,  vagyis  pénzügyi  számvevő  irta 
rá  Horváth  Ferenc  kérvényére. 

*  Akcse,  a  török  pénzegység  alapja,  kis  ezüstpénz  volt,  melyből 
Rákóczi  idejében  120  ákcse  volt  egy  aranygurusban,  vagyis  arany- 
piaszterben. 

*  Tezkere,  emlékeztető  irat.  így  nevezik  a  hatósági  végzésekről 
kiadott  hivatalos  iratokat,  rendeleteket. 

'  P'ermán,  szultáni  rendelet. 


—   Il- 


ii. 


[Bercsényi  memoranduma  a  kuruc  csapatok  szervezéséről.    Ez   a    törökül 

írt  emlékirat,    úgy    látszik,    valamely    részletesebb    magyar    vagy    francia 

emlékiratnak  kivonata.) 

Rákóczi  Ferenc  király  főminiszterének/  Bercsényi 
Miklós  tábornoknak  jelentése  értelmében  katonáiknak  az  ő 
szokásaik  és  szabályaik  szerint  való  beosztásáról  szóló  defter. 

Ezek  katonasága  három  osztályból  áll  s  mindegyik 
osztályt  regimenV^  néven  nevezik  s  ezek  egy-egy  főtiszt 
alatt  vannak.  Katonaságuk  két  osztálya  lovas,  egy  osztálya 
gyalogos.  Ezer  katona  közül  kilencven  a  tisztek  közé  tar- 
tozik. Mikor  ezek  összeiratnak,  hadi  eszközeik,  ruhájuk  és 
lovaik  maguknak  nem  levén,  mind  a  kincstártól  adatnak 
meg  nekik  s  amikor  már  nem  szükségesek,  mivel  szabad- 
ságoltatnak, ismét  visszavétetnek  tőlük. 

Az  első  osztályba  tartozik  a  dragonyosnak  nevezett 
lovasság,  mely  ezer  emberből  áll  s  ezek  közül  kilencven 
tiszt  van.  Ezek  a  maguk  idején  lovas  harczot  végeznek, 
azonban  ha  a  szükség  ügy  hozza  magával,  a  lóról  leszállva 
a  gyalogosokkal  együtt  harcolnak.  A  hadi  eszköz,  ló  és 
ruha  ára  mindegyik  katonánál  hatvan  zolta,'^  zsoldjuk  havon- 
ként nég3^  zolia 

^  Bercsényi  grófot  a  török  okmányok  állandóan  „Rákóczi  király 
főminisztere"  (bás  vekili^i  néven  emiitik.  Bercsényi  Miklós  grófnak  a 
Rákóczi-mozgalmakban  való  szereplése  Magyarországon  ismeretes  minden 
magyar  előtt.  A  szatmári  békekötés  után  hontalanná  vált  ő  is  és  néhány 
évig  Lengyelországban  tartózkodott,  honnan  1716-ban  Khotinba  ment. 
Az  1716-iki  háború  kitörésekor  telve  volt  reményekkel,  hogy  török  segít- 
séggel visszatérhetnek  a  száműzöttek  Magyarországba  és  visszaállíthatják 
az  önálló  Magyarországot.  0  sürgette  legjobban  Rákóczit,  hogy  jöjjön 
Törökországba,  ő  készítette  eló  legnagyobb  hévvel  a  török  szövetséget  s 
ő  szervezte  menekült  magyarokból  és  másokból  Törökországban  a  kuruc 
csapatokat.  Az  itt  közölt  memorandum  szerint  három  magyar  ezredet 
kívánt  szervezni,  melyekben  összesen  3500  ember  lett  volna.  Az  alábbi 
okmányok  azt  sejtetik,  hogy  ezeknek  az  ezredeknek  tervezett  létszáma 
nem  volt  meg  teljesen. 

^    A  török  szövegben  is  e  szó   van:     •   '^j  (regiment). 

^  Zolta,  az  olasz  soldo  törökös  kiejtése.  Régi  ismeretes  pénz  volt 
Európában. 

A  katona^  néven  jelzett  csapat  szintén  lovasság,  mely 
őrszolgálatra  és  portyázásra  van.  Ez  is  ezer  emberből  áll  s 
köztük  kilencven  tiszt.  Ezeknél  a  hadi  eszköz,  16  és  ruha 
ára  mindegyik  katonánál  harminczhét  és  fél  zolta,  zsoldjuk 
havonként  három  zolta. 

Az  infanterie^  nevű  gyalogos  katonaságuk  ezerötszáz 
emberből  áll  s  ezek  közül  háromszáz  tiszt.  Ezeknél  a  hadi 
eszköz  és  ruha  ára  mindegyik  katonánál  tizennyolc  zolta, 
zsoldjuk  havonként  három  zolta. 

Ellátásuk  télen  és  nyáron  egyforma.  Mindegyik  legény- 
nek jár  százharminczhárom  dirhenr'  marhahús  és  kétszáz- 
hatvanhét dirhem  kenyér.  A  lovasnak  csak  hadjárat  alatt 
nem  adatik  abrak,  mikor  kaszárnyában  vannak,  fél  abrakot 
és  négy  oka  szénát  kapnak.  Az  összes  tisztek  és  némely 
kézművesek  személyzete  külön  rendezés  szerint  van.  Ezeknek, 
amíg  csak  nem  szabadságoltatnak,  zsoldjuk  és  ellátásuk 
megadatik  és  a  zsoldos  katonaság  gyanánt  télen-nyáron 
együtt  vannak  ;  azonban  bármennyi  esztendeig  szolgálnak 
is,  zsoldjukon  és  ellátásukon  kívül  mást  nem  kapnak. 

Háború  közben  ha  valamelyik  katonának  fegyvere 
eltörik  vagy  lova  elvész,  a  kincstár  ad  neki  újat.  Ezenkívül 
hadjáratra  menetelkor  minden  négy  katonának  egy  podgyá- 
szos  16  és  minden  zászlóalj  lovasságnak  három  kocsi,  min- 
den zászlóalj  gyalogságnak  két-két  kocsi  adatik. 

Parancsnokaik,  a  tábornokok  ellátása  is  elrendeztetett. 
Tüzérségük  a  szükségnek  megfelelően  megadatik.  Abban  az 
időben  majd  tüzérekre,  dsebedsikre*  és  gránátosokra  is 
szükség  lesz. 

Az  1129.  évi  Száfár  hó  25-én.  (1717.  február  7.) 
(Szeráj  levéltára.) 


'  Törökül  is :    a^'    (katona). 

*  Törökül:  oplil   (infantere)  francia  szót  használja. 

^  Dirhem,  török  súlymérték,  egy  okának  (  r283  kg)  */,oi,-ad  része. 

*  Dscbedsi,  külön  csapat  volt  a  janicsároknál.  A  dsebedsik  fegyver- 
készítők voltak   s  ők  alkották  a  műszaki  csapatokat  is. 

III. 


[A  kuruc  csapatok  élelmezéséről,    továbbá  fegyverekkel  és  ruhákkal  való 
-  ellátásukról  rendelkezés.] 

Rákóczi  Ferenc  király  főminisztere  Bercsényi  Miklós, 
ki  Lengyelországból  ennekelőtte  Khotinba  jött,  Khotinból 
pedig  Drinápolyba  hozatott  s  a  magas  fermán  értelmében 
katonaságuk  szervezése  ügyéről  kikérdeztetett. 

Először  Ruszcsukba  menvén,  a  Duna  partjain  és  Oláh- 
országban három  osztálybeli  katonaságból  egy-egy  regiment 
összeírásához  megbízottul  egy  biztos  küldetése  volt  szük- 
séges. A  defter^  értelmében  a  fegyverek-,  lovak-  és  ruhákért 
nyolcvanháromezer  gurus,^  hat  hónapi  zsoldra  hatvannyolc- 
ezer négyszáz  és  hat  hónapi  élelemre  harminchatezer  két- 
száznyolcvannégy gurus,  vagyis  összesen  száznyolcvanhét- 
ezer hatszáznyolcvannégy  gurus  kell.  Ezenkívül  az  említett 
katonaság  működtetése  végett  a  föléjük  rendelt  parancsnokló 
tábornok  és  tisztjei  hat  hónapi  ellátására  külön  tizenhárom- 
ezer hétszázhetvenöt  gurus. 

Az  említett  nép  összeírása  közben  a  fegyverek,  ruhák 
és  lovak  megvásárlása,  összeiratásuk  után  pedig  zsoldjuk 
megfizetése  és  mindezeknek  feljegyzése  és  defterbe  vétele, 
valamint  a  szükséges  élelmiszerek  beszerzése  és  más  ügyek 
elintézése .  végett  eg^^  megbízható  ember  kirendelése  szük- 
séges és  erre  a  czélra  az  előbbi  nagyvezír,  a  néhai  Sehid^ 
Ali  pasa  agái*  közül  Abdi  efendi  rendeltetik  ki  s  melléje 
egy  számadási  titkár  adatik. 

iVIivel  pedig  az  összeszámítás  szerint  csupán  ötvenezer 
gurus  áll  készen,  a  szükséges  rendeletek  megiratására  elő- 
terjesztés történt  s  a  kibocsátott  magas  császári  irat  értel- 

'  Defter,  számadási  könyv,  lajstrom,  kimutatás,  jegyzőkönyv. 

*  Gurus,  máskép  piaszter,  jelenleg  kis  ezüstpénz  22  fillér  érték- 
ben. Rákóczi  idejében  még  aranygurus  volt,  mely  24^4  gramm  ezüst 
értékének  felelt  meg. 

^  Sehid  =  vértanú.  Ali  pasa  nagyvezirt  nevezik  így,  mert  az 
1716  aug.  5.  péterváradi  ütközetben  elesett. 

*  .'\ga,  tulajdonkép  a  janicsárok  főparancsnoka  volt,  de  ugyanezt 
a  címet  viselték  némely  udvari  tisztviselők  is. 

mében  az  említettek  kineveztetnek  és  az  ötvenezer  gurusról 
a  tezkere  és  a  továbbiakra  a  szükséges  rendeletek  megira- 
tása  megparancsoltatott  és  ezeknek  eg}^  példánya  s  az 
ötvenezer  gurusról  a  tezkere  kiadatott.  Kelt  az  1129.  évi 
Száfár  hó  25-én.  (1717.  február  7.) 

(Szeráj  levéltára.) 


IV. 

[Az  előbbi  okmányban  említett  Adi  aga  számára  adott  utasítás  a  magyar 
csapatok  költségeinek  fedezéséről.] 

Abdi  agához  rendelet. 

Bercsényi  tábornok  Erdélybe,  Lengyelországba  és  a 
kozákokhoz  katonák  toborzása  végett  embereket  küld  s 
ezek  számára  bizonyos  mennyiségű  pénzt  és  útiköltséget 
kívánt.  Szükséges,  hogy  elegendő  mennyiségű  pénz  adassék 
nekik,  azért  a  fontosabb  helyekre  menő  embereknek  kellő 
módon  elegendő  mennyiségű  pénzt  adj  át,  a  pazarlást  okozó 
eljárástól  azonban  nagyon  óvakodjál  és  amennyi  pénzt  át- 
adsz, arról  nyugtát  végy  és  azt  megőrizd. 

Ruszcsuk  környékén  a  magyarok  összeírásával  mxeg- 
bízott  Bercsényi  mellé  az  ellátási  díjak  kiosztására  rendelt 
Abdi  agához  intézve  e  legfelsőbb  parancsolat  adatott. 

Kelt  az  1129.  évi    Dsemázi-ül-evvel   hó  5-én.    (1717. 

április  16.) 

(Szeráj  levéltára.) 


V. 

[E  hosszú  fermánban  terveket  és  híreket  ír  a  szultán  a  boszniai  csapatok 

vezéréhez.] 

Rendelet  Numán  pasa  előbbi  nag3'veziremhez,  mint 
Bosznia  és  Kibrisz  ejáletek^  muteszárrifjához  -  és  a  Bosznia 
oltalmazására  küldött  győzelmes  iszlám  csapatok  vezéréhez. 

^  Ejálet  vagy  vilajet    a    török  közigazgatási    beosztás  szerint  egy 
nagyobb  kerület,  tartomány,  melynek  élén  egy  váh  áll,  mint  főkormányzó. 
-  Müteszárrif,  főkormányzó  egy  vilajetben,  ma  t/a/i'nak  nevezik. 

Te,  aki  a  nevezett  vezirem  vagy,  mivel  nagy  vezireim 
és  jeles  helytartóim  között  hasznavehető,  buzgó,  hírneves  és 
az  ügyek  vezetésében  jártas  vitéz  vagy,  azért  az  igaz  hit  és 
győzelmes  császári  személyem  javára  tőled  mindenféle  szol- 
gálatot és  császári  akaratommal  megegyező  cselekedeteket 
remélni  padisáhi  örömöm  telik.  Ezért  is  a  boszniai  ejáletnek 
Isten  segítségével  megoltalmazása  és  őrzése  s  a  magas  birodal- 
mam ellen  támadó  német  és  velencei  nép  kártételeinek  és 
rombolásainak  megakadályozása  s  azon  határszél  mindenféle 
ügyeinek  intézése  és  rendezése  részletes  magas  parancsom- 
mal a  te  fényes    elmédre  és  helyes  véleményedre    bízatott. 

Jelenleg  a  királyok  Istenében  bízva,  az  ellenségen  való 
bosszúállás  céljából  ebben  a  szerencsés  esztendőben  khalifa- 
sággal  ékes  magas  személyemben  én  is  elindultam  és  jól 
őrzött  birodalmamban  győzelmes  csapatokat  szereltem  fel 
s  mind  Belgrádnak  és  a  boszniai  ejáletnek  megőrzésére, 
mind  pedig  az  oláhországí,  moldvai  és  lengyel  határok 
közelében  fekvő  helyekről  Erdélybe  való  bevonulásra  fényes 
gondoskodásomat  fordítottam  s  ezen  célból  a  hitharcban 
félelmes  és  győzelmes  iszlám  seregeim  a  győzelem  és  sze- 
rencse házánál,  a  jól  őrzött  Drinápoly  mezején  már  össze- 
gyűltek s  a  hitharc  háza  Belgrád  felé  hullámzó  tenger 
gyanánt  egymásután  már  elküldettek  s  a  Duna  partján  levő 
Orsova  vár  őrzésére  is  temérdek  katonaság  vonult. 

Azonkívül  g^i'őzelmes  vezirem,  dicső  müsirem,  a  világ 
rendje,  Rumilia  válija  Ali  pasa  —  Allah  tegye  tartóssá  a 
méltóságát !  —  a  rumilíai  ejálet  katonaságával  és  a  szám- 
szundsi-basi^  is  magas  Portám  janicsárjai  közül  harminc 
oda^  janicsárral,  tíz  oda  dsebedsivel  és  néhány  oda  tüzér- 
séggel, háromezernél  több  szípáhival^  és  sziláhdár  szerden- 
gecsdível,*  továbbá  a  rumilíai  pasák  közül  Dukákin,  Okhri 

'  Szdmszundsi-basi,  a  janicsárok  közé  tartozó  vadászezred  fő- 
parancsnoka. 

*  Oda,  a  janicsárezredek  voltak  odúkra  felosztva.  Egy  oda  200-  300, 
sőt  több  embert  is  foglalt  magában. 

°  Szipdlii,  lovas. 

■*  Szerdengecsdi,  a  zsoldos  katonaság  egy  külön  csapata,  melyet  a 
legnehezebb  feladatokra  használtak. 

és  Elbászán  szandsákok  müteszárrifjai  csapataikkal  sietve 
elindultak  és  már  Ihrám  palánka  mezejére  érkeztek. 

A  nagy  szultánok  utódja  Hálim  Geráj  szultán  —  le- 
gyen tartós  a  dicsősége  !  —  is  tízezer  tatár  katonával  az 
említett  rumiliai  vezir  mellé  ment.  Az  említett  rumiliai  váli 
segítségére  rendelt  hadi  nép  básbugjává  jeles  vezirem,  dicső 
müsirem,  a  világ  rendje,  Diárbekir  válija,  Redseb  pasa 
vezirem  —  Allah  tegye  tartóssá  méltóságát !  —  rendeltetett 
s  ő  húsz-harmincezer  főnyi  győzelmes  katonasággal  az 
örségi  szolgálatra  készen  áll  s  a  környékre  szemfülesen 
vigyáz  s  szükség  esetén  a  Duna  két  partján  is  őrködik, 
hogy  magas  birodalmam  ellenségeinek  kárt  okozzon  s  ennek- 
elötte  az  iszlám  tartományokhoz  tartozó  Erdélyországot 
Isten  kegyelmével  elfoglalja  és  jól  őrzött  országaim  közé 
visszakapcsolja. 

Az  említett  vezir  jól  rendezett  csapataival,  válogatott 
katonaságával,  továbbá  Diárbekir  ejáletjének  kormányzói, 
bégjei,  alajbégjei,  az  összes  ziámet-  és  timárbirtokosok^  és 
magas  Portám  janicsárjainak  dsebedsiei,  topcsiai-  s  a  Bal- 
kán hegység  túlsó  oldalán  tartózkodó  összes  szipáhiai, 
szilahdárjai,^  négy  hadosztály  katonaság,  továbbá  a  hitnek 
fénye,  Adil  Geráj  szultán  —  legyen  tartós  a  dicsősége!  — 
csillagsokaságú  ellenségtörő  tatárral,  teljes  hadi  felszereléssel, 
ágyukkal;  továbbá  a  Jézus  vallásán  levő  nagy  fejedelmek 
dicsősége,  Rákóczi  Ferenc  királynak  -  legyen  neki  jó  vége!  — 
föminisztere  Bercsényi  tábornok,  aki  mostanában  oltalmam 
alá  menekült,  az  általa  összegyűjtött  muszulmán  és  magyar 
katonasággal,  továbbá  a  nikápolyi  szandsák  összes  önkén- 
tesei, mindannyian  kirendeltettek,  hogy  Tergovist  szoroson 
át  Erdélybe  menjenek  s  az  említett  diárbekiri  váli  ennek 
a  hangya-sokaságú  katonaságnak  győzelmes  szerdárjává  ^ 
tétetett. 

A  moldvai  határhoz  közel  eső  Tatros  szoroson  át  és 

^   Ziámet-  és  timárhirtokos  volt,   aki  hadi  szolgálat  kötelezettségé- 
vel  nagyobb  vagy  kisebb  hűbérbirtokot  kapott. 
-  Topcsi  =  tüzér. 

^  Sziláhdár,  a  zsoldos  lovasság  egyik  hadosztálya. 
*  Főparancsnok  a  hadjáratban. 

a  lengyel  határ  közelében  levő  .  .  .  ,  i  szoroson  át  Erdélybe 
való  menetelre  Khotin  vár  parancsnoka,  jeles  vezirem,  dicső 
müsirem,  a  világ  rendje,  Musztafa  pasa  vezirem  —  Allah 
tegye  tartóssá  dicsőségét !  —  rendeltetett  ki  mint  szerászker 
teljesen  felszerelt  kapu-khalkjával^  és  vilajetje  katonaságá- 
val s  melléje  rendeltettek  Kipcsak,  Ulu-nogáj  és  Cserkesz- 
föld harczosainak  megszámlálhatatlan  vitézeivel  a  nagy 
szultánok  utódja  Nedset-Géráj  szultán,  —  legyen  tartós  a 
dicsősége !  —  továbbá  a  Khotin  vidékén  tartózkodó  és 
magas  birodalmam  szolgálatára  készen  álló  magyarok, 
továbbá  a  Duna  túlsó  oldalán  Akkermánból  Ibrailába  jövő 
katonaság  és  hadakozásra  alkalmas  más  népek. 

Császári  hadseregem  is  Drinápoly  mezejéről  legköze- 
lebb kiindul  s  rendeletet  adtam,  hogy  egyik  vitéz  szultán^ 
az  ellenségtörő  tatárokkal  sietve  menjen  a  boszniai  hatá- 
rokra őrségi  szolgálatra  s  az  ellenség  országának  pusztítása 
és  feldulása  végett  Isten  segítségével  ők  legközelebb  meg 
is  érkeznek.  Mivel  pedig  a  boszniai  harcosok  régi  időtől 
fogva  az  igaz  vallás  útján  iszlám  bátorsággal,  éjjel-nappal 
győzelmes  vitézséggel  harczoltak  :  ennélfogva  az  igaz  val- 
lásért, a  szent  szi'mnetért^  azokon  a  határokon  levő  győ- 
zelmes harcosaimtól,  összes  katonaságomtól  és  a  hadako- 
zásban jártas  embereimtől  a  boszniai  határok  közelében 
levő  német  és  velencei  tartományok  megtámadásában,  fel- 
dulásában  és  pusztításában  oroszláni  bátorságot  és  harcias- 
ságot méltán  reménylek. 

Ezért  Te,  aki  vezirem  és  győzelmes  szerdárom  vagy, 
mihelyt  engedelmességet  kívánó  eme  magas  parancsolatom 
megérkezik,  a  boszniai  ejálet  harcosait,  hadviselésben  jártas 
vitézeit,  összes  zsoldos  gyalogságát  és  a  hadakozásra  alkal- 
mas egyéb  népeit  felbuzdítsd,  fellelkesítsd  és  nagy  sokaság- 
gal, erős  felkészülődéssel,  teljes  egyértelműséggel  a  német 
és  velencei  nép  országait  támadd  meg,   a   férfiakat    öljétek 

^  A  tartományi  kormányzók  katonasága. 

^  A  tatár  kháni  család  tagjai  szultán  címet  viseltek.  Olyan  cím 
volt,  mint  nálunk  a  főherceg. 

^  Szünnet  vagyis  Szunna,  a  próféta  hagyományainak  összege. 
Jelenti  általán    az  iszlám  vallást. 

Dr.  Karácson  Imre:  A  Rákóczi-emigráció  török  okmányai.  2 

meg,  az  asszonyokat  és  gyermekeket  fogjátok  el,  vag^^onu- 
kat  raboljátok  és  pusztítsátok  s  a  pusztításban  és  országaik 
rombolásában  oroszlán  módjára  hősiesen  mutassátok  meg 
az  iszlám  vitézséget  és  a  hitharcban  szívvel-lélekkel  fejt- 
sétek ki  erőtöket.  Tőled  különösen  várom  és  reménylem, 
hogy  ezen  szolgálatban  teljes  igyekezetedet  és  gondoskodá- 
sodat mutasd  meg.  Ezért  adatott  ki  e  magas  fermánom. 
Kelt  az  1 129.  évi  Dsemázi-ül-ákhir  hó  elején.  (1717.  máj.  15.) 

(Diván-i  humájun  levéltára.) 


VI. 

[Az  erdélyi  határokon  való  bevoulásra    adott    szultáni   rendelet,    melyben 
Eszterházy  Antal  gróf  közreműködésére  is  számít  a  szultán.] 

Rendelet  Musztafa  pasa  vezér,  khotini  parancsnokhoz.^ 

Az  Erdélyországban  tartózkodó  ellenség  megsemmisí- 
tése, elpusztítása  és  szétszórása  magas  birodalmam  fontos 
ügyei  közé  tartozik,  mivel  ez  az  ország  azelőtt  birodalmam 
kiegészítő  részét  képezte,  de  azután  a  magas  birodalmam 
ellen  támadó  német  nép  ellenséges  kezébe  került. 

Ezért  Te,  aki  a  fennebb  nevezett  vezir  vagy,  mihe- 
lyest  engedelmességet  kívánó  eme  magas  parancsolatom 
megérkezik,  miként  azelőtt  tudomásul  adatott,  Mádén  felől 
vagy  esetleg  az  idő  és  helyzet  követelménye  szerint  más 
szoroson  át,  egyszóval  amelyik  szoroson  át  az  említett 
országba  bevonulni  alkalmasnak  és  előnyösnek  látszik,  az 
ott  levő  ellenség  megkárosítása,  kiirtása  és  megsemmisítése 
végett  vonulj  be  s  veled  együtt  a    messiási    nemzet    hatal- 


'  Ezt  a  rendeletet  akkor  adta  ki  a  szultán,  mikor  Savoyai  Eugen 
a  császári  sereggel  Belgrád  várát  ostromolta.  Azt  remélte  a  szultán,  hogj' 
az  erdélyi  határok  megtámadásával  majd  rákényszeríti  a  császári  sereget 
Belgrád  ostromának  abbanhagyására.  A  rendelet  értelmében  a  török,  tatár, 
kuruc  és  moldvai  csapatok  1717.  augusztus  20-án  csakugyan  be  is  törtek 
Erdélybe  s  a  Szamos  és  Maros  mellékét  feldúlták,  mivel  a  kormány  a 
keleti  határok  védelméről  nem  gondoskodott. 

masa,  Eszterházy  Antal  tábornok^  —  legyen  neki  jó  vége!  — 
az  általa  felszerelt  katonasággal  s  Kolcsak  Eliász  bég  is 
katonaságával  és  a  khotini  lovasságból  a  nélkülözhető  lovas- 
ság és  a  iMaitin-Csudsura  határában  levő  Ázmet  Géráj  szul- 
tán, a  nagy  szultánok  helytartója  —  legyen  tartós  a  dicső- 
sége !  —  a  mellette  levő  ellenségtörő  tatár  sereggel  az 
általatok  szép  módon,  szép  meggondoltsággal  kiválasztott 
s  alkalmasnak  és  czélszerűnek  látszó  szoroson  vonuljanak 
be  s  azokat,  akik  magas  birodalmam  iránt  engedelmességre 
hajlanak,  kíméljétek  meg,  a  németek  pártján  levőknek  pedig 
megtörése,  megsemmisítése,  szétszórása,  kiirtása,  házuk  és 
országuk  feldúlása,  lerombolása,  kirablása  és  elpusztítása 
végett  Isten  segítségével  teljes  igyekezetet  fejtsetek  ki  s 
gondoskodjál  róla,  hogy  egy  nappal,  egy  órával  előbb  el- 
induljatok. 

Igen  helyes  dolog  lesz,  ha  a  messiási  nemzet  fejedel- 
meinek példányképe,  Moldva  vajdája,  Mihály  vajda ^  is  társa- 
ságtokban lesz,  de  értekezzetek  azon  vidékre  küldött  hadi 
népek  győzelmes  szerdárjával,  jeles  vezirem,  dicső  müsirem, 
a  világ  rendje,  Diárbekir  válija,  Redseb  pasa  veziremmel  is 
—  a  felséges  Isten  tegye  tartóssá  dicsőségét!  —  s  az  ő 
alapos  véleménye  hozzávetésével  a  vallás  és  a  magas  biro- 
dalom méltóságával,  a  magas  szultánság  becsületével  és 
tekintélyével  egyező  szolgálatok  létrehozása  üg^^ében,  miként 
azelőtt,  most  is  teljes  szorgoskodással  és  igyekezettel  légy. 
Ezért  adtam  ki  e  rendeletemet.  Kelt  az  1 1 29.  évi  Redseb 
hó  végén.  (1717.  július  9.) 

(Diván-i  humájun  levéltára.) 


^  Esterházy  Antal  gróf,  Esterházy  Pál  nádor  unokája,  a  Rákóczi- 
mozgalom kezdetén  a  császári  seregben  ezredes  volt  s  1704-ben  csatla- 
kozott Rákóczihoz.  Végig  küzdötte  a  Rákóczi-féle  szabadságharcot  s  a 
fejedelemmel  együtt  ő  is  számkivetésbe  jutott.  Az  1716.  évben  ő  is 
Khotinban  volt  s  a  török  és  tatár  csapatokkal  1717-ben  az  erdélyi  hatá- 
rokhoz jött.  Törökországi  hányt-vetett  életéről,  viszontagságairól  az  alább 
következő  okmányok  adnak  felvilágosítást. 

-  Rakovicza  Mihály  moldvai  vajda  ekkor  másodízben  viselte  a 
vajdai  hivatalt.  A  moldvai  sereggel  ő  is  bement  Erdélybe. 

VII. 
[Máriássy  tábornok  kuruc  lovasságának  számáról  és  ellátásáról.] 

Jelenleg  Szemendreben  Hálim  Gerájjal^  együtt  szolgá- 
latban álló  és  a  szultáni  sereggel  menni  készülő  Máriássy^ 
magyar  főkapitánynak  száznyolcvan  lovas  katonája  és 
kétszáz  lova  van  s  ezek  számára  a  napi  ellátás  megadása 
végett  a  fermán  értelmében  e  tezkere  kiadatott.  Kelt  az 
1129.  évi  Sábán  hó  28-án.  (1717.  augusztus  6.) 
(Szeráj  levéltára.) 

VIII. 

[Csáky  gróf  készpénzben  kéri  az  ellátást  a  török  kormánytól.] 

Csáky  tábornok^  kérte,  hogy  az  ellátás  készpénzben 
adassék  ki  neki,  mivel,  úgymond:  „Némely  napokon  böj- 
tünk van".  Sevvál  hó  23-tól  ugyanazon  hó  végéig  a  hét 
napra  esedékes  összeg  tehát  kiszámíttatott  és  a  császári 
kincstárhoz  a  tezkere  ügyében  ez  irat  kiadatott.  Kelt  az 
1129.  évi  Sevvál  hó  21-én.  (1717.  szeptember  27.) 
(Szeráj  levéltára.) 


^  Hálim  Geráj,  a  krimi  khán  családjából  való  herceg  volt.  A  kháni 
család  hercegei,  vagy  mint  ők  nevezték,  szultánjai,  az  1716 — IS.  hábo- 
rúban mind  részt  vettek. 

-  A  török  okmányokban  mindenütt  ^"'Us*  (Máriás)  alakban  fordul 
elő,  a  fordításban  azonban  a  helyes  kiejtésnek  megfelelően  írtam  át. 
.Márkusfalvi  Máriássy  Ádám  ezredes  a  Rákóczi-mozgalmak  lezajlása  után 
egy  ideig  Lengyelországban  tartózkodott  s  az  1716.  török  háború  kitöré- 
sekor ő  is  Törökországba  sietett  s  azontúl  a  Rákóczi-emigráció  egyik 
kiváló  embere  volt.  Az  emigráció  alatt  végzett  tevékenysége  az  alább 
következő  okmányokból  derül  ki. 

*  Csáky  Mihály  tábornok,  Bercsényi  Miklós  grófnak  sógora ;  a 
szatmári  békekötés  után  ő  is  száműzetésbe  vonult  s  az  1716.  évi  háború 
kezdetén  már  Törökországban  volt.  Az  emigránsok  között,  különösen 
Rákóczi  Ferencnek  és  fiának  Rákóczi  Józsefnek  halála  után,  igen  előkelő 
szerepet  vitt.  Az  itt  közölt  okmány  erősen  vallásos  lelkületéről  tesz 
bizonyságot. 

IX. 
[A  magyarok  közül  Belgrádba  rendelt  tisztek  és  azok  ellátása.] 

Annakelőtte  három  magyar  regiment  íratott  össze  és 
zsoldjuk  is  elrendeztetett  s  a  magyarok  közül  egy  ezredes, 
négy  tiszt  és  három  katona  Belgrádba  rendeltettek  s  a 
korábbi  rendezés  értelmében  ezeknek  egy  hónapi  zsoldjuk 
213  és  egy  harmad  gurus,  valamint  Drinápolyból  Belgrádba 
menésig  huszonöt  napi  ellátásuk  ára  86  és  egy  negyed 
gurus,  ami  összesen  299  és  fél  gurusra  megy.  Erről  a  tez- 
kerenek  és  Belgrádba  érkezésük  alkalmával  napi  ellátásuk- 
nak megadása  végett  magas  parancsom  kibocsátására  nézve 
előterjesztés  tétetett  s  elrendelem  eme  parancsolatom  meg- 
iratását.  Kelt  az  1129.  évi  Zilkáde  hó  12-én.  (1717.  okt.  14.) 
(Szeráj  levéltára.) 

X. 

(A  szultán  rendelkezése  Rákóczinak  Gallipoliból    Drinápolyba  utazásáról.] 

Rendelet  a  gallipolii  kádihoz,    a  janicsár    szerdárhoz    és    a 
gallipolii  vámfelügyelőhöz. 

Igen  fontos  és  szükséges,  hogy  a  Gallipoliba  meg- 
érkezett Rákóczi  magyar  királya  Gallipoliból  minél  előbb 
dicsőséges  császári  trónom  elé  jöjjön,^  azért  Te,  aki  a 
vámfelüg3^elő    vagy,    eme    legfelsőbb    parancsolatom    meg- 

'  A  török  okmányok  Rákóczit  többnyire  erdélyi  királynak,  de 
nagyon  sokszor  magyar  királynak  irják,  mint  a  jelen  okmány  is,  mely 
törökül    így    kezdődik:    ^-\^    j|^    ^^     ^S^ ^\     ^\^     ^^^.1^' 

-  Rákóczi  a  szatmári  békekötés  után  Lengyelországba  ment,  onnan 
pedig  171o-ban  Franciaországba  költözött  s  ott  tartózkodott  1717-ig. 
Ekkor  III.  Ahmed  török  szultán  meghívására  s  a  hozzá  hűséges  bujdosó 
magyarok  sürgetésére  Törökországba  utazott  s  1717.  évi  október  10-én 
érkezett  meg  Gallipoliba.  E  naptól  kezdődnek  el  Mikes  Kelemen  Török- 
országi levelei.  A  fejedelemnek  Gallipoliból  Drinápolyba  utazását  leírja 
Mikes  is  II.  levelében.  Erről  az  utazásról  részletes  felvilágosítást  ad  az 
itt  közölt,  valamint  az  utána  következő  török  okmány. 

érkezésekor  a  nevezett  király  podgyászának  elszállítására 
és  lovaglásra  alkalmas  erős  lovak  közül  sietve  ötven  pari- 
pát végy  bérbe  és  Drinápolyba  érkezéskor  szokás  szerint 
mindegyik  után  a  két  és  fél  gurus  költséget,  ezenkívül  az 
említett  király  nehéz  podgyászának  elszállítására  húsz  darab 
ökörszekeret  is  készíttess  elő  s  a  szükséges  költségeket 
szokás  szerint  a  rád  bízott  vámpénztárból  fizesd  ki  és  el- 
számolás végett  eme  legfelsőbb  rendeletem  hátsó  lapjára 
jegyezd  fel  és  ezt  megőrizd. 

Ha  az  említett  ötven  paripát  össze  nem  szeded  és 
ezáltal  a  nevezett  király  késedelmének  okozója  lesz,  tudd 
meg,  hogy  semmiféle  mentegetőzésedet  és  kifogásodat  meg 
nem  hallgatom,  hanem  felelősségre  vonatásod  és  megdor- 
gáltatásod  bizonyos  ;  ehhez  képest  tehát  azokat  az  átvétellel 
megbízott  emberemnek  átadd.  Erre  vonatkozólag  eme  leg- 
felsőbb parancsom  kiadatása  végett  e  tezkere  íratott.  Kelt 
az  1129.  évi  Zilkáde  10-én.  (1717.  október  15.) 
(Szeráj  levéltára.) 


XI. 

[Ez  okmány  is  Rákóczinak  Drinápolyba  utazásáról  intézkedik.] 

Rendelet  a  gallipolii  kádihoz  s  Gallipoliból  Drinápolyba 
menet  az  útba  eső  kádikhoz  és  a  vilajet  alkormányzójához. 

A  Gallipoliba  érkezett  Rákóczi  magyar  királynak  az 
említett  helyről  Drinápolyba  jövetelekor  gondoskodni  kell,, 
hogy  azon  állomáshelyeken,  ahol  megszállani  fog,  a  szük- 
séges dolgok  s  magában  Gallipoliban  is  a  szükséges  tár- 
gyak meglegyenek  s  e  célból  jelenleg  császári  felségem 
által  magas  udvarom  gedeklüjei^  közül  .  .  .  .  t  —  növeked- 
jék a  méltósága!  —  kirendeltem.  Eme  legfelsőbb  parancso- 
latom megérkezésekor  tehát  a  nevezett  király  számára  a 
szükséges  kellékeket  a  már  korábban  hozzá  küldött  kapudsi- 
basi^  ....  —  legyen  tartós  a  dicsősége!    —    segítsége  és 

'  Gedeklü,  a  szultáni  udvarnál  egy-egy  szolgálati  ügykörbe  tartozó 
személyzet  főnöke. 

■  Kapudsi-basi,  politikai  küldetésekre  alkalmazott  udvari  hivatalnok. 

Utasítása  szerint  Gallipoliban  előkészítsétek  és  azok  árát  a 
mostani  alkalomra  kirendelt,  fennemlített  megbízottam  kezéből 
a  tulajdonosoknak  készpénzben  megadassátok  és  insallah !  ^ 
Gallipoliból  távozáskor  bármelyiteknek  járásába  érkezik,  ott 
a  szükséges  napi  élelmet  és  a  szükséges  dolgokat  előkészít- 
sétek és  azoknak  is  a  követelt  árát  az  említett  megbízottam 
kezéből  készpénzben  a  tulajdonosoknak  megadassátok  és 
azon  állomáshelyeken,  ahol  megszáll,  neki  és  kíséretének 
elegendő  számú  lakást  készítsetek  elő  s  mindezeket  már 
megérkezése  előtt  elrendezzétek  és  előkészítsétek  és  nagy 
gondot  fordítsatok  arra,  hogy  semmiféle  fogyatkozást  és 
hiányt  ne  szenvedjen. 

Evégett  egymást  Isten  segítségével  idejében  és  pon- 
tosan értesítsétek  s  nagyon  iparkodjatok,  hogy  kellő  módon 
elszállásoljátok  és  gondját  viseljétek.  Nagyon  tartózkodjatok 
azonban  attól,  hogy  kapzsiságból  most  ezen  ürügy  alatt  a 
szegény  rájákat  zaklassátok  és  sanyargassátok. 

Erre  vonatkozólag  az  előadott  módon  magas  paran- 
csomat kibocsátva,  legfelsőbb  rendeletem  kiadatása  végett 
eme  tezkere  Íratott.  Kelt  az  1129.  évi  Zilkáde  10  én.  (1717. 
október  15.) 

(Szeráj  levéltára.) 


XII. 

[Bercsényi  kuruc  csapatainak  felszereléséről  és  élelmezéséről  szóló  rendelet] 

Ali  pénzügyi  tezkeredsihez. 

Rákóczi  királynak  főminisztere,  a  Lengyelországból 
Khotinba  jött  Bercsényi  Miklós  tábornok  által  Ruszcsukban 
és  a  Duna  partjain,  ahol  tartózkodik,  a  rendelet  folytán 
összeírandó  katonái  számára  a  jegyzékben  foglalt  feltételek 
szerint  a  kincstárból  neked  átadott  pénzből  a  hadi  eszközök 
és  ruha  árának,  a  zsold-  és  élelmezésnek  kifizetésére  Te 
rendeltettél  ki  és  a  kezedbe  adott  pecsételt  és  aláírt  defter 

^  Insallah,  igen  gyakran  használt  török  kifejezés,  mely  azt  jelenti : 
Ha  Isten  engedi,  Isten  segítségével. 

értelmében,  mihelyt  az  említett  nép  összeírva  lesz,  parancs- 
nokuk, a  nevezett  tábornok  közvetítésével  őket  a  kellő  ada- 
tokkal együtt  névszerint  feljegyezd  s  a  hadi  eszközök  és 
ruha  árát  és  zsoldjukat  is  a  nevezett  tábornok  közvetítésével 
add  meg  és  miheM  megadtad,  azt  kellőkép  feljegyezd. 
A  kenyér-  és  húsjárandóságot  is  jegyzékbe  foglald  és  min- 
den oka^  kenyeret  hat  ákcsen^  és  minden  oka  húst  is  hat 
ákcsen  végy  és  az  összeírt  magyarok  közül,  akik  a  szük- 
séges ellátás  árát  pénzben  kívánják,  ezen  számítás  szerint 
pénzben  add  meg,  akik  pedig  természetben  kívánják,  azok 
számára  a  szükséges  élelmiszert  megvásárolva  és  előkészítve 
add  meg  s  az  átadott  hadi  eszközök  és  ruha  áráról  és  az 
ellátásról  a  keltezés  feljegyzésével  a  nevezett  tábornoktól 
nyugtát  végy  és  számadásodba  való  beszámítás  végett  őrizd 
meg  s  hogy  az  említett  nép  számára  szükséges  hadi  esz- 
közök, ruha  és  lovak  vásárlásában  senki  ne  akadékoskodjék, 
evégett  a  kádikhoz  és  muteszellimekhez  külön  rendelet  fog 
küldetni  s  neked  ott,  ahol  vagy,  gondod  legyen  a  kellő 
bevásárlásra  és  beszerzésre. 

Ali  pénzügyi  tezkeredsihez  —  nagyobbodjék  a  dicső- 
sége!  —  intézve  e  magas  rendelet  adatott.  Kelt  az  1129. 
évi  Zilkáde  11-én.  (1717.  október  16.) 

(Szeráj  levéltára.) 


XIII. 

[Bercsényi  cbaládjának,  továbbá    Csáky  és  Forgács  grófoknak    Khotinból 
való  elutazására  nézve  kiadott  rendelet.! 


A  khotini  parancsnokhoz  és  defterdárhoz.^ 

A  Lengyelországból  érkezett  magyar  tábornokok  közül 
Rákóczi  királynak  főminisztere  Bercsényi,    továbbá  Eszter- 


^  Egy  oka  =  1-283  kg. 

-  Egy  ákcse  a  gurusnak,  vagyis  piaszternek  százhúszad  része. 
'  Defterdár,  pénzügj'igazgató,  ki  felügyelt    egy-egy   tartományban 
az  egész  vagyonkezelésre,  a  bevételekre,  kiadásokra,  adókra. 

házy,  Forgács^  és  Csáky  Mihály  nevű  négy  tábornok  Kho- 
tinban  tartózkodnak  s  az  említett  Bercsényi  föminiszter 
császári  trónom  elé  hozatott  s  megbízatott,  hog}'  Ruszcsuk- 
ban  és  azon  a  vidéken  katonaságot  toborozzon. 

Mivel  pedig  felesége  és  házi  népe  Khotinban  maradtak, 
azért  magas  rendeletemet  kérte  arra  nézve,  hogy  Eszterházy 
tábornok  kivételével  az  említett  Forgács  és  Csák}'  Mihály 
nevű  két  tábornokkal  együtt  családja  Iszákdsiba  és  Baba- 
dágba  hozassék  és  evégett  külön  megbízott  rendeltessék  ki 
s  Khotinból  elegendő  számú  kalauz  adassék  melléjük  s 
podgyászuk  elszállítására  a  szükséges  ökörszekerek  kiren- 
deltessenek s  útközben  a  szükséges  napi  ellátásuk  ára  meg- 
adassék  s  Iszákdsiban  és  Babadágban^  lakjanak. 

Eszterházy  tábornok  tehát  az  eddigi  módon  Khotinban 
tartózkodjék  s  az  átelleni  és  egyéb  helyekről  érkező  s  a 
katonasághoz  beiratkozni  kívánó  embereket  maga  mellé 
gyűjtse  és  azokat  egymásután  arra  a  helyre  küldeni  szor- 
goskodjék, ahol  Bercsényi  van.  Hogy  pedig  a  Bercsényi 
tábornok  családjával  együtt  jövő  Forgács  és  Csáky  tábor- 
nokok Khotinból  való  elindulásuk  után  a  maguk  helyére 
megérkezzenek,  azért  a  jelenlegi  helyükön  megadatni  szo- 
kott és  megállapított  ellátásuknak  negyven  napra  járó  ösz- 
szegét  s  podgyászuk  elszállítására  a  szükséges  ökörszeke- 
reket kirendelve,  azoknak  költségeit  Te,  aki  a  defterdár 
vggy,  megadd  és  a  legkönnyebben  járható  utakon  vezetve 
kellő  őrizetük-  és  oltalmazásukra  és  az  általuk  választott 
Iszákdsiban  és  Babadágban  az  előkészített  lakásaikba  való 
beszállásolásuk  végett  Konstantinápolyból  magas  Portám 
csausai  közül csaus^  kirendeltetett    s    onnan    is    a 

'  Gróf  Forgács  Simon  a  császári  hadseregben  ezredes  volt  s 
1704-ben  csatlakozott  Rákóczihoz.  Egyike  volt  a  Rákóczi-mozgalom  leg- 
képzettebb, a  hadvezetésben  azonban  éppen  nem  szerencsés  főtisztjeinek. 
A  szatmári  békekötés  után  ő  is  künn  rekedt  az  országból  és  száműzött 
lett.  Törökországi  szerepléséről  ez  okmányokban  van  szó.  Mikes  Kelemen 
többszőrönként  tréfásan  emlékezik  meg  róla  leveleiben  (1.  a  XXXI.  levél). 

*  Romániában,  a  dobrudsai  kerületben. 

*  Csaiis,  sokféle  hivatalra  alkalmazott  név  volt.  Az  udvarnál  levő 
csausokat  többnyire  politikai  vagy  hasonló  természetű  megbízatásokra 
alkalmazták. 

khotini  lovasság  első  agáját,    Jahja  agát  vele  együtt  kiren- 
deljétek. 

A  podgyász  elszállítása  végett  elegendő  számú  ökör- 
szekérnek kirendelése,  a  fuvarköltség  és  negyven  napra  járó 
élelmezési  összegnek  megadása  végett,  hogy  a  könnyebben 
járható  utakon  biztonságban  és  békében  vezetve  és  meg- 
oltalmazva Iszákdsiba  és  Babadágba  küldessenek  és  hogy 
az  ott  maradt  Eszterházy  tábornoknak  és  családjának  ele- 
gendő ellátásuk  megadassék,  e  czélból  a  khotini  parancsnok 
pasához  és  defterdárjához  intézve  eme  legfelsőbb  rendelet 
adatott.  Kelt  az   1129.  évi  Zilkáde  11-én.  (1717.  október  16.) 

(Szeráj  levéltára.) 
XIV. 

[Újabb  rendelet  Bercsényi  magyar  katonaságának  felszereléséről.] 

A  ruszcsuki  kádihoz,^  vajdákhoz  és  kikötő- 
felügyelőkhöz. 

Rákóczi  Ferenc  király  főminisztere  Bercsényi  A4iklós 
által  Ruszcsukban  és  a  Duna  partjain  összegyűjtendő  kato- 
naság számára  a  szükséges  hadi  eszközök,  ruhák  és  lovak 
megvásárlására  mindegyiteknek  gondja  legyen  és  azon  fel- 
tétel alatt,  hogy  az  általuk  kívánt  hadi  eszközök,  ruhák  és 
lovak  ára  a  tulajdonosoknak  készpénzben  megadassék,  bár- 
hol is  vannak,  a  vásárlásban  senkit  ne  akadályozzatok, 
azok  ellen  pedig,  kik  a  rendes  áraknál  többet  kívánnak, 
erőszakoskodás  ne  történjék. 

Ez  ügyben  a  ruszcsuki  kádihoz,  vajdákhoz  és  kikötő- 
felügyelőkhöz intézve  e  magas  rendelet  adatott.  Kelt  az 
1129.  évi  Zilkáde  hó   11-én.  (1717.  október  16.) 

(Szeráj  levéltára.) 

'  Kádi,  biró. 

XV. 

[Rendelet  a  Duna  mentén  összetoborzott  magyar  csapatok  élelmezéséről.] 

A  ruszcsuki,  a  i,  a i^  kádikhoz,  kikötő-fel- 
ügyelőkhöz, vajdákhoz,  bevásárlókhoz,  a  vilajet  alkormány- 
zójához és  az  ügyek  intézőihez. 
Rákóczi  Ferenc  király  főminisztere  Bercsényi  Miklós 
tábornok  által  Ruszcsukban  és  a  Duna  partjain  összeírandó 
magyarok  számára  naponkénti  ellátásul  kenyér  és  marhahús 
bevásárlása  szükséges  és  az  emiitett  nép  zsoldjának  és 
ellátásának  megadására  az  előbbi  pénzügyi  tezkeredsi  Ali 
—  nagyobbodjék  a  dicsősége !  —  rendeltetett  ki  s  mihelyest 
azon  a  környéken  a  nevezett  tábornok  által  a  magyarok 
összeiratnak,  gondoskodjatok,  hogy  a  szükséges  marhahús 
és  egyéb  ellátás,  melyeknek  ára  a  nevezett  által  fog  meg- 
adatni, bevásároltassanak,  előkészíttessenek  és  átadassanak. 
Kenyérjárandóság  végett  az  ottani  kikötőkben  levő  kincstári 
lisztből  kell  a  szükséges  mennyiségű  lisztet  megadni  s 
amennyi  lisztet  adtok,  arról  pecsétes  nyugtát  vegyetek  s  a 
kenyérsütés  végett  szükséges  sütőkemencék  is  azon  kikötői 
városokban,  ahol  tartózkodnak,  rendeltessenek  meg  és  a 
sütés  diját  ti,  akik  a  bevásárlók  vagytok,  megadjátok  s  a 
szükséges  mennyiségű  kenyeret  megsüttetvén,  az  emiitett 
nép  között  a  nevezett  Ali  által  —  nagyobbodjék  a  dicső- 
sége !  —  szétosztassátok  és  az  átadásról  nyugtát  vévén, 
gondoskodjatok,  hogy  szükséget  és  nyomorúságot  ne  szen- 
vedjenek. Kelt  az  1129.  évi  Zilkáde  II -én.  (1717.  okt.  IG.) 
(Szeráj  levéltára.) 

XVI. 

[A   magyar  csapatok  számára  küldött  pénz  megőrzéséről.] 

Drinápolytól  Ruszcsukig  az  útban  levő  kádikhoz,  alkormány- 
zókhoz, ketkhudákhoz  és  janicsár-szerdárokhoz. 
A  parancsolatom  értelmében  Ruszcsukban  összeírt  és 

összegyűjtött  magyarok  ellátásáról  való  gondoskodás  végett 

^  Olvashatatlan  helynév. 

kirendelt  pénzügyi  tezkeredsi  Ali  által  —  növekedjék  a 
dicsősége!  —  elküldött  összegnek  az  úton  megőrzése  és 
kellőkép  biztosítása  igen  fontos  és  szükséges,  ezért  bár- 
melyiteknek  járásába  érkezik,  megfelelő  és  biztos  helyen 
őrizzétek,  melléje  embereket  adjatok  és  biztonságban  juttas- 
sátok el  egyitek  a  másikhoz  s  nehogy,  amitől  Isten  óvjon! 
valami  kár  érje  őt,  azért  elegendő  számú  embert  adjatok 
melléje  s  gondoskodjatok  róla,  hogy  egyiktől  a  másikhoz  baj 
nélkül  eljusson.  Kelt  az  1129.  évi  Zilkáde  12-én.  (1717.  okt.  17.) 
(Szeráj  levéltára.) 

XVll. 

[A  magyar  katonák  számára  téli  szállás  rendelése.] 

A  ruszcsuki  kádihoz  és  a  vilajet  ügyeinek  intézőihez. 
Az  előbbi  pénzügyi  tezkeredsi  Ali  —  nagyobbodjék  a 
dicsősége !  —  közvetítésével  a  parancsom  folytán  Ruszcsuk- 
ban  összeírt  és  összegyűlt  magyarok  lakásbére  a  nevezett 
által  fog  megadatni  s  parancsolom,  hogy  a  téli  időre  lakásul 
alkalmas  házak  és  hánok^  üresíttessenek  ki  s  a  magyarok 
számára  lakásul  rendeltessenek  s  ahány  ház  és  hán  bérbe 
vétetik  és  ahány  napig  azokban  laknak,  a  szükséges  bér- 
összeg törvényes  módon  megállapittassék  s  az  a  nevezett 
által  fog  megadatni,  ezért  a  szükséges  lakások  és  hánok. 
előkészítéséről  gondoskodjatok.  Kelt  az  1129.  évi  Zilkáde 
12-én.  (1717.  október  17.) 

(Szeráj  levéltára.) 

XVIII. 

[A  magyar  csapatok  zsoldjának  kifizetésére  vonatkozólag  adott  utasítások.] 

A  magyarok  összeírásával  megbízott  Alihoz 
—  nagyobbodjék  a  dicsősége !  — 
Úgy  rendelkeztem,  hogy  a  Ruszcsuk  környékén  össze- 
írt magj^arok  zsoldját  és  ellátását  Te  add  meg  s    a    defter 

^  Hán,  nagyobb  szállóház.  Jelenleg  a  nagyobb  bérházakat  nevezik 
így  Konstantinápolyban. 

másolata  kezedbe  adassék.  Ezért  Te,  aki  a  jelzett  Ali  vagy, 
—  nagyobbodjék  a  dicsőséged !  —  mihelyest  az  említett 
katonák  összeirattak,  a  defter  szerint  zsoldjukat  add  meg, 
aki  pedig  a  defterben  nincs  benne,  annak  semmit  ne  adj 
s  a  kincstári  vagyon  elpazarlásától  és  elvesztegetésétöl 
nagyon  óvakodjál. 

Az  előbbi  pénzügyi  tezkeredsihez,  Alihoz,  aki  jelenleg 
Ruszcsuk  környékén  a  magyarok  összeírásával  bízatott  meg, 
e  magas  rendelet  adatott.  Kelt  az  1129.  évi  Zilkáde  12-én. 
(1717.  október  17.) 

(Szeráj  levéltára.) 


XIX. 

[A  szultán  kimutatást  kér  a  magyar  csapatokról  s  azok  zsoldjának  kifize- 
téséről.   A  kuruc  csapatokat,    mint  ez  okmányból  kitűnik,    három  helyen 
toborozták  össze  :  Ruszcsukban,  Belgrádban  és  Khotinban.] 

Musztafa  pasa  khotini  parancsnokhoz  és  a  defterdárhoz. 

Rákóczi  Ferenc  király  főminísztere,  a  Lengyelországból 
annakelőtte  Khotinba  jött  Bercsényi  Miklós  tábornok  által 
Ruszcsukban  és  környékén,  a  Duna  partjain  fekvő  helyeken 
magyar  katonaság  összeírása  s  Belgrád  környékén  is  szintén 
a  nevezett  tábornok  intézkedésével  magyar  katonák  össze- 
írása, azok  zsoldja,  ellátása  és  egyéb  költségeinek  meg- 
fizetése végett  császári  kincstáramból  tízezer  gurus  küldetett. 
Azonkívül  Khotin  környékén  is  szintén  a  nevezett  tábornok 
intézkedésével  a  magyarok  összeírására,  zsoldjuk,  ellátásuk 

és    egyéb    költségeik    kifizetésére    ^    megbízott    által 

császári  kincstáramból  a  jelen  alkalommal  szintén  tízezer 
gurus  küldetik.  Insallah  !  mihelyt  az  említett  összeg  meg- 
érkezik, azt  átvegyétek  és  Khotin  várába  vitessétek  s  az 
említett  tábornok  katonáinak  zsoldja,  ellátása,  hadi  eszközei 
és  szükségletei  kifizetésére  fordítsátok  s  a  három  osztálybeli 
katonaságról  felvett  defter  eredetijét,  valamint  pecsételt  és 
aláírt  másolatát  elküldjétek  s  az  említett  nép  fölé  parancs- 

'   Olvashatatlan  név. 

nokul  rendelt  tisztek  által  kor-  és  névszerinti  kimutatást 
készíttessetek  s  a  hadi  felszerelések  és  ruhák  árát,  a  zsoldot 
és  ellátást  megadván,  ahogyan  megadtátok,  kellőkép  fel- 
jegyezzétek. A  hús-  és  kenyérellátásról  is  deftert  és  máso- 
latot írjatok  s  minden  oka  húst  hat  akcsén  s  minden  oka 
kenyeret  is  hat  akcsén  vegyetek  s  az  összeírt  magyarok 
közül,  akik  az  ellátás  árát  kívánják,  azoknak  eme  számítás 
szerint  az  árát,  akik  pedig  a  kenyeret  és  marhahúst  ter- 
mészetben kívánják,  azoknak  a  szükséges  marhahúst  meg- 
vásároltassátok, s  a  kenyeret  is  megsüttetvén,  természetben 
adjátok  meg. 

Az  átadott  hadi  eszközök  és  ruhák  áráról,  a  zsoldról 
és  ellátásról  a  keltezéssel  ellátott  nyugtát  vegyetek  a  tisz- 
tektől és  azt  megőrizzétek.  Az  említett  nép  számára  szük- 
séges hadi  eszközök,  ruha  és  lovak  vásárlásában  és  be- 
szerzésében senkit  ne  akadályozzatok  s  azok  ellen,  kik  az 
értékénél  többet  kívánnak,  erőszakoskodás  és  zaklatás  ne 
történjék.  Ez  ügyben  Musztafa  pasa  khotini  parancsnokhoz 
és  defterdárjához  intézve  e  magas  rendelet  adatott.  Kelt  az 
1129.  évi  Zilkáde  14-én.  (1717.  október  19.) 
(Szeráj  levéltára.) 

XX. 

[Bercsényi  útiköltségei  Drinápolyból  Ruszcsukba.  A  szultán  az  1716 — 1718. 

háború  alatt  állandóan  Drinápolyban  tartózkodott,  ezért  jött  Bercsényi  is 

oda  a  magyar  csapatok  toborzásának  ügyét  megbeszélni.] 

Jelenleg  Drinápolyból  Ruszcsukba  utazó  Bercsényi 
magyar  tábornok  napi  tartásdíjának  defteré.^ 

A  defterbe  történt  bejegyzés  szerint  a  tartásdíj  3112 
ákcse,  ámde  idejövetele  óta  azt  jelentették,  hogy  már  ötven- 
két embere  és  hetvenegy  lova  van  s  így  a  kiadása  is  több, 
ezért  a  megállapított  árpa,  hús,  kenyér  s  egyéb  élelmiszerek- 
és italokhoz  még  1288  ákcse  hozzáadatott  s  így  naponként 
összesen  4000  ákcse  lesz  a  tartásdíj. 

'  Ez  okmányokból  az  tűnik  ki,  hogy  Rákóczinak  Drinápolyba  érke- 
zésekor Bercsényi  is  ott  volt,  mert  Rákóczi  okt.  29-én  érkezett  Drinápolyba, 
ez  okmány  pedig  nov.  2-án  kelt. 

Kívánja  még,  hogy  Drinápolyból  Ruszcsukig  tizenkét 
napi  költségét  az  említett  számításhoz  hozzáadva,  a  kiren- 
delt Szálih  efendi  a  kezébe  adott  élelmezési  pénzből  adja 
meg.  Ruszcsukba  érkezésekor  pedig,  mivel  ismét  több 
embere  és  lova  lesz,  a  nevezett  Szálih  efendi  által  készített 
számítás  szerint  a  többletet  tevő  árpa,  hús  és  kenyér  meg- 
adassék  és  podgyásza  szállítására  is  három  kocsi  legyen. 
Ruszcsukba  megérkezésekor  a  költségeknek  a  kincstárból 
való  kifizetése  végett  az  intézkedések  megtételére,  a  maga 
helyén  való  beiktatás  végett,  a  magas  parancsolat  kiadatott 
s  a  magas  fermán  kibocsáttatván,  erre  vonatkozólag  két 
másolat  kiadatása  elrendeltetett.  Kelt  az  1 1 29.  évi  Zilkáde 
28-án.  (1717.  november  2.) 

(Szeráj  levéltára.) 


XXI. 

[Bercsényi    és    Máriáss}'    magyar  katonáinak  számáról  és  költségeiről  ki- 
mutatás, továbbá  ezen  csapatok  számára  téli  szállás  kirendelése.] 

Ruszcsuk  környékén  nemrégen  összeírt  magyar  kato- 
naságból a  névszerint  beterjesztett  jegyzék  szerint  jelenleg 
együtt  vannak  Bercsényi  tábornoknak  hatvankét  tisztje  és 
kilencvenegy  közembere,  Máriássy  tábornoknak  harminckét 
tisztje  és  hetvenkét  közembere  s  ha  ennek  az  összesen 
257  magyar  katonának^  valahol  téli  szállást  nem  rendelnek, 
valószínűleg  szétszóródnak  és  szétoszlanak.  célszerű  tehát, 
hogy  Ruszcsukban  téli  szállás  adassék  nekik.  A  császári 
táborból  Ruszcsukba  menetel  tizenhárom  napig  tart  s  ez 
időre  naponkénti  ellátásuk  is  összeszámíttatván,  a  defter 
szerint  706  gurus  és  1 5  pára  Bercsényi  tábornok,  398  gurus 
és  18  pára  pedig  Máriássy  tábornok  embereinek  ellátására 
kell  és  zsoldjuk  is  összeszámíttatván,  500  gurus  Bercsényi- 
nek, 300  gurus  Máriássynak  szükséges  s  az  ezután  kibocsá- 
tandó   magas    fermán  értelmében,    amíg    Ruszcsukban   tar- 

^  Mint  ez  okmányból  kitűnik,  a  Bercsényi  által  tervezett  (1.  a  II.  sz. 
okmányt)  35C0  főnyi  magyar  hadsereg  még  megközelítőleg  sem  volt 
együtt  november  közepére. 

tózkodnak,    naponkénti    kenyér,    hús    és    árpa    ellátásuk    a 
ruszcsuki  bevásárlási  biztos  által  fog  nekik  átadatni. 

Elszállásolásuk,  zsoldjuk  és  ellátásuk  végett  az  emlí- 
tett összegekről  külön-külön  tezkerek  kiadatására  nézve 
előterjesztés  történt  s  ennek  megfelelően  a  tezkerek  kiada- 
tására nézve  erre  magas  rendelet  adatott  ki.  Kelt  az  1129. 
évi  Zilhidse  hó  9-én.  (1717.  november  13.) 
(Szeráj  levéltára.) 


XXII. 

[Bercsényi,  Csáky  és  Forgács  családjának  ellátásáról  rendelkezés.] 

Abdi  aga  defterdár-helyetteshez. 

Magas  rendeletemet  adtam,  hogy  mikor  a  Khotinban 
levő  magyar  tábornokoknak,  Forgács-,  Csáky-  és  Bercsényi- 
nek felesége  és  házi  népei  Iszákdsiba  érkeznek,  elegendő 
mennyiségű  ellátás  adassék  nekik ;  ámde  a  nevezetteknek 
családjai  Ruszcsuk  környékén  tartózkodnak,  azért  meg- 
parancsolom, hogy  ott  adassék  nekik  elegendő  ellátás  és 
amennyi  eltartási  díj  adatik  nekik,  arról  a  valóságnak  meg- 
felelően deftert  készíts  és  a  deftert  elküldjed. 

A  magyarok  ellátási  díjának  kiosztásával  megbízott 
Abdi  aga  defterdár-helyetteshez  intézve  e  magas  rendelet 
adatott.  Kek  az  1129.  évi  Zilhidse  27-én.  (1717.  december  1.) 
(Szeráj  levéltára.) 

XXIII. 

[Rákóczi  számára  ellátási  díj  rendelése.] 

Dicsőséges  császári  trónom  elé  érkezett  erdélyi  király- 
nak, Rákóczinak  ellátási  díj  még  nem  adatott  s  naponkénti 
ellátásának  feljegyzett  értéke  összeszámíttatván,  az  napon- 
ként hatvan  gurus  és  huszonegy  ákcsére  ment.^  Ha  termé- 

'  A  török  kormány  Rákóczit  mint  vendégét  tekintette  s  ellátásáról 
gondoskodott. 

szetben  kívánja  az  élelmiszereket,  akkor  azok  természetben, 
ha  pedig  azok  árát  kívánja,  akkor  azok  ára  adassék  meg. 
Eme  jegyzéknek  a  főszámvevőnél  beiktatása  végett  a  magas 
fermán  kibocsáttatván,  annak  értelmében  bejegyeztetett. 
Kelt  az  1130.  évi  Mohárrem  hó  4-én.  (1717.  december  7.) 
(Szeráj  levéltára.) 

XXIV. 

[Ugyanazon  tárgyban,  mint  az  előbbi.] 

Rákóczi  számára  az  ellátásra  nézve  még  császári  had- 
seregemhez érkezése  előtt  rendelkezés  történt  s  a  kajmakám 
pasa  által  készített  defter  értelmében  járó  ellátás  árát  még 
nem  kapta  meg  s  most  harminchét  napra  a  számítás  sze- 
rint 1793  és  V2  gurus  jár,  s  ez  1793  és  V,  gurus  meg- 
adására nézve  a  magas  fermán  kibocsáttatván,  e  tezkere 
kiadatott.  Kelt  az  1130.  évi  Mohárrem  11-én.  (1717.  dec.  14.) 
(Szeráj  levéltára.) 


XXV. 

Azon  tárgyak  jegyzéke,  melyek  Rákóczi  erdélyi  király 
drinápolyi  lakásába  vásároltattak,  mikor  a  császári  trón  elé 
érkezett : 

A  föszoba  bútorzata : 

Aranyszövetű      Londoni  posztó       Vörös  bélés  az  ülőhe-         Szalonikii 

jászdik '  az  ülőhelyekre      lyekhez  és  jászdikokhoz    nemezszövet 

1400       6  pár  3  180        10  csomag  54       86'/; 


8400 

Héjazat 
vászon 

80     16V»  csomag 


7875 

Ajtó- 
függöny 

1 


Rojt  az  ülé- 
sekhez 
4      130 


1800 

Mester- 
embernek 
480 


4671 

Gyapjú 
12        358 


1320  480 

Összesen:  30,322. 


520 


4776 


1  Jászdik,  hosszú,  széles  vánkos,  melyet  ülőhelyül  és  fekvőhelyül 
használtak. 


Dr.  Karácson  Imre:  A  Rákóczi-emigráció  török  okmányai. 

Második  szoba. 


Egyszerű  bársony     Londoni  posztó      Vánkos  az  ülő-     Szalonikii  nemez- 
jászdik  az  ülőhelyekre  helyekre  szövet 

3  180      9  csomag  54         24 


420    6  pár 
2525' 


5670 


1620 


1296 


Héjazat  vászon 

80    IS'/s  csomag 
ÍÖ41 


Kandalló-        Ajtó- 
ellenző       függöny 

1  1  12    258 


Gyapjú  Rojt 

4 


Mester- 
embernek 

100  450 


200 


480 


3096 


400 


Összesen:   16,322. 


Harmadik  szoba  a  hárem  számára : 


Londoni  posztó  Az  ülőhelyekre  és 

Sávos  iászdik  ..,..,    ,     ,  ••     ji    t       u-i'  Héjazat  vászon 

•'  az  ülőhelyekre  jaszdikokra  beles  •' 

600 


6  pár 

3 

80     7'/ 

'.,  csomag 
1350 

80 

1 2  csomag 

3600 

5670 

960 

Rojt 

Gyapjú 

Mester- 
embernek 

120 

12      300 

400 

440 


3600 


Összesen:  16,470. 


Kis 

szoba  : 

Sávos  jászdik 

Londoni  pi 
az  ülőhel}' 

DSZtÓ 

ékre 

Vörös 

vászon 

Héjazat  vászon 

600     4'/,  pár 

3 

180  9 

csomag 
1620 

80   12  csomag 

2700 

5513 

960 

Gyapjú 

Rojt 

Mester- 
embernek 

12      250 

4 

104 

400 

3000 

416 

Összesei 

n:   14,609. 

Sávos  jászdik 

600      4  pár 
2400 


Ötödik  szoba  : 


Londoni  posztó 

az  ülőhelyekre 

3 


3240 


Gyapjú 
12      256 


3072 

Összesen:   12,148. 


Vörös  vászon 
180  9  csomag 


Rojt 
4      114 


456 


1620 

Mester- 
embernek 
400 


Héjazat  vászon 

80   12  csomag 
960 


Az  említett  szobákba  gyékény  és  egyéb  szükségletek 


Egyiptomi 

gyékény 

160         47 


Vastag 
gyékény 
12        370 


Viaszos  vászon     Mángál  ellenző      Mángál 
120     18  csomag       50  6  1 


4440 


2160 


300 


Szegek  a  viaszos  vászon- 
hoz és  egyéb 
7000 
48Ö 

Összesen:   18,230. 


Pergamen 
13 


Tisztítás  végett  az   emlí- 
tett szerájban 
30       38 


390 


1140 


121741 

13640 

108101 


9007- 


A  Drinápolyban  tartózkodó  Rákóczi  király  által  lakott 
konak^  a  drinápolyi  vámfelügyelő  közvetítésével  bútorozta- 
tott be  s  a  követelt  árából  13,640  ákcse  túlkövetelés  levonat- 
ván 900  és  V2  gurusról  a  tezkere  kiadatására  és  ezen  ösz- 
szegnek  kifizetésére  nézve  a  magas  fermán  kibocsáttatott 
s  ennek  értelmében  ez  összegről  a  tezkere  kiadatott.  Kelt 
az  1130.  évi  Mohárrem  hó  23-án.  (1717.  december  26.) 
(Szeráj  levéltára.) 


^  Rásid  török  történetíró  szerint  Rákóczi  Drinápolyban  a  Alihál- 
köprüszü  mellett  lakott.  Rásid,  Tárikh.  IV.  372.  1.  Konak  =  főúri  palota. 
A  fennebbi  okmány  szerint  Rákóczinak  ötszobás  lakása  volt  Drinápolyban 

3* 

XXVI. 

[Máriássy  a  magyarokkal  Nis  őrizetére  ment.] 

Máriássy  kapitány  Ruszcsukban  volt,  de  onnan  a 
mellette  levő  magyar  katonákkal  Nis  várába  ment  s  e  vár 
őrizete  végett  ott  lakik,  fontos  dolog  tehát,  hogy  ellátása 
megadassék.  A  nevezett  kapitánynak  naponként  15  pár 
kenyér,  5  oka  marhahús  és  2  kile  árpa,  továbbá  naponként 
130  ákcse,  a  vele  levő  magyar  katonák  mindegyikének 
naponként  fél  oka  marhahús,  egy-egy  pár  kenyér  és  fél 
abrak  árpa  adassék  a  nisj  defterdár  által  azon  naptól  kezdve, 
amikor  Nis  várába  beléptek.  Erre  vonatkozólag  e  magas 
rendelet  adatott  ki.  Kelt  az  1130.  évi  Mohárrem  hó  23-án. 
(1717.  december  27.) 

(Szeráj  levéltára.) 

XXVII. 

[Forgács  tábornok  magyar  katonáiról  rendelkezés.] 

A  magyar  tábornokok  közül  Forgács  tábornok  azelőtt 
Vidinben  volt,  most  pedig  császári  táboromhoz  Drinápolyba 
érkezett  és  harminchárom  magyar  katonával  Drinápolyban 
tartózkodik.  Elrendeltetett  és  defterbe  vétetett,  hogy  a  neve- 
zett tábornoknak  naponkénti  ellátási  díjul  200  ákcse  s  a  vele 
levő  harminchárom  magyar  katonának  is  ellátás  adassék  s 
ezek  összege  naponta  732  ákcsere  megy.  Akik  az  ellátás- 
nak árát  kívánják,  azoknak  az  ára,  akik  pedig  természetben 
kívánják,  azoknak  természetben  adassék  meg  az. 

A  főszámvevőségnél    való    bejegyzés  végett  a  magas 
fermán  kiadatván,  e  helyen  bejegyeztetett.  Kelt  az  1130.  évi 
Mohárrem  hó  26-án.  (1717.  december  29.) 
(Szeráj  levéltára.) 

XXVIII. 

[A  törökökhöz  átszökött  tizenhat  magyar  katonáról  rendelkezés.] 

A  ruszcsuki  kádihoz  és  a  ruszcsuki  bevásárlóhoz. 
A  Belgrád    környékéről    megszökött    tizenhat  magyar 
katona    magas    birodalmamba    érkezett    és    Ruszcsukban   a 

binbasi^  kapitány  zászlója  alá  vonult,  azért  a  többi  kato- 
náknak adott  ellátáshoz  hasonló  ellátást  kell  ezeknek  is  adni.^ 
A  Bercsényi  tábornokkal  Ruszcsukban  téli  szállásra  küldött 
magyar  katonák  mindegyikének  naponta  fél  oka  kenyér, 
fél  oka  marhahús  és  minden  ló  számára  naponként  fél  abrak 
árpa  és  négy  oka  széna  szokott  adatni,  azért  az  említett 
tizenhat  magyar  katonának  is  Ruszcsukba  érkezésük  nap- 
jától kezdve  naponkénti  ellátásukat  az  előadott  módon  a 
többi  katonákéval  együtt  megadjátok.  Kelt  az  1130.  évi 
Száfár  hó  elején.  (1718.  január  3.) 

(Szeráj  levéltára.) 

XXIX. 

[Eszterházy  és  katonasága    zsoldjáról.    Horváth  Ferenc    tartásdijának    le- 
szállításáról.] 

Ibraila  védelmezésére  rendelt  Eszterházy  magyar  tábor- 
nok és  a  mellette  levő  kétszáz  magyar  katona  napi  ellátási 
díja  a  következő  :  A  nevezett  tábornoknak  a  maga  szemé- 
lyére naponként  húsz  pár  kenyér,  tíz  oka  hús,  tíz  kile'-^  árpa, 
fél  kile  rizs  és  egy  oka  tiszta  olaj  rendeltetett,  melyből  az 
ibrailai  élelmezési  felügyelő  a  kenyeret  és  árpát  a  kincstári 
élelmiszerekből  adja  meg,  a  hús,  rizs  és  olaj  bevásárlása, 
Összerendelése  és  átszolgáltatása  végett  pedig  havonként 
száz  gurus  adatik  a  kincstárból.  Mivel  pedig  Horváth  Ferenc-* 
magyar  kapu-kehájának  naponként  öt  gurus  szokott  adatni 
a  kincstárból,  ami  havonként  százötven  gurusra  megy,  azért 
e  százötven  gurusból,  amely  már  több  az  elegendőnél, 
havonként  száz  gurus  levonatik  és  Eszterházy  tábornoknak 
adatik,  neki  pedig  elég  lesz  ötven  gurus. 

A  kétszáz  magyar  katonának  más  önkéntes  csapatok- 
hoz   mérten    napi  tíz-tíz  ákcsével  kétszáz  gurus  adassék  a 

'  Binbasi  ;=  ezredes. 

-  A  16  magyar  katona  a  császári  táborból  szökött  át  a  kurucokhoz. 

'  Kile,  űrmérték,  mely  a  vidékek  szerint  különböző'  volt.  Átlagosan 
18 — 22  oka  közt  változott  a  kile  értéke. 

*  Ládonyi  Horváth  Ferencről  az  I.  sz.  okmányban  volt  szó.  A  Porta 
ő  nála  kezdte  meg  először  a  takarékoskodást,  melyet  utóbb  folytatott  a 
többi  menekülteknél  is. 

kincstárból  s  a  kenyér  és  árpa  az  ibrailai^  élelmezési  fel- 
ügyelő által  adatik  meg,  a  marhahús  pedig  megvásároltas- 
sék  s  átadassék  nekik  s  két  hónapi  zsoldra  1200  gurusról 
a  tezkere  kiadatására  nézve  a  fermán  értelmében  a  magas 
rendelet  kibocsáttatott.  Kelt  az  1130.  évi  Száfár  hó  15-én. 
(1718.  évi  január  17.) 

(Szeráj  levéltára.) 

XXX. 

[Rákóczi  számára  keleties  díszruhát  készíttet  a  szultán.] 

A  Drinápolyban  tartózkodó  Rákóczi  magyar  király 
számára  Mehemed  Emin  bázárgián-basi^  közvetítésével  kaf- 
tán,  csáksir,^  prémes  ruha  és  aranysujtásos  köntös*  készít- 
tetett és  annak  költségeire  335  gurus,  12  pára  és  1  ákcse 
fordíttatott,  melyről  részletesen  elszámolt  defter  állíttatott 
össze.  Az  említett  összegből  20  gurus  levonatván,  a  fenn- 
maradt 315  gurus  kifizetésére  nézve  a  magas  fermán  ki- 
bocsáttatott s  az  említett  összegről  e  tezkere  kiadatott.  Kelt 
az  1130.  évi  Rebi-ül-ákhir  hó  11-én.  (1718.  március  13.) 
(Szeráj  levéltára.) 

XXXI. 

[Máriássy  lakásáról  és  ellátásáról.] 

A  ruszcsuki  kádihoz  s  Mehemed  aga  kapudsi-basihoz^ 
és  a  bevásárlóhoz. 

Rákóczi  király  főminisztere  Bercsényi  tábornok  előter- 
jesztésében kérte,    hogy  Máriássy  tábornok  számára  Rusz- 

'  Ibraila,  vagyis  Braila,  Romániában  a  Duna  mellett,  ebben  az  idő- 
ben erődítmény  volt  s  védelmezését  Eszterházy  Antal  grófra  bízta  a  szultán. 

-  Bázárgián-hasi  =  főkereskedő.  így  nevezték  régente  az  udvari 
szállítót  és  a  főbevásárlót. 

'  Csáksir,  bő  nadrág,  aminőt  régente  viseltek  s  némely  vidéken 
ma  is  viselnek  a  törökök. 

*  Rákóczinak  erről  a  török  ruhájáról  Mikes  is  említést  tesz  a 
VI.  levelében  :  „0  császársága  megtudván,  hogy  az  urunk  francia  köntöst 
visel,  titkon  egy  öltöző  köntöst  csináltatott  és  ma  ide  küldötte". 

^  Kapudsi-hasi,  leginkább  politikai  küldetésekre  alkalmazott  udvari 
hivatalnok  volt. 

csukban  lakás  és  ellátás  adassék,  ezért  együtt  levő  emberei 
felett  szemle  tartatván,  amennyi  kenyér,  árpa  és  marhahús 
szükséges  számukra,  az  megvásároltassék  és  előkészíttessék 
s  azon  naptól  kezdve,  amikor  azt  kiszolgáltatjátok,  fel- 
jegyeztessék. 

A  ruszcsuki  kádihoz,  magas  Portám  kapudsi-basijai 
közül  Mehemed  agához  és  a  bevásárlóhoz  intézve  e  magas 
rendelet  adatott.  Kelt  az  1 130.  évi  Dsemázi-ül-evvel  hó  10-én. 
(1718.  április   10.) 

(Szeráj  levéltára.) 


XXXII. 

[Rákóczi  számára  sátor  rendelése.] 

Rákóczi  erdélyi  király  számára  a  hadi  szertárból  hat 
darab  sátor  adására  nézve  a  fermán  kibocsáttatott  s  a  sátor- 
felügyelőhöz azoknak  kiadatása  végett  eme  másolat  Íratott.^ 
Kelt  az  1130.  évi  Dsemázi-ül-ákhir  hó  17-én.  (1718.  máj.  17.) 


(Szeráj  levéltára.) 


^  Rákóczi  még  Drinápolyba  érkezése  előtt  jelentette  a  szultánnak, 
hogy  csak  az  esetben  hajlandó  hadba  indulni,  ha  a  szultán  elfogadja 
ama  feltételeit,  melyeket  önéletírásában  is  felemlít  (1.  II.  Rákóczi  Ferenc 
önéletrajza  és  egy  keresztény  fejedelem  áhításai.  Budapest,  1876.  243.  1.), 
hogy  :  1.  csupán  keresztényekből  álló  sereget  toborozhasson  a  Porta  költ- 
ségén ;  2.  a  törökök  várakat  magyar  területen  ne  foglaljanak  le  maguk 
számára  ;  3.  Magyarország  és  Erdély  jogait  tiszteletben  tartsák.  A  törökök 
azonban  az  1717  aug.  16-án  történt  belgrádi  vereség  után,  mikor  Rákóczi 
Drinápolyba  érkezett,  inkább  békére,  mint  háborúra  vágytak  s  Rákóczit 
csupán  Ígéretekkel  tartották,  az  időt  pedig  huzavonával  töltötték.  A  hadi 
sátorok  rendelésével  azt  a  látszatot  akarták  kelteni  a  törökök,  mintha 
komolyan  készültek  volna  a  háború  folytatására  s  Rákóczi  feltételeinek 
elfogadására,  holott  akkor,  midőn  ez  okmány  kelt,  az  új  nagyvezir, 
Ibrahim  pasa  mindenkép  a  békekötésen  fáradozott.  Helyesen  jegyezte 
meg  Mikes  ugyanezen  napokban  írt  levelében  :  „Még  most  is  elég  bizta- 
tást adnak,  de  a'  mind  füstbe  megyén".  (XIII.  levél.) 


—    40    — 

XXXIII. 

I Rákóczi  számára  lakásrendelés  Konstantinápolyban.] 

Császári  udvarom  kajmakámjának  és  defterdár- 
helyettesének.' 

Rákóczi  király,  továbbá  a  spanyol  követ '^  és  Forgács 
tábornok^  és  a  többiek  számára  a  pecsételt  és  aláírt  ren- 
delet értelmében  kocsit,  lovat,  öszvéreket  kell  rendelni  és 
átadni,  mikorra  pedig  Konstantinápotyba  érkeznek,  alkalmas 
tengerparti  lakásról  kell  gondoskodni.  Megparancsoltam,  hog}' 
ez  ügyben  magas  udvarom  kajmakámjához  és  a  defterdár- 
helyetteshez magas  rendelet  Írassék  s  Te,  aki  a  császári 
defterdár  vagy,  a  nevezett  királynak,  a  követnek,  a  tábor- 
noknak és  a  többieknek  készülődései  után  láss. 

A  császári  udvar  kajmakámjához*  és  a  defterdár- 
helyetteshez e  legfelsőbb  parancsolat  adatott.  Kelt  az  1130. 
évi  Redseb  hó  15-én.  (1718.  június   13.) 

(Szeráj  levéltára.) 


^  Ez  az  okmány,  mely  június  13-án  kelt,  mutatja,  ho^íy  a  Porta, 
noha  a  pozsareváci  békekötés  még  nem  történt  meg,  már  teljesen  letett 
arról  a  szándékáról,  hogj'  Rákóczit  és  a  bujdosókat  visszasegítse  Magyar- 
országba, mert  már  konstantinápolyi  lakásukról  gondoskodott. 

-  A  spanyol  követ  drinápolyi  küldetéséről  Rákóczi  is  említést  tesz 
önéletírásában.  Alberoni  bíboros,  Spanyolország  külügyminisztere,  Spanyol- 
ország egykori  itáliai  tartományainak  visszaszerzését,  továbbá  az  1714. 
évben  angol  trónra  került  hannoveri  választófejedelemnek,  I.  Györgj'nek 
Angolországból  elüzetését  és  a  Stuartok  visszahelyezését  tervezte.  Spanyol- 
ország ellen  négyes  szövetség  keletkezett,  melyben  mint  érdekelt  felek 
résztvettek  :  Franciaország,  Hollandia,  Anglia  és  Ausztria.  Alberoni,  hogy 
Ausztriának  kelet  felől  nehézségeket  okozzon,  rendkívüli  követet  küldött 
Drinápolyba  Rákóczihoz,  hogy  vele  Ausztria  ellen  szövetkezzék  és  a 
szultánhoz,  hogy  őt  a  háború  folytatására  ösztönözze.  ll5'módon  került 
a  spanyol  követ  Rákóczi  kíséretébe,  midőn  konstantinápolyi  utazásáról 
intézkedések   történtek. 

^  Forgács  gróf  már  az  előző  évi  dec.  29.  óta  Drinápolyban  időzött 
a  XVII.  okmány  szerint. 

*  Kajtnakám,  helyettes,  helytartó  ;  pl.  a  nagyvezir  távollétében 
helyettese  a  kajmakám. 

XXXIV. 


[Bercsényi  és  a  többi  magyar  tábornokok  családjának    Konstantinápolyba 

utazásáról.] 

Ruszcsuktól  Konstantinápolyig  menő  útban  a  kádikhoz, 
alkormányzókhoz  és  hivatalnokokhoz. 

Bercsényi,  Forgács,  Eszterházy,  Máriássy,  Csáky  és 
a  többi  magyar  tábornokok  családjai  Ruszcsukban  tartóz- 
kodnak s  most  elrendeltem,  hogy  Konstantinápolyba  köl- 
tözködjenek, azért  ti,  kik  az  említett  járások  kádijai,  alkor- 
mányzói és  hivatalnokai  vagytok,  bármelyiteknek  járásába 
érkeznek  a  fennevezetteknek  családjai,  embereket  rendelje- 
tek melléjük  s  biztonságban  és  bátorságosan  egyitek  a 
másikhoz  őket  eljuttassátok.  Kelt  az  1130.  évi  Redseb  hó 
17-én.  (1718.  június   15.) 

(Szeráj  levéltára.) 


XXXV. 

[Ellátási  díj  rendelése  Rákóczi  és  a  magyar  tábornokok  számára  ] 

A  sztámbuli  kajmakámhoz,  defterdárhoz  és 
vámfelügyelőhöz. 

A  Drinápolyban  tartózkodó  erdélyi  királ}-  Rákóczi  és 
a  mellette  levő  Forgács,  Bercsényi,  Eszterházy,  Máriássy  és 
Csáky  tábornokok  innen  távozva  Konstantinápolyban  fognak 
lakni,  szükséges  azért,  hogy  ennekelőtte  megadott  napi  el- 
látásuk ezentúl  is,  mint  eddig,  megadassék. 

Megparancsolom  tehát,  hogy  mikor  a  nevezettek  Dri- 
nápolyból  távozva  Konstantinápolyba  érkeznek,  Rákóczi 
királynak  naponként  kilencezer  huszonegy  ákcse,  Forgács 
tábornoknak  naponként  hétszázharmincöt  ákcse.  Bercsényi 
tábornoknak  naponként  kétezer  ákcse,  Eszterházy  tábornok- 
nak naponként  háromszázötven  ákcse,  Máriássy  tábornok- 
nak naponként  kétszázhatvan  ákcse  és  Csáky  tábornoknak 
is  kétszázhatvan  ákcse,  vagyis  összesen  naponként  tizenkét- 

ezer  hatszázhuszonhat  ákcse  fizettessék  a  sztámbuli    vám- 
pénztárból/ 

Magas  rendeletem  másolata  ez  irat  hátsó  lapjára  rá- 
vezettetett, hogy  mikor  a  nevezettek  Konstantinápolyba 
érkeznek,  napi  ellátásuk  a  sztámbuli  vámpénztárból  hónapról 
hónapra  megadassék  és  a  számadás  alkalmával  való  elszá- 
molás végett  tőlük  pecsétes  nyugtát  vegyetek  és  ők  szüksé- 
get ne  szenvedjenek. 

A  sztámbuli   kajmakámhoz,    defterdárhoz   és   vámfel- 
ügyelőhöz intézve  e  magas   rendeletem    kiadatott.    Kelt    az 
1130.  évi  Redseb  hó  18  án.  (1718.  június   16.) 
(Szeráj  levéltára.) 


XXXVl. 

[Rákóczi  számára  lakásrendelés  Böjükdereben.] 

A  sztámbuli  kajmakámhoz  és  defterdárhoz. 

A  Drinápolyban  tartózkodó  Rákóczi  és  közvetlen  alatt- 
valói, valamint  a  magyar  tábornokok  számára  Konstanti- 
nápolyban lakás  előkészítésére  nézve  magas  rendeletem 
kiadatott"  ugyan,  ámde  a  tűzvész  miatt  Isztambulban  most 
igen  nehéz  lakást  előkészíteni,  azért  Szárijárban  és  Böjük- 
dereben kell  elegendő  számú  és  egymáshoz  közel  eső  laká- 
sokat berendezni''  s  amennyi  lakás  e  célra  felvétetik,  arról 

'  Ez  volt  a  háború  befejezése  után  az  első  rendelkezés  a  bujdosó 
magyar  urak  tartásdíjáról,  melyet  később,  mint  alább  olvasható,  megvál- 
toztattak. Egyelőre  az  itt  megállapított  összegeket  fizették  minden  hó 
végén  pontosan. 

-  Lásd  fennebb  a  június   13-án  kelt  XXXIII    sz.  okmányt. 

^  Ezzel  tehát  bebizonyul,  hogy  tévedésen  alapszik  De  Saussure 
Cézárnak,  Rákóczi  udvari  nemesének  törökországi  leveleiben  közölt  azon 
állítása,  hogy  a  fejedelem  Drinápolyból  Konstantinápolyba  érkezése  után 
egy  ideig  az  erdélyi  házban  is  lakott  volna.  Rákóczi  kíséretével  azonnal 
Böjükderebe  ment  és  sohasem  lakott  magában  a  városban,  Konstanti- 
nápolyban (1.  a  Századok  1910.  évf.  402 — 405.  1.).  Szárijár  és  Böjükdere 
egymás  mellé  épüli  kis  falvak  a  Boszporusz  partján.  Különösen  Böjük- 
dere gyönyörű  fekvése  és  jó  levegője  miatt  a  konstantinápolyi  nép  ki- 
ránduló és  nyaraló  helye. 

szabályszerű    módon    deftert    készítsetek    s    kimutatást    és 
jelentést  tegyetek, 

A  konstantinápolyi  kajmakámhoz  és  defterdárhoz 
intézve  e  magas  rendelet  adatott.  Kelt  az  1130.  évi  Sábán 
hó  5-én.  (1718.  július  3.) 

(Szeráj  levéltára.) 


XXXVII. 

[A  magyarok  elszállítása  Konstantinápolyba.| 

A  ruszcsuki  kádihoz. 

A  Ruszcsukból  Konstantinápolyba  költözködő  magya- 
rok podgyászának  Várnába  átszállítása  végett  kocsikra  van 
szükség,  melyeknek  költségei  az  ő  díjazásaikba  fognak  be- 
számíttatni és  abból  levonatni.  A  ruszcsuki  járásból  e  célra 
tizenöt  kocsira  van  szükség,  melyeket  az  előadott  módon 
megrendelj  és  az  átvétellel  megbízottnak  átadj.  Kelt  az 
1130.  évi  Sábán  hó  19-én.  (1718.  július  17.) 

Az  említett  magyarok  podgyászának  Várnából  Kon- 
stantinápolyba átszállítása  végett  hajó  béreltetvén,  a  szülc- 
séges  költségei  beszámítása  végett  a  várnai  vámfelügyelőhöz 
is  magas  rendelet  íratott.^ 

(Szeráj  levéltára.) 


XXXVIII. 

[Rákóczi  számára  rendkívüli  költség  utalványozása.] 

A  császári  udvar  kajmakámjának  és  a  defterdárnak. 

Tudomásul  adatott,  hogy  a  Drinápolyban  tartózkodó 
és  parancsom  szerint  Konstantinápolyba  menő  Rákóczinak 
költségre  van  szüksége,  azért  császári  kincstáramból  ezer 
gurust  adok  s  azt  az  átvevő  hivatalnoknak  kézbesítsétek 
és  az  átadást  magas  rendeletem  hátlapjára  rávezetvén,  a 
főellenőr-helyettes  által  megőriztessétek. 

'  A  fennebhi   rendelet    végéhez    keltezés   nélkül  csatolt  feljegyzés. 

A  császári  udvar  kajmakámjához  és  a  defterdárhoz  e 
magas  rendelet  adatott.  Kelt  az  1130.  évi  Ramazán  5-én. 
(1718.  augusztus   1.) 

(Szeráj  levéltára.) 


XXXIX. 

fEszterházy  visszatérése  Konstantinápolyból  Ibrailába  s  katonáinak  ellátása.] 

Ibraila  várában  tartózkodó  Eszterházy  magyar  tábor- 
nok mellett  levő  magyar  katonaság  felülvizsgálását  nem 
regen  elrendeltem  s  a  nevezett  vár  parancsnoka,  Mehemed 
pasa  bejelentette,  hogy  összesen  százhatvankilenc  katona 
van  együtt. 

A  nevezett  tábornok  Konstantinápolyból  eltávozott, 
mivel  nem  akart  itt  lakni  és  azt  kérte,  hogy  Moldvában 
lakhassék.^  Moldvában  tehát  valamely  alkalmas  helyet  kell 
számára  kijelelni  és  embereinek  kenyér-,  hús-  és  árpa-járan- 
dóságáról és  egyéb  költségeiről  kell  gondoskodni.  Magas 
fermánomat  adtam  tehát  ki,  hogy  Eszterházy  tábornoknak 
a  sztámbuli  vámpénztárból  kiutalványozott  napi  350  ákcseje, 
miként  jelenleg  Ibrailában  megadatik,  akként  a  moldvai 
vajda  részéről  is  évi  adójába  beszámítva  megadassák  s  a 
maga  helyére  bejegyeztessék. 

A  tábornok  napi  350  ákcse  tartásdíjának  tehát  a 
sztámbuli  vámnál  beszüntetésére  egy  darab,  emberemek  az 
ibrailai  szállás-felügyelő  részéről  kiszolgáltatott  élelmezése 
beszüntetésére  is  egy  darab  s  az  emiitett  350  ákcse  napi 
tartásdíjnak,  valamint  katonasága  élelmezésének  is  a  moldvai 
vajda  részéről  való  kiszolgáltatása  és  ahány  napig  adatik, 
annak  az  említett  vilajet  adójába  való  beszámítása  végett 
is  egy  darab  rendelet  adatott  ki.  Kelt  az  1130.  évi  Ramazán 
27-én.  (1718.  augusztus  23.) 

(Szeráj  levéltára.) 


'  Ez  okmányból  az  tűnik  ki,  hogy  Eszterházy  gróf  csak  pár  napig 
tartózkodott  Konstantinápolyban. 

XL. 

[A  moldvai  vajdához  intézett  fermán  Eszterházy  és  katonáinak  tartásdíjáról.] 

Tugra.^ 

A  messiási  nemzet  fejedelmeinek  pédányképe,  a  Jézus 
vallású  nép  nagyjainak  oszlopa,  Moldva  tartomány  vajdája 
—  kinek  leg^^en  jó  vége  ! 

Mihetyt  e  magas  jelvényű  iratom  hozzád  érkezik,  tudd 
meg,  hogy  parancsolatom  értelmében  Eszterházy  magyar 
tábornok  a  mellette  levő  százhatvankilenc  magyar  katonával 
Moldvában  fog  lakni  s  az  említett  tábornok  ellátására  napi 
350  ákcset,  a  mellette  levő  katonák  minegyikének  pedig 
napi  fél  oka  kenyeret,  fél  oka  marhahúst  és  fél  abrak  árpát 
adj,  ami  169  katonánál  naponként  847-2  oka  kenyér-,  84^/2 
oka  marhahús-  és  21V-2  kile  árpára  megy  fel,  Te.  aki  a 
vajda  vag}^,  ezt  naponként  megadd  és  az  árát  Moldva  adó- 
jába számítsd  be.  Az  említett  tábornoknak  és  a  mellette 
levő  mag3^ar  katonáknak  Moldva  tartományba  érkezésük 
alkalmával  alkalmas  helyeken  szállást  rendelj  s  az  említett 
tábornoknak  350  ákcse  ellátási  díja  és  a  katonáknak  kenyér-, 
hús-  és  abrak-járandósága  részedről  az  említett  módon  napon- 
ként megadatván,  a  folyó  ár  szerint  Moldva  adójába  való 
beszámítás  végett  tőlük  pecsétes  nyugtát  végy  és  azt 
megőrizd. 

Evégett  eme  magas  fermánom  kiadatott  s  parancso- 
lom, hogy  amint  e  magas  rendeletem  megérkezik,  engedel- 
mességet kívánó  és  alkalmazkodást  követelő  rendelkezésem- 

*  Tugra.  a  szultán  nevét  magában  foglaló  hivatalos  jelvény  a 
törököknél,  mely  ugyanolyan  jelentőségű,  mint  más  államokban  az  ország 
cimere.  Ezt  használják  a  pénzeken,  fermánok  élén.  A  tugrát  I.  Murád 
ideje  óta  ;1359 — 1389)  használják  a  szultánok.  A  nevezett  szultán  idejé- 
ben történt,  hogy  a  raguzai  köztársaság  szerződésre  lépett  a  szultánnal 
s  a  raguzai  követek  azt  kívánták,  hogy  a  fermánt  a  szultán  személyesen 
Írja  alá  ;  mivel  azonban  írni  nem  tudott,  ezért  kezét  a  tintába  mártotta 
és  rányomta  a  fermán  elejére.  A  szultán  öt  ujjának  lenyomatából  kelet- 
kezett a  tugra,  melyben  benne  van  a  szultán  neve,  atyjának  neve  s  utána  e 
szavak  :  elmuzáffer  dáima  (mindenkor  győzelmes).  L.  erről  Ahmed  Rászim 

művét:        Li   t      V^s-    Konstantinápoly,   1910.  I.  köt.  35.  1. 

nek  megfelelően  járj  el,   az   ellenkezéstől   pedig   óvakodjál, 
így  tudjad  és  magas  jelvén3^emnek  hitelt  adj.  Kelt  az  1130. 
évi  Ramazán  hó  27-én.  (1718.  augusztus  23.) 
(Szeráj  levéltára.) 


XLI. 

[Csáky  tábornok  számára  ellátás  rendelése  Oláhországban.] 

Csáky  tábornok  Ruszcsukba  küldetett,  azután  pedig 
Rákóczival  együtt  Isztambulban  lakás  és  a  sztámbuli  vám- 
pénztárból napi  260  ákcse  rendeltetett  számára. 

Bercsényi  tábornok  jelentette  róla,  hogy  a  nevezett 
tábornok  napi  ellátási  dijához  még  valamely  összeg  adassék 
és  mivel  Isztambulba  nem  mehetett,^  azért  Oláhországban 
lakhassék. 

Ennek  folytán  napi  ellátásához  még  negyven  ákcse 
csatoltatván,  napi  300  ákcse  ellátási  dija  az  oláh  adópénz- 
tárból fog  megadatni  és  abba  beszámíttatik.  Előterjesztés 
történt;  hogy  Oláhországban  való  lakása  végett  az  oláh 
vajdához,  valamint  a  vámpénztárból  annakelőtte  kirendelt 
napi  ellátási  díjának  beszüntetése  és  kitörlése  végett  a  vám- 
felügyelőhöz magas  rendelet  Írassék  s  ennek  megfelelően  a 
magas  fermán  kiadatott  s  a  megfelelő  két  magas  rendelet 
megíratott.  Kelt  az  1 130.  évi  Sevvál  hó  16-án.  (1718.  szept  11.) 
(Szeráj  levéltára.) 


XLIl. 

[Máriássy  Nis  védelmére  megy.] 

A  ruszcsuki  kádihoz  és  az  élelmiszer-biztoshoz. 
Ruszcsukban  tartózkodó  Máriássy  tábornok  a  mellette 
levő  magyar  katonáival  együtt  Nis  védelmére  rendeltetett,"^ 

^  Mint  ez  okmány  igazolja,  Csáky  gróf  sem  ment  Konstanti- 
nápolyba,  hanem  Oláhországban  maradt.  Később  aztán  ő  is  a  fejedelem 
környezetébe  ment  Rodostóba,  mint  alább  az  okmányok  ezt  elbeszélik. 

'  Fennebb  az   1717.  dec.  27-én  kelt  XXVI.  sz.  okmány. 

ámde  azt  jelentették  róla,  hogy  a  magyaroknak  a  zsoldot 
még  nem  adták  meg  s  azért  még  mostanáig  sem  mentek  el. 
Korábbi  rendeletem  szerint  katonáival  együtt  Nisbe 
menetele  végett  a  vele  levő  százhetven  magyar  katonának, 
egyéb  önkéntes  katonához  hasonlóan,  mindegyiknek  havon- 
ként 2V2  gurus  zsoldja,  mely  a  tizedekkel  együtt  két  hó- 
napi 935  gurusra  megy,  kiutalványoztatik  s  ez  összeget  az 
utalványozási  helyről  felvévén  és  a  katonáknak  szétosztván, 
minél  előbb  Nisbe  küldessenek.  Evégett  a  ruszcsuki  kádi- 
hoz és  az  élelmiszerek  vásárlásával  megbízott  ....  —  növe- 
kedjék a  méltósága !  —  intézve  e  magas  rendelet  adatott. 
Kelt  az  1130.  évi  Zilkáde  hó  28-án.  (1718.  október  22.) 
(Szeráj  levéltára.) 


XLIII. 

[Rákóczi  jeniköji  háztartásáról.] 

Rendelet  a i  kádihoz. 

Rákóczi  Ferenc  királynak  —  legyen  neki  jó  vége  !  — 
kapu-ketkhudája,  Horváth  Ferenc  magas  parancsomat  kérte 
arra  nézve,  hogy  miként  a  magas  Portámnál  tartózkodó 
követek  részére  kiadott  szabályzatban  van,  szintúgy  az 
említett  király  konyhája  szükségletére  is  a  fennevezett  járás- 
ból pénzen  vásárolt  és  házaiba  szállított  sertések  után  sem 
vám,  sem  adó  ne  követeltessék  s  zaklatás  és  háborgatás 
ne  történjék. 

E  tekintetben  a  francia  áhdnáme^  defteréi  vétettek 
figyelembe  s  mivel  ott  az  van  írva,  hogy  magas  parancso- 
mat adtam  ki,  melyben  elrendeltem,  hogy  a  franciák  az 
általuk  vásárolt  és  házaikba  szállított  hetvenöt  darab  sertés 
után  az  őrök,  janicsárok,  topcsik  és  szubasik  részéről  vám- 
és  adóköveteléssel  ne  zaklattassanak  és  ne  háborgattassa- 
nak :  ezért  a  francia  részre  kiadott  magas  parancsomnak 
megfelelően    eme    magas    fermánomat    adtam    ki,    hogy  az 

^  Áhdndjue,  szerződéslevél.  Áhdnámenek  nevezik  különösen  a  keresz- 
tény államokkal  és  uralkodókkal  kötött  szerződést. 

említett   király  és  alattvalói  az  élelmükre   és  italukra  szük- 
séges   dolgok   után    vámköveteléssel    ne    zaklattassanak  és 
házaikba   való    szállításban  ne  akadályoztassanak.    Kelt  az 
1131.  évi  Száfár  hó  elején.  (1718.  december  közepe.) 
(Diván-i  humájun  levéltára.) 


XLIV. 

[Bercsényi  ellátási  díjának  szabályozása.] 

A  magyar  tábornokok  közül  Bercsényi  tábornok  szá- 
mára annakelőtte  naponként  2000  ákcse  ellátási  összeg 
rendeltetett  a  sztámbuli  vámpénztárból/  de  ebből  ezer  ákcse 
leszállítás  történt  s  naponként  ezer  ákcse  maradt.  Mivel 
azonban  ez  összeg  nem  lett  neki  elég,  ezért  még  kétszáz 
ákcse  hozzáadatott  és  naponként  1200  ákcsenek  a  sztámbuli 
vámpénztárból  való  kifizetésére  nézve  a  magas  fermán  ki- 
bocsáttatván, annak  értelmében  e  pótlékkal  együtt  a  ren- 
deletnek a  maga  helyére  való  bejegyzése  végett  az  értesítés 
kiadatott.  Kelt  az  1131.  évi  Száfár  hó  20-án.  (1719.  jan.  10.) 
(Szeráj  levéltára.) 


XLV. 

[Rákóczi  nyugtája  egy  havi  tartásdijáról.] 

E  levél  íratott,  hogy 
a  magas  birodalom  részéről  az  1130.  évben  az  isztambuli 
vámpénztárból  ellátási  díj  fejében  rendelt  és  parancsolt 
9021  ákcse  után  az  1131.  évi  Száfár  hónapban  levő  huszon- 
kilenc napra  esedékes  és  szükséges  2180  gurus  és  3  pára 
összeget  az  isztambuli  és  határához  tartozó  vámpénztárból 
tisztelt  Jegén  IVIehemed  aga  felügyelőtől  teljesen  és  hiányta- 
lanul felvettem  s  hogy  a  fermán  értelmében  a  nevezett 
felügyelő  a  jelzett  összeget  az  említett    vámpénztár  defter- 

'    Fennebb  a  június   16-án  kelt  XXXV.  sz.  okmányban. 

jébe  beszámíthassa,  nyugtatványul  eme  pecsételt  levél  íra- 
tott és  adatott  át  neki.  Kelt  az  1131.  évi  Száfár  hó  végén. 
(1719.  január  19.)  Hálás  híve^  Rákóczi  erdélyi  király. 

(Szeráj  levéltára.) 

XLVI. 

[Bercsényi  katonáinak  ellátásáról  rendelkezés.] 

Az  oláh  vajdához. 

Bercsényi  magyar  tábornok  ellenőrző  szemléjének 
defteré  szerint  mostanában  Csernovában^  száztíz  magyar 
katonája  volt  s  az  említett  katonák  onnan  távozva,  Oláh- 
országban tartózkodnak,  azért  szokás  szerint  mindegyik 
katonának  fél  oka  kenyeret,  fél  oka  marhahúst  és  fél  abrak 
árpát  adass  és  hogy  azok  ára  Oláhország  adójába  beszá- 
míttassék,  evégett  a  tisztektől  pecsétes  nyugtát  végy  és  azt 
megőrizd.  Az  ellátás  kiosztásakor,  ha  közöttük  ráják  és 
muszulmánok  vannak,  azoknak  ellátást  ne  adj.  Kelt  az 
1131.  évi  Rebi-ül-evvel  hó  elején.  (1719.  január  21.) 
(Szeráj  levéltára.) 

XLVII. 

[Bercsényi  nyugtája  kéthavi  házbére  felvételéről.] 

Felséges,  hatalmas  Szultánom,  egészséges  legyen ! 
Ezen  szolgája  számára   Galatában   a   négy  út  össze- 
torkolásánál    a    magas  fermán  értelmében  a  galatai   molla'' 

'  A  nyugtatványon  ez  a  szó  van:  /^'^*J',  amit  én  hálás  híve 
szókkal  fordítottam.  A  tulajdonképeni  értelme  ez  arab  szónak  :  az  érette 
imádkozó.  Rákóczi  török  tolmácsa  ezt  a  szót  találta  legalkalmasabbnak  a 
fejedelem  neve  elé. 

-  Csernova,  máskép  Csernavoda  Romániában  a  dobrudsai  kerület- 
ben, a  Duna  partján. 

^  Molla,  az  ulemák,  vagyis  a  hit-  és  kánonjog-tudósok  osztályába 
tartozó  egyén.  Galatai  molla  volt,  aki  Konstantinápoly  Galata  városrészé- 
ben az  egyházbirói,  illetve  a  főlelkészi  tennivalókat  végezte.  Az  iszlám 
vallás  híveinél  valójában  papi  osztály  és  hivatal  nincs,  csak  hittudósok 
vannak  s  ezek  végeznek  némely  olyanféle  teendőket,  mint  a  keresztények- 
nél a  papok. 

Dr.  Karácson  Imre:  A  Rákóczi-emigráció  török  okmányai.  4 

efendi  közvetítésével  a  kincstár  által  napi  száz  ákcse 
összegen  kibérelt  lakásnak  bérösszege  a  maga  helyén  fel- 
jegyeztetett s  Mohárrem  hó  elejétől  Száfár  hó  végéig  ter- 
jedőleg  két  hónapi  bérösszeg  kiszámíttatott  s  annak  kifize- 
tésére nézve  a  parancs  és  rendelkezés  felséges  Szultáno- 
mat illeti.  Szolgája  Bercsényi  magyar  tábornok. 

A  defterdár  efendi  tegyen  jelentést. 

(Szultáni  kézjegy.) 

Alázatos  előterjesztésem  a  következő : 

Galatában  lakó  Bercsényi  tábornok  lakásbéreért  folya- 
modik. A  főszámvevő  által  végzett  számítás  szerint  az  11 31. 
évi  Mohárrem  hó  11 -ik  napjától  Száfár  hó  végéig  negyven- 
három napi  bérösszeg  28^/2  gurus,  6  pára  és  2  ákcse, 
melyről  a  tezkere  kiadatására  nézve  a  parancs  felséges 
Szultánomat  illeti.  (Aláírás  olvashatatlan.) 

A  jelentés  értelmében  a  tezkere  kiadassék. 
1131.  Rebi-ül-evvel  hó   14-én.  (1719.  február  3.) 

(Kézjegy.) 

A  tezkere  kiadatott  1131.  Rebi-ül-evvel  16  án.  (1719. 
február  5.) 

Galatában  a  négy  út  összetorkolásánál  Rebuli  nevű 
rajának  háza^  Bercsényi  magyar  tábornok  számára  lakásul 
rendeltetett  s    az    1131.    évi    Mohárrem    hó    11 -ik    napjától 

^  Minden  kutatásom  és  kérdezősködésem  dacára  sem  tudtam  rá- 
találni, hogy  melyik  helyen  állott  a  Rebuli-ház,  ahol  Bercsényi  gróf  lakott. 
Annyi  tény,  hogy  1719  óta  Galata  városrész  annyiszor  leégett  és  újra 
épült  s  a  házak  tulajdonosa  annyiszor  változott,  hogy  manapság  majdnem 
lehetetlen  biztosan  meghatározni  a  helyet.  A  négj^  út  összetorkolása  a 
gulatai  hídtól  felfelé  menet  ugyanazon  helyen  lehetett,  amelyet  mai  nap 
is  így  nevez  a  nép,  ahonnan  egyik  út  lefelé  az  Aranyszarv  partjára,  a 
másik  egyenesen  fel  Perába,  a  harmadik  Kászim  pasa  felé.  a  negyedik 
Topkháne  felé  vezet.  .Mikes  is  említi  leveleiben,  hogy  Bercsényi  egy  ideig 
a  városban  lakott,  de  o  nem  Galatát,  hanem  Pera  városrészt  mondja, 
ahol  ma  is  majdnem  kizárólag  európaiak  laknak. 

naponként  80  ákcse  bérösszegen  defterbe  jegyeztetett. 
A  parancs  felséges  Szultánomat  illeti.  Kelt  az  1131.  Rebi- 
ül-evvel  11-én.  (1719.  január  31.) 

Ház:  1;  naponként:  80  ákcse.    3440  ■  120  =^  ^^^^^ gurus, 
6  pára,  2  ákcse. 

(Szeráj  levéltára.) 


XLVIII. 

[A  jeniköji  háztulajdonosok    könyörgő  levele  a  Rákóczi  számára  lefoglalt 
házak  haszonbére  megadásáért.] 


Felséges,  hatalmas  Szultánunk,  egészséges  legyen 


Mi  rája^  szolgái  Jeniköjben^  magunk  által  lakott 
házainkból  Rákóczi  és  kísérete,  valamint  tábornokai  miatt 
kiköltözködni  kényszerültünk  s  mi  most  másoknak  házaiban 
lakunk  bérfizetés  mellett. 

A  bosztándsi-basi^  azelőtt  azt  mondta  nekünk:  ,,A  ti 
házaitoknak  érték  szerint  való  haszonbére  a  magas  Porta 
által  megadatik  és  senkivel  közületek  igazságtalanság  nem 
történik" ;  s  most  immár  három  hónapja  múlt,  hog\^  mi 
bérelt  házakban  lakunk  és  a  házbéreket  tőlünk  szegényektől 
megkövetelik.  Mivel  császári  magas  kegyességéről  azt  halljuk, 
hogy  a  nevezett  Rákóczinak  drinápolyi  lakása  után  esedé- 
kes házbért  kegyesen  megadni  méltóztatott,  kérjük,  hogy 
most  rajtunk  szegényeken  is  könyörüljön  és  házaink  haszon- 
bérét kegyesen  megadni  méltóztassék.  A  parancs  és  rendel- 
kezés felséges,  hatalmas  Szultánunkat  illeti. 

Szolgái 

'  Rája,  keresztény  török  alattvaló. 

-  Jeniköj  a  Boszporusz  partján,  csinos  nyaralókkal.  A  Rákóczi  és 
kísérete  által  lakott  házakat  ez  okmány  mind  felsorolja  ugyan,  de  azok 
helyét  megtudni  most  már  nem  lehet,  mivel  mind  csak  faházak  voltak, 
melyek  már  rég  elpusztultak. 

^  Bosztándsi-basi,  tulajdonkép  annyit  jelent :  kertészfó'nök.  A  bosz- 
tándsi-basi  volt  a  szultáni  palota  felügyelője  s  a  bosztandsiknak,  vagyis 
udvari  kertészeknek,  palotaőröknek  felügyelője. 

4* 


—    52    — 

Alázatos  előterjesztésünk  a  következő : 

Jeniköjben  a  nevezett  király  által  lakott  háznak  és  a 
kísérete  által  lakott  tizennégy  háznak  napi  bérösszegét  és 
az  említett  házakba  való  beköltözködésük  idejét  kitudakolni 
a  törvényes  hatóság  által  Mevlána  Szeid  Ahmed  efendi 
küldetett  ki. 

0  az  említett  faluba  ment  s  a  kibocsátott  magas  ren- 
delet értelmében  a  lakósoktól  kitudakolta,  hogy  Jani  nevű 
rajának  a  nevezett  király  által  lakott  háza  után  a  napi 
házbér  100  ákcse,  az  említett  házzal  összefüggésben  levő 
s  Apazi-oglunak  két  háza  után  15  ákcse,  a  tenger  partján 
Jonaki  háza  után  40  ákcse  és  szintén  ugyanazon  a  helyen 
Jági  Panajot  háza  után  8  ákcse,  Edser  Teráfkul  háza  után 
8  ákcse,  jelenleg  Forgács  tábornok  által  lakott  Kosztantin 
háza  után  40  ákcse,  Anton  és  vSzofia  nevű  keresztények 
háza  után  30  ákcse,  Bogosz  Dimo  háza  után  15  ákcse, 
Társzia  nevű  keresztény  háza  után  15  ákcse,  Zurekcsi  háza 
után  6  ákcse,  Dimitrakinak  négy  házában  a  szobák  után 
8  ákcse,  egy  másik  Kosztantin  háza  után  10  ákcse,  Eliárisz 
háza  után  8  ákcse,  Iván  háza  után  20  ákcse.  Az  említett 
házaknak  napi  bérösszege  323  ákcse. 

Részrehajlatlan  és  jól  értesült  egyénektől  kikérdezte, 
hogy  az  említett  házakat  az  1130-ik  évi  Sevvál  hó  25-ik 
napján^  átvették  és  azokba  beköltözködtek.  Eme  szolgáit 
is  összeírta,  azután  a  seriát-gyűlés^  elé  ment  és  a  tény- 
állásnak megfelelően  e  szolgáit  is  értesítette.  Kelt  az  1131. 
évi  Rebi-ül-evvel  hó  5-én.  (1719.  január  24.) 

Alázatos  előterjesztésem  a  következő : 

Rákóczi  és  kísérete  által  Jeniköjben  lakott  házaknak 
tulajdonosai  házbérért  folyamodnak.  Az  említett  faluban  a 
nevezett  király  és  alattvalói  által  jelenleg  lakott  tizennégy 
háznak  bérösszege  323  ákcse,  miként  ezt  kitudakolás  után 
a   galatai    kádi    efendi   jelenti.    Császári    Felségednek    erről 

'   1718.  szept.  20. 
Scriát-gyülés,  a  muszulmán  vallási  törvény  szerint  eljáró  bíróság. 
A  muszulmán  vallási  törvény  neve  seriát. 

tudomása  lévén,  a  parancs  felséges,  hatalmas  Szultáno- 
mat illeti.  Kelt  az  1131.  évi  Rebi  ül-evvel  hó  13-án.  (1719. 
február   1.) 

(Szeráj  levéltára.) 


XLIX. 

(Rákóczi  kíséretének  beköltözése    a   jeniköji  bérházakba  s  azok  házbére.] 

Jeniköjben  Rákóczi  király  kísérete  által  lakott  tizen- 
négy kisebb-nagyobb  háznak  bérlete  naponként  323  ákcse 
s  Musztafa  efendi  galatai  kádi  bejelentette,  hogy  az  1130. 
évi  Sevvál  hó  25-én  azokat  elfoglalták  s  azokba  bementek, 
miként  neki  erről  hírt  adtak.  Előterjesztés  történt  tehát 
ennek  beiktatása  végett  s  az  előterjesztésnek  megfelelően 
a  bejegyzésre  a  magas  fermán  kiadatott  s  annak  értelmében 
bejegyeztetett.  Kelt  az  1131.  Rebi-ül-ewel  13-án.  (1719. 
február  1.) 

(Szeráj  levéltára.) 


L. 

[A  moldvai  vajda  panaszos  levele  Eszterházy  ellen  ] 

Feséges,  hatalmas,  irgalmas,  kegyelmes  Uram,   Szultánom, 
egészséges  legyen ! 

A  szemekre  fényt  árasztó,  tiszteletet  és  szerencsét 
birtokló  magas  udvara  előcsarnokának  porába  dörzsölöm 
arcomat  és  szememet  s  élete  és  hatalma  napjainak  tartós- 
ságáért való  könyörgésben  őszinte  szívvel  foglalkozva,  mint 
legalázatosabb  szolgája  kívánom,  hogy  a  jóságos  Isten  az 
én  felséges  Uramnak  drága  életét  az  ő  boldogságos  árnyé- 
kában levő  összes  szolgáival  fogyatkozás  nélkül  ezen  őszinte, 
csekély  szolgája  felett  tartóssá  tegye !  Amin. 

Mostanában  kibocsátott  dicsőséges,  magas  fermánja 
folytán  íratott  kegyes  levele  engedelmes  kezeimhez  érkezett 
és  annak  magas  tartalmában  foglalt  parancsolat  szerint  a 
Moldvában    tartózkodó    Eszterházy    tábornok    a    vele    levő 

magyarokkal  Benderbe  költözik,  napi  ellátása  azonban  miként 
eddig,  ezután  is  a  moldvai  adópénztárból  fog  fizettetni. 
A  parancs  és  rendelkezés  felséges  és  kegyes  Uramat  illeti. 
A  szegény  ráják  iránt  e  tekintetben  is  éreztetett  kegyes- 
ségéért ismételve  áldást  mondtak.  A  jóságos  Isten  tegye 
felséges  Urunkat  dicsőségessé  és  e  szolgái  áldó  imádságokat 
végezhessenek  érette !  Amia. 

Most  érkezett  magas  parancsa  az  említett  tábornokkal 
közöltetett  és  magas  tartalma  értésére  adatott.  Követeltük 
is,  hogy  Benderbe  költözzék,  de  ő  azt  válaszolta:  „Ha  napi 
ellátási  díjamból  egy  hónapi  tartásdíjamat  előzetesen  meg- 
adják, azután,  amíg  Benderbe  jutok,  útközben  azon  állomás- 
helyeken, ahol  megállapodom,  az  élelmiszeremet  és  italomat 
előkészítik  és  amíg  Benderben  lakom,  napi  ellátásom  meg- 
adása végett  egy  előkelő  bojárt  okvetetlen  kirendelnek,  hogy 
szükséges  ellátásomat  a  bojártól  követelhessem  és  ha  kése- 
delem történnék,  a  bojártól  zálogot  vegyek,  továbbá  tár- 
gyaim és  podgyászaim  elszállítására  több  kocsi,  gyalogos 
katonáim  számára  pedig,  hogy  lóháton  mehessenek,  elegendő 
számú  ló  rendeltetik  s  ha  az  általam  követelt  pénz  és  a 
többi  szükséges  dolgok  előkészíttetnek,  akkor  elindulok, 
máskép  azonban  nem". 

S  ezt  határozottan  kimondta  és  midőn  kértük  s  könyö- 
rögtünk neki,  hogy  a  szegény  ráják  teherhordó  lovait  s  a 
többi  lehetetlen  követeléseit  ne  kívánja,  meg  sem  hallgatott 
bennünket,  hanem  feleletében  makacsul  megmaradt,  ez  okból 
ezt  a  dolgot  Felségednek  alázattal  újra  megírni  bátorkodom. 

Jóságos  Uram  !  ezen  szolgája  és  a  szegény  ráják  iránt 
mostanáig  különféle  kegyelme  nyilvánult  s  világos,  hogy 
minden  ügyben  és  minden  dologban  kegyelmére  szorulunk 
s  teljes  megalázkodással  és  könnyeink  ontásával  magas 
irgalmasságától  kérjük  és  könyörgünk,  hogy  a  nevezett 
tábornok  tartásdíjának  fizetése  alól  a  moldvai  szegény  ráják 
felmentessenek  és  az  máshonnan  adassék  meg  neki.  Ebben 
az  ügyben  a  parancs,  a  kegyelem,  az  irgalom,  a  köny őrület 
az  én  Uramtól  függ.  Ebben  az  évben  az  éhség  és  ínség 
miatt  a  szegény  ráják  helyzete  szánandó  és  szívfacsaró  s 
a  nevezett  tábornok  napi  tartásdíjának    összerendelése    olv 

nagyfokú  nehézséget  és  nyomorúságot  okoz,  hogy  azt  csak 
a  felséges  Úristen  látja  A  hatalmas  Isten  örvendeztesse 
meg  szomorú  szívünket  Felséges  Uram  irgalmas  kegyessé- 
gével. Amin. 

Az  említett  tábornok  ügye  és  a  szegény  ráják  nyo- 
morúsága és  szegénysége  ez  igaz  szolgája  előtt  ismeretes, 
azért  Felséged  lábaporához  dörzsölöm  arcomat,  hogy  mél- 
tóztassék ennek  megtudakolására  gondot  fordítani  s  Felsé- 
ged előtt  is  ismeretes  lesz.  A  további  parancs,  kegyelem 
és  irgalom  felséges,  hatalmas,  jóságos,  kegyes  Uramat, 
Szultánomat  illeti.  (Keltezés  hiányzik.) 

Szolgája  Mihály  moldvai  vajda. 

Alázatos  előterjesztésem  a  következő :  ^ 
A  parancsolat  szerint  Moldvában  tartózkodó  Eszterházy 
és  Máriássy  tábornokok  mind  maguk,  mind  pedig  alattvalóik 
a  rájákat  zaklatják,  ezért  elrendeltetett,  hogy  Benderbe  köl- 
tözködjenek. Mikor  a  nevezett  tábornokokkal  az  elköltöz- 
ködésre  vonatkozó  magas  rendelet  közöltetett,  ruháik  és 
podgyászaik  elszállítására  kocsit  és  a  gyalogosok  számára 
lovat  s  Benderig  menve  az  útba  eső  állomáshelyeken  ellátást 
kértek,  miként  ezt  a  moldvai  vajda  levelében  megírta  s  az 
említettek  maguk  is  jelentették,  hogy  arra  a  segítségre  rá- 
szorulnak és  kirendelt  tartásdíjukból  néhány  hónapi  összeg- 
gel a  moldvai  vajda  hátralékban  van  és  ürügyet  keres  annak 
visszatartására,  ami  által  szükségbe  és  nyomorúságba  jutot- 
tak, miként  minderről  Felségednek  is  tudomása  van. 

Az  említettek  számára  a  moldvai  adópénztárból  ki- 
rendelt napi  ellátási  díjból  az  elmúlt  hónapokra  a  vajdánál 
hátralékban  levő  és  ki  nem  fizetett  összegnek,  bármekkora 
legyen  is  az,  e  magas  rendelet  megérkezésekor  késedelem 
nélkül  teljes  kifizetése  s  podgy ászuk  elszállítása  és  a  gya- 
logosok lóra  ültetése  végett  a  szükséges  kocsinak  és  elegendő 
számú  lónak  előkészítése  s  Benderbe  menetelük  alatt  az 
útba  eső  állomáshelyeken  a  kellő  ellátás  megadása,  hasonló- 
kép Benderbe  érkezésük  után  a  régebben  megállapított  napi 

^  Ugyanezen  iratra  rájegyezve  az  udvari  kancellár  ez  előterjesztése. 

ellátásuknak    a    moldvai    adópénztárból    való    megadása  és 
elszámolás  végett  tőlük  nyugtatvány  vétele  szükséges. 

Erre  nézve  a  moldvai  vajdához  intézve  a  magas  ren- 
delet megírására  vonatkozólag  a  parancs  felséges  Szultá- 
nomat illeti.  (Olvashatatlan  aláírás.) 

A  rendelet  kiadatott  1131.  Rebi-ül-evvel  16.(1719.  febr.  5. ) 
(Szeráj  levéltára.) 

LI. 

[Magyar  katonák  panaszos  levele  a  moldvai  vajda  ellen.] 

Felséges  és  kegyes  Szultánunk,  egészséges  legyen !  ^ 
Mi  magyar  szolgái,  Máriássy  ezredes  katonái  vagyunk 
s  tisztek  és  legénység  együtt  százharmincöten  a  dicsőséges 
fermán  értelmében  október  17-én  a  Moldvában  levő  Jassi 
nevű  helyre  érkeztünk  s  a  fermán  rendelkezése  szerint  el- 
látásunkat a  moldvai  vajdától  kértük.  Ő  kenyér  ára  fejében 
csak  hatvan  katonának  adott  két-két  ákcset  s  mikor  a  hús- 
nak folyó  ára  két  pára,  ő  csak  másfél  ákcse  húspénzt  adott 
és  e  mai  napig  összesen  tizenkét  és  fél  kile  árpánál  többet 
nem  adott. 

A  nagy  nyomorúság  miatt  sokan  kénytelenek  voltak 
eltávozni  s  akik  megmaradtunk,  tisztek  és  legénység  együtt 
csak  hatvanhárman  vagyunk.  A  nevezett  vajda  minket 
kínozva  és  gyötörve  azt  mondta:  „Amíg  nem  adtok  nyug- 
tatványt  arról,  hogy  százharmincöt  katonának  teljesen  ki- 
szolgáltattam az  ellátást,  addig  semmit  sem  adok". 

Magas  kegyelmességétől  kérjük  tehát,  hogy  helyze- 
tünkön könyörüljön  s  mivel  félholtak  és  mezítelenek  vagyunk, 
esedezve  kérjük,  szánjon  meg  bennünket,  hogy  testünk  be- 
fedésére ruhát  szerezhessünk.  A  parancs  és  rendelkezés 
felséges  és  kegyes  Szultánunkat  illeti.  Kelt  az  1131.  évi 
Dsemázi-ül-evvel  hó  3-án.  (1719.  március  22.) 

Szolgái  a  magyar  katonák. 
(Szeráj  levéltára.) 

'  Ez  a  panaszos  levél  élénken  megvilágítja  a  szegény  bujdosó 
magyarok  szánalmas  helyzetét  és  szenvedéseit. 

LII. 


[A  moldvai  vajda  vádaskodó  levele  Eszterházy  ellen  és  a  bujdosó  magyar 
katonák  ellen.] 

Felséges,  kegyes  Szultánom,  egészséges  legyen  ! 

Alázatosan  jelentem,  hog\^  a  Moldvában  tartózkodó 
Eszterházy  tábornoknak  és  Máriássy  nevű  magyar  tábornok 
kíséretének  és  embereiknek  a  zsoldot  és  minden  ellátást 
megadtam,  ők  azonban,  noha  a  magas  fermián  kiadatott  már, 
hogy  Benderbe  költözködjenek,  még  jelenleg  is  ebben  a 
tartományban  időznek  s  nagyon  erőszakoskodnak,  rendet- 
lenkednek, a  rájákat  zaklatják,  de  azonkívül  embereiknek 
most  már  csak  egyharmada  maradt  meg,  kétharmada  pedig 
elszéledt  s  azért,  ha  zsoldjukat,  ellátásukat,  élelmezésüket 
a  korábban  kibocsájtott  magas  fermán  szerint  egészen  meg- 
kapják, akkor  a  kincstár  megcsalódik  és  kárt  szenved. 

A  kincstár  megkárosításának  elhárítása  végett  tehát 
szükséges,  hogy  az  említetteknek  máig  meglevő  emberei 
felett  szemle  tartassék  és  jegyzék  készíttessék  s  hogy  e 
tartomány  rendetlenkedéseiktől  és  zaklatásaiktól  megszaba- 
duljon, minél  előbb  Benderbe  való  költözködésük  végett 
szigorú  magas  fermán  kibocsátásáért  esedezem.  A  parancs 
Szultánomat  illeti. 

Szolgája  Mihály  moldvai  vajda. 

Alázatos  előterjesztésem  a  következő  :  ^ 
Az  oldalt  levő  feljeg3'zés  szerint  magas  parancs  ada- 
tott ki,  hogy  a  magyar  tábornokok  ellátási  diját  és  kato- 
náiknak természetbeni  ellátását  a  moldvai  vajda  megadja 
és  az  Moldva  adójába  beszámíttassák.  A  moldvai  vajda 
jelenti,  hogy  az  említettek  Moldvában  tartózkodva,  a  rájákat 
zaklatják,  azért  minél  előbb  Benderbe  költöztetésük  szük- 
séges és  nyilvánvaló  már,  hogy  az  említett  nép  legtöbbje 
nincsen  együtt,  mert  Eszterházynak  csak  ötven  katonája 
van  és  Máriássy  tábornoknak'  is  ötven  s  azon  feltétel  alatt, 
hogy  ezeknek  ellátása  a  moldvai  vajda  részéről  megadatik, 

'  .A  vajda  levelére  rávezetett  kancellári  előterjesztés. 

minél  előbb  Benderbe  költöztetésük  és  ott  letelepítésük  végett 
szigorú,  magas  rendelet  megiratására  nézve  a  parancs  fel- 
séges, hatalmas  Szultánomat  illeti. 

(Olvashatatlan  aláírás.) 

(Oldalt.)  A  defterbe  az  a  magas  rendelet  van  be- 
jegyezve, hogy  az  említett  tábornoknak  ellátási  díjul  napon- 
ként 350  ákcse,  százhatvankilenc  magyar  katonájának  pedig 
természetbeni  ellátás,  továbbá  Máriássy  tábornok  katonáinak 
is  természetbeni  ellátás  adassék  a  moldvai  vajdától  és  ezek 
ára  a  moldvai  adóba  beszámíttassék.  1131.  évi  Dsemázi-ül- 
ákhir  8-án.  (1719.  április  26.) 

A  tezkere  kiadatott   1131.  Dsemázi-ül-ákhir  1 1.  (1719. 

április  29.) 

(Szeráj  levéltára.) 


LIII. 

[Eszterházy  jelentése  és  panasza  a  moldvai  vajda  ellen.] 

Felséges,  hatalmas  és  kegyelmes  Szultánom, 
egészséges  legyen  !^ 

A  magas  fernián  értelmében  e  szolgájának  és  Máriássy 
tábornoknak  magyar  katonasága  felett  nemrég  ellenőrző 
szemle  tartatott  s  e  szolgájának  169  és  Máriássy  tábornok- 
nak 135  katonája  találtatott  s  azután  az  1130.  évi  Ramazán 
hó  1.  napján  magas  fermán  adatott  ki,  hogy  Moldvában 
tartózkodjunk  s  hogy  e  szolgájának,  Eszterházy  tábornok- 
nak a  moldvai  adópénztárból  napi  350  ákcse  élelmezési  díj, 
a  169  magyar  katonának  pedig  természetben  egyenként  fél 
okára  menő  169  pár  ken3^ér  és  szintén  fél  okára  menő 
összesen  84Va  oka  hús  és  naponként  fél  abrakot  számítva 
összesen  2rA.  kile  árpa,  továbbá  szintén  így  Máriássy 
tábornok  135  katonájának  naponként  összesen  135  pár 
kenyér,  67V.i  oka  hús  és  67'/-.'  oka  árpa  ellátásul  a  moldvai 

'  Eszterházy  grófnak  ez  a  levele  megdöbbentő  képet  fest  arról  a 
nyomorúságról,  amit  a  hontalanná  vált  magj'arok  végigszenvedtek. 

vajdától  megadassék  és  az  ára  a  moldvai  adóból  leszá- 
míttassék. 

Az  említett  vajda  azonban  ellátásunkat  nem  adta  meg 
s  mikor  emiatt  már  állatjainkat,  fegyvereinket  és  ruháinkat 
is  eladtuk,  az  éhséget  tovább  nem  viselhettük,  embereink 
egy  része  elszéledett,  de  azután  némelyek  ismét  visszajöttek. 
Mikor  ez  állapotunkat  a  magas  Portán  bejelentettük  és 
emberünket  elküldöttük,  hogy  helyzetünkön  könyörüljenek, 
akkor  ő  azt  jelentette,  hogy  nem  maradt  annyi  katonánk 
s  mikor  ez  ügyet  a  valóságnak  megfelelően  tudattuk,  a 
magas  Porta  megkönyörült  e  szolgáin  és  Mihály  moldvai 
vajdához,  mivel  e  katonáknak  ellátást  nem  adott,  erős  és 
szigorú  parancsolat  ment,  hogy  a  megállapított  élelmet  folyó- 
árban  számítva  megadja,  továbbá  podgyászunknak  elszállí- 
tása végett  kocsikat  és  gyalogosaink  számára  lovakat  ren- 
deljen és  mire  Benderbe  érkezünk,  akkorra  ott  szállást 
készíttessen  s  a  moldvai  pénztárból  ellátást  adjon,  miként 
az  régebben  megállapíttatott. 

Ámde  akkor  azt  mondta :  „Ma  nézek  utána,  holnap 
nézek  utána  s  titeket  Benderbe  küldelek".  S  teljes  hat  hétig 
visszatartott  bennünket  és  ezen  hat  hét  alatt  a  magas  Por- 
tára embert  küldött  és  azt  jelentette,  hogy  mi  a  parancso- 
latnak nem  engedelmeskedünk  s  panaszt  tett,  hogy  Moldvát 
elpusztítjuk  és  azt  mondta,  hogy  csupán  száz  emberünk  van. 

Az  igazsággal  ellenkező  eme  panasza  folytán  kibocsátott 
rendelet  másolata  is  mellékelve  Konstantinápoly ba  küldetett. 

Mióta  a  kezünkbe  adott  magas  fermán  Moldvába  érke- 
zett, Dsemázi-ül-ákhir  hó  elejéig  számítva,  e  szolgáinak  nyolc 
kisze^  ákcsenél  több  hátralékos  követelése  volt  a  vajdától 
és  tőlünk  nyugtát  kívánt.  A  nyugtát  átvette  tőlünk,  de 
azután  csak  ezer  gurust  adott  a  kezünkbe  és  mi  szolgái 
ezen  összeget  hitelezőink  között  szétosztottuk  és  azoknak 
adtuk.  Utána  pedig,  midőn  a  magas  parancsnak  engedel- 
meskedve, ruhátlanul,  mezítláb,  fedetlen  fővel  megérkeztünk, 
most  sem  ád  egy  parányi  ellátást  sem  és  pénzt  sem. 

^  Kisze,  annyit  jelent:  erszény.  Egy  kisze  ákcse,  vagj'is  egy  erszény 
pénz  =  500  piaszterrel. 

Nincsen  zsoldunk,  ruhátlanul,  mezítelenül,  gyalogosan 
vagyunk  s  az  éhség  miatt  elveszünk.  Felséged  irgalmassá- 
gától  és  kegyelmétől  várjuk,  hogy  állapotunkon  megkönyörül. 
Azt  a  kegyetlenséget,  szívtelenségét,  amit  a  moldvai  vajda 
e  szegény,  zaklatott  magyar  katonákkal  elkövetett,  ne  adja 
Isten  !  még  a  hitetlen  német  sem  tette  és  nem  teszi.  Ha 
Felséged  akarata  volna,  hogy  mi  szolgái  így  szemlátomást 
elvesszünk,  legyen  Isten  rendelése  !  (Keltezés  hiányzik.) 

Szolgája  Eszterházy  tábornok 
Szolgái :  Eszterházy  tábornok 
magyar  katonái. 
(Szeráj  levéltára.) 


LIV. 

[A  szultán  levele  Eszterházyhoz,  melyben  kérése  teljesítését  igéri.] 

Tugra.^ 

A  messiási  nemzet  főurainak  példányképe,  a  Jézus- 
vallású  nép  nagyijainak  oszlopa,  jelenleg  Moldvában  tartóz- 
kodó őszinte  és  kedvelt  barátunk,  gróf  Eszterházy  magyar 
tábornok  —  kinek  legyen  jó  vége ! 

A  barátsághoz  illő  örvendetes  szóval  és  szívességgel 
egészsége  kérdezése  után  barátságosan  tudatjuk,  hog}^ 
ez  alkalommal  hozzánk  küldött  levele  megérkezett  és 
mindaz,  ami  benne  megíratott,  tudomásunkra  jutott.  A 
levelében  megírt  és  kérelmezett  dolgokat  mind  megadjuk, 
podgyászuk  elszállítása  végett  a  szükséges  kocsiknak  és  a 
gyalogosok  számára  lovaknak  kirendelése  végett,  valamint 
Benderbe  érkezésük  idejére  a  szállások  elrendezése  és  el- 
látásuknak a  korábban  kibocsátott  rendelet  szerint  a  moldvai 
adóból  való  megadása  végett  Moldva  vajdájához,  a  messiási 
nemzet  főembereinek  példányképéhez,  Mihály  vajdához  — 
legyen  neki  jó  vége !  —  erős  és  szigorú  magas  rendeletün- 
ket adtuk  és  levelet  írattunk,    hogy    a  hátralékos   pénzt  is 

'  Ezen  a  levélen  is,  mint  az  előbbin,  a  keltezés  hiányzik  s  csupán 
tartalmuk  után  ítélve  helyeztem  el  így  egymásután  őket  e  gyűjteményben. 

megfizesse.  Insallah  !  Benderbe  megérkezvén,  ott  tartózko- 
dása alatt  irányunkban  való  barátságáról  nem  feledkezik  el. 
Kegyelem  Istentől.  íratott  a  jól  őrzött  Konstantinápolyban  . . . 
(A  keltezés  olvashatatlan.) 

(Szeráj  levéltára.) 

LV. 

[Rákóczi  útiköltséget  kér  Máriássy  ezredes  számára,  kit  Oroszországba  küld.] 

Felséges,  hatalmas  Szultánom,  egészséges  legyen  ! 
Máriássy  ezredes  általunk  Oroszországba  küldetik^  s 
mivel  azt  jelentette,  hogy  útiköltségre  van  szüksége,  azért 
számára  a  kincstárból  kegyesen  kiutalványozott  napi  ellátási 
díja  az  ezerszázharmincegyedik  évi  Dsemázi-ül-evvel  -  hó 
elejétől  ugyanazon  évi  Sevvál'^  hónapig  terjedőleg  a  fő- 
számvevőtől kiszámíttatott  s  oldalt  feljegyeztetett  és  annak 
kiutalását  és  kifizetését  kérjük.  A  parancs  és  fermán  fel- 
séges, hatalmas  Szultánomat  illeti. 

Szolgája (aláírás  hiányzik). 

'  .AJberoni  bíboros,  spanyol  külügyminiszter,  a  Spanyolország  ellen 
létesített  négyes  szövetség  (lásd  fennebb  az  1718.  június  13-án  kelt 
XXXIII.  sz.  okmányhoz  írt  3.  jegyzetet)  ellensúlyozására  szövetségesül 
iparkodott  megnyerni  Nagy  Péter  orosz  cárt  s  úgy  látszott,  hogy  a  cár 
hajlandó  lesz  háborút  indítani  Ausztria  ellen.  E  hírre  Rákóczi,  ki  a  cárt 
személyesen  is  ismerte,  Máriáss)'^  tábornokot  Oroszországba  küldötte, 
hogy  a  cárnak  a  magyarok  ügyét  figyelmébe  ajánlja  s  a  háború  megkez- 
dése esetén  szövetségre  lépjen  vele.  Erről  az  ügyről  Rákóczi  is  meg- 
emlékezik vallomásaiban  (II.  Rákóczi  Ferenc  önéletrajza  és  egy  keresztény 
fejedelem  áhításai.  Budapest,  1876),  midőn  az  1719.  év  végén  a  lefolyt 
esztendő  eseményeiről  írt  beszámoló  soraiban  (370 — 372.  1.)  a  többi  között 
ezeket  írja  :  „Ez  év  elején  fénylett  némi  remény,  hogy  a  muszka  háborút 
indít,  de  az  ő  udvarának  részletes  ismeretéből  vont  következtetések  sze- 
rint ez  is  majdnem  teljesen  eltűnt.  Azonban  neked  (Istennek)  minden 
lehetséges  s  azért  e  fejedelemmel  szemben  megteszem,  amit  előtted  meg- 
teendőnek vélek  s  a  többit  rád  (Istenre)  bízom".  Az  egyik,  amit  meg- 
teendőnek vélt  a  fejedelem,  az  volt,  hogy  Máriássy  tábornokot  követségbe 
küldötte  hozzá  s  ez  okból  kérte  a  török  kormányt,  hogy  Máriássynak 
hat  hónapi  tartásdíját  előre  adják  ki.  A  kérelmet  a  szultán  teljesítette, 
mint  ezt  az  okmány  bizonyítja. 

-  Dsemázi-ül-evvel  a  muszulmán  holdév  ötödik  hónapja. 

'*  Sevvál  hó  a  muszulmán  év  tizedik  hónapja. 

A  tisztelt  defterdár    efendi  a  kérelemnek    megfelelően 

számítsa  ki  és  jelentse  be.  /r.     ,...,.   .        x 

(Szultáni  kezjeg3^) 

A  kérvénynek  megfelelően  kiszámíttatván,  hat  hónapi 
járandósága  negyvenhatezer  és  húsz  ákcsére  megy.  A  pa- 
rancs felséges  Szultánomat  illeti.  Kelt  az  1131.  évi  Dsemázi- 
ül-evvel  28-án.  (1719.  április   17.) 

(Olvashatatlan  aláírás.) 

Alázatos  jelentésem  a  következő  : 

Oroszországba  menni  készülő  Máriáss}''  tábornoknak 
útiköltségre  lévén  szüksége,  ellátási  díjának  kifizetését  ké- 
relmezi. Az  1131.  évi  Dsemázi-ül-evvel  hónap  elejétől  Sevvál 
hónapig  terjedőleg  kiszámíttatván,  negyvenhatezer  húsz  ákcse 
összegre  megy,  melyről  a  tezkere  kiadatására  nézve  a  parancs 
felséges  és  hatalmas  Szultánomat  illeti, 

(Olvashatatlan  aláírás.) 

A  jelentés  értelmében  a  tezkere  kiadassék.  1131.  Dse- 
mázi-ül-evvel   28.  /r^.       ,,.,.-  X 

(Szultáni  kézjegy.) 

Alázatos  előterjesztésem  a  következő  : 

A  kérvényezőnek  az  1130.  évi  Redseb  hó  17-ik  nap- 
jától kezdve  a  magas  fermán  értelmében  a  sztámbuli  vám- 
pénztárból napi  260  ákcse  utalványoztatott,  amelyből  az 
1131.  évi  Dsemázi-ül- evvel  hónap  elejéig  kilenc  hónapra  és 
tizenhárom  napra  hetvenkétezer  kétszáznj^olcvan  ákcse  összeg 
teljesen  kifizettetett  neki  és  erről  ő  pecsétes,  szabályszerű 
nyugtatványt  adott,  mely  Felséged  tudomása  szerint  a  maga 
helyén  őriztetik.  A  fermán  felséges  Szultánomat  illeti. 

Szolgája ^  vámfelügyelö. 

(Szeráj  levéltára.) 


A  név  teljesen  kibetűzhetetlen. 

LVI. 


{Horváth  Ferenc  magj'ar  kapitiha    feljelentése  a  khotini   parancsnok  ellen 
Pápai  János  díjazásának  visszatartása  miatt.] 

Felséges,  hatalmas  Szultánom,  egészséges  legyen ! 

Császári  Felségednek  már  azelőtt  is  jelentettük,  hogy 
a  Khotinban  tartózkodó  magyar  Pápai  János  ^  szolgájának 
Felséged  által  rendelt  napi  ellátása  megadásában  a  khotini 
defterdár  mindig  ellenkezik  és  makacskodik  s  noha  a  magas 
parancsok  kibocsáttattak,  hogy  hiánytalanul  fizesse  ki  azo- 
kat, mégsem  engedelmeskedik  és  az  engedélyezett  ellátást 
csak  felében  adja  meg,  sőt  az  is  megtörténik,  hogy  egy-két 
hónapon  át  semmit  sem  ad  neki  s  így  szükséget  és  nyo- 
mort szenved,  azért  az  ellátás  helyébe  hónapról  hónapra  a 
megélhetésre  elégséges  pénzösszeg  rendelését  kéri,  melyre 
nézve  a  parancs  felséges,  hatalmas  Szultánomat  illeti. 

Szolgája  Horváth  Ferenc  magyar  kapu-kehája. 

A  tisztelt  defterdár  efendi  tegyen  jelentést.  1131.  Redseb. 
(1719.  május.)  (Szultáni  kézjegy.) 

E  jelentéktelen  szolgának  jelentése  :- 
A  magyarok  közül  jelenleg  Khotinban  tartózkodó  Pápai 
János  kapitán}'  és  a  vele  levő  nyolc   magyar    számára   ki- 

'  Pápai  János,  Rákóczi  legkiválóbb  diplomatáinak  egyike.  A  magyar- 
országi Rákóczi-mozgalmak  alatt  ő  volt  a  fejedelem  követe  Konstanti- 
nápolyban. A  magyarországi  háború  lezajlása  után  többnyire  Oláhország- 
ban tartózkodott  mint  száműzött  s  ismeretsége  és  összeköttetései  révén 
mindenkép  rajta  volt,  hogy  a  magyar  nemzeti  ügynek  pártfogókat  szerezzen. 
Az  1716.  háború  kitörésekor,  midőn  a  száműzött  magyar  urak  Khotinban 
gyülekeztek  ó'  volt  a  diplomáciai  közvetítő  köztük  és  a  Porta  között. 
Sokat  fáradott  azon,  hogy  a  szultán  Rákóczit  hívja  meg  Törökországba 
s  lépjen  vele  a  kellő  forma  szerint  szövetségre.  III.  Ahmed  szultán  őt 
küldötte  el  egy  kapudsi  hasival  Franciaországba  Rákóczihoz,  hogj''  őt 
ünnepélyesen  meghívják  Törökországba.  Pápai  Jánosról  az  egykorú  török 
író,  Rásid  efendi  is  többször  megemlékezik  Tárikhjában  (IV.  köt.  218.  és 
371.  1.).  A  száműzetés  nyomorúságából  neki  is  kijutott,  miként  ezt  a  jelen 
okmány  bizonyítja. 

^  A  defterdár  jelentése  Horváth  Ferenc  kérvényére. 

Utalványozott  ellátást  a  bejegyzés  szerint  a  khotini  defterdár 
tartozik  megadni,  ámde  miként  Felségednek  is  tudomása 
van  róla,  a  magyarok  kapu-kehájája  azt  jelenti,  hogy  több- 
nyire csak  félig  adja  meg,  azonkívül  egy-két  hónapig  semmit 
sem  ad  meg  s  ezzel  gyötri  és  kínozza  őket,  noha  már  el- 
rendeltetett, hogy  ne  ellenkezzék  s  az  említett  kapitány  és 
a  mellette  levő  nyolc  magyar  katona  számára  az  előírt 
tartásdíj  megadásában  akadékoskodás  és  ellenkezés  ne  tör- 
ténjék. Hogy  tehát  a  khotini  defterdár  által  az  megadassék, 
evégett  a  khotini  parancsnokhoz  és  defterdárhoz  intézve  a 
magas  rendelet  megírására  nézve  a  parancs  felséges,  hatal- 
mas Szultánomat  illeti.  (Olvashatatlan  aláírás.) 

Az  előterjesztés  értelmében  a  magas  parancs  írassék 
meg.   1131.  évi  Sábán  hó  7.  (1719.  jün.  24) 

(Szultáni  kézjegy.) 

(Oldalt.)  Rákóczi  király  által  Khotinba  küldött  Pápai 
János  kapitán}'  számára  a  napi  élelmezésnek  a  khotini  def- 
terdár által  való  megadása  végett  a  magas  rendelet  kiada- 
tott, miként  ez  a  defterbe  bejegyezve  van.  A  parancs  fel- 
séges Szultánomat  illeti. 

A  defterben  levő  ellátás  összege  kiszámíttatván,  napi 
176  ákcsere  megy.   A  parancs    felséges    Szultánomat   illeti. 
Kelt  az  1131.  évi  Sábán  hó  13-án.  (1719.  június  30.) 
(Szeráj  levéltára.) 


LVII. 

[Csáky  Mihály  gróf  kérvénye  a  szultánhoz,  hogy  az  oláh  vajda  változása 
folytán  tartásdíjának    kifizetése    végett    az  új  vajdához    rendelet   irassck.] 

Felséges,  hatalmas  Szultánom,  egészséges  legyen  ! 

Jelenleg  Oláhországban,  Bukarestben  tartózkodó  Csáky 
nevű  magyar  tábornok  számára  az  oláh  adópénztárból,  az 
oláh  vajdáktól  való  felvétel  végett  utalványozott  napi  300 
ákcse  ellátási  díj,  szintúgy  az  Oláhországban  tartózkodó 
egyéb  magyarok  számára  parancsolt  tartásdíj  vagy  ellátás 
a  főszámvevőtől  mellékelve  összeszámíttatott. 

Az  előbbi  oláh  vajda,  Janaki  elhalálozott  s  a  helyébe 
kinevezett  Nikoli  vajdához  intézve  az  1131.  évre  való  be- 
számítás végett  az  előbb  kiadott  magas  rendeletek  megújí- 
tását kérjük.  A  parancs  és  rendelkezés  felséges,  hatalmas 
Szultánomat  illeti.  Szolgája  Csáky  tábornok 

és  a  többi  magyarok. 

Alázatos  előterjesztésem  a  következő: 

A  jelenleg  Oláhországban  tartózkodó  Csáky  Mihály 
tábornok  tartásdíja  végett  a  magas  rendelet  kiadatott,  hogy 
az  oláh  vajda  az  oláh  adópénztárba  való  beszámítással 
naponként  300  ákcset  fizessen  s  az  említett  tábornok,  mint 
Felségednek  tudomása  van  róla,  azért  folyamodik,  hogy  a 
megparancsolt  ellátási  díjnak  megfizetése  végett  a  jelenlegi 
oláh  vajdához,  Nikolájhoz  intézve  magas  rendelet  írassék. 
A  parancs  felséges  Szultánomat  illeti. 

(Olvashatatlan  aláírás.) 

A  jelentés  értelmében  a  magas  rendelet  írassék  meg. 
Kelt  az   1131.  évi  Sábán  hó   13-án.  (1719.  június  30.) 

(Szultáni  kézjegy.) 
(Szeráj  levéltára.) 


LVIII. 

[Utasítás  a  khotini  pasához  Pápai  János  tartásdijának  megadásáért.] 

Rendelet  a  khotini  pasához  és  a  khotini  defterdárhoz/ 

A  magyarok  közül  jelenleg  Khotinban  tartózkodó  Pápai 
János  és  a  vele  levő  nyolc  magyar  katona,  kiknek  számára 
fermánom  értelmében  napi  tartásdíj  jár,  azt  jelentették,  hogy 
egy-két  hónap  óta  nem  kapták  meg  azt  és  szükséget,  nyo- 
mort szenvednek. 

A  császári  irattárban  őrzött  számadási  deftert  meg- 
nézettem s    ott    az    a    magas    rendeletem    van    bejegyezve, 

^  Ez  a  rendelet  válasz  Horváth  Ferenc  magyar  kapu-kehájának 
fennebb,  az  LVI.  sz.  a.  közölt  beadványára. 

Dr.  Karácson  Imre:  A  Rákóczi-emigráció  török  okmányai.  5 

hogy  a  nevezett  tábornoknak  naponként  tíz  pár  ken^-ér, 
három  oka  hús  és  egy  kile  árpa,  a  vele  levő  nyolc  magyar 
katona  mindegyikének  pedig  naponként  fél  oka  kenyér,  fél 
oka  marhahús  és  fél  abrak  árpa  adassék  általad,  aki  a 
defterdár  vagy. 

Az  említetteknek  tehát  a  korábbi  fermánom  szerint 
járó  ellátása  megadassék  és  semmiféle  kifogás  ne  legyen 
s  Te,  aki  a  defterdár  vagy,  a  nevezett  tábornoknak  és  a 
vele  levő  nyolc  magyar  katonának  ellátásukat  naponként 
megadd  és  elszámolás  végett  tőlük  nyugtát  vég3%  hogy 
semmiféle  hiányt  és  nélkülözést  ne  szenvedjenek.  Ezért 
adatott  ki  e  magas  fermánom.  Kelt  az  1131.  évi  Sábán  hó 
20-án.  (1719.  évi  július  7.) 

(Szeráj  levéltára.) 


LIX. 

[A  benderi  pasa  parancsot  kap,  hogy  Eszterházy  számára  a  tartásdíjat  a 
moldvai  vajdától  hajtsa  be] 

Rendelet  jeles  vezirem  Mehemed  pasa,  benderi 
parancsnokhoz.^ 

Benderben  lakó  Eszterházy  tábornok  eltartására  napon- 
ként 350  ákcse  és  a  mellette  levő  magyarok  ellátására  napi 
50  pár  kenyér,  25  oka  hús  és  6  kile  árpa  adatván,  azok 
ára  az  adópénztárból  való  kiegyenlítés  feltételével  a  moldvai 
vajda  által  adatott  meg.  Ő  azonban  ezt  az  ellátást  a  neve- 
zett tábornoknak  Benderbe  érkezésekor  beszüntette  és  ma 
már  a  napi  ellátás  árából  a  nevezett  tábornok  számára  nyolc 
kisze  ákcse  hátralék  van  fenn.  Mivel  ezt  nem  fizette  meg, 
azért  a  tábornoknál  nélkülözést  és  nyomort  okozott  s  ő  ezt 
az  ügyet  bejelentette. 

A  korábbi  rendeletem  értelmében  a  nevezett  tábornok 
számára,  szintúgy  a  niellette  levő  magyarok  számára  a 
moldvai  vajdától  megadatni  parancsolt  összegből  a  rendelet 

^  Ez  a  szultáni  fermán  annak  a  panaszos  beadványnak  a  követ- 
kezménye, melyet  Eszterházy  gróf  irt  a  szultánhoz  a  moldvai  vajda  ellen. 
Lásd  az  LIII.  sz.  a.  közölt  levelet. 


napjától  mostanáig  kifizetett  és  átszolgáltatott  összegen  kívül, 
ami  a  vajdánál  hátralék  maradt  fenn,  azt  Te,  aki  a  fen- 
nevezett vezirem  vagy,  sietve  behajtasd  és  a  nevezett  tábor- 
noknak átadasd  s  a  magyarok  részére  az  elrendelt  napi 
ellátási  összeg  megadásában  késedelmet  és  mulasztást  ezután 
se  engedj  meg,  hanem  az  említett  vajda  által  megadasd, 
hogy  szükséget  és  nélkülözést  ne  szenvedjenek.  Ezért  ada- 
tott ki  e  magas  fermánom.  Kelt  az  1131.  évi  Sábán  hó 
21-én  (1719.  évi  július  8.),  a  jól  őrzött  Isztambulban. 
(Szeráj  levéltára.) 


LX. 

[A  jeniköji  háztulajdonosok  nyugtája    a    Rákóczi  számára  lefoglalt  házak 
haszonbére  fejében.] 

Felséges,  kegyes  Szultánunk,  egészséges  legyen  ! 

Ezen  két  rája  szolgája  jeniköji  lakosok  vagyunk  és 
az  általunk  lakott  házunk  Rákóczi  számára  kibéreltetett, 
magas  kegyelmességétől  kérjük,  hogy  eme  két  szolgájának 
a  házunk  esedékessé  lett  bérösszegét  a  kincstár  megadni 
kegyeskedjék.  A  parancs  Szultánunkat  illeti. 

Szolgája  Demetráki,  szolgája  Kosztantin. ^ 

Alázatos  előterjesztésem  a  következő : 

A  kérvényt  benyújtó  két  rajának  Jeniköjben  levő  háza 
Rákóczi  számára  kibéreltetett  s  most  a  Sábán  hónapi  ház- 
bért kérik.  Az  említett  rájáknak  Redseb  havi  házbérül  tizenkét 
gurus  adatott  s  oldalt  levő  feljegyzés  szerint  ennek  meg- 
felelően Sábán  hónapra  is  a  jelzett  12  gurus  összegről  a 
tezkere  kiadása  ügyében  a  parancs  felséges,  hatalmas  Szul- 
tánomat illeti.  (Olvashatatlan  aláírás.) 

Az  előterjesztés  értelmében  a  tezkere  kiadassék.  Kelt 
az  1131.  évi  Ramazán  5-én.  (1719.  júl.  20.)  (Kézjegy.) 

(Szeráj  levéltára.) 

^  Ennek  a  jeniköji  két  háztulajdonosnak  neve  előfordul  a  XLVIII. 
sz.  a.  közölt  okmányban,  hol  a  bérbe  vett  jeniköji  házak  tulajdonosainak 
nevei  olvashatók. 

LXI. 

I Bercsényi   utolsó  házbére  Konstantinápolyban.] 

Felséges  és  hatalmas  Szultánom,  egészséges  legyen! 
Ezen  szolgájának  Galatában  lev^ő  lakásáról  a    házbér 
oldalt  kiszámíttatván,    Sábán    hónapi    lakásbérre    a    tezkere 
kiadatását  kérelmezi,  melyre  nézve  a  parancs  és  rendelkezés 
felséges,  hatalmas  Szultánomat  illeti. 

Szolgája  Bercsényi  magyar  tábornok. 

Alázatos  előterjesztésem  a  következő : 

Galatában  Bercsényi  tábornok  által  lakott  háznak  havi 
bérletéért  van  ez  előterjesztés.  Az  említett  háznak  Redseb 
hónapi  bére  fejében  húsz  gurusról  adatott  ki  a  tezkere  s 
ennek  megfelelően  Sábán  hónapi  házbérre  is  húsz  gurusról 
való  tezkere  kiadatására  nézve  a  fermán  felséges,  hatalmas 
Szultánomat  illeti.  (Olvashatatlan  aláírás.) 

A  jelentés  érteimébén  a  tezkere  kiadassék.  Kelt  az 
1131.  évi  Ramazán  5-én  (1719.  július  20. 

(Szultáni  kézjegy.) 

A  tezkere  kiadatott  1131.  Ramazán  6.  (1719.  júl,  21.) 
(Szeráj  levéltára.) 


LXII. 

[A  magyar  kapitáha  kérelme    Hansz  Jakab    és    katonái  számára    tartásdíj 
utalványozása  végett.] 

Felséges,  kegyes  Szultánom,  egészséges  leg^^en ! 
Hansz  Jákob  ^  nevű  magyar  ezredes  katonáival  azelőtt 
Bercsényi  tábornok  kibontott  zászlói  alatt,  különösen  Mehá- 

'  Hansz  Jákob  ezredes  valódi  neve  Ditrich  volt.  Rákóczi  hadsere- 
gében szolgált  ez  a  német  ezredes,  kit  a  magyarok  Hans  Jákob  vagy 
Hancz  Jakab  néven  neveztek  s  ezredét  is  Hancz  Jakab  regimentje  néven 
hívták.  Rákóczival  ő  is  kibujdosott  Lengyelországba,  onnan  pedig  a  többi 
bujdosókkal  együtt  az  1716.  háború  kitörésekor  ő  is  Törökországba  ment. 
Rz  okmány  világosságot  vet  a  rodostói  anyakönyvekben  előforduló  Ditrich 
nevű  emigráns   személyiségére,    kiről    néhai  Thaly  Kálmán    is    hosszasaa 

dia  palánka^  elfoglalásánál  szolgált  s  midőn  az  említett 
tábornok  a  magas  fermán  értelmében  Ruszcsukból  Konstanti- 
nápolyba  költözött,  a  nevezett  ezredes  összes  lovas  és  gya- 
logos magyar  katonáival  Bukarestbe  rendeltetett  és  magas 
parancsolat  adatott  ki,  hogy  napi  ellátásukat  a  magas  fermán 
értelmében  az  oláh  adópénztárból  az  oláh  vajda  adja  meg. 
A  nemrég  elhunyt  oláh  vajda,  Janaki  egész  haláláig 
mindenféle  ellátást  meg  is  adott,  ámde  a  jelenlegi  oláh 
vajda,  Nikolajki  megmondta  nekik,  hogy  míg  hozzá  külön 
magas  rendelet  nem  érkezik,  addig  az  ellátást  nem  adja 
meg  és  már  négy  hónap  óta  ellátást  nem  adtak  nekik  és 
a  legnagj'Obb  nyomorúságot  szenvedik.  Császári  kegyessé- 
gétől kérik  tehát,  hogy  a  korábban  kibocsátott  magas  ren- 
delet, mely  a  főszámvevőtől  oldalt  feljegyeztetett,  megújíttas- 
sék  és  könyörögnek,  hogy  ellátásuk  megadassék.  A  parancs 
és  rendelkezés  felséges,  hatalmas  Szultánomat  illeti. 

Szolgája  Horváth  Ferenc, 
a  magyarok  kapu-kehájája. 

(Oldalt.)  Bercsényi  magyar  tábornoknak  ellenőrzési 
szemlei  defterje  szerint  száztíz  magyar  katonája  van  s  az 
említett  katonák  Oláhországban  tartózkodnak  és  laknak  s 
szokás  szerint  ellátásukat  Te  adod  meg  s  hogy  annak  ára 
Oláhország  adójába  beszámítható  legyen,    ahány  napig  azt 


megemlékezik  Rákóczi-emlékek  Törökországban  (Budapest,  1893.)  című 
művében  i99 — 101.  1. 1.  Thaly  nem  talált  e  Hans  Jákobnak  nevezett 
Ditrich  ezredesnek  Törökországba  vándorlására  vonatkozó  okmányt,  azért 
azt  gyanította,  hogy  Ditrich  név  alatt  a  Benedekfalvi  Detrich  magyar 
család  egyik  tagját  kell  érteni.  Ez  okmányból  kétségtelenné  válik,  hogy 
a  Hans  Jákobnak  nevezett  német  Ditrich  ezredes  nemcsak  kibujdosott  a 
magyarokkal  Törökországba,  hanem  kuruc  csapatával  az  1716 — 18.  hábo- 
rúban is  tevékeny  részt  vett  „Bercsényi  kibontott  zászlói  alatt,  különösen 
Mehádia  elfoglalásánál".  A  katonaságnál  Törökországban  is  Hansz  Jákob- 
nak   hívták,    mert    még    a    török    okmányban    is    így    találom   a    nevét  : 

'  Palánka,  kisebb  erődítmény,  melynek  falai  többnyire  vesszőfonás- 
ból és  tömésből  állottak. 

adod,  arról  a  tisztektől  pecsétes  nyugtatványt  végy  és  azt 
megőrizd.  Az  említett  katonák  közül  azonban  csupán  a 
magyar  nemzetbelieknek  adj  ellátást,  ha  pedig  köztük  ráják 
és  muszulmánok  is  vannak,  azoknak  tartásdijat  ne  adj. 

Az  oláh  vajdához  intézve  az  1130.  évi  Zilhidse  hó 
elején  ilyen  tartalmú  magas  rendelet  adatott  ki,  miként  ez 
a  defterbe  beírva  van.  A  parancs  felséges  Szultánomat  illeti. 
Kelt  az   1131.  évi  Ramazán  6-án.  (1719.  július  21.) 

Alázatos  előterjesztésem  a  következő : 

Az  1130.  évi  Zilhidse  hónapban  az  oláh  vajdához 
intézve  magas  rendelet  adatott  ki,  hogy  Bercsényi  tábor- 
noknak Oláhországban  tartózkodó  insurgens  tisztjei  és  110 
magyar  katonája  számára,  minden  egyes  katonának  naponta 
fél  oka  kenyér,  fél  oka  marhahús  és  fél  abrak  árpa  adassék. 

Az  elhalt  Janaki  vajda  a  fermán  értelmében  az  ellátást 
meg  is  adta.  Nikolaj  vajda  azonban,  mikor  vajdává  lett, 
azt  felelte:  „Míg  hozzám  intézett  magas  rendelet  nem  jön, 
addig  nem  adom  meg" ;  s  jelenleg  már  négy  hónapi  ellátás 
gyülemlett  össze.  Mind  az  elmaradt,  mind  az  ezután  követ- 
kező ellátás  megadását  kérelmezve  kapu-kehájuk,  Horváth 
Ferenc  előterjesztést  tett. 

Mivel  nem  tudjuk,  hogy  van-e  jelenleg  annyi  magyar 
katona  Oláhországban,  azért  a  vajda  tartson  szemlét  és 
jelentse  be,  hogy  mennyien  vannak  és  a  szükséges  összeg- 
nek az  oláh  adópénztárba  való  beszámításával  az  ellátást 
adja  meg  nekik.  A  parancs  és  rendelet  felséges,  hatalmas 
Szultánomat  illeti.  Kelt  az  1131.  évi  Ramazán  25-én.  (1719. 
augusztus  9.) 

(Olvashatatlan  aláírás.) 

Az  előterjesztésnek  megfelelően  az  oláh  vajda  tartson 
szemlét  és  jelentse,  hogy  mennyien  vannak. 

(Szultáni  kézjegy.) 
(Szeráj  levéltára.) 

LXIII. 

[Rákóczi  számára  Rodostóban  lakásrendelés.] 

Rendelet  a  rodostói  náibhoz,^  a  rodostói  janicsárok  parancs- 
nokához   —    nagyobbodjék   a    dicsőségük !    —    s  a  vilajet 
alkormányzójához. 

Mivel  elrendeltem,  hogy  Rákóczi  Ferenc  király  — 
legyen  neki  jó  vége!  —  Rodostóba  költözködjék^  és  ott 
lakjék,  azért  már  azelőtt  magas  parancsomat  adtam  ki,  hogy 
jelenleg  magas  Portám  janicsár  agájának,  a  jeles  emirek 
dicsősége,  Mehemed  agának  —  legyen  tartós  a  dicsősége !  — 
rodostói  csiftlikje,^  melyben  azelőtt  lakott,  az  említett  Rákóczi 
Ferencnek  saját  lakása  céljára  kiüresíttessék,  szintúgy  a  kísé- 
retében levő  magyarok  számára  is  amennyi  lakás  csak  szüksé- 
ges, a  részükről  kiküldött  emberekkel  való  megbeszélés  után, 
alkalmas  helyeken  a  szükséges  számú  lakások  kiüresíttesse- 
nek  és  legközelebb,  midőn  odamennek,  ott  letelepíttessenek. 

^  Náib,  helyettes.  Egy  járásnak,  vagyis  kázának  helyettes-birája. 
.Sokszor  egy  jelentésben  használják  a  kádival,  mint  a  jelen  esetben  is, 

-  Mikes  Kelemen  csak  1720  március  4-én  tudta  meg  a  Portának 
e  szándékát,  hogy  Rákóczit  és  a  bujdosókat  Konstantinápoly  közeléből 
máshová  akarja  telepíteni.  „Ma  reggel  hivatá  a  vezér  —  írja  a  XXXIII. 
levelében  —  Horváth  Ferencet  és  azt  izené  a  fejedelemnek  általa,  hogy 
a  Porta  jobb  és  alkalmasabb  helyet  akar  rendelni  a  magyaroknak  Jeniköjnél. 
A  mi  urunk,  mint  igaz  keresztény  fejedelem,  csendes  elmével  vette  ezt  az 
izenetet.  Nem  is  a  Portának  tulajdonította  azt  a  változást,  hanem  annak 
a  követnek,  aki  ártalmunkra  igyekszik."  Rákóczinak  és  a  bujdosó  magya- 
roknak ártalmára  törekvő  követ  Wirmond  gróf  volt,  a  Konstantinápolyban 
tartózkodó  császári  követ.  Erről  az  ügyről  világosan  beszél  az  egykorú 
török  író,  Rásid  efendi,  ki  elmondja,  hogy  a  pozsareváci  békekötési  érte- 
kezleten a  császári  követek  azt  követelték  a  törököktől,  hogy  „Rákóczi 
bilincsre  verve  adassék  át  a  nemei  éknek".  Mikor  pedig  a  török  megbízot- 
tak kijelentették,  hogy  a  Porta  „ily  becstelenséget  semmi  áron  sem  fog 
elkövetni",  akkor  azt  kérték,  „hogy  legalább  valami  távoli  helyre  utasítsák 
és  vitessék  őt  el.  A  németek  főmegbizottja  utóbb  mint  követ  a  magas 
Portára  jött  s  megérkezése  után  majd  élőszóval,  majd  írásban  kérte  és 
sürgette  ez  ügyet  a  nagyvezirnél"  (^Tárikh  V.  199—200.  1.).  Rásid  efendi 
állítása  szerint  Rákóczi  maga  választotta  Rodostót  lakóhelyül,  midőn 
Jeniköjből  távozni  kényszerült. 

^  Csiftlik,  nagyobb  birtok,  falusi  gazdaság.  Csiftliknek  mondják  a 
falusi  birtokon  a  tulajdonos  lakását  is. 

Ámde  mivel  a  nevezett  Rákóczi  Ferenc  királynai<  az 
említett  helyen  kijelölt  lakása  nem  volt  megfelelő,  azért  ti, 
akik  a  fennebb  nevezettek  vagytok  magas  Portám  kapudsi- 
basijai  közül,  a  meghatalmazottul  kirendelt,  a  jelesek  dicsé- 
retese   ^  —  legyen  tartós  a  dicsősége !  —  közbe- 
jöttével a  nevezett  király  számára  a  város  szélén  Juszuf-oglu 
kerti  lakását  kiüresítvén,  őt  oda  szállásoljátok,  az  örmény 
városrészben  pedig  Bazárgián  Tánász  rajának  háza,  Tanlu- 
kara rajának  háza,  Mandali-oglu  háza,  Papasz-oglu  háza, 
Kászgándsi  Mikhál-oglu  háza,  Szogándsi  rajának  háza,  Fili- 
bosz-oglu  rajának  háza  és  Bekler  néven  ismert  rajának  háza, 
mivel  egy  helyen  és  egymáshoz  közel  vannak  és  az  említett 
magyarok  lakásául  alkalmasaknak  jelentették  őket,  azért  e 
lakások  s  ha  azok  nem  lennének  elégségesek,  a  korábban 
kibocsátott  parancsomnak'^  megfelelően,  a  még  szükséges 
számú   lakások  kiüresíttessenek  s  azokba  betelepíttessenek. 

Császári  parancsommal  ellenkező  eljárástól  s  ez  ügy- 
ben bármiféle  késedelemtől  és  huzavonától  nagyon  óvakod- 
jatok, azért  adtam  ki  e  magas  fermánomat.   Kelt  az   1132. 
évi  Száfár  hó  végén.  (1720.  január  közepén.) 
(Diván-i  humájun  levéltára.) 


LXIV. 

|A    magyarok    eltávolítása    a    határszélekről    a    pozsarcváci     békekötés 

értelmében.] 

Rendelet  Ibrahim  pasa  benderi  parancsnokhoz. 

Magas  birodalmamba  menekült  Rákóczi  Ferenc  király 
—  legyen  neki  jó  vége !  —  alá  tartozó  magyarok  közül 
jelenleg  Bender  és  Oláhország  környékén  tartózkodó  Eszter- 
házy  tábornoknak  és  Csáky  tábornoknak,  továbbá  Bercsényi 
tábornok  és  Máriáss}'^  katonáinak,  kik  azelőtt  a  háború  alatt 
szolgálatban  voltak,  a  határok  közelébe  eső  helyeken  való 
tartózkodásuk  többé  nem  célszerű,  azért  elrendeltem,  hogy 

'   A  név  hiányzik. 

'    Ezt  a  korábban  kibocsátott  rendeletet  sehol  sem  találtam. 

fejedelmi  kegyelmemből  ellátásuk  ezentúl  is  megadassék  és 
padisáhi  oltalmamnak  árnyékában  nyugodtan  és  békében 
élhessenek  s  Timur-hiszár  járásban  alkalmas  helyeken 
lakjanak. 

Ez  ügyre  nézve t  —  nagyobbodjék  a  dicső- 
sége !  —  meghatalmazottul  rendeltem  ki  s  Te,  aki  a  fennebb 
nevezett  vezirem  vagy,  mihelyt  eme  magas  parancsom  meg- 
érkezik, a  Bender  vidékén  tartózkodó  Eszterházy  tábornokot 
és  katonáit,  Máriássy  tábornok  katonáival  együtt,  az  említett 
meghatalmazottam  közvetítésével  elindítsd,  hogy  a  számukra 
lakásul  rendelt  helyre  szállíttassanak.  Ezért  adatott  ki  e 
magas  fermánom.  Kelt  az  1132.  Száfár  hó  végén.  (1720. 
január  közepén.)^ 

(Diván-i  humájun  levéltára.) 


LXV. 

(A  moldvai  vajdához  utasítás,  hogy  Eszterházynak  és  katonáinak  ellátást 
adjon  az  elutazásuk  alkalmával.] 

Tugra,  Ahmed  szultán. 

A  messiási  nemzet  főembereinek  példányképe,  a  Jézus 
vallású  nép  nagyjainak  oszlopa,  Moldva  vajdája,  kinek 
legyen  jó  vége ! 

Mihetyt  eme  magas  jelvényű  császári  iratom  meg- 
érkezik, tudva  legyen,  hogy  a  magyarok  közül  Benderben 
tartózkodó  Eszterházy  tábornoknak  naponként  350  ákcse 
ellátási  díjat  és  a  nevezett  tábornok  mellett  levő  ötven 
katonának,  valamint  Máriássy  tábornok  ötven  magyar  kato- 
nájának is,  mindegyik  katonának  naponként  egy  pár  fél-fél 
oka  súlyú  ken^'eret,  fél  oka  marhahúst  és  fél  abrak  árpát 
rendeltem  a  moldvai  adópénztárba  való  beszámítással. 

Jelenleg  pedig  megparancsoltam,  hogy  a  nevezett 
tábornok  a  magyar  katonákkal  együtt  Benderből  elvitessék 
és  Pasa-szandsákban,    Csetrofcsa^  császári    birtoknak   üres 

'  Ugyanakkor  szóról  szóra    ilyen    szövegű  rendelet   ment  az  oláh 
vajdához  is  Csáky  és  Bercsényi  katonáinak  átköltöztetése  végett. 
-  A  mai  Bulgáriában. 

és  elpusztult  falvaiban  lakjék,  azért  Te,  aki  a  vajda  vagy, 
eme  legfelsőbb  rendeletem  megérkezésekor,  midőn  paran- 
csom szerint  jelenlegi  helyükről  a  nevezett  birtok  falvaiba 
mennek,  a  tábornoknak  és  együtt  levő  katonáinak  ahány 
napi  ellátási  összegre  csak  szükségük  van,  az  említett 
katonák  elszállítására  kirendelt  megbízottam  közvetítésével 
a  katonák  száma  szerint  megadd  és  ahány  napra  való  el- 
látási összeget  adsz,  arról  tőlük  pecsétes  nyugtatványt  végy 
és  azt  eme  legfelsőbb  rendeletemmel  együtt  megőrizd. 

Eme  magas  fermánom  azon  célból  adatott  ki,  hogy 
nagyon  őrizkedjél  és  óvakodjál  bármiféle  akadékoskodással 
és  ellenkezéssel  a  halogatásra  és  késleltetésre  okot  szolgál- 
tatni és  parancsolom,  hogy  magas  rendeletem  megérkezése- 
kor az  előadott  módon  engedelmeskedjél  és  bármiféle  ellen- 
kező cselekedettől  és  viselkedéstől  nagyon  tartózkodjál.  így 
tudjad  és  magas  jelvényemnek  hitelt  adj.  Kelt  az  1132.  évi 
Rebi-ül-evvel  hó  16-ik  napján  (1720.  január  2Q.)  a  jól  őrzött 
Konstantinápolyban. 

(Szeráj  levéltára.) 


LXVI. 

[A  magyarok  betelepítése  Csetrofcsában.] 

Annakelőtte  Temesvár  és  Belgrád  környékén  szolgá- 
latban állott  s  azután  Nikápolyba  jött  erdélyi  és  magyar 
kurucok,  kik  hazájukat  már  néhány  évvel  ezelőtt  elhagyták 
és  a  padisáhi  oltalom  alá  menekültek,  az  1111  -ik  évben  * 
létrejött  békekötés  következtében  Nikápolyból  eltávolíttatván, 
Pasa-szandsákban  levő  üres  és  elpusztult  Csetrofcsa  nevű 
császári  faluba  vitettek  és  ott  letelepíttettek. '-^ 

Ez  alkalommal  is  az  örökkétartó  magas  birodalomba 
menekült  tiszteletreméltó  Rákóczi  Ferenc  király  alá  tartozó 
magyarok  közül  jelenleg  Benderben  és  Oláhországban  tar- 
tózkodó Eszterházy  és  Csáky  tábornokok  katonái,  továbbá 

'   1699.  évi  karlócai  békekötés. 
*  Ezek  Thököly  kurucai  voltak. 


Bercsényi  és  Máriássy  katonái,  kik  a  nemrég  lefol^'t  hábo- 
rúban szolgálatban  állottak,  mivel  a  helyzet  követelményei- 
vel nem  egj^ezik  meg  többé,  hogy  ezentúl  is  a  határok 
közelében  lakjanak,  azért  célszerű  volt  ezeknek  is  az  előbb 
említett  kuruc-magyarok '  által  lakott  császári  falunak  üres 
és  pusztult  helyeire  való  költöztetése  és  letelepítése.  De 
megparancsoltatott  nekik,  hogy  azon  a  környéken  levő 
ráják  vagyonát  és  tárgyait  soha  semmikép  ne  bántsák,  a 
jövő-menőknek,  utasoknak  semmi  kárt  ne  okozzanak,  hanem 
mindenkor  tisztességes  erkölcsűek  legyenek  s  a  maguk  hely- 
zetében megmaradva,  az  erőszakoskodástól,  rablástól  és 
hasonló  gonosz  viselkedéstől  tartózkodjanak,  mert  ha  a 
törvényekkel  ellenkező  gonosz  tetteik  jutnak  nyilvánosságra, 
a  törvény  követelménye  szerint  büntetésüket  elveszik.  Az 
illetők,  ameddig  tisztességesen  és  nyugodtan  maradnak, 
mindenkor  védelemben  és  oltalomban  részesülnek  s  ellátá- 
suk is  megadatik  s  közülök  senkinek  kára,  bántódása  nem 
lesz  s  tőlük  adót  nem  fognak  követelni. 

A  fennemlített  tábornokok  katonái  tehát,  kik  vendégkép 
jelenleg  Benderben  és  Oláhországban  tartózkodnak,  vala- 
mennyien onnan  elhozassanak  s  közülök  egyetlen  ember 
vissza  ne  maradjon  és  Pasa-szandsákban,  Csetrofcsa  csá- 
szári birtok  üres  és  pusztult  falvába  költözködjenek  s  ott 
alkalmas  helyeken  letelepíttessenek.  A  magasrangú  tiszt- 
viselők dicséretese,  Elháds  Ibrahim  efendi  defterdár  —  le- 
gyen tartós  a  dicsősége !  —  előterjesztést  tett,  hogy  vala- 
mennyinek szabályszerűen,  névszerínt  defterbe  foglalására 
egy  hiteles  megbízott  rendeltessék  ki  és  az  előadott  módon 
átköltöztetésük  és  letelepítésük  végett  a  Diván  részéről  a 
magas  rendelet  megirassék  s  előterjesztésének  megfelelően 
a  szükséges  rendeletek  megiratására  a  császári  Diván  által 
a  parancs  kiadatott,  amelynek  a  főszámvevőségnél  beikta- 
tása megparancsoltatott  s  az  ezennel  beiktatva  lett.  Kelt  az 
1132.  évi  Rebi-ül-ákhir  hó  közepén.  (1720.  február  21.) 
(Szeráj  levéltára.) 

'  Ebből  az  okmányból  kitűnik,  hogy  százanként  kallódtak  el  ma- 
gyarok a  Balkán  félsziget  népei  között. 

LXV. 

[Horváth  Ferenc  tartásdíjának  rendezése.] 

Horváth  Ferenc  a  magyarok  kapu-ketkhudája  számára 
a  sztámbuli  vámpénztárból  napi  egy  gurus  rendeltetett  tartás- 
díjul, de  mivel  a  napi  egy  gurus  nem  elég  neki,  azért  azt 
kérte,  hogy  naponként  150  ákcse  adassék  neki  a  sztámbuli 
vámpénztárból.  Az  előterjesztés  értelmében  tehát  kiadatott 
a  magas  fermán  harminc  ákcse  hozzácsatolása/  a  kellő 
helyen  bejegyzése  és  erről  a  másolat  kiadatása  végett  s 
ennek  megfelelően  az  ellátási  díjhoz  harminc  ákcse  hozzá- 
csatoltatván,  ha\-onként  a  sztámbuli  vámpénztárból  való  ki- 
fizetése végett  eme  másolat  kiadatott.  Kelt  az  1132.  évi 
Dsemázi-ül-akhir  hó  1-én.  (1720.  április  9.) 
(Szeráj  levéltára.) 

LXVíII. 

[Sibrik  főudvarmester  nyugtája  Rákóczi  egyhavi  tartásdíjáról.] 

Ezen  levél  íratott,  hogy 
a  magas  birodalom  részéről  felséges  uram  Rákóczi  Ferenc 
királynak  ellátási  költségeire  a  magas  fermán  értelmében  a 
sztámbuli  vámpénztárból  való  kifizetés  végett  naponként 
9021  ákcse  utalványoztatott,  mely  a  folyó  1132.  évi  Dse- 
mázi-ül-evvel  hó  elejétől  végéig  harminc  napra  két  jük  és 
70635  ákcse  összegre  megy  s  mivel  tisztelt  Jegén  Mehemed 
aga  sztámbuli  vámfelügyelő  ez  összeget  teljesen  és  hiány- 
talanul átszolgáltatta  és  átadta,  azért  a  fermán  értelmében 
a  számadás  idején  napi  kiadási  számadásába  való  beszá- 
mítás végett  kezébe  eme  pecsétes  nyugtatvány  adatott.  Kelt 
az  1132.  évi  Dsemázi-ül-evvel  hó  30-án.  (1720.  április  9.) 
Felvette  Sibrik,  Rákóczi  király  ketkhudája.^ 

'  Egy  gurusban  120  ákcse  volt  s  így  még  30  ákcse  volt  szüksé- 
ges, hogy  150  ákcse  legyen.  Horváth  tartásdíjáról  már  volt  szó  az  I.  és 
a  XXIX.  sz.  okmányokban  is. 

*  E  nyugta  aláírója  Szarvaskendi  Sibrik  Miklós,  Rákóczi  fejedelem  hűsé- 
ges főudvarmestere  volt,  ki  mindenüvé  híven  követte  a  fejedelmet.  A  nyugta 
hátlapján  rajta  van  Rákóczinak  Törökországban  használt  egyszerű  pecsét- 
lenyomata, mely  egyszerű  paizs-alakból  áll,  felette  a  tizenegy  ágú  fejedelmi 
koronával.  A  paizsban  címer  nincs,  hanem  csak  monogrammszerű  vonalak. 

LXIX. 

[Bercsényi  nyugtája  egy  havi  tartásdijáról.] 

Ezen  levél  íratott,  hogy 
a  magas  birodalom  részéről  ezen  hívének  napi  ellátására  a 
magas  fermán  értelmében  a  sztámbuli  vámpénztárból  való 
kifizetés  végett  1200  ákcse  utalványoztatott  ki,  mely  a  folyó 
1132.  évi  Dsemázi-ül-ewel  hó  elejétől  végéig  harminc  napra 
36000  ákcsere  megy,  ami  gurus-számításban  300  gurus  s 
mivel  ez  összeget  tisztelt  Jegén  Alehemed  aga  sztámbuli 
vámfelügyelő  teljesen  átszolgáltatta  és  átadta,  ezért  a  fermán 
értelmében  a  számadás  idején  a  napi  kiadási  számadásba 
beszámítás  végett  kezébe  eme  pecsétes  nyugtatvány  adatott. 
Kelt  az  1132.  évi  Dsemázi-ül-ewel  hó  30-án.  (1720.  ápr.  9.) 
Felvette  Bercsényi  magyar  tábornok.^ 

(Teljesen  ugyanazon  szövegű  nyugtatvány  Forgách 
tábornok  részéről  napi  735  ákcseről,  ami  egy  hónapra 
22050  ákcsere  megy ;  továbbá  Máriássy  tábornok  részéről 
napi  260  ákcseről,    ami  egy  hónapra  7800  ákcsere  megy.) 

Alázatos  előterjesztésem  a  következő : 

Rákóczinak  és  a  mellette  levő  tábornokoknak  a  sztám- 
buli vámból  kiutalványozott  ellátási  díjáról,  Dsemázi-ül-ewel 
havi  járandóságul  összesen  2804  gurusról  szóló  nyugtat- 
ványok  mellékelve.  Az  említett  összegnek  Mehemed  aga 
vámfelügyelő  számadásába  való  beszámítása  végett  a  jöve- 
delmi és  kiadási  tezkere  kiadatása  végett  a  parancs  felséges, 
hatalmas  Szultánomat  illeti.  (Olvashatatlan  aláírás.) 

A  jelentés  értelmében  a  tezkere  kiadassék. 
1132.  Dsemázi-ül-ákhir  hó  4-én,  (1720.  április   13.) 

(Szultáni  kézjegy.) 

A    tezkere    kiadatott    1132.    Dsemázi-ül-ákhir    11-én. 

(1720.  április  20.) 

(Szeráj  levéltára.) 

^  Bercsényi  nyugtáján,  hasonlókép  Forgács  és  Máriássy  táborno- 
kok nyugtáin  is,  a  hátlapon  rajta  van  mindegyiknek  címeres  pecsét- 
lenyomata. 


LXX. 

|A  janicsárok  élelmezése   Rodostón.] 

A  rodostói  vámoshoz. 

A  Rákóczi  mellé  rendelt  nyolcvan  janicsár^  közember- 
nek az  1132.  évi  Dsemázi  hó  elejétől  kezdve  naponként 
nyolcvan  pár  kenyeret,  párját  két-két  ákcsen  számítva  s 
naponként  tizenhat  oka  húst,  minden  okát  tíz  ákcsen  szá- 
mítva adj  és  a  vámpénztárba  való  beszámítás  végett  tiszt- 
jeiktől pecsétes  nyugtát  végy  és  hónapról  hónapra  megőrizd. 
Kelt  az  1132.  évi  Dsemázi-ül-ákhir  hó  21-én.  (1720.  ápr.  30.) 
(Szeráj  levéltára.) 


LXXI. 

[Rákóczi  lovai  számára  rét  bérlete  Rodostón.] 

A  rodostói  kádihoz. 

A  Rodostón  lakó  Rákóczi  királynak  és  a  mellette  levő 
magyaroknak  állatai  számára  elegendő  nagyságú  rét  kijelö- 
lése végett  kapu-kehájájuk  előterjesztést  tett. 

Megparancsolom  tehát,  hogy  a  nevezett  királynak  és 
alattvalóinak  amennyi  állatjuk  csak  van,  azok  számára  a 
város  közelében  némely  birtokosoknak  rétjei  lefoglaltassanak 
s  azok  bérlete  a  szokásos  módon  a  kincstár  által  meg- 
adassék  s  ahány  állat  van  és  ahány  hold  terjedelmű  rét 
lefoglaltatott,  az  jegyzékbe  vétessék  és  kimutatás  készíttes- 
sék róla.  Erre  nézve  a  rodostói  kádihoz  intézve  e  magas 
rendelet  adatott  ki.  Kelt  az  1137.  évi  Redseb  hó  4-én. 
(1720.  május   12.)  —  Állat:  70 

Rét:  45  hold 
Holdanként :  30  ákcse 

(Szeráj  levéltára.) 

'   Rákóczinak  nyolcvan  főből  álló  díszőrséget  adott  a  szultán. 

LXXIÍ. 
[A  Rákóczi  szolgálatába  állott  rodostói  örmények  és  görögök  adója.] 

Rendelet  a  rodostói  náibhoz.^ 

A  jelesek  és  előkelők  dicséretese,  magas  Portám 
kapudsi-basijai  közül  való  Ahmed  —  legyen  tartós  a  dicső- 
sége!  —  magas  Portámra  előterjesztette  és  az  1133.  évre 
való  elszámolás  céljából  tudatta,  hogy  a  hiv'atal-körébe  tar- 
tozó Rodostó  rájái  közül  száznál  több  örmény  és  görög 
hitetlen  a  jelenleg  Rodostón  tartózkodó  Rákóczi  király  szol- 
gálatába állott  s  mikor  magas  berátom"^  előírása  szerint  a 
fejadót  kérték  tőlük,  azt  felelték  :  „Mi  a  király  szolgálatában 
állunk'';  s  adójukat  megadni  vonakodtak,  miáltal  a  kincs- 
tárnak kárt  okoztak.  Hogy  tehát  a  királynak  saját  régi 
alattvalói  kivételével  a  rodostói  rájáktól  a  törvényesen  köve- 
telt fejadó  a  kéznél  levő  magas  berát  értelmében  az  igazolt 
követelésnek  megfelelően  behajtassék  s  ilyféle  kifogás  és 
ellenkezés  ne  történjék,  evégett  magas  parancsom  kibocsá- 
tását kérelmezte. 

A  császári  irattáramban  őrzött  számadási  deftereket 
megnézettem  s  bejelentették,  hogy  magas  fermánom  olykép 
adatott  ki,  hog\'  jól  őrzött  birodalmam  alattvalóitól  a  magas 
berátom  értelmében  törvényesen  követelt  fejadó  behajtassék, 
kivétetnek  a  király  tolmácsa,  szolgái  és  egyéb  hozzátartozói. 
Azt  azonban  erősen  és  szigorúan  meghagytam,  hogy  ezek 
közé  a  ráják  közül  egyetlen  ember  ne  rejtőzködjék  s  hogy 
magas  berátom  rendelkezésével  senki  ne  ellenkezzék. 

Ezért  tehát  a  rodostói  ráják  az  adóivet  átvévén,  a 
nevezett  király  saját  alattvalói  kivételével,  a  rodostói  ráják 
ilyen  kifogást  ne  tegyenek:  „Mi  a  király  szolgálatában 
állunk",  hanem  magas  berátom  értelmében  a  beigazolt 
követelés  szerint  fejadójukat  törvényesen  befizessék.  Erre 
nézve  e  fermánom  adatott  ki.  Kelt  az  1132.  évi  Redseb 
hó  15-én.  (1720.  május  23.) 

(Magas  Porta  levéltára.) 

^  A  rodostói  örménj'ek  és  görögök  furfangjáról  ad  ez  okmány 
felvilágosítást. 

-  Birát,  szultáni  rendelet,  nyílt  parancs. 

LXXIII. 

[Eszterházy  kuruc  katonáinak  megrendszabályozása  végett  adott  utasítások. { 

Rendelet  a  berkofcsai  kádihoz  és  a  vilajet 
alkormányzójához. 

Eszterház}^  tábornok  a  vele  levő  száztíz  erdélyi  és 
magyar  katonával  a  fermán  értelmében  a  berkofcsai  járásba 
tartozó  Csetrofcsa  nevű  császári  birtok  elpusztult  helyeire 
küldetett,  csakhogy  az  említett  birtoknak  elpusztult  helyei 
mai  nap  már  virágzó  állapotban  vannak  s  Szeláftin  nevű 
falu  kivételével  üres  és  puszta  hely  ma  már  nincsen. 

Eszterházy  tábornok  azt  mondta :  „Tartásdíjunk  nem 
érkezett  meg",  s  erre  a  száztíz  magyar  katona  a  kurucok- 
kal  együtt  a  mai  nap  már  virágzó  állapotban  levő  Per- 
golicsa  nevű  faluban  a  rájákra  tört  s  ez  említett  faluban 
és  a  környékbeli  falvakban  ingyen  követeltek  élelmiszereket 
és  a  szegény  rájákat  sanyargatták,  azonkívül  vagyonukat, 
feleségeiket,  házinépeiket  is  megtámadták. 

Te,  aki  a  berkofcsai  kádi  vagy,  azonnal  menj  és  a 
berkofcsai  parancsnoknak,  Ibrahim  pasa  veziremnek  utasí- 
tása szerint  az  1132-ik  évi  Sábán  hó  11 -ik  napjáig  terjedő- 
leg  az  összes  ellátási  díjat  a  moldvai  vajda  által  megfizet- 
tesd nekik;  ettől  az  időponttól  kezdve  pedig  a  jelen  évi 
Zilhidse  végéig  137  napi  ellátási  díjért,  az  elküldött  és  aláírt 
pecsételt  defternek  megfelelően,  a  szükséges  137V-2  gurus 
és  14  pára  kiutalványoztatván,  ez  összeggel  a  kirendelt 
biztos  oda  menjen  és  azt  a  nevezett  tábornok  közvetítésével 
kiosztasd;  az  említettek  pedig  a  rájákra  ne  törjenek  s  az 
élelmiszereket  ne  ingyen  vegyék  el  tőlük,  hanem  pénzen 
vásárolják  meg  s  az  említett  üres  faluba  letelepedjenek  és 
ott  lakjanak  s  ezentúl  a  rájákat  és  családjaikat  ne  bántsák, 
hanem  a  maguk  állapotában  maradjanak. 

A  nevezett  tábornok  mindezt  szigorúan  parancsolja 
meg  nekik  s  az  említett  helyen  letelepítvén  őket,  rendszabá- 
lyokat adjon  nekik.  Ez  ügy  mibenlétét  az  említett  biztosom 
által  jelentsétek  Konstantinápotyba.  Kelt  az  113*2.  évi  Sábán, 
hó   13-án  (1720.  június  26.). 

(Szeráj  levéltára.) 

LXXIV. 

[Pápai  János  és  a  vele  levő    nyolc    magyar    katonának    élelmezéséről    és 
lakásáról  Ibrailában.] 

Rákóczi  király  által  Khotinba  küldött  Pápai  János 
kapitány  és  a  nyolc  magyar  katona  napi  ellátásának 
Khotinba  érkezésük  napjától  kezdve  a  khotini  defterdár 
által  való  megfizetése  végett  magas  rendelet  adatott  ki. 

A  nevezett  kapitány  azonban  a  nyolc  magyar  kato- 
nával Khotinból  elvitetett  és  Ibraila  várába  szállíttatott  s 
a  legfelsőbb  parancsolat  kiadatott,  hogy  az  ibrailai  parancs- 
nok és  kádi  az  említett  várban  nekik  alkalmas  lakást 
rendeljenek  és  letelepítsék  őket,  ellátásuk  pedig  az  oláh 
adópénztárból  adassék  meg.  Kelt  az  1132.  évi  Ramazán 
hó  2-án.  (1720.  július  8.) 

(Szeráj  levéltára.) 


LXXV. 

[A  rodostói  háztulajdonosok  hamis  vádaskodása  és  megfeddése.] 

Rendelet  a  rodostói  náibhoz,  magas   Portám  rodostói  jani- 
csárjai parancsnokához  és  a  vilajet  alkormányzójához. 

A  Jézus  vallású  nagy  fejedelmek  dicsősége,  Rákóczi 
Ferenc  király,  —  legyen  neki  jó  vége !  —  aki  magas  biro- 
dalmam oltalma  alá  menekülve  előbb  Jeniköj  nevű  helyen 
tartózkodott,  utóbb  pedig  Rodostóba  költözködött,  miután 
előzetesen  magas  Portám  kapudsi-basijai  közül  Szálih  — 
legyen  tartós  a  dicsősége  —  megbízatása,  teljes  felhatalma- 
zása és  törvényes  intézkedése  szerint  az  említett  királynak 
s  mellette  levő  alattvalóinak  és  tábornokainak  lakóhelyül 
elégséges  huszonhárom  ^  házat  kiválasztott,  kijelölt  és  magas 
Portámra  bejelentette,  hogy  azok  lakásul  elfogadtattak  s  az 
említett  király  és  alattvalói  s  tábornokai  azokkal  a  lakások- 
kal megelégedtek. 

^  Tulajdonkép  24  házat. 
Dr.  Karácson  Imre:  A  Rákóczi-emigráció  török  okmányai.  6 

Noha  az  éppen  elegendő  lakásnál  több  nem  foglal- 
tatott le,  mégis  némely  háztulajdonosok  azt  mondták : 
„Huszonhárom  házunknál  több  házunkat  vették  el  és  két 
házat  egybe  számítottak".  E  hazug  vádaskodás  fol^'tán 
magas  parancsomat  adtam  ki  s  az  említett  lakások  végig 
járva  törvényes  módon  felülvizsgáltattak  s  tudomásomra 
adták,  hogy  a  korábban  bejelentett  lakásoknál  többet  nem 
foglaltak  le,  az  említettek  pedig  csak  alkalmatlankodtak. 

Mivel  a  nevezett  király  örökkétartó  birodalmamnak 
vendége,  ezért  igen  fontos  és  szükséges,  hogy  padisáhi 
oltalmamnak  árnyékában  nyugodtan  és  békében  élhessen 
s  e  célból  hozzátok,  kik  a  fennebb  nevezettek  vag3'tok, 
eme  magas  fermánomat  bocsátottam  ki,  hogy  a  házbirtoko- 
sokat az  ellenségeskedéstől  eltiltsátok  s  ezentúl  ily  magas 
parancsolat  kiadatására  okot  ne  szolgáltassanak.  Kelt  az 
1132.  évi  Sevvál  hó  elején.  (1720.  augusztus  6-án.) 
(Diván-i  humájun  levéltara.) 


LXXVI. 

[Eszterházy  panaszos  levele  a  szultánhoz  folytonos  hányattatásai  miatt  és 

könyörög,    hogy  neki  is  jelöljön  ki  tartózkodási  hetyet,    ahol   családjával 

nyugodtan  lakhassék  ] 

Felséges,  hatalmas  Szultánom,  egészséges  legyen  ! 

Ezen  szolgája  a  magas  védelme  alatt  levő  magyar 
tábornokok  közül  vag\'ok  s  a  magas  fermán  értelmében 
Benderből  a  csetrofcsai  járásba  költözködtem,  hogy  ott 
lakjam.  E  szolgájának  és  a  többi  magyar  vitézeknek  az 
emberi  lakásoktól  távol  egy  kopár,  vad,  magas  hegy  közelé- 
ben jelöltek  ki  helyet,  ahol  csakis  vadállatok  vannak,  de 
eg3^etlen  emberi  lény  nem  található  s  ezen  szomorú,  szeren- 
csétlen, ruhátlan,  szegény  harcos  népnek  arra  sem  ereje, 
sem  tehetsége  nem  volt,  hogy  lakásokat  építsen  magának 
s  azon  a  helyen  letelepedjék. 

Akarva,  nem  akarva,  tehát  kénytelenek  voltak  szét- 
szóródni s  én  szolgája  családommal,  házi  népemmel  egyedül 
maradtam    és    mivel    a    rablóktól,    ellenségektől    semmikép 

biztonságban  nem  voltam,  Nisben  és  Vidinben  pedig  nem 
adtak  helyet,  azért  Kara-Lom  palánkára  mentem.  Mikor 
azonban  a  németek  részéről  Erdélyben  kormányzóul  rendelt 
Esztainvil^  erről  értesült,  a  jelenlegi  vidini  vezir  válinak 
levelet  küldött,  mel3^ben  ezt  írta:  „Ezeknek  a  magyaroknak 
azon  a  helyen  tartózkodása  a  békével  ellenkezik ;  arról  a 
helyről  okvetetlen  távolítsd  el  őket,  vagy  pedig  panaszt 
emelünk  Konstantinápolyban". 

Erre  az  említett  vezir  ő  méltósága  azonnal  egy  meg- 
bízott emberét  küldötte  e  szolgáihoz  és  haladéktalanul 
Rásova  falu  közelében  sátor  alá  szállásolt  el  s  szegény 
feleségem,  házi  népem  és  gyermekeim  egész  az  elpusztulás 
fokáig  jutottak  s  ha  nem  könyörül  meg  rajtunk  és  nem 
irgalmaz,  az  bizonyos,  hogy  a  téli  napokban  mind  elvesznek. 
Ezért  e  szegények  könnyhuUatásain  szánakozva,  kegyes- 
kedjék a  rablóktól  és  ellenségektől  valamely  biztos  helyen 
lakást  ajándékozni,  ahol  fejünket  lehajthassuk.  Az  összes 
szegények,  szerencsétlenek  iránt  tanúsított  kegyességével 
gyámolítsa  e  szomorúakat  is  és  a  veszedelem  örvényétől 
szabadítsa  meg. 

Ez  ügyben  a  parancs  felséges,  hatalmas  Szultánomat 
illeti.  Kelt  az  1132.  évi  Zilhidse  hó  16-án.  (1720.  október  19.) 

Szolgája  Eszterházy  tábornok. 

(Szeráj  levéltára.) 


LXXVII. 

[A  rodostói  örmények    a    Rákóczi    és    kísérete    számára  lefoglalt  lakásaik 
haszonbérét  kérik.] 

Felséges  és  kegyes  Szultánunk,  egészséges  legyen ! 
Mi  szolgái  rodostói  örmény  nemzetségbeli  lakósok 
vagyunk  s  jelenleg  vendégkép  való  tartózkodásra  Rodostóba 
küldött  Rákóczi  számára  lakásul  huszonnégy  házunk  bérbe 
vétetvén,  kiüresittetett  s  míg  a  mi  házainkban  Rákóczi 
lakik,  mi  magunk  más  bérelt  lakásokban  vagyunk. 

'  SteinviU. 

Az  évenként  ránk  vetett  adót  vagyonunkhoz  képest 
megfizettük,  de  most  nem  tudjuk,  hogy  házaink  haszon^ 
bére  az  adónkba  lesz-e  beszámítva  vagy  a  vilajet  lakosaitól 
kérjük-e  azt  meg,  de  az  adót  követelik  tőlünk  és  erőszakos- 
kodnak, önkényeskednek  rajtunk.  Az  említett  házaink  haszon- 
bére a  vilajet  lakosaira  lesz-e  tehát  kivetve  vagy  a  kincstár 
fizeti-e  meg,  vagy  adóinkba  lesz-e  beszámítva  ?  Ez  ügyben 
a  kegyelmes  fermán  Szultánunkat  illeti. 

Szolgái  a  rodostói  örmények. 

A  tisztelt  defterdár  efendi  nézzen  utána. 

(Szultáni  kézjegy.) 

Rákóczi  király  és  kísérete  számára  Rodostón  lakás 
rendelésére  nézve  kiadott  magas  fermán  megtaláltatott  s  a 
Diván-i  humájum  által  feljegyeztetett.^  A  parancs  felséges 
Szultánomat  illeti.  Kelt  az  1133.  évi  Száfár  hó  23-án.  (1720. 
december  23.)  (Olvashatatlan  aláírás.) 

Alázatos  jelentésem  a  következő  : 

Rodostón  vendégkép  lakó  Rákóczi  király  és  kísérete 
számára  az  említett  városban  lakásul  rendelt  huszonnégy 
ház  az  örmény  nemzetségbelieké^  s  mikor  a  vilajet  lako- 
saitól kérték,  hogy  a  követelt  haszonbér  a  rájuk  kivetett 
adóikba  beszámíttassék,  azok  elutasító  választ  adtak,  mond- 
ván :  „Nekünk  nincs  róla  tudomásunk".  A  nevezetteken 
erőszakoskodnak  és  önkényeskednek,  azért  az  említett  nép 
kegyelmet  kérve  folyamodik,  hogy  házaik  haszonbérét  a 
vilajet  lakosai  fizetik-e  meg  vagy  adóikba  lesz-e  beszámítva  ? 

Hogy  tehát  az  említett  városban  mennyi  lakás  foglal- 
tatott le    a    nevezett    király    számára    és    azon    a    vidéken 

^  Lásd  a  fennebbi,  1132.  Száfár  hó  végén  (1720.  január  közepet 
kelt  formánt  a  LXIII.  sz.  alatt. 

-  A  huszonnégy  ház  az  örményeké  volt.  Mikes  is  említést  tesz 
ezekről  a  lakásokról  az  1720.  áprihs  24-én  kelt  levelében,  midőn  így  ír: 
„Kinek-kinek  pedig  bőven  elegendő  és  tágas  szállása  vagyon,  csak  én  egy 
szolgával  egy  gazdag  örménynek  az  egész  házát  birom  és  mindenik  ház- 
nak vagyon  egy  kis  kertje". 

szokásos  módon  mennyi  mindegyik  lakásnak  a  szükséges 
haszonbére,  hogy  se  a  kincstár  ne  károsodjék,  se  pedig  a 
háztulajdonosok  iránt  részrehajlás  ne  történjék,  azért  a 
helyszínén  törvényes  módon  megvizsgáltassék  s  teljes  igaz- 
sággal és  méltányossággal  megbecsültessék  s  róla  defter 
és  jelentés  történjék.  Erre  nézve  a  magas  rendelet  meg- 
írása végett  a  parancs  felséges,  hatalmas  Szultánomat  illeti. 

(Olvashatatlan  aláírás.) 

A  jelentés  értelmében  magas  rendeletem  írassék  meg. 

(Szultáni  kézjegy.) 

A  tezkere    megíratott    1133.  Száfár   hó   29-én.  (1720. 
december  29.) 

(Szeráj  levéltára.) 


LXXVIIl. 

[Forgács  gróf  távozása  Rodostóból.] 

Forgács    tábornok    kérelmére    Lengyelországba    való 

menetele    megengedtetett^    s    a    császári    bejelentő 

.ellátása  beszüntetése  végett  tudósítás érkezése  folytán 

a    főszámvevőségnél    bejegyeztetvén,    az    ellátás ^  a 

fermán  kiadatott  és  bejegyeztetett.  Kelt  az   1133.  évi  Rebi- 
ül-evvel  hó   15-én.  (1721.  január  13.) 

(Szeráj  levéltára.) 


^  Mikes  a  következő  szavakkal  emlékezik  meg  erről :  „Azt  tudja 
meg  kéd,  hogy  Forgács  úr  elhagya  bennünket".  Mikes  e  levelét  1721. 
szept.  9-én  írta,  de  mint  ez  okmányból,  mely  1721.  január  13-án  kelt, 
látható,  az  engedélyt  a  távozásra  már  az  1721,  év  elején  megkapta. 

*  Az  elmosódott  irás  miatt  nem  olvasható  egészen  az  okmány, 
melynek  tartalma  az,  hogy  Forgács  gróf  távozása  folytán  tartásdiját  a 
szultán  beszüntette. 

LXXIX. 

[A  rodostói  lakások  haszonbérének  kiutalványozása.] 

A  Rodostón  tartózkodó  Rákóczi  király  és  kísérete 
számára  lakásul  rendelt  huszonnégy  háznak  naponkénti 
bérlete  összeszámíttatván,  356  ákcsa  összegre  megy,  amely- 
nek az  1133  évi  Rebi-ül-evvel  hó  elejétől  kezdve  hónapról 
hónapra  a  rodostói  vámpénztárból  való  kifizetése  végett 
előterjesztés  történt,  mely  előterjesztés  értelmében  a  főszám- 
vevőségnél való  beiktatására  és  az  említett  összegnek  a 
vámpénztárból  való  kifizetésére  nézve  a  legfelsőbb  rendelet 
kiadatása  végett  a  magas  fermán  kibocsáttatott  s  ennek 
megfelelően  a  legfelsőbb  rendelet  megíratott.  Kelt  az  1133. 
évi  Rebi-ül-ákhir  hó  4-én.  (1721.  február   1.) 

(Szeráj  levéltára.) 


LXXX. 

[Rákóczi  és  a  magyar  tábornokok    tartásdíjának    újabb  rendezése,    illetve 

leszállítása.] 

Jelenleg  Rodostón  tartózkodó  Rákóczi  király  s  a 
magyar  tábornokok  és  a  kíséretében  levő  többieknek  ellátási 
díja  a  sztámbuli  vámpénztárból  fizettetett  ki,  ámde  minden 
alkalommal  az  idejövetel  és  felvétel  rájuk  nézve  alkalmat- 
lanságot okozott,  azért  megparancsoltam,  hogy  ezentúl 
hónapról-hónapra  a  császári  kincstárból  fizettessék  az. 

A  defterbe  foglalt  számítás  szerint  az  ellátási  összeg 
naponként  7420  ákcse,  melynek  az  1133.  évi  Dsemázi-ül- 
evvel  hó  elejétől  kezdve  készpénzben  a  császári  kincstárból 
való  kifizetése  végett  a  főszámvevőségnél  való  bejegyzésre 
előterjesztés  történt  s  az  előterjesztés  értelmében  a  főszám- 
vevőségnél a  bejegyzésre  a  magas  fermán  kibocsáttatott  és 
annak  megfelelően  bejeg^í'eztetett.  Kelt  az  1133.  évi  Rebi- 
ül-ákhir  hó  22-én.  (1721.  február   19.) 


87 


Az  ellátási  összegek :  Rákóczi  magyar  király    6000 

Csausok  120       Forgács  tábornok         240 

Ibrahim^  müteferrika     50       Bercsényi  tábornok      600 

Musztafa '-^  tolmács         50       Máriássy  tábornok       240 

220       Horváth  kapu-kehája  120 

(Szeráj  levéltára.)  7200 

LXXXI. 

[A    fennebbi    LXXVI.    sz.     okmányra    adott    szultáni    rendelkezés,    mely 
Eszterházy  grófot  családjával  Rodostóba  rendeli.] 

A  rodostói  kádihoz, 
Eszterházy  tábornok  Csetrofcsában  lakott  s  240  ákcse 
naponkénti  ellátási  díja  a  császári  kincstárból  adatott  meg. 
Mivel  azonban  egyáltalán  nem  célszerű,    hogy  Csetrofcsán 

^  Ibrahim  müteferrika  magyar  származású  muszulmán  volt,  kit  az 
1716.  évi  háború  kitörésekor  a  Khotinba  és  Belgrádba  gyülekező  magyar 
menekülőkhöz  rendelt  a  Porta  tolmácsul  és  kormánybiztosul.  Rákóczinak 
Törökországba  érkezése  után  a  fejedelem  kíséretéhez  osztotta  be  őt  a 
szultán  s  e  minőségében  rendes  havi  fizetést  húzott,  mint  a  fennebbi 
okmányból  is  látható.  Rákóczinak  hűséges  embere  volt,  mert  a  fejedelem 
halála  előtt  a  nagyvezirhez  irt  búcsúzó  levelében  külön  megemlékezik  rá 
s  hív  szolgálataiért  őt  a  szultán  jóindulatába  ajánlotta.  Ibrahim,  aki  ere- 
detileg református  papnak  készült,  Kolozsvárott  született  s  1692-ben  vagy 
1693-ban  mint  hadi  fogoly  került  Törökországba,  hol  az  iszlámra  tért  s 
igen  buzgó  muszulmán  lett,  amit  az  iszlám  vallás  védelmére  irott  könyve 
bizonyít,  amelynek  egy  példányát  Sztámbulban  az  Eszád  efendi-féle  könyv- 
tárban találtam.  Törökország  történetében  igen  hálás  és  maradandó  emléket 
hagyott  maga  után,  mert  ő  alapította  Konstantinápolyban  a  legelső  török 
nyomdát.  A  török  nyomda  felállításáról  érdekes  adatok  olvashatók  „De 
Saussure  Cézárnak,  II.  Rákóczi  Ferenc  fejedelem  udvari  nemesének  török- 
országi levelei"  című  munkában  (közli  Thaly  Kálmán.  Budapest,  1909. 
192  —  194.  1.).  Ibrahim  a  müteferrika  címet  viselte.  Müteferrikának  nevez- 
ték a  politikai  szolgálatra  alkalmazott  kisebbrendű  hivatalnokokat.  Ibrahim 
életrajzát  az  eddig  ismert  adatok  alapján  törökül  megírtam  a  török  törté- 
nelmi társulat  folyóiratának  1910.  évi  III.  füzetében  (Konstantinápoly,  1910. 
178—185.  1.). 

-  Musztafa  tolmács  neve  csak  ez  okmányból  került  először  nyil- 
vánosságra. Származásáról  s  általán  életeseményeiről  semmiféle  közelebbi 
adatot  nem  találtam.  Mivel  Rákóczi  mellett  tolmács  hivatalban  volt,  ebből 
következik,  hogy  magyarul  is  tudott. 

letelepedjék,  azért  kén\^szerülve  Lompalankára  költözött  s 
készületeket  tett,  hogy  ott  tartózkodik.  Ez  a  palánka  a 
határszélen  van,  azért  a  vidini  parancsnok  által  küldött 
biztos  őt  onnan  eltávolitotta  és  Virasova  nevű  falu  közelé- 
ben sátorok  alatt  szállásolta  el.  Mivel  sehol  sem  tudott  le- 
telepedni, azért  az  említett  tábornok  folyamodványában  kérte, 
hogy  helyzetén  könyörülve,  valamely  alkalmas  helyet  jelöl- 
jek ki,  ahol  feleségével  és  házi  népével  meglakhatik. 

Valójában  ennek  a  népnek  a  határszéli  helyen  való 
letelepítése  nem  célszerű,  azért  a  nevezett  tábornok  arról  a 
helyről  eltávolíttatván,  szükséges,  hogy  feleségével  és  csa- 
ládjával Rodostó  városába  költözködjék  s  ott  alkalmas  lakás 
jelöltetvén  ki  számára,  letelepedjék  s  evégett  a  főszámvevő- 
ségnél való  bejegyzés  és  magas  rendeletem  megírására  nézve 
a  fermán  kiadatott.  A  rodostói  kádihoz  intézve  eme  legfel- 
sőbb rendelet  íratott.  Kelt  az  1 1 33.  évi  Rebi-ül-ákhir  hó 
22-én.  (1721.  február  19.) 

(Szeráj  levéltára.) 

LXXXII. 

[A  szultán  rendelkezése  Eszterház}'  úti  szükségleteiről.] 

Megparancsoltam,  hogy  Eszterházy  tábornok  Virasová- 
ból  Rodostóba  költözködjék  és  ott  alkalmas  lakás  vétetvén 
számára,  letelepíttessék.  O  kegyelmemet  kérte,  hogy  útköz- 
ben azon  állomáshelyeken,  ahol  megszáll,  lakás,  élelmiszer 
és  ami  más  még  szükséges,  megadassék  neki,  ezért  meg- 
parancsolom, hogy  az  említett  helyről  Rodostóba  menet 
azon  állomáshel^^eken,  ahol  utazás  közben  feleségével  és 
házi  népével  megszáll,  lakás  adassék  neki  s  a  szükséges 
élelmiszerek  és  bármi  más,  amire  szükségük  lesz,  azok  ára 
a  császári  kincstárból  megadatván,  előkészíttessenek  és  át- 
adassanak nekik,  hogy  nélkülözést  ne  szenvedjenek. 

Virasovátől  Rodostóig  menve,  az  útba  eső  kádikhoz, 
tartományi  kormányzókhoz  és  ügy\'ezetökhöz  intézve  eme 
magas  rendelet  adatott.  Kelt  az  1133.  évi  Dsemázi-ül-evvel 
hó   18-án.  (1721.  március   16.) 

(Szeráj  levéltára.) 

LXXXIII. 

[Rét  kibérelése  Rákóczi  lovai  számára  az   1721.  évre.] 

A  rodostói  kádihoz. 

A  Rodostón  tartózkodó  Rákóczi  király  és  a  mellette 
levő  tábornokok  állatai  számára  a  nevezett  város  közelében 
némely  birtokosok  rétjei  ez  évben  is  lefoglaltatnak  és  szo- 
kás szerint  azoknak  ára  a  kincstárból  fog  megadatni,  azért 
törvényes  módon  defter  és  jelentés  történjék,  hogy  hány 
állat  van  és  mennyi  a  holdak  száma. 

Mivel  pedig  megparancsoltatott,  hogy  Eszterházy  tábor- 
nok is  Rodostóba  jöjjön,  az  ő  állatai  számára  is  rétet  kell 
bérelni  s  anak  ára  is  a  kincstárból  fog  fizettetni,  azért  tör- 
vényes módon  arról  is  defter  és  a  holdak  számáról  jelentés 
készíttessék.  Kelt  az  1133-ik  évi  Dsemázi-ül-ákhir  hó  25-én. 
(1721.  március  22.) 

Az  állatok  száma :  76 

Rét:  60  hold 
Holdanként :  30  ákcse  A  tezkere  kiadatott : 

1800  :  120         1133.  Sevvál  22-én. 


15  gurus  (1721.  július  15.) 

(Szeráj  levéltára.) 


LXXXIV. 

[Eszterházy   podgyászának    elszállítására    a    magyar    kapu-kehája    szeke- 
reket kér.] 

Felséges,  hatalmas  Szultánom,  egészséges  legyen  ! 

Eszterházy  tábornoknak  családjával  együtt  a  dunaparti 

városok  közé  tartozó  Irasovából  Rodostó  városába  jövetele  és 

ott  letelepítése  szükséges  és  a  magas  fermán  értelmében  a  király 

mellé  beosztott  csausok  ^  egyike  ezen  ügy  végett  kirendeltetett. 

'  Csaus,  sokféle  szolgálatra  és  hivatalra  alkalmazott  név  volt,  A 
polgári  hivatalban  alkalmazott  csausok  eredetileg  törvényszéki  szolgák 
voltak  ;  utóbb  csaus-iasinak  nevezték  az  igazságügyminisztert.  A  katona- 
ságnál a  has-csaus  a  janicsárok  főparancsnoka  mellett  az  irodai  teendőket 
végezte.  Az  udvari  csansok  politikai  szolgálatokat  teljesítettek. 

A  nevezett  tábornok  családjával  Irasovából  Rodostóba 
költözködése  végett  kéri,  hogy  útközben  azon  járásokban, 
melyeken  átmegy,  egyik  járásból  a  másikba  való  átszállí- 
tása czéljából  öt  darab  ökörszekér  kirendelésére  nézve  a 
magas  fermán  kiadassék.  A  parancs  Szultánomat  illeti. 
Szolgája  Horváth  Ferenc  kapu-kehája. 

A  tisztelt  defterdár  efendi  nézzen  utána.      (Kézjegy.) 

Alázatos  előterjesztésem  a  következő  : 

Elrendeltetett,  hogy  az  Irasovában  tartózkodó  Eszter- 
házy  nevű  magyar  tábornok  családjával  együtt  Rodostón, 
Rákóczi  király  mellett  lakjék,  ámde  a  költözködéssel  járó 
költségekre  nincs  tehetsége,  azért  kapu-ketkhudájuk  Horváth 
Ferenc  folyamodik,  hogy  minden  járásból  öt  darab  ökör- 
szekér adassék  számára.  Azon  feltétellel,  hogy  a  szükséges 
költségek  járandóságaiból  vonassanak  le,  Irasovától  Rodos- 
tóig menve  az  útban  eső  járásokból  az  említett  tábornok 
tárgyainak  elszállítása  végett  öt  darab  ökörszekér  kirende- 
lése és  a  főszámvevőségnél  bejegyzése  végett  a  magas 
rendelet  megírására  nézve  a  parancs  felséges,  hatalmas  Szul- 
tánomat illeti.   1133.  Dsemázi-ül-evvel.  (1721.  március.) 

(Olvashatatlan  aláírás.) 
(Szeráj  levéltára.) 


LXXXV. 

|Az  előző  kérelemre  kibocsátott  szultáni  rendelet.] 

Rendelet  Irasovától  Rodostóig  menő  útban  a  járások 
kádijaihoz,  alkormányzóihoz  és  hivatalnokaihoz. 

Megparancsoltam,  hogy  az  h-asován  tartózkodó  Eszter- 
házy  nevű  magyar  tábornok  feleségével  és  házi  népével 
Rákóczi  király  mellett  Rodostón  lakjék  s  ő  kapu-ketkhudájuk 
által  tett  előterjesztésében  azt  kérte,  hogy  kirendelt  biztosom 
közvetítésével  mindegyik  járásban  öt  darab  ökörszekér  adas- 
sék számára,    azért   gondoskodjatok    róla,    hogy    Irasovától 

Rodostóig  menve,  útközben  azon  állomáshelyeken,  ahol 
megszáll,  podgyásza  és  családja  elvitelére  a  járás  lakosai 
által  öt  darab  ökörszekér  adassék  s  a  szükséges  költségek 
a  járás  lakosainak  megadassanak. 

Biztosom  közvetítésével  tehát  mindegyik  járásban  az 
öt  darab  ökörszekér  ki  rendeltetvén,  a  költségek  az  illetőknek 
megadassanak  s  az  emiitett  tábornokot  családjával  bizton- 
ságban és  bátorságban  Rodostóba  eljuttassátok.^  Magas  fer- 
mánom  erre  nézve  kibocsáttatván,  Irasovától  Rodostóig  menő 
útban  a  járások  kádijainak,  alkormányzóinak  és  hivatalno- 
kainak e  magas  rendelet  adatott.  Kelt  az  1133.  évi  Dsemázi- 
ül-evvel  hó  27-én,  (1721.  március  25.) 
(Szeráj  levéltára.) 


LXXXVI. 

[Rákóczi  tartásdíjának  felemelése.] 

Rákóczi  király  bejelentette,  hogy  a  mostanában  adott 
hatezer  ákcse  napi  ellátási  díj  nem  elegendő  neki,  ezért 
tehát  még  ezerötszáz  ákcse  hozzáadatik  s  naponként  7500 
ákcse  ellátási  díj  megadatása  végett  a  főszámvevőségnél 
való  bejegyzésre  előterjesztés  történt  s  a  magas  fermán 
kibocsáttatván,  az  ellátási  összeg  kifizetése  elrendeltetett  s 
annak  megfelelően  a  pótlás  bejegyzésére  e  magas  rendelet 
kiadatott.  Kelt  az  1133.  évi  Redseb  hó  3-án.  (1721.  ápr.  29.) 
(Szeráj  levéltára.) 

LXXXVII. 

[Rákóczi  janicsár  őrsége  zsoldjának  felemelése.] 

A  rodostói  kádihoz  és  vámfelügyelőhöz. 
A  Rodostón  tartózkodó  magyar   király    mellé    rendelt 
janicsár  század  számára  kenyér  és  hús   ára    fejében    adott 
napi  százhatvan  ákcse  nem  elég  s  folyamodtak,  hogy  bizo- 

^  Eszterházynak  Rodostóba    érkezéséről   Mikes  is  említést  tesz  az 
1721.  szept.  9.  kelt  levelében. 

nyos  összeg  még  csatoltassék  hozzá,  azért  naponként  két 
oka  hús  a  janicsár  csapatnak,  két  oka  a  csorbadsinak'  és 
húsz  pár  kenyér  a  csapatnak  adatott  kiegészítésül  s  azok 
ára  nyolcvan  ákcsere  megy,  mely  az  előbbi  160  ákcsehez 
hozzácsatoltatván,  a  rodostói  vámostól  adatik  meg  s  a  tisz- 
tektől erre  vonatkozólag  pecsétes  nyugtát  vegyetek  s  a 
számadásba  való  beszámítás  végett  azt  megőrizzétek. 

A  rodostói  kádihoz  és  vámfelügyelőhöz  intézve  e 
magas  rendelet  adatott.  Kelt  az  1134.  évi  Száfár  hó  19-én. 
(1721.  december  7.) 

(Szeráj  levéltára.) 


LXXXVIII. 

(Rákóczi  sátorokat  kért.  Mikes  is  említi,  hogy  a  fejedelem,  mikor  Rodostó- 
ból a  savanyúvizekhez  ment,  napokon  át  sátor  alatt  lakott.] 

Rákóczi  maga  számára  és  kísérete  számára  néhány 
sátort  kért,  azért  a  sátorkészítőnél  levő  használt  sátorok 
közül  tizennégy  kházine,^  egy  oba,-^  egy  csádir*  és  hat  szeg- 
bán-cserge^  adására  nézve  a  magas  fermán  kibocsáttatott 
s  a  sátorkészlet  adására  a  másolat  kiállíttatott.  Kelt  az 
1134.  évi  Dsemázi-ül-ákhir  hó  4-én.  (1722.  március  20.) 
(Szeráj  levéltára.) 


LXXXIX. 

fCsáky  gróf  családjának  hazatérése  Magyarországba,  a  tábornoknak  pedig 
Rodostóba  költözése.] 

Az  oláh  vajdához. 

A  magyar  tábornokok  közül  Csáky  tábornoknak  ellátási 
díjul  naponként  240  ákcse  rendeltetett  az  oláhországi  adó- 

'  Csorbádsi  címet  viseltek  a  janicsár  ezredek  parancsnokai. 

-  Kisebb  sátor. 

■'  Nemezből  készült  nagy  sátor. 

*  Tábori  sátor. 

•'  Négyszögű  hosszúkás  sátor. 

pénztárból,  mely  oda  beszámítva  feleségének  és  házi  népé-- 
nek  adatott.  Mivel  pedig  a  nevezett  tábornok  felesége  és 
családja  engedélyt  kaptak,^  hogy  Erdélybe  menjenek,  maga 
pedig  Rodostóba  Rákóczi  király  mellé  küldetett,  azért  meg- 
parancsoltam, hogy  az  1134.  évi  Dsemázi-ül-ákhir  hó  ele- 
jétől kezdve  ellátási  dija  ezentúl  a  császári  kincstárból  adas- 
sék meg,  az  oláh  adópénztárnál  pedig  beszüntettessék. 

Az  említett  tábornok  240  ákcse  napi  ellátási  díja  tehát 
a  jelzett  időtől  kezdve  beszüntettessék  s  erre  nézve  a  magas 
fermán  kibocsáttatván,  az  oláh  vajdához  intézve  e  magas 
rendelet  adatott.  Kelt  az  1134.  évi  Dsemázi-ül-ákhir  hó 
17-én    (1722.  április  2.) 

(Szeráj  levéltára.) 
XC. 

[Rákóczi  lovai  számára  rét  bérlete  az   1722.  évre.] 

A  rodostói  kádihoz. 

A  Rodostón  tartózkodó  Rákóczi  király  és  a  mellette 
levő  magyar  tábornokok  lovai  számára  a  folyó  évben  is 
elegendő  nagyságú  rét  adása  végett  kapu-ketkhudája  folya- 
modott. A  nevezett  város  közelében  némely  birtokosok  rétjei 
kijeleltessenek  és  lefoglaltassanak  s  a  szokás  szerinti  bérleti 
összegük  a  kincstártól  fog  megadatni  s  hogy  mennyi  az 
állatok  és  mennyi  a  holdak  száma,  erről  törvényes  módon, 
az  igazságnak  megfelelően  jelentés  készíttessék.  Az  előter- 
jesztés és  fermán  értelmében  a  rodostói  kádihoz  intézve  e 


'  Gróf  Csáky  Mihály  feleségével,  báró  Klobusiczky  Évával  és  kis- 
korú gj'ermekeivel  együtt  ment  száműzetésbe,  de  1722-ben  nagybefolyású 
testvérei,  gróf  Csáky  Imre  kalocsai  érsek  és  gróf  Csáky  Zsigmond  tárnok- 
mester kieszközölték  Bécsben,  hogy  az  asszony  és  a  gyermekek  vissza- 
térhettek Magyarországba;  Mihály  úr  ekkor  hazabocsátá  családját,  maga 
pedig  holtig  száműzetésben  maradt. 

magas  rendelet  adatott.  Kelt  az   1134.  évi  Dsemázi-ül-ákhir 
hó  23-án.  (1722.  április  8.)^ 
Rét   1134-ben:     63  hold 
1135-ben:     64  hold 
127 
Holdanként :     30  ákcse 

3810  ákcse. 
(Szeráj  levéltára.) 

XCI. 

[Eszterházy  halála  után  családjának    Lengyelországba   utazásáról  Rákóczi 
kérelmére  az  itt  közölt  fermánnal  gondoskodott  a  szultán.) 

A  Rodostón  tartózkodó  magyar  tábornokok  közül  a 
mostanában  elhalt  Eszterházy"'  tábornoknak  felesége  és 
házi  népe  Lengyelországba  készülnek  utazni,  azonban  úti- 
költségre egy  ákcse  pénzük  sincs,  azért  Rákóczi  azt  kérte 
átiratával,  hogy  a  nevezett  tábornoknak  Sevvál  hó  elejétől 
számított  hat  hónapi  ellátási  díja,  továbbá  útiköltség  adassék 
feleségének  és  házi  népének. 

Az  előterjesztés  értelmében  tehát  az  elhunytnak  Sevvál 
hó  elejétől  számított  hat  hónapi  ellátási  díja,  ami  442V2 
gurusra  megy,  továbbá  Legyeiország  határáig  menve  az 
útiköltség  az  asszonynak  és  házi  népének  a  császári  kincs- 
tárból készpénzben  megadatik.  Erre  vonatkozó  tezkere  ki- 
adására nézve  a  magas  fermán  kibocsáttatott  s  a  tezkere 
kiadatott.  Kelt  az  1134.  évi  Zilhidse  elején.  (1722.  szept.  10.) 
(Szeráj  levéltára.) 

'  A  rét  bérletekről  való  feljegyzések  folytatódnak  a  számadásokban 
egész  a  hidsre  1141.  évéig,  vagyis  időszámításunk  szerint  1729-ig.  Az 
utolsó  bejegyzés  a  rétek  bérletéről  a  következő  : 

Rákóczi  magyar  király    és  a    tábornokok  rétjének  bére   1141-ben: 

Rét:  47  hold  A    tezkere    kiadatott   az   1141. 

Holdanként :  30  ákcse  évi     Dsemázi-ül-ákhir     hó     29-én 

1410  ákcse         (1729.  január  29.) 

*  Eszterházy  Antal  gróf  tábornok,  kinek  a  bujdosásban  hányt- vetett 

életéről  és  küzdelmeiről  ez  okmányok  oly  gyakran  szólnak,  az  1722.  évi 

pestisben  hunyt  cl.    Haláláról    megemlékezik   Mikes  Kelemen  is  az   1722. 

szept.   l'i-én  kelt  levelében.  Eszterházy   1722.  augusztus   10-én   hunyt   el. 

XCII. 

[Horváth  P'crenc  helyébe  Pápai  Gáspár  lett  a  kapitiha.] 

^  magyar  királynak  kapu-ketkhudája    Horváth 

elhunyt'^  és  Pápai  Gáspár kapu-ketkhudája  az  emlí- 
tett   Horváth    Ferenc    számára    rendelt    ellátási    díj 

kapu-ketkhudája   e    folyamodás    benyújtójának    rendelni,    a 
kibocsátott  magas  fermán  értelmében   a    számadásba    beje- 

g3'eztetvén, 

Kelt  az  1135.  évi  Dsemázi-ül-evvel  hó  16-án.  (1723.  febr.  21.) 
(Szeráj  levéltára.) 

XCIII. 

[Rákóczi  cselédjeiről  intézkedik  e  fermán.  Az  1723.  pestisben  a  fejedelem 
több  cselédje  ehalt  s  ezek  hel_vébe  a  görög  szigetekről  fogadtak  fel  cselédeket.] 

Rendelet  a  rodostói  kádihoz  és  adószedőhöz. 

Jelenleg  Rodostón  tartózkodó  Rákóczi  király  szolgá- 
latában, mikor  országából  magas  birodalmamba  érkezett, 
néhány  francia  is  jött  vele.  A  múlt  esztendei  pestisben  több 
embere  elpusztult ;  azért  házi  cselédül  néhány  ráját  fogadott 
fel  a  Fehér-tenger^  szigeteiről,  hogy  mellette  szolgálatot 
tegyenek.  Mivel  pedig  a  rodostói  adószedők  a  mellette  levő- 
ket, akár  ráják,  akár  franciák  voltak  azok,  zaklatták,  ezért 
kapu-ketkhudája,  Pápai  Gáspár,  magas  parancsomat  kérte 
arra  nézve,  hogy  adóköveteléssel  azokat  ne  zaklassák. 

Előterjesztés  történt  tehát  legfelsőbb  rendeletem  meg- 
iratása  végett,  hogy  az  említett  királ}-  magyar  és  francia 
szolgái    adóköveteléssel    ne    háborgattassanak    és    hogy    ez 

^  Ez  a  feljegyzés  annyira  elmosódott  már,  hogy  nagy  nehézséggel 
tudtam  kibetűzni  a  nedvességtől  elromlott  papiron  az  itt  közölt  szavakat. 

-  Horváth  Ferenc  Rákóczinak  kapitihája,  kinek  ez  okmányok 
között  több  levele  fordul  elő,  élete  nagy  részét  külföldön  töltötte  diplo- 
máciai szolgálatban.  Mikes  megemlékezvén  haláláról,  azt  irja  róla  :  „Egy 
emberséges  embert  vesztettünk  el".    Meghalt   1723.   évi   február  havában. 

^  Az  egei  tenger  szigeteit  ma  is  Bdhr-i  szefid,  vagyis  Fehér-tenger 
vilajetje  néven  említik  hivatalosan. 

bejegyeztessék  az  adóhivatalban.  Ez  előterjesztés  értelmében 
megparancsolom,  hogy  magas  fermánom  az  előadott  módon 
megirassék  és  az  adóhivatalnál  bejegyeztessék  s  erről  ez  a 
tezkere  adatott  ki.  Kelt  az  1135.  évi  Sábán  hó  18-án. 
(1723.  április  23.) 

(A  magas  Portán  levő   1135.  évi  defterekben.) 


XCIV. 

[Rákóczinak  és  a  magyar  tábornokok  megállapított  tartásdíjáról  ad  kimuta- 
tást ez  okmány.   Ez  a  tartásdíj  volt  állandó,  az  1728 — 31.  évek  kivételével.] 

Felséges  és  hatalmas  Szultánom,  egészséges  legyen  ! 

Rodostón  tartózkodó  Rákóczi  király  s  a  mellette  levő 
magyar  tábornokok,  Bercsényi,  Máriássy  és  Csáky  s  kapu- 
ketkhudájuk,  Pápai  Gáspár  számára  a  kincstárból  engedé- 
lyezett és  elrendelt  napi  ellátási  összeg  a  főszámvevőtől 
Rebi-ül-ákhir  hó  elejétől  végéig  terjedőleg  kiszámíttatott  s  a 
tezkere  kiadatása  végett  a  parancs  felséges  és  hatalmas 
Szultánomat  illeti. 

Szolgája  Pápai  Gáspár, 
a  magyarok  kapu-ketkhudája. 

Alázatos  előterjesztésem  a  következő : 

Rákóczi  és  a  mellette  levő  tábornokok  ellátási  dijául 
a  bejegyzés  szerint  napi  8700  ákcse  rendeltetett  s  kapu- 
kehájájuk  az  1136.  évi  Rebi-ül-ákhir  hónapi  díjazást  kérel- 
mezi. A  számítás  szerint  2102V2  gurus  összegre  megy, 
melyről  a  tezkere  kiadatása  végett  a  parancs  felséges  és 
hatalmas  Szultánomat  illeti. 

(Olvashatatlan  aláírás.) 

A  jelentés  értelmében  a  tezkere  kiadassék.  Kelt  az 
1136.  évi  Rebi-ül-ákhir  hó  26-án.  (1724.  január  22,) 

(Szultáni  kézjegy.) 

Magyar  király : 

7500 

Máriássy  tábornok : 

240 

Bercsényi  tábornok: 

600 

Csáky  tábornok: 

240 

Kapu-kehája : 

120 

<S700ákcse 

8700  X  29 
252300: 120 
21O2V2  gurus 


A  tezkere  kiadatott  1136.  Rebi-ül-ákhir  28-án.  (1724. 
január  24.) 

(Szeráj  levéltára.) 


xcv. 

[Bercsényinek  1725-ben  bekövetkezett  halála  után  Mikes  csupán  azt  említi, 
hogy  az  özvegy  Bercsényiné,  „a  kis  Zsuzsi"  ment  Lengyelországba,  e  fer- 
mán  szerint  azonban  negyvenhármán  távoztak  Rákóczi  mellől  Rodostóból.] 

Bercsényi  tábornok  elhalálozván/  Rákóczi  mellől  negy- 
venhármán, férfiak  és  asszonyok,  családjaikkal  és  hozzá- 
tartozóikkal Lengyelországba  távoznak  s  Rákóczi  kapu- 
ketkhudája  által  kérte,  hogy  a  határokig  menve  az  állomás- 
helyeken lovak  és  podgyászaik  elszállítására  tíz  kocsi 
adassanak  nekik. 

Mivel  ő  beleegyezését  adta,  azért  a  magas  fermán 
kibocsáttatott  és  Rodostótól  Lengyelország  határáig  a  kádik- 
hoz,  alkormányzókhoz  és  ügyvezetőkhöz  intézve  e  magas 
rendelet  adatott.  Kelt  az  1138.  évi  Dsemázi-ül-ákhir  hó 
3-án.  (1726.  febr.  5.) 

(Szeráj  levéltára.) 


XCVI. 

[A  rodostói  lalíások  bérletéről  nyugtatvány.J 

Ezen  levél  íratott,  hogy 
a  magas  fermán  értelmében  jelenleg   Rodostón    tartózkodó 
Rákóczi  és  társai    számára   az    említett   városban    kirendelt 
huszonnégy  háznak  a  magas  fermán  és  a  számadási  defter 

'   Bercsényi  meghalt   1725.   nov.  6-án. 
Dr.  Karácson  Imre:  A  Rákóczi  emigráció  török  okmányai.  7 

szerint  a  rodostói  vámpénztárból  kiutalt  napi  bérlete  356 
ákcse,  amely  a  jelen  évi  Száfár  hó  elejétől  ugyanazon  hó 
végéig  10,500  ákcsere  megy  s  én,  mint  az  említett  házak 
tulajdonosainak  ügyvivője,  a  jelzett  10,500  ákcset  a  vám- 
pénztárból a  vámfelügyelő  kezéből  hiánytalanul  felvettem  s 
ez  okból  kezébe  e  nyugtatványt  adtam.  Kelt  az  1 1 38.  évi 
Zilkáde  hó  elején.  (1726.  július   1.) 

(Olvashatatlan)  üg^^vivő. 

Alázatos  előterjesztésem  a  következő : 

A  Rodostón  lakó  Rákóczi  és  társai  számára  az  emlí- 
tett városban  bérelt  huszonnégy  lakásnak  az  1138.  évi 
Száfár  hónapi  bérleti  költségeire  utalványozott  86  gurus  és 
4  ákcsenek  a  rodostói  vámpénztárból  történt  felvételét  iga- 
zoló nyugtatvány  csatolva  van.  Az  említett  összegnek  a 
vámfelügyelő  számadásába  való  beszámítása  végett  a  jöve- 
delem és  kiadásról  való  tezkere  kiadatása  ügyében  a  parancs 
felséges,  kegyelmes  Szultánomat  illeti.  Kelt  az  1138.  Zil- 
hidse  hó  3-án.  (1726.  augusztus   1.) 

(Olvashatatlan  aláírás.) 

A  jelentés  értelmében    a   tezkere    kiadassék.    Kelt    az 
1138.  évi  Zilhidse   13-án.  (1726.  augusztus   11.) 
(Szeráj  levéltára.) 


XCVII. 

[Rákóczi  és  a  többi  bujdosók  tartásdíjának  leszállításáról  szól  ez  okmány, 
mely  okát  adja  a  leszállításnak  is.J 

Hét-nyolc  év  óta  a  perzsa  háború  miatt  az  újonan 
összeírt  janicsár  szerdengecsdik^  s  a  szipáhik'^  és  sziláhdárok* 

^  Szerdengecsdi,  a  katonaság  egy  külön  csapatába  tartozó  egyén, 
amely  csapat  a  legnehezebb  feladatokra  vállalkozott  nagyobb  zsoldért. 

^  Szipáhi,  lovas  katona,  különösen  zsoldos  lovassághoz  tartozó. 

'  Sziláhdár  vagy  szilihdár,  fegyverhordozó.  így  nevezték  a  zsoldos 
lovasságnak  azt  a  hadtestet,  amely  háború  idején  előre  menve,  az  utakat, 
hidakat  jó  karba  helyezte. 

számának  szaporítása,  a  dsebedsik/  topcsik"  és  ágyiiszállító 
kocsisok  és  a  hadcsapatok  legénységének  napi  ellátása, 
továbbá  az  Anatóliában  összeírt  tizenkétezer  gyalogos  és 
lovas  szegbánnak,  ^  a  Boszniában  és  Albániában  összeírt 
tizenkétezer  gyalogos  és  kétezer  lovas  katonának  zsoldja 
és  összpontosítása,  az  Anatoliából  kivitt  állatok  ára,  a  fel- 
szerelések, hadi  kellékek  és  ágyúk  elszállítására  kibérelt 
kereskedő  gályák  költségei,  a  Biredsikben  készült  hajók 
deszkáinak  és  készítésének  költségeire  adott  rengeteg  össze- 
gek, azonkívül  három  irányban  a  szerászkerek  parancsnok- 
sága alatt  levő  győzelmes  hadseregeknek  készpénzben  és 
megbízás  útján  küldött  pénzek,  élelmi  készletek  és  egyéb 
kellékek  határtalanok  és  mértéken  felül  vannak,  ennélfogva 
a  kincstáron  máskép  segíteni  nem  lehet,  mint  csakis  a 
kiadások  csökkentése  által. 

A  csökkentés  és  a  fizetésekben  való  némi  leszállítás 
végett  legfelsőbb  császári  irat  bocsáttatott  ki  s  ennek  folytán 
az  örökkétartó  magas  birodalom  vendégének,  jelenleg  Rodos- 
tón tartózkodó  Rákóczi  királynak  napi  tartásdíjából  három- 
ezerötszáz ákcse,^  Máriássy  tábornok  napi  tartásdíjából 
hatvan  ákcse,  Csáky  tábornok  napi  tartásdíjából  hatvan 
ákcse,  a  kapu-ketkhuda  napi  tartásdíjából  negyven  ákcse, 
a  csausok  élelmezési  díjából  negyven  ákcse,  Ibrahim  müte- 
ferrika  napi  tartásdíjából  húsz  ákcse,  ami  összesen  három- 
ezer hétszázhúsz  ákcsere  megy,  levonatik  és  ennek  a  maga 
helyére  való  bejegyzése  végett  az  eredeti  rendeletnek  a 
másolattal  együtt  kiadatása  végett  a  magas  fermán  kibocsát- 
tatott és  az  1141.  évi  Száfár  hó  elejétől  kezdve  a  kellő 
helyre  bejegyzése  végett  a  parancsolat  értelmében  a  tezkere 
kiadatott.  Kelt  az  1141.  évi  Száfár  hó  21-én.  (1728.  szept.  25.) 
(Szeráj  levéltára.) 

*  A  zsoldos  gyalogság  egyik  hadteste,  mely  gondoskodott  a  fegy- 
verekről. 

*  Tofcsi,  tüzér. 

'•"  Szegbán,  a  janicsárok  között  harmincnégy  csapat  viselte  a  szegbán 
nevet.  Olyanféle  csapatok  voltak,  mint  mai  nap  a  vadász-zászlóaljak. 

*  Rákóczi,  midőn  tartásdíját  leszállították,  eladta  paripáit  és  vadá- 
szati felszerelését  s  azontúl,  mint  Saussure  feljegyzi  íi.  m.  326.  l.\  csak 
ritkán  járt  ki  palotájából  s  teljes  visszavonultságban  élt. 

7* 

XCVIII. 

[Tartásdíj  rendelése  báró  Zay  számára.] 

Rákóczi  király  mellett  levő  főurak  közül  báró  Zay* 
nevű  bejzáde^  megélhetési  eszközeiben  nélkülözést  szenve- 
dett s  ennek  folytán  kegyelmemet  kérte,  hogy  napi  ellátására 
könnyítés  végett  valami  utalványoztassék.  Könyörületből 
tehát  napi  hatvan  ákcse  rendeltetett  számára  megélhetési 
könnyítésül  s  a  főszámvevőségnél  való  bejegyzés  és  a  máso- 
lat kiadatása  végett  a  magas  fermán  kibocsáttatott  s  ennek 
megfelelően  bejegyeztetett  és  a  másolat  kiadatott.  Kelt  az 
1141.  évi  Dsemázi-ül-ákhir  hó  17-én.  (1729.  január  17.) 
(Szeráj  levéltára.) 

XCIX. 

[Csáky  grófnak  a  kis-ázsiai  Bruszában  levő  lakásáról  szól  e  rövid  okirat.] 

Csáky  tábornok  Druszába  távozott^  és  ott  napi  húsz 
ákcse  haszonbéren  tűrhető  lakás  vétetett  fel  számára.  Amed- 
dig tehát  ott  lakik,  házbérének  a  bruszai  pénztárból  való 
kifizetése  végett  a  magas  rendelet  kiadatott.  Kelt  az  1142. 
évi  Rebi-ül-ákhir  hó  10-én.  (1729.  okt.  31.) 
(Szeráj  levéltára.) 

C. 

[A  rodostói  janicsár  őrségnek  rövid  időre    való    távozásáról  rendelkezés.) 

A  rodostói  náibhoz  és  a  rodostói  vám  felügyelőhöz. 
A  Rákóczi  király  mellé  rendelt  janicsár  orta^  ez  alka- 
lommal a  hadjáratra  küldetett,  ennélfogva  helyébe  egy  csaus 

'   Báró  Zay  Zsigmond,  kit  Mikes  „Zay  úrfi"  néven  emiit  leveleiben. 

-  Bejzáde  =  bejfi,  bég  fia.  Így  nevezik  a  törökök  az  előkelő  szár- 
mazású európaiakat,  különösen  a  fiatalabb  embereket.  .\  magj'ar  neme- 
seket mind  bejzáde  néven  nevezték  a  törökök. 

^  Semmi  közelebbi  adatot  nem  találtam  arra  vonatkozólag,  hogy 
miért  ment  Csáky  gróf  Bruszába.  Valószínűleg  az  ottani  híres  meleg- 
fürdők  használata  végett  távozott  el  egy  időre  Rodostóból. 

*  Oria,  a  janicsárok  voltak  ortákra  beosztva,  mint  manap  a  katonák, 
ezredekre.  Egy-egy  orta  parancsnoka  volt  a  csorhddsi. 

és  öt  közember,  eg}-  fő  ...  .  és  öt  janicsár  rendeltetett.  Eme 
tizenkét  embernek  napi  ellátására  szükséges  huszonöt  pár 
kenyér  és  öt  oka  hűs  ára  a  számítás  szerint  száz  ákcsere  megy. 
Előterjesztés  történt  az  eredeti  orta  ellátásának  az  1 143. 
évi  Száfár  hó  elejétől  kezdve  beszüntetésére  és  a  helyébe 
rendelt  tizenkét  ember  tartásdijának  a  jelzett  időtől  kezdve 
a  rodostói  vámpénztárból  való  megfizetésére  és  ennek  a 
maga  helyén  beiktatására  vonatkozó  magas  rendeletem  ki- 
adatása végett.  Ennek  megfelelően  tehát  a  rodostói  náibhoz 
és  a  rodostói  vám  felügy  élőhöz  intézve  e  magas  rendeletem 
adatott.  Kelt  az  1143.  évi  Száfár  hó  14-én.  (1730.  aug.  28.) 
(Szeráj  levéltára.) 

Cl. 

[A  janicsár  díszőrség  újra  Rodostóra  rendeltetett.] 

A  rodostói  náibhoz. 
Magas  udvarom  janicsár  oriái  közül  a  34-ik  bölük 
ortája  újólag  a  Rodostón  tartózkodó  Rákóczi  mag\^ar  kiráh' 
mellé  rendeltetett,  azonban  előbbeni  lakásuk  elpusztult,  ezért 
a  szokásos  bérösszegen  a  szomszédságban,  Zetkin  Bogosz- 
oglu  Bogosz  nevű  rája  házának,  vag}'  valamely  más  meg- 
felelő háznak  kibérelése  és  az  említett  orta  számára  téli  szál- 
lásul rendelése  végett  Oszmán  oda-basi  előterjesztést  tett 
ennek  megfelelően  a  főszámadásba  való  bejegyzése  és  magas 
parancsom  kiadatása  végett  a  rodostói  náibhoz  intézve ,  e 
magas  rendelet  adatott.  Kelt  az  1143.  évi  Rebi-ül-ákhir  7-én. 
(1730.  október  19.) 

(Szeráj  levéltára.) 

CII. 

[A  leszállított  tartásdíjakról  szóló  nyugta.] 

Felséges  és  kegj'es  Szultáno    ,  egészséges  leg^-en  ! 
Jelenleg  Rodostón  tartózkodó  Rákóczi  k\rk\y  és  a  kísé- 
retében levő  tábornokok  számára  a  kincstárból  kiutalványo- 
zott havi  ellátásunkból  az  1143.  évi  Dsemázi-ül-ákhir  hónapi 

ellátási  díjunk  a  főszámvevőtől  oldalt    feljegyeztetett  és  ki- 
számíttatott. Az  erre  vonatkozó  tezkere  kiadatása  végett  a 
parancs  és  rendelkezés  felséges  és  hatalmas  Szultánomat  illeti. 
Szolgája  Gáspár  magyar  kapu-ketkhuda. 

Király :  4000 

Máriássy  tábornok  :     180 
Csáky  tábornok :  240  4560  X  29 


(Olvashatatlan):  80  132240=  1 102  gurus 

Kehája :  60 

4560  ákcse 

Alázatos  előterjesztésem  a  következő  : 

A  Rodostón  lakó  Rákóczi  magyar  király  és  a  mellette 
levő  tábornokok  ellátási  díjuknak  megadása  végett  folya- 
modnak, mely  az  1143.  évi  Dsemázi-ül-ákhir  elejétől  az 
említett  hó  végéig  huszonkilenc  napra  naponként  4560  ákcset 
számítva  1102  gurusra  megy.  Az  említett  összegről  a  tez- 
kere kiadatása  végett  a  fermán  felséges   Szultánomat  illeti. 

(Olvashatatlan  aláírás.) 

A  jelentés  értelmében  a  tezkere  kiadassék. 
Az   1143.  Dsemázi-ül-ákhir  hó   24.    (1731.  január  3.) 

(Szultáni  kézjegy.) 

A  tezkere  kiadatott  1143.  Dsemázi-ül-ákhir  27-én. 
(1731.  január  6.) 

(Szeráj  levéltára.) 


cm. 

[Pápai  János  tartásdijának  újabb  utalványozása.j 

Az  oláh  vajdához. 

A  magas  birodalmára  ba  menekült  magyarok  közül  Pápai 
János  nevű  kapitány  n\ulc  magyar  katonával  Ibrailában 
lakik  és  ellátási  díjul  neki  az  oláh  adópénztárból  naponként 
egy    gurus    rendeltetett.    Mivel    pedig    mostanában    történt 

trónra  lépésem^  alkalmával  az  oláh  vajda  is  újra  nevezte- 
tett ki,  azért  kapu-kehájájuk  pecsétes  folyamodványban 
magas  rendeletemet  kérte  arra  nézve,  hogy  az  említett  el- 
látási dij  a  vajda  által  tovább  is  megadassék. 

Az  előterjesztésnek  megfelelően  tehát  magas  fermánom 
kibocsáttatott  s  az  oláh  vajdához  intézve  e  magas  rendelet 
adatott.  Kelt  az   1143.  évi  Redseb  hó  3-án.  (1731.  jan.  11.) 
(Szeráj  levéltára.) 


CIV. 

[A  janicsár  őrség  élelmezése  Rodostón.] 

A  Rodostón  tartózkodó  Rákóczi  magyar  király  mellé 
rendelt  janicsárok  ellátása  a  rodostói  vámpénztárból  utal- 
ványoztatott  ki  s  folyamodtak,  hogy  az  a  jelen  alkalommal 
is  megadassék.  A  kirendelt  280  janicsárnak'^  naponta  280 
pár  kenyér  és  56  oka  hús  szükséges,  melynek  az  1143.  évi 
.Sábán  hó  elejétől  kezdődőleg  a  rodostói  vámfelügyelő  részé- 
ről való  megadása  és  bejeg\'zése  végett  e  magas  rendelet 
kibocsátására  nézve  az  előterjesztés  megtörtént  s  ennek 
folytán  a  rendelet  kiadatott.  Kelt  az  1143.  évi  Sábán  hó 
16-án.  (1731.  február  23.) 

(Szeráj  levéltára.) 


CV. 

[A  bujdosók  közül    többnek    elhalálozása    folytán    a    bérházak  számának 

leszállítása.] 

A  rodostói  huszonnégy  házból  az  1 139.  évben  88  ákcse 
napi  bérlettel  négy  ház  és  az  1 143.  évi  .Száfár  hóban  20  ákcse 
napi  bérösszeggel  két  ház  elvétetett  és  ma  248  ákcse  napi 

^  Az  1730.  szeptember  hó  végén  Konstantinápolyban  a  janicsárok 
fellázadtak,  minek  folytán  1730.  október  elején  III.  Ahmed  szultán  lemon- 
dott a  trónról  s  unokaöccse,  I.  Mahmud  lett  a  szultán. 

-  A  Rákóczi  mellé  rendelt  janicsár  diszőrség  száma  rendszerint 
80 — 100  főből  állott,  de  néha  több  is  volt,  mint  a  jelen  okmány  mutatja. 

bérösszeggel  még  tizenn^'olc  ház  maradt.  A  megkevesbített 
házak  felhasználása  itt  nem  lévén  tudva,  a  hely  színén 
annak  törvényes  felülvizsgálására  és  a  jelentés  megtételére 
a  magas  fermán  kiadatott.  Kelt  az  1143.  évi  Ramazán  hó 
4-én.  (1731.  március  12.) 

(Szeráj  levéltára.) 


CVI. 

[Rákóczi  és  a  többi  bujdosók  tartásdíjának  visszaállítása  ugyanazon  ösz- 
szegre,  mint  az   1728.  év  előtt  volt.] 

Rákóczi  király  és  Máriássy  tábornok,  továbbá  kapu- 
kehájájuk,  a  csausok  és  Ibrahim  müteferrika  ellátási  díjaik- 
nak fenntartása  és  nagyobbítása  végett  kapu-kehájájuk  által 
pecsétes  előterjesztést  tettek  és  kegyelmemet  kérték.  Ki- 
bocsátottam tehát  magas  parancsomat,  hogy  a  régebben 
megadott  ellátásuk  fenntartassék  és  teljesen  visszaállíttassék 
s  Ramazán  hó  elejétől  kezdve  legfelsőbb  rendeletem  értel- 
mében a  maga  hetyén  ez  bejegyeztessék  és  másolata  ki- 
adassék. 

A  magas  rendelet  értelmében  a  felemelés  bejegyezte- 
tett és  másolata  kiadatott.  Kelt  az  1143.  évi  Ramazán  hó 
11-én.  (1731.  március   19.) 

(Szeráj  levéltára.) 


CVII. 

[Tursck  kapitány  számára  tartásdíj   utalványozása.] 

A  magyar  kapitánj^ok  közül  Tursek^  ne\'ű  kapitány 
a  Rodostón  lakó  Rákóczi  királ}-  alattvalói  közé  tartozik,  de 
megállapított  tartásdija  még  nincs,  azért  folyamodványában 

^  Ennek  az  ismeretlen  magyar  kapitánynak  a  neve  világosan  így 
van  írva  :  ».a1  .  Js?,  amit  csak  Tursek  vagy  Torsek  alakban  lehet  olvasni. 
Alább  még  egy  okmányban  előfordul  egészen  azonmódon  írva.  E  bujdosó 
magyarnak  személyére  vonatkozólag  semmi  közelebbi  adatot  nem  találtam 
seliol.  Thaly  Kálmán  irataiban  sem  akadtam  nyomára. 


105 


kéri,  hogy  a  nevezett  király  mellett  levő  kapitányokhoz 
hasonlóan  neki  is  bizonyos    összegű  tartásdíj  rendeltessék. 

Mivel  tehát  a  hozzá  hasonló  kapitányoknak  a  kincs- 
tárból napi  ellátásuk  van,  az  említett  számára  pedig  eg3'et- 
len  ákcse  tartásdíj  sem  rendeltetett  még  és  szükségben, 
zavarban  van,  ezért  állapotán  könyörülve,  az  1144-ik  évi 
Mohárrem  hó  elejétöP  kezdve  a  rodostói  V'ámpénztárból 
havonként  fizetendő  napi  harminc  ákcse  tartásdíjat  rendelek 
számára. 

Erre  vonatkozó  magas  fermánom  kibocsáttatván,  a 
főszámvevőnél  való  bejegyzés  végett  magas  rendeletem  meg- 
íratott és  másolata  kiadatott.  Kelt  az  1143.  évi  Zilhídse  hó 
19-én.  (1731.  június  24.) 

(Szeráj  levéltára.) 


CVIII. 

[Pápai  János  átköltözködése  Rodostóba  és  tartásdíjáról  való  rendelkezés.] 

Az  oláh  vajdához. 

A  magyar  tábornokok  közül  való  Pápai  János  nevű 
kapitány  császári  divánomhoz  folyamodott,  mivel  neki  ennek- 
előtte,  amíg  Ibrailában  lakott,  naponként  százhúsz  ákcse 
tartásdíj  adatott  az  oláh  adópénztárból  s  ez  ellátási  összeg- 
hez még  nyolcvan  ákcse  csatoltatván,  az  említett  pénztárból 
napi  kétszáz  ákcse  kifizetését  parancsoltam  meg  s  erre 
vonatkozó  rendeletem  az  1144.  évi  Redseb  hóban  kiadatott, 
ámde  ő  most  a  többi  tábornokokkal  együtt  Rákóczi  király 
mellett  lakik  és  azért  azt  kérte,  hogy  ellátási  díja  Konstanti- 
nápolyból adassék  meg. 

A  jelen  1144.  évi  Redseb  hó  elejétől  kezdve  ezentúl 
az  ellátási  díjnak  innen  való  fizetésére  nézve  a  kellő  helyen 
bejegyzése  és  az  oláh  adópénztárból  való  fizetésre  nézve 
kiadott  rendeletnek  megszüntetése  ügyében  kibocsátott  magas 
fermánom  értelmében  a  legfelsőbb  rendelet  megíratott. 

^   1731.  július  6. 

Ennélfogva  Te,  aki  az  oláh  vajda  vagy,  a  nevezett 
Pápai  Jánosnak  Ibrailában  való  tartózkodása  idejére  esedékes 
napi  200  ákcse  ellátási  díját  az  említett  adópénztárból  a 
jelen  1144.  évi  Dsemázi-ül-ákhir  hó  végéig  megadd  és  a 
felvevőtől  pecsétes  nyugtát  végy ;  a  jelen  évi  Redseb  hó 
elejétől  fogva  pedig  a  120  ákcse  tartásdíj,  amelyhez  még 
80  ákcse  csatoltatott,  egész  összegben  Konstantinápolyból 
adatik  meg,  azért  a  jelen  1144.  évi  Dsemázi-ül-ákhir  hó 
végétől  kezdve  a  fizetést  szüntesd  be  és  tovább  ne  add  meg. 

Ez  ügyben  magas  fermánom  kibocsáttatván,    az  oláh 
vajdához  intézett  eme  legfelsőbb  rendeletem  kiadatott.  Kelt 
az  1144.  évi  Redseb  hó   18-án.  (1732.  január  15.) 
(Szeráj  levéltára.) 


CIX. 

[Máriássy  küldetése  Khotinba    s    lakásáról    és    tartásdijáról    rendelkezés.] 

A  khotini  parancsnokhoz,  defterdárhoz  és  kádihoz. 

Jelenleg  Rodostón  lakó  Rákóczi  király  azt  kérte,  hogy 
némely  magánügyei  elintézése  végett  Khotinba  küldött 
Máriássy-^  nevű  magyar  bejzáde  és  öt-hat  szolgája  számára 
lakásul  alkalmas  kották'^    rendeztessék    be,    ennélfogva  Te, 

^  Máriássy  eme  küldetése  összefüggésben  van  az  akkori  politikai 
eseményekkel,  melyek  1734-ben  a  lengyel  királyválasztás  miatt  a  császár 
és  Franciaország  között  háborút  okoztak.  Rákóczi  ekkoriban  Francia- 
országba készülődött,  Magyarországban  pedig  titokban  mozgalom  kelet- 
kezett abból  a  célból,  hogy  ha  sikerül  a  franciák  jelöltjét,  Lescinszky 
Szaniszlót  a  lengyel  trónra  ültetni  s  Ágost  szász  választófejedelmet,  mint 
Ausztria  és  Oroszország  pártfogoltját  onnan  elűzni,  akkor  lengyel  és 
francia  segítséggel  Magyarországon  megkezdik  a  felkelést  és  Rákóczit 
visszahívják  az  országba.  Magyarországon  a  titkos  mozgalom  vezérei,  a 
két  Gombos  báró,  Imre  és  György  voltak,  kik  bizonyos  Kiss  János  nevű 
emberüket  titokban  Lengyelországon  át  Khotinba  küldöttek  az  ottani  pasá- 
hoz, ez  pedig  útlevelet  és  vezetőt  adva  melléje,  elküldötte  őt  Rodostóba. 
Kiss  János  eljutott  Rodostóba  s  elvitte  Rákóczinak  és  a  többi  uraknak 
szóló  leveleket  s  meghozta  onnan  a  válaszokat  (Magyarország  története 
VIII.  köt.  175.  1.).  Éppen  ez  időtájból  való  ez  okmány,  mely  Máriássy 
küldetéséről  szól. 

-   Konak,  főúri  lakás. 

aki  a  defterdár  vagy,  a  nevezett  bejzáde  számára  a  parancs- 
nok közbejöttével  törvényes  módon  megfelelő  lakást  rendelj 
s  annak  bérösszegét  kialkudván,  az  említettek  akármennyi 
ideig  laknak  is  abban,  a  megállapított  és  kialkudott  bér- 
összeget a  lakás  tulajdonosának  hónapról  hónapra  a  rád 
bizott  kincstári  vagyonból  megadd  s  tőle  az  átvételt  bizonyító 
pecsétes  nyugtát  végy  és  eme  magas  rendeletem  másolatát 
annak  hátlapjára  rávezetvén,  számadásodba  való  beszámítás 
végett  megőrizzed. 

A  khotini  parancsnok  Kolcsak  Eliász  pasához,  a  khotini 
defterdárhoz,  Szulejmánhoz  és  a  khotini  kádihoz  intézve  e 
magas  rendelet  Íratott.  Kelt  az  1147.  évi  Rebi-ül-ákhir  hó 
27-én.  (1734.  szept  24.) 

(Szeráj  levéltára.) 

CX. 

[Rákóczi  halála  folytán  a  janicsárok  visszarendelése  Rodostóról.  1735.  ápr. 
8-án    hunyt    el    a    fejedelem    s  rá  két  nap  múlva  jelent  meg  e  rendelet.] 

Rákóczi  Rodostón  elhalt,  a  janicsár  századnak  tehát 
tovább  is  Rodostón  tartózkodása  most  már  nem  szükséges, 
ezért  az  1147.  évi  Zilkáde  hónap  16.  napjától  kezdve  tartás- 
díjuknak a  rodostói  vámpénztárnál  való  beszüntetése  és 
tovább  ki  nem  adatása  végett  a  magas  fermán  értelmében 
e  legfelsőbb  rendelet  adatott  ki.  Kelt  az  1147.  évi  Zilkáde 
hónap   19-én.  (1735.  évi  április  10.) 

(Szeráj  levéltára.) 

CXI. 

[Rákóczi  halála  után  a  bujdosók  eltartásáról  szultáni  rendelkezés.] 

A  rodostói  náibhoz  és  vámfelügyelőhöz. 
A  Rodostón  elhalt  Rákóczi  király  környezetében  levő 
tábornokok,  bejzádek  és  kapitányok,  valamint  magas  Portám 
csausai  fölé  mostanában   rendelt    csaus,    egy    odsák-csaus^ 

^  Odsdk,  szószerint  tűzhely  ;  jelent  valamely  külön  célra  szervezett 
hadcsapatot  is.  Odsák-csaus,  az  ily  hadcsapat  parancsnoka. 

és  tizenegy  embere  számára  az  ellátási  díj  megadása  szük- 
séges és  ez  a  rendezés  szerint  napi  2340  ákcsére  megy. 
Ebből  az  odsák-csaus  és  embereinek  száz  ákcse  napi  tartás- 
dija a  rodostói  vámpénztárból  adatik  meg,  a  tábornokok, 
bejzádek,  kapitányok  és  egyebeknek  2240  ákcse  napi  tartás- 
dija megadását  pedig  a  császári    kincstárból    rendeltem    el. 

Ezért  Te,  aki  a  náib  vagy,  ezen  legfelsőbb  rendeletem 
rtiegérkezésekor  az  elküldött  és  pecsételt,  aláírt  rendelet 
értelmében  ezentúl  a  császári  kincstárból  fizetendő  ellátási 
dijnak  minden  hónapban  való  átvételére  általuk  valakit  ki- 
rendeltess s  miután  így  a  jegyzékben  megírt  tábornokok, 
bejzádek,  kapitányok  és  másoknak  ellátása  megvan,  magas 
Portám  janicsár  odsákjai  részéről  ott  levő  csaus  és  tizenegy 
neferjének^  száz  ákcse  napi  tartásdiját  a  rodostói  vámpénz- 
tárból adasd  meg  és  Te,  aki  a  fennemlített  felüg\^elő  vag}'-, 
magas  Portám  janicsár  odsákja  csausának  és  tizenegy  nefer- 
jének,  amíg  ott  szolgálnak,  napi  száz  ákcse  ellátásukat  a 
gondozásodra  bízott  vámpénztárból  fizesd  meg  és  számadá- 
sodba való  beszámítás  végett  az  átvételt  bizonyító  pecsétes 
nyugtát  végy  hónapról  hónapra  és  ellátásuk  ügyében  zavar 
és  nélkülözés  okozásától  óvakodjál  és  őrizkedjél. 

Ez  ügyben  a  rodostói  náibhoz  és  a  rodostói  vámfel- 
ügyelőhöz intézve  e  magas  rendelet  adatott.  Kelt  az  1147. 
évi  Zilhidse  hó  8-án.  (1735.  április  28.) 
(Szeráj  levéltára.) 

CXII. 

[Krucsay  és  Jávorka  tartásdijának  kiutalványozása.) 

A  khotini  parancsnokhoz  és  defterdárhoz. 
A  Rodostón    elhalt    Rákóczi   király    némely    ügyeinek 
elintézése  végett  Krucsay-  és  Jávorka^  nevű    két    bejzádet 

'  Nefer  -    közkatona. 

*  Krucsay  István  a  Rákóczi-mozgalmak  alatt  Magyarországon  a  kon- 
federált  státusok  titkára  volt.  Rákóczi  utolsó  éveiben  Rodostón  volt  s  kevés- 
sel a  fejedelem  halála  előtt  ment  valami  hivatalos   küldetésben   Khotinba. 

^  Kosztolányi  Jávorka  Ádám  ezredes.  Rákóczi  őt  Krucsayval  együtt 
küldötte  Khotinba    s  igy  a  fejedelem  halálakor  ők  nem  voltak  Rodostón. 

annakelötte  Lengyelországba  küldötte  s  mivel  ezek  jelenleg 
Khotinban  tartózkodnak,  a  kincstár  részéről  tehát  eltartási 
díjuk  megadása  szükséges  és  elrendeltem,  hogy  Krucsaynak 
naponként  száz  ákcse.  Jávorkának  pedig  naponként  kilenc- 
ven ákcse  eltartási  díj  adassék. 

Ameddig  tehát  az  említett  két  bejzáde  ott  tartózkodik, 
azon  összegű  ellátási  díjat  a  defterdár  nekik  naponként 
megadja  és  Te,  aki  a  defterdár  vagy,  ahány  napig  az  emlí- 
tett két  bejzáde  ott  tartózkodik,  a  jelzett  napi  ellátási  díjukat 
megadd  és  számadásodba  való  beszámítás  végett  tőlük 
pecsétes  nyugtát  végy  és  azokat  eme  magas  parancsommal 
együtt  megőrizzed  s  az  ellátási  pénz  tekintetében  nélkülözést 
ne  szenvedjenek. 

A  khotini  parancsnokhoz  Eliász  pasához  és  a  khotini 
defterdárhoz  intézve  e  magas  rendeletem  adatott.  Kelt  az 
1147.  évi  Zilhidse  8-án.  (1735.  április  28.) 

(Szeráj  levéltára.) 


CXIll. 

[Lakásrendelés  Rákóczi  halála  után  a  bujdosók  számára.) 

A  rodostói  náibhoz. 

A  Rodostón  nemrég  elhalt  Rákóczi  király  kíséretében 
levő  és  ma  is  az  említett  városban  lakó  tábornokok,  bej- 
zádek  és  kapitányok  ellátási  díjának  megadása  végett  már 
rendelkezés  történt  s  a  számukra  szükséges  lakások  kiren- 
delése is  nélkülözhetetlen  és  ahány  lakás  lesz,  azoknak 
bérösszege  miatt  szükséges  a  tulajdonosok  neveit  is  vilá- 
gosan bejelenteni.  Ez  okból  Te,  aki  a  náib  vagy,  azon  fel- 
tétel alatt,  hogy  a  házbérek  az  előbbenit  túl  ne  haladják, 
az  elhalt  király  által  Rodostón  saját  használatára  bírt  lakás- 
sal összefüggésben  levő  s  kísérete  és  a  tábornokok  által 
lakott  házak  közül  a  szükséges  számú  lakást  megállapítván, 
azok  bérét,  valamint  a  tulajdonosok  neveit  Konstantinápoly- 

ban  bejelentsd  s  a  királyfi  ^  megérkezéséig  lakásának  őrzése 
és  gondozása  ügyét  az  elhalt  király  ketkhudájának  meg- 
parancsold. Kelt  az  1 147.  évi  Zilhidse  hó  8-án.  (1735.  ápr.  28.) 

(Szeráj  levéltára.) 


CXIV. 

[A  Rodostón  lakó  magyarok  házbérének  kiutalványozása.] 

A  rodostói  vámfelügyelőhöz. 

A  Rodostón  nemrég  elhalt  Rákóczi  király  kíséretében 
levő  s  ma  is  az  említett  városban  lakó  tábornokok,  bejzá- 
dek  és  kapitányok  által  lakott  házaknak,  melyek  az  elhunyt 
által  lakott  konakkal  összefüggésben  vannak  s  régóta  az  ő 
alattvalói  lakták,  a  névszerinti  tulajdonosai  és  előbbi  bér- 
összegei az  imént  kibocsátott  magas  rendeletem  értelmében 
megállapíttattak  és  megírattak  s  a  defter  szerint  nyolc  ház 
és  egy  sütőműhellyel  együtt  összesen  kilenc  háznak  régeb- 
ben megállapított  napi  bérlete  százhat  ákcse,  mely  a  rodostói 
vámpénztárból  fizettetett  ki,  miként  ez  a  háztulajdonosok 
kezébe  adott,  pecsételt  és  aláírt  defterben  megállapítva  és 
világosan  megírva  van. 

Magas  fermánomat  kibocsátom  tehát,  hogy  az  említett 
vámpénztárba  való  beszámítással  a  mondott  nyolc  háznak 
és  sütőműhelynek  napi  106  ákcse  bérösszegét  minden  hó- 
napban az  említett  vámpénztárból  a  háztulajdonosoknak 
teljesen  megadd  és  tőlük  pecsételt  nyugtát  végy  s  a  vám- 
pénztárba való  beszámítás  végett  a  maga  helyére  ezt  be- 
iktasd és  beírd.  Kelt  az  1147.  évi  Zilhidse  hó  9-én.  (1735. 
évi  április  29  én.) 

(Szeráj  levéltára.) 


^  Rákóczi  József,  ki   1736.  decemberben   érkezett   Rodostóba  s  át- 
vette a  bujdosó  magyarok  vezérletét. 

cxv. 


[Rákóczi  adósságainak  kifizetéséről  intézkedik  e  fermán.  Ezekről  az  adó- 
ságokról sehol  másutt  említés  nem  történik.  Valószínű,  hogy  a  fejedelem 
nem  is  tudott  semmit  ezekről  a  háztartási  adósságokról.] 

A  magas  birodalom  vendége,  az  elhalt  Rákóczi,  aki 
Rodostón  lakott,  az  említett  város  lakosaitól  élelmiszerekre 
és  egyéb  szükséges  kiadásokra  kétezerötszáz  gurust  vett 
kölcsön,  melynek  megfizetését  a  hitelezők  a  kincstártól 
kívánják. 

Mivel  a  nevezett  halott  valóban    a    magas   birodalom 

vendége  volt,    azért  a  tartozását  tevő  2500  gurus  összegű 

adósság  kifizetése  végett    magas    fermán    adatott    ki,    mely 

fermán  értelmében  a  főszámvevőnél  való  bejegyzésre  és  az 

emiitett    összegnek    a   kincstár   által    való    megfizetésére    a 

tezkere  kiadatott.  Kelt  az   1148.  évi  Száfár  hó  21-én.  (1735. 

évi  július   13-án.)  ,. 

(Szeraj  levéltára.) 

CXVl. 

[Máriássy  tartásdíjának  utalványozása  a  moldvai  adópénztárból.J 

A  moldvai  vajdához. 

A  magyar  tábornokok  közül  Khotin  \'árában  tartóz- 
kodó Máriássy  tábornoknak  240  ákcse  napi  ellátási  díja  a 
többi  magyar  tábornokéval  együtt  a  császári  kincstárból 
adatott  meg  eddig.  Megparancsoltam  most,  hogy  amíg  a 
nevezett  tábornok  embereivel  Khotinban  és  a  környékén 
tartózkodik,  ellátási  díja  az  1 149.  évi  Dsemázi-ül-evvel  ele- 
jétől kezdve  a  moldvai  adópénztárból  fizettessék  ki,  ezért 
tehát  a  nevezett  tábornoknak  240  ákcse  napi  ellátási  díját 
a  jelzett  időtől  kezdve  a  gondviselésedre  bízott  moldvai 
adópénztárból  fizesd  ki  és  számadásodba  való  beszámítás 
végett  a  nevezettnek  kezéből  az  átvételt  bizonyító  pecsétes 
nyugtát  végy. 

Az  előterjesztés  értelmében  a  fermánnak  megfelelően 
a  moldvai  vajdához  intézve  e  magas  rendelet  adatott.  Kelt 
az  1149.  évi  Dsemázi-ül-evvel  hó  29-én.  (1736.  október  4.) 
(Szeráj  levéltára.) 

CXVII. 

[Krucsay  távozása  Lengyelországba  és  tartásdijának  beszüntetése.] 

A  khotini  parancsnokhoz  és  defterdárhoz. 

A  Khotinban  tartózkodó  Krucsay  Lengyelországba^ 
költözött,  azért  Máriássy  bejzáde  folyamodásában  azt  kérte, 
hogy  annak  száz  ákcse  napi  ellátási  díja  előléptetéskép  neki 
adassék.  A  49.  évi  Redseb  hó  6-án  kibocsátott  magas  fer- 
mánommal  már  elrendeltetett,^  hogy  neki  abból  húsz  ákcse- 
vel  emeltessék  a  napi  járandósága,  a  többi  pedig  a  kincstár 
hasznára  maradjon  vissza.  Mivel  most  már  elrendeltetett, 
hogy  az  említettnek  Lengyelországba  távozása  óta  az  a 
kincstár  haszna  legyen,  azért  annak  kitizetését  már  be  is 
szüntették,  abból  tehát  ezentúl  egyetlen  ákcset  ki  ne  adjatok. 

A  khotini  parancsnokhoz  és  defterdárhoz  intézve  e 
magas  rendelet  adatott.  Kelt  az  1140.  évi  Redseb  hó  11-én. 
(1736.  november  13.) 

(Szeráj  levéltára.) 

CXVIII. 

[Jávorka  eltűnése  és  tartásdíjának  beszüntetése.] 

A  khotini  parancsnokhoz  és  defterdárhoz. 
Jávorka  nevű  nemes    a    krimi  khán  kíséretéhez  ment 
és  a  krími  háborúban  elveszett,  eltűnt.''  Most  Ilosfay^  nevű 

'  Jaroslawba  ment,  hol  utóbb  meg  is  halt. 

-  Ezt  a  fermánt  nem  találtam  meg. 

^  Jávorka  Ádám  ezredesről  ez  a  török  okmány  azt  állítja,  hogy 
Krimiába  ment  s  ott  a  hálwrúban  veszett  el.  Thaly  közleménye  szerint 
Lengyelországban,  Jaroslawban  halt  meg  1.  Thaly,  Rákóczi  emlékek 
Törökországban.  Budapest,  1893.  71.  1.). 

*  .\  török  írással  Ilosfaynak  jegyzett  név  tulajdonkép  Ilosvay  s 
csupán  azért  irtam  az  okmány  fordításában  is  Ilosfaynak,  hogy  az  okmányt 
egész  híven  adjam  vissza  magyarul.  Ilosvay  János  a  Rákóczi-mozgalmak 
után  egy  ideig  Lengyelországban  tartózkodott  s  onnan  Franciaországba 
költözött.  Midőn  Rákóczi  ifjabbik  fia,  György  herceg  Bécsből  való  szökése 
után  1727-ben  atyja  látogatására  Rodostóba  ment,  kíséretében  volt  Ilosvay 
János  is,  ki  azután  ott  is  maradt  hosszabb  ideig,  hz  1736.  évben,  mint 
ez  okmány  mutatja,  ő  is  Khotinban  tartózkodott.  .\z  17157—39.  török 
háború  idején  Rákóczi  József  herceg  mellett  volt  ö  is. 

bejzáde  azért  folyamodott,  hogy  annak  a  khotini  pénztár- 
ból utalványozott  napi  kilencven  ákcse  tartásdija  neki 
adassék.  Ámde  az  említett  halálakor  tartásdijának  beszün- 
tetése és  ennek  a  maga  helyén  való  bejegyzése  végett 
magas  fermánom  már  kibocsáttatott,  melynek  értelmében 
azt  be  is  szüntették,  azért  abból  egyetlen  ákcse,  egyetlen 
poltura  ki  ne  adassék. 

Evégett  a  khotini  parancsnokhoz  és  defterdárhoz  in- 
tézve e  magas  rendelet  adatott.  Kelt  az  1149.  évi  Redseb 
hó   11-én.  (1736.  nov.   13.) 

(Szeráj  levéltára.) 

CXIX. 

[Rákóczi  József  kíséretének  elszállásolása  Konstantinápolyban.] 

Az  előbbi  magyar  király  Rákóczi  fiának^  huszonöt 
tagú  kísérete  számára,  mely  férfiak-  és  asszonyokból  áll 
és  Konstantinápolyban  marad,  Galatában,  a  hajóiszkábások 
városnegyedében,  az  örmény  Telh-oglu  örököseinek  lakása 
a  hozzáértő  emberek  jelentése  szerint  napi  100  páráért  ki- 
bérelhető s  ezen  bérösszeg  megadása  végett  jelentés  tétet- 
vén, a  kibérelendő  házért  napi  100  ákcse  bérösszeg  kifize- 
tése végett  a  magas  fermán  megíratott  és  beiktatva  lett. 
Kelt  az  1150.  évi  Dsemází-ül-evvel  hó  26-án.  (1737.  évi 
szeptember  20.) 

(Szeráj  levéltára.) 

^  Rákóczi  halála  után  a  Porta  Rákóczi  Józsefet  meghívta  Rodos- 
tóba, hogy  atyja  helyébe  vegye  át  a  bujdosó  magyarok  vezérletét.  A  török 
politika  számításból  tette  ezt,  hogy  szükség  esetén  Ausztria  ellen  ijesztőül 
használja  fel.  József  herceg  1736.  decemberben  meg  is  érkezett  Rodostóba, 
de  mivel  a  béke  még  ekkor  nem  bomlott  fel  a  császárral,  a  szultán  nem 
fogadta  őt.  Az  1737.  év  közepén  VI.  Károly  császár  a  pozsareváci  békét 
megszegve,  egész  erővel  megtámadta  a  törököket  s  ekkor  a  szultán  abban 
a  reményben,  hogy  a  Rákóczi-név  által  Magyarországban  és  Erdélyben 
felkelést  idézhet  elő,  a  herceget  a  bujdosók  főbbjeivel  Konstantinápolyba 
hozatta  s  ott  ünnepélyesen  fogadták.  Az  ünnepélyes  fogadtatás  után  rendes 
szerződésre  lépett  a  szultán  Rákóczi  Józseffel.  A  herceg  kíséretével  ez 
alkalommal  1737.  szeptember  20-tól  egész  1738.  január  végéig  Konstanti- 
nápolyban időzött,  azért  volt  szükség  a  bérelt  lakásra. 

Dr.  Karácson  Imre;  A  Rákóczi-emigráció  török  okmánvai.  8 

cxx. 

[Rákóczi  József  emberei  számára  útiköltség.] 

Musztafa  defterdár-helyetteshez. 

Rákóczi-oglu  királyfinak  magas  Portámra  és  szerász- 
kerjeimhez  küldött  emberei  számára  útiköltség  adása  végett 
a  nevezett  királyfi  mihmándárja^  előterjesztést  tett.  Meg- 
parancsoltam tehát,  hogy  Benderbe  és  Khotinba  menő 
embereinek  egyenként  húsz  gurus,  magas  udvaromba  és  a 
szultáni  táborba  menő  embereinek  is  egyenként  húsz  gurus, 
Vidinbe  menő  embereinek  pedig  tizenöt  gurus  útiköltség 
adassék,  ezért  Te,  aki  a  felül  megnevezett  defterdár- helyet- 
tes vagy,  eme  magas  rendeletem  megérkezésekor  a  királyfi 
által  az  említett  helyekre  küldendő  embereinek  útiköltségeit 
az  előírt  módon  megadd  s  az  összegeket  felírd  és  azokról 
deftert  készíts. 

A  királyfi  mellé  defterdár-helyettesül  kirendelt  Musz- 
tafához  —  nagyobbodjék  a  dicsősége !  —  eme  magas  ren- 
delet íratott.  Kelt  az  1150.  évi  Dsemázi-ül-ákhir  hó  3-án. 
(1737.  szeptember  26.) 

(Szeráj  levéltára.) 

CXXI. 

[Máriássy  tábornok  megérkezése  a  török  táborba  ;    tartásdijak   rendelése.] 

A  Khotínban  tartózkodó  Máriássy  magyar  tábornoknak 
260  ákcse  naponkénti  tartásdíja  a  moldvai  adópénztárból, 
báró  Zay   magyar    bejzádenek    és    Redeni^  Miklós    magyar 

^  Mihiuándár,  a  vendég  kalauzolásával  megbízott  udvari  hivatalnok : 
ez  felügyelt,  hogy  a  vendéget  minden  szükséges  dologgal  ellássák. 

"  Ez  a  név  annyira  homályosan  van  írva  a  különben  is  hián3'os 
török  írással,  hogy  az  olvasása  egészen  bizonytalan.  Ahogj'  az  apró,  el- 
homályosult betííket  néztem,  Redeni  alakban  olvasható,  lehet  azonban  e 
név  Rédei  is.  Tudvalevőleg  Erdélyben  az  1737.  háború  kitörésekor 
Rhédey  Lászlót  letartóztatták,  mert  az  a  gyanú  volt  róla,  hogy  Máriássy 
Ádámnak  levelet  írt  Khotinba.  Vájjon  ez  a  Rhédey  vagy  valamely  más 
Redeni  nevű  egyén  volt-e  ez  okmányban  előforduló  név  viselője,  erre 
vonatkozólag  adatokat  nem  találtam. 

kapu-ketkhudának  napi  240  ákcse  tartásdíja  a  sztámbuli 
pénztárból  fizettetik  meg  a  főszámadásba  való  bejeg\^zés 
szerint. 

Mivel  pedig  az  említett  Máriássy  tábornok  is  a  csá- 
szári táborba  hozatott,  azért  a  magas  fermán  kiadatott, 
hogy  neki  a  tábori  pénztárból  2000  gurus  adassék/  napi 
ellátási  díja  pedig  egy  gurussal,  báró  Zay  és  Redeni  Miklós 
napi  ellátási  díjaik  is  fél  gurussal  felemeltessenek.  Ennek 
megfelelően  tehát  napi  tartásdíjaikhoz  azon  pótlékok  hozzá- 
adása és  2000  gurusról  a  tezkere  kiadatása  végett  a  magas 
parancs  értelmében  a  tezkere  kiadatott.  Kelt  az  1150.  évi 
Redseb  hó  11-én.  (1737.  november  3.) 
(Szeráj  levéltára.) 


CXXII. 

[Rákóczi  József  kíséretének  tartásdíjairól  való  rendelkezés.  Mint  ez  okmány- 
ból   látható,     Mikes    Kelemen    tartásdiját    utólag    emelte    fel    a    szultán 

300  ákcsére.] 

Az  egykori  magyar  királynak,  Rákóczinak  fia,  a  királyfi 
kíséretében  a  ruszcsuki  járásban  levő  Csernovi^  faluba  induló 
öt  magyar  tábornok  és  bejzáde  ellátási  díjáról  való   defter. 

Pápai  János  tábornok  és  Mikes  bejzáde^  ellátási  díjá- 
nak hozzácsatolásával  együtt  a  napi  ellátás  összege  1200 
ákcse  s  az  1150.  évi  Sevvál  hó  elejétől  az  1151.  évi  Khizir 
napjáig*  a  naponkénti  tíz  gurusból  száz  napi  összeg  kiszá- 

^  A  2000  gurus  tetemes  összeget  magyar  csapatok  fogadására  kapta 
kézhez  Máriássy,  ki  állítólag  6000  főnyi  magyar  sereget  toborzott  össze. 
-  Csernovi  =  Csernavoda. 
^  Ebben  az  okmányban    fordul    elő    legelőször    a  hű  Mikes  neve, 

melyet  törökül  igy  találtam:  ISd*.  Az  okmány  őt  is  bejzáde,  bégfi, 
vagyis  nemes  úr  névvel  jelöli.  Mikes  Kelemen  személyéről,  a  Törökországi 
levelek  híres  írójáról,  fölöslegesnek  tartom  itt  hosszabb  ismertetést  írni. 
Az  emigráció  egyénei  közül,  Rákóczi  és  Bercsényi  nevén  kívül,  alig  van 
ismertebb  név  Magyarországon,  mint  Mikes  Kelemené. 

*  1738.  január  20-tól  ugyanazon  évi  április  második  felében  Khizr- 
eliász  napjáig.  Khizir,  máskép  Khidrehász,  Khidrellesz,  Khizreliász  a 
muszulmánoknál  megfelel  a  keresztények  Szent  György  napjának. 

míttatván,  ezer  gurusra  megy,  mely  összeg  a  királyfi  mellé 
rendelt  defterdár-helyettes  Musztafa  bég  által  a  királyfi  kísé- 
retében menő  tábornokoknak  és  bejzádeknek  az  1150.  évi 
vSevvál  hó  elejétől  hónapról-hónapra  megadassék.  Az  erre 
vonatkozó  magas  fermán  kibocsáttatván,  bejegyeztetett  és 
másolata  kiadatott.  Kelt  az  1150.  évi  Ramazán  hó  20-án. 
(1738.  január  9.) 

Pápai  János  tábornok         Mikes  bejzáde         Dasti  tábornok^ 
300  ákcse  180  ákcse  360  ákcse 

újabban  kért  120 
3ÖÖ~ 
Ilosfai  tábornok  Pázmán  bejzáde^ 

240  ákcse  120  ákcse 

(Szeráj  levéltára.) 
CXXIII. 

[Rákóczi  J(Szsef  tartásdíja.] 

Az  egykori  magyar  királynak,  Rákóczinak  fia,  ki  jelen- 
leg vendégkép  Konstantinápolyban  tartózkodik  s  a  ruszcsuki 
járásban  levő  Csernovi  faluban  való  lakás  végett  arra  a 
vidékre  fog  küldetni,  azt  kérte,  hogy  a  mostani  hatvankét 
és  fél  gurus  tartásdíjához  még  tizenkét  és  fél  gurus  csatol- 
tassék,  ennélfogva  a  12',.;  gurus  is  hozzáadatott  és  az  1150. 

^  Dasti  tábornok,  kit  Mikes  „Ddszti,  ez  olasz"  névvel  említ  (1738. 
okt.  14.  levelében),  Rákóczi  József  kíséretében  jött  Törökországba  abban 
a  nagyon  kevert  társaságban,  mely  Rákóczi  Józsefet  körülvette.  Rákóczi 
József  halála  után  eltűnik  szem  elől. 

-  A  török  okmányban  Pázmán,  Mikesnél  Pázmány  alakban  találjuk 
e  nevet.  Valódi  neve  Pázmándy  Péter,  ki  1742-ben  Rodostón  halt  meg. 
Pázmándy  Péter  ezredes  fiatal  korában  Rákóczi  udvarában  szolgált  mint 
nemes  apród.  Az  1711.  évben  ő  is  követte  a  fejedelmet  a  számkivetésbe 
és  Franciaországban  a  francia  huszárezredek  egyikében  tiszti  rangot  kapott. 
Ugyanekkor  a  református  vallásból  a  katholikus  vallásra  tért  át.  Rákóczi 
Józseffel  1736-ban  ö  is  Törökországba  jött.  A  herceg  kíséretében  részt  vett 
az  1738.  évi  hadjáratban,  azután  pedig  Rodostóba  vonult  ő  is  vissza  a 
többi  bujdosókkal. 

évi  Sevvál  hó  elejétől  az  1151.  év  végéig^  75  gurust  szá- 
mítván, ebből  száz  napra  esedékes  összeg  kiszámíttatott  s 
ez  összesen  7500  gurusra  megy. 

Az  említett  75  gurus  tartásdíjnak  a  nevezett  királyfi 
részére  hónapról  hónapra  a  defterdár-helyettessé  kinevezett 
Musztafa  részéről  történő  kiszolgáltatása  és  a  főszámadásba 
való  bejegyzése  végett  magas  fermán  bocsáttatott  ki,  mely- 
nek értelmében  ez  bejegyeztetett  és  másolata  kiadatott.  Kelt 
az  1150.  évi  Ramazán  hó  20-án.  (1738.  január  9.) 
(Szeráj  levéltára.) 


CXXIV. 

[Rákóczi  József  és  kísérete  számára    kiutalt  összegek  miként  való  kifize- 
téséről részletes  intézkedés.] 

Az  egykori  magyar  királynak,  Rákóczinak  fia,  kegyel- 
mes, magas  birodalmam  oltalma  alá  menekülve,  jelenleg 
boldogságos  udvaromnál  vendégkép  tartózkodik  s  világot 
átfogó  császári  rendeletemet  adtam  ki,  hogy  a  ruszcsuki 
járásba  tartozó  Csernovi  faluba  menjen  s  ott  tartózkodjék 
s  ellátásáról  a  magas  birodalom  hírnevéhez  méltó  módon 
gondoskodás  történjék. 

A  királyfinak  tehát  császári  ajándékul  húszezer  gurus 
adassék  s  a  királyfi  kíséretében  levő  Pápai  János  tábornok, 
Dasti  tábornok,  Ilosfai  tábornok,  Pázmán  és  Mikes  nevű  két 
bejzáde  Khizir  napjáig  megállapított  ellátási  díjai  s  az  idő 
és  helyzet  követelményei  szerint  azon  a  vidéken  felmerülő 
másféle  kiadások  a  defterdár-helyettesül  kirendelt  Musztafa 
által  fizettessenek  ki  s  evégett  ötvenezer  gurus  rendeltetett. 
A  bejegyzés  szerint  így  az  összeg  hetvenegyezer  kétszáz- 
ötven gurusra  meg}^ 

Az  ellátás  és  egyéb  szükségesekre  rendelt  ötvenezer 
gurusból  harmincezer  gurus  a  belső  császári  pénztárból 
vétessék    és    a    külső    pénztárnak    adassék    át,    a    hiányzó 

'  Az  1151.  év  vége  a  keresztény  időszámítás  szerint  1738.  április 
20-án  volt. 

huszonegyezer  kétszázötven  gurus  pedig  a  külső  császári 
kincstárban  készletben  levő  pénzből  adassék  meg.  A  kibo- 
csátott legfelsőbb  császári  fermán  értelmében  tehát  a  szük- 
ségelt 7 1 ,250  gurusból  30,000  gurus  a  belső  császári  pénz- 
tárból hozassék  ki  a  külső  pénztár  számára  s  a  30,000 
guruson  kívül  szükséges  40,250  gurus  pedig  a  külső  csá- 
szári kincstárban  készletben  levő  összegből  adassék  meg  s 
a  nevezett  királyfi  számára  rendelt  császári  ajándék  és  a 
fennebb  megírt  nevű  tábornokok  és  bejzádek  ellátási  díjai  és 
más  fontos  költségek  kifizetése  végett  a  nevezett  defterdár- 
helyettesnek az  átadassék. 

Ezen  rendelet  a  főszámadási  könyvbe  bejegyeztetvén, 
az  említett  defterdár-helyettes  számára  a  magas  rendeletnek 
és  a  belső  kincstárból  kihozandó  30,000  gurus  felhasználása 
végett  a  tezkerenek  és  másolatoknak  megírására  nézve  a 
magas  fermán  kiadatott  s  ennek  értelmében  a  tezkere,  a 
másolatok  és  magas  rendeleiek  kiállíttattak.  Kelt  az  1150. 
évi  Ramazán  20-án.  (1738.  január  8.) 

(Szeráj  levéltára.) 


cxxv. 

[Rákóczi  József  kíséretébó'l  Gombos  nevű  nemes  ember  khotini  küldetése 

és  tartásdíja.] 

A  khotini  defterdárhoz. 

A  magyar  bejzádek  közül  Gombos  nevű^  bejzáde  ez 
alkalommal  Khotinba  küldetett  s  mivel  nélkülözést  szenved, 
azért  az  1 1 50.  évi  Sevvál  hó  elejétől  kezdve  napi  1 20  ákcse 
ellátási  díj  rendeltetett  számára  s  megparancsoltam,  hogy 
ezen  ellátási  díj,  ameddig  ott  tartózkodik,  általad  fizettessék  ki. 

Ezért  Te,  aki  a  fennemlített  defterdár  vagy,  eme  kegj^el- 
mes,    magas    rendeletem    megérkezésekor    a    jelzett    időtől 

'  A  Gombos  bárói  család  szerepléséről  lásd  a  CIX.  okmányhoz 
irt  1.  jegyzetet.  E  család  tagjainak  egyike  lehetett  az  itt  emiitett 
Gombos  bejzáde. 

kezdve,  ameddig  a  bejzáde  ott  tartózkodik,  a  kirendelt  napi 
120  ákcse  ellátási  díjat  megadd  s  ahány  napig  azt  meg- 
adod, annak  átadásáról  tőle  pecsétes  nyugtát  végy  és  szám- 
adásodba való  beszámítás  végett  eme  legfelsőbb  rendeletem- 
mel együtt  megőrizzed  s  a  kirendelt  tartásdíj  ügyében 
nélkülözést  szenvedni  ne  engedd.  Kelt  az  1150.  évi  Ramazán 
hó  22-én.  (1738.  január  12.) 

(Szeráj  levéltára.) 
CXXVI. 

[Rákóczi  József  és  kíséretének  úti  szükségleteiről  intézkedés.] 

Rendelet  Kücsük-Csekmedsetől  a  ruszcsuki  járásba 
tartozó  Csernovi  faluig  a  járások  kádijaihoz,  ketkhudákhoz, 
janicsár  szerdárokhoz,  tartományi  alkormányzókhoz. 

Az  egykori  magyar  királynak,  Rákóczinak  fia  magas 
birodalmam  oltalma  alá  menekülve,  vendégkép  Konstanti- 
nápolyban tartózkodott,  ezentúl  pedig  a  ruszcsuki  járásba 
tartozó  Csernovi  faluban  fog  lakni  s  kísérete,  valamint  a 
többi  magyarok  utazás  közben  amiféle  élelmiszereket  venni 
kívánnak  és  ami  másra  szükségük  van,  azok  árát  kész- 
pénzben megadják,  azért  ti,  akik  a  kádik  és  más  fennebb 
nevezettek  vagytok,  megparancsolom,  hogy  azokat  járásai- 
tokban előkészítsétek  és  megvásárolni  engedjétek. 

Eme  legfelsőbb  rendeletem  megérkezésekor  tehát  a 
királyfi  és  kísérete,  valamint  a  többi  magyarok  által  útköz- 
ben megvásárolni  kívánt  élelmiszereket  és  bármi  mást,  amire 
szükségük  lesz,  mivel  azok  árát  készpénzben  megadják, 
előkészítsétek  és  megvásárolni  engedjétek,  a  parancsolatom- 
mal ellenkező  cselekedettől  és  viselkedéstől  pedig  nagyon 
óvakodjatok  és  tartózkodjatok.  Kelt  az  1150.  évi  Ramazán 
22-én.  (1738.  január  12.) 

(Szeráj  levéltára.) 

CXXVIL 

I  Ugyanazon  tárgj'ban,  mint  az  előző  okmány.] 

Rendelet  Kücsük-Csekmedsetől  a  ruszcsuki  járásba 
tartozó  Csernovi  faluig  a  járások  kádijaihoz,  ketkhudákhoz, 
janicsár  szerdárokhoz,  tartományi  alkormányzókhoz. 

Az  egykori  magyar  kirátynak,  Rákóczinak  fia  magas 
birodalmam  oltalma  alá  menekülve,  vendégkép  Konstanti- 
nápolyban tartózkodott,  most  pedig  elrendeltem,  hogy  a 
ruszcsuki  járásba  tartozó  Csernovi  faluban  lakjék,  azért  út- 
közben a  meghatározott  helyeken  hintóiba  és  kocsijaiba  be- 
fogásra alkalmas  lovak  szükségesek  s  megparancsolom, 
hogy  ti,  akik  a  fennemlítettek  vagytok,  azokat  járásaitokban 
előkészítsétek  és  kijeleljétek. 

Eme  legfelsőbb  rendeletem  megérkezésekor  tehát  az 
előadott  módon,  az  útba  eső  meghatározott  helyeken  a 
nevezett  királyfi  kocsijaiba  és  hintóiba  a  befogásra  alkalmas 
lovakat  járásaitokból  előkészítsétek  és  kirendeljétek,  a  hanyag- 
ságtól és  gondatlanságtól  pedig  nagyon  óvakodjatok.  Kelt 
az  1150.  évi  Ramazán  22-én.  (1738.  január   12.) 

CXXVIII. 

[Ez  okmány  is  Rákóczi  József  utazása  ügyéről  rendelkezik.] 

Kücsük-Csekmedsetől  Csernovi  faluig  a  járások  kádi- 
jaihoz,   ^  biztoshoz,  a  janicsárok  szerdárjához,  a  tar- 
tományi alkormányzókhoz  és  ügyvezetőkhöz. 

Az  egykori  magyar  királynak,  Rákóczinak  fia  magas 
birodalmam  oltalma  alá  menekülve,  vendégkép  Konstanti- 
nápolyban tartózkodott,  most  pedig  elrendeltem,  hogy  a 
ruszcsuki  járásba  tartozó  Csernovi  faluban  lakjék,  azért 
utazás  közben  azon  állomáshelyeken,  ahol  megszállani  fog, 
mind  neki,  mind  pedig  kíséretének  elegendő  számú  lakáso- 
kat kell  előkészíteni. 

'  A  név  hiányzik. 

Eme  legfelsőbb  rendeletem  megérkezésekor  tehát  min- 
den halogatás  és  késedelem  nélkül  császári  Divánom  csausai 
közül  kirendelt  biztosommal  együtt  a  nevezett  királyfi  útjába 
eső  azon  állomáshelyeken,  ahol  megszáll,  ügy  maga,  mint 
kísérete  számára  elegendő  és  megfelelő  lakásokat  készítse- 
tek elő,  a  gondatlanságtól  és  hanyagságtól  pedig  óvakod- 
jatok. S  Te,  aki  az  emiitett  biztosom  vagy,  a  nevezett 
királyfi  számára  utazás  közben  azon  állomáshelyeken,  ahol 
megszáll,  elegendő  lakások  előkészítéséről  gondoskodjál. 
Evégből  magas  fermánom  kibocsáttatván,  Kücsük-Csekmed- 
sétől  a  ruszcsuki  járásban  fekvő  Csernovi  faluig  menve  az 
útba  eső  járások  kádijaihoz  és    császári    Div^ánom    csausai 

közül   kirendelt    biztosomhoz    —    nagyobbodjék    a 

dicsősége!  —  és  a  janicsárok  szerdaijához  s  a  tartományi 
alkormányzókhoz  és  ügyvezetőkhöz  intézve  e  magas  ren- 
deletem adatott.  Kelt  az  1150.  évi  Ramazán  hó  22-én. 
(1738.  évi  január   12.) 

(Szeráj  levéltára.) 


CXXIX. 

[A  Portán  azt  hitték  Mikes  szerint,  hogy  Rákóczi  József  jövetelének  hírére 

„egész  Magyarország    és    Érdél}'    lóra   ül".     Ezekről  a  remélt  kurucokról 

gondoskodik  e  fermánban  a  szultán.] 

A  khotini  pasához  és  a  khotini  defterdárhoz. 

Az  egykori  magyar  királynak,  Rákóczinak  fiához,  aki 
magas  birodalmam  oltalma  alá  menekülve  előbb  Konstanti- 
nápolyban lakott,  most  pedig  parancsom  szerint  a  ruszcsuki 
kerületbe  tartozó  Csernovi  faluban  fog  tartózkodni,  meg- 
hódolás szándékával  Lengyelország  felől  és  más  irányból 
Khotinba  érkező  magyarokat^  Te,  aki  a  fennemlített  vezir 
vagy,  Khotinban  tartóztasd  fel  és  késleltesd  s  a  nevezett 
királyfinak  tudósítást  küldj  róluk  s  amely  helyre  jövetelüket 
kívánja,  oda  küldjed  őket,  de  parancsolom,  hogy  amíg 
Khotinban  tartózkodnak,    addig    a   khotini  defterdár  által  a 

^  Ezekről  a  magyarokról  Mikes  nem  a  leghízelgőbben  nyilatkozik. 

lovasoknak  kenyeret,  húst  és  árpát,  a  gyalogosoknak  pedig 
kenyeret  és  húst  adass  ellátásul. 

Tehát  eme  dicsőséges,  magas  rendeletem  megérkezé- 
sekor a  királyfinak  való  meghódolás  szándékával  Lengyel- 
ország felől  és  más  irányból  Khotinba  érkező  magyarokat 
Khotinban  feltartóztatva  és  késleltetve,  róluk  azonnal  tudó- 
sítást küldj  s  bármely  helyre  kívánja  azok  jövetelét,  arra  a 
helyre  küldjed  őket ;  Khotinban  való  tartózkodásuk  alatt 
pedig  a  khotini  defterdár  által  a  lovasoknak  kenyeret,  húst 
és  árpát,  a  gyalogosoknak  kenyeret  és  húst  adass.  Te  pedig, 
aki  a  defterdár  vagy,  a  Khotinba  érkező  ily  féle  lovas  és 
gyalogos  magyaroknak  Khotinban  tartózkodásuk  alatt  az 
előadott  módon  ellátásukat  megadd,  s  a  kiszolgáltatott  mér- 
téket és  mennyiséget,  továbbá  az  emberek  neveit  feljegyez- 
tesd és  szabályszerű  deftert  készíttess  róluk  s  a  számadá- 
sodban való  elszámolás  végett  e  tezkeret  megőrizd,  a 
hanyagságtól  és  gondatlanságtól  pedig  óvakodjál. 

A  khotini  parancsnok  Eliász  pasa  vezirhez  és  a  kho- 
tini defterdárhoz  intézve  e  magas  rendelet  adatott.  Kelt  az 
1150.  évi  Ramazán  hó  22-én.  (1738.  január   12.) 
(Szeráj  levéltára.) 


cxxx. 

[Rákóczi  József  podgyászának  szállításánál  felmerült  zavar.] 

Rákóczi  királyfinak  hátramaradt  ellátási  járandóságával 
és  tárgyaival  menő  két  négylovas  hintó  és  huszonkét  darab 
hátas  ló  és  teherhordó  ló  Böjük-Csekmedséig  elment,  ott 
azonban  a  lovak  tulajdonosai  lovaikat  elvitték  és  meg- 
szöktek, ezért  a  királyfi  előterjesztést  tett  arra  nézve,  hogy 
emberei  számára  lovaglás  végett,  továbbá  kocsijai  és  pod- 
gyásza  elszállítása  végett  kocsi-lovak,  hátas  lovak  és  teher- 
szállító lovak  adassanak  neki  azon  feltétel  alatt,  hogy  a 
szükséges  költségek  az  ő  illetékéből  számíttassanak  le.  Az 
előterjesztés  értelmében  e  magas  rendelet  kiadatott.  Kelt  az 
1150.  évi  Sevvál  hó  14-én.  (1738.  február  2.) 
(Szeráj  levéltára.) 

CXXXI.  i 

[Rákóczi  Józsefnek  Konstantinápolyban  maradt  kísérete  számára  tartásdíj 
kiutalványozása.) 

Az  egykori  magyar  király  Rákóczi  fiának  ketkhudája, 
kháznedárja^  s  a  kíséretéhez  tartozó  többi  egyéneknek, 
bejzádeknek  Ibrahim  müteferrika,  jelenleg  az  ágyúszekeré- 
szek titkára  összeállítása  szerint,  a  sztámbuli  vámpénztár- 
ból való  felvétel  feltétele  mellett  ennekelőtte  napi  1 200  ákcse 
ellátási  díj  adatott,  a  királyfinak  Ruszcsuk  körn^^ékére  uta- 
zása folytán  azonban  az  említett  ellátási  díj  kiszolgáltatása 
beszüntettetett.  Emiatt  pecsétes  folyamodványt  küldött  és 
kérte,  hogy  a  Galatában  és  Rodostón  maradt  huszonöt  tagú 
kísérete  számára,  mely  férfiak-  és  asszonyokból  áll,  a  sztám- 
buli vámpénztárból  továbbra  is  elegendő  mennyiségű  ellátási 
díj  utalványoztassék  és  engedélyeztessék. 

Az  említett  1200  ákcse  ellátási  díjból  600  ákcse  be- 
szüntetve lesz,  600  ákcse  pedig  szétosztatván,  a  Galatában 
és  Rodostóban  maradt  kíséretnek  ellátási  díjul  rendeltetik 
s  a  kibocsátott  magas  fermán  értelmében  a  sztámbuli  vám- 
pénztárból való  felvétel  feltételével  a  maga  helyén  be- 
jegyeztetett. 

Az  előbbi  1'200  ákcse  napi  tartásdíjból  tehát  600  ákcse 
szétosztatván,  havonként  a  sztámbuli  vámpénztárból  való 
kifizetése  végett  a  másolata  kiadatott.  Kelt  az  1150.  évi 
Zilkáde  hó  15-én.  (1738.  március  4.) 

Redeni  Miklós  ellátási  díja:  240 

Mikes  bejzáde  pénztárnok  ellátási  díja:    180 
Molitar  bejzáde"^  ellátási  díja:  180 

Varlialí  kapitánya  ellátási  díja:  120 

A  szilahdárok  s  kapitányok  ellátási  dija:  480 

/o      ..  ,     M*'     \  1200  ákcse 

(Szeraj  levéltára.) 

^  Kháznedár,  kincstárnok,  pénztárnok. 

-  Molitard  Lajos,  Rákóczi  nemes  testó'rségének  kapitánya  volt. 
Maga  Rákóczi  írja  róla:  „Francia  nemes,  akit  én  neveltem".  O  vitte  meg 
annak  idején  a  fejedelem  halálhírét  a  nagyvezirhez. 

^  Törökül   írva  :       lU  5I  v    Teljesen  elferdített  név,    melyről  nehéz 

még  gyanítani  is,  hogy  kit  akar  jelenteni. 

CXXXII. 


Rákóczi  József  udvartartása  számára  a  szükséges  kellékek  beszerzéséről 
rendelkezés  Vidinben.] 

Húszéin  pasa  vidini  parancsnokhoz,    a  vidini  kádihoz  és  a 
defterdár-helyetteshez. 

Rákóczi  királyfi  kérte,  hogy  kísérete  számára  a  vidini 
magtárból  bizonyos  mennyiségű  árpa  és  liszt  adassék, 
továbbá  Vidinből  és  környékéről  elegendő  fa,  szalma  és 
széna  vásároltassék. 

Megparancsoltam  tehát,  hogy  a  nevezett  mellé  rendelt 
defterdár-helyettes  Musztafa  —  nagyobbodjék  a  dicsősége!  — 
folyóáron,  készpénzfizetés  feltétele  mellett,  Vidinben  és  a 
környező  járásokban  fát,  szalmát  és  szénát  vásároljon.  Te, 
aki  a  fennebb  nevezett  mir-mirán^  vagy,  eme  legfelsőbb 
rendeletem  megérkezésekor  a  vidini  magtár  készletéből  ele- 
gendő árpát  és  lisztet  vétess  ki  és  azt  szabályszerű  módon 
felméresd,  árát  pedig  folyóárban  az  előbb  említett  defterdár- 
helyettes által  megfizettesd,  hasonlókép  amennyi  fát,  szal- 
mát és  szénát  kívánnak,  Vidinből  és  a  környező  járások 
lakosaitól  beszereztesd  és  általuk  elszállíttasd,  azonban  a 
szállítás  költségeit  is  fotyóárban  az  említett  defterdár-helyet- 
tes által  megfizettesd  a  tulajdonosoknak  és  vigyázz  arra, 
hogy  senkinek  egyetlen  ákcsejét,  egyetlen  polturáját  vissza 
ne  tartsák. 

Te  pedig,  aki  defterdár  vagy,  a  vidini  magtárban  kész- 
letben levő  kincstári  eleségből  elegendő  lisztet  és  árpát 
hozass  ki  és  szabályszerűen  felméretvén,  a  királyfinak  át- 
add s  mennyiségét  és  árát  szabályszerűen  feljegyezd  és 
császári  kincstáram  defterjeibe  való  beiktatás  végett  császári 
táboromba  küldjed.  Kelt  az  1151.  évi  Dsemázi-ül-e\'vel 
13-án.  (1738.  augusztus  28.) 

(Szeráj  levéltára.) 


^  Mir-mirán,  szó  szerint  főnökök  főnöke,  így  nevezik  némelj'kor  a 
váli  pasákat,  vagyis  tartományi  kormányzókat. 

CXXXIlí. 

[Rákóczi    József    háztartási    szükségletei    beszerzéséről    Csernavodában.) 

A  ruszcsuki  kádihoz  és  vajdához,  a  vilajet  alkormányzójá- 
hoz és  az  ügyeket  intéző  férfiakhoz. 

Magas  birodalmam  oltalma  alá  menekülve,  vendégkép 
előbb  Konstantinápolyban  tartózkodó,  jelenleg  pedig  Vidinből 
a  ruszcsuki  járásban  levő  Csernavoda  faluba  költözködő  és 
majd  ott  telelő  királyfi,  az  egykori  magyar  királynak,  Rákó- 
czinak fia  és  a  kíséretében  levő  alattvalói  és  egyéb  magya- 
rok számára,  amig  ott  tartózkodnak,  a  járásokból  vásárlandó 
élelmiszerekre  nézve,  bármik  legyenek  azok,  elrendeltem, 
hogy  a  kíséretében  levő  defterdár-helyettes,  a  hasonló  ran- 
gúak példányképe,  Musztafa  —  legyen  tartós  a  dicsősége!  — 
által  azok  árát  megfizetve  megvásároltassanak  és  beszerez- 
tessenek, ennélfogva  ti,  akik  a  fennemlítettek  vagytok,  eme 
dicsőséges  magas  rendeletem  megérkezésekor  a  királyfi  és 
vele  levő  kísérete,  valamint  a  többi  magyarok  számára  a 
járásotokból  megvásárolandó  élelmiszereket,  bármik  legyenek 
azok,  azon  feltétel  alatt,  hogy  a  nevezett  defterdár  által 
azok  ára  megadatik,  késedelem  nélkül  előkészítsétek  és 
megvásároltassátok,  az  ellenkező  eljárástól  és  cselekedettől 
pedig  óvakodjatok.  Kelt  az  1151.  évi  Dsemázi-ül-ákhir  hó 
3-án.  (1738.  szeptember  18.) 


CXXXIV. 

[Rákóczi  József  és  kísérete    téli    szállásáról   rendelkezés  Cseniavodáb&n.] 

A    ruszcsuki    kádihoz,    a    magas    Porta    kapudsi-basijához, 

Musztafa  defterdár-helyetteshez,  a  vilajet  alkormányzójához 

és  ügyvezetőihez. 

(Szóról  szóra  az  előbbi  okmány  bevezetése  van  itt  is, 
azután  pedig  így  folytatja :)  Rákóczinak  fia  és  a  kíséretében 
levő  alattvalói  és  a  többi  magyarok  által  a  múlt  esztendő- 
ben lakott  házakra  nézve  megparancsoltam,  hogy  azok  téli 
szállásul  rendeztessenek  be  számukra,  azért  ti,  akik  a  fenn- 

említettek  vagytok,  eme  dicsőséges  magas  rendeletem  meg- 
érkezésekor a  nevezett  királyfi  s  vele  levő  kísérete  és  a 
magyarok  által  a  múlt  esztendőben  lakott  házakat  téli  szál- 
lásokul rendezzétek  be. 

A    ruszcsuki    kádihoz    és    vajdához,    magas    Portám 

kapudsi-basijai  közül —  legyen  tartós  a  dicsősége!  — 

és  Musztafa  defterdár-helyetteshez  —  nagyobbodjék  a  dicső- 
sége! —  a  vilajet  alkormányzójához  és  ügyvezetőihez  intézve 
e  magas  rendelet  adatott.  Kelt  az  1151.  évi  Dsemázi-ül- 
ákhir  hó  3.  (1738.  szeptember  18.) 

(Szeráj  levéltára.) 


cxxxv. 

[Rákóczi  József  halála  után  a  vagyonára  nézve  Mikes  ezt  írja  1738.  dec. 
15-én  :  „Egynéhány  nappal  a  Porta  parancsolatjából   a  török  tisztek  ide 
gyűlvén,  mindent  felirának,  kezekhez  vevék  és  elpecsételek".  Erre  vonat- 
kozik ez  a  szultáni  rendelet.] 

Rákóczi  királyfi  utolsó  órája  elérkezvén,  e  világot  el- 
hagyta,^ azért  megparancsolom,  hogy  nála  levő  vagyona, 
tárgyai,  állatai  törvényes  módon  defterbe  foglaltassanak  és 
megőriztessenek. 

E  magas  rendeletem  megérkezésekor  tehát  az  elhunyt- 
nak halálakor  amiféle  vagyona,  tárgya,  állata  csak  volt, 
hogy  abból  semmi  el  ne  vesszen,  el  ne  rejtessék,  el  ne 
titkoltassék,  valamennyit  törvényes  módon,  név  szerint, 
érték  szerint  összeírjátok,  defterbe  foglaljátok,  biztos  helyre 
teg3''étek  és  megőrizzétek  s  a  pecsételt,  aláírt  deftert  magas 
Portámra  küldjétek  s  az  ügyet  bejentsétek. 

Magas  Portám  kapudsi-basijai  közül  Rákóczi  királyfi 
mihmandárjához,  Hadsi  Mehemedhez  —  legyen  tartós  a 
dicsősége!  —  a  defterdár- helyetteshez,  Musztafához  —  növe- 
kedjék a  dicsősége!  —  és  a  ruszcsuki  kádihoz  intézve  eme 
magas  rendelet  adatott.  Kelt  az  1151.  évi  Sábán  hó  8-án. 
(1738.  november  21.) 

(Szeráj  levéltára.) 

'   Rákóczi  József  meghalt  Csernavodában   1738.  nov.   10. 

CXXXVI. 


[Rákóczi  József  halála  után  a  szultán  rendelkezése  a  magyar  katonák  és 
Rákóczi  kíséretének  eltartásáról.] 

Musztafa  defterdár-helyetteshez. 

Rákóczi  királyfi  utolsó  órája  elérkezvén,  e  világot  el- 
hagyta, megparancsolom  azonban,  hogy  a  mellette  levő 
magyar  katonáknak  és  egyéb  kíséretének  és  összes  hozzá- 
tartozóinak minden  különbség  nélkül  a  zsoldjuk  és  ellátásuk, 
miként  a  királyfi  életében  megadatott,  ezentúl  is  megadas- 
sék,  azért  tehát  eme  legfelsőbb  rendeletem  megérkezésekor 
a  mai  nap  együtt  levő  magyar  katonáknak  s  a  királyfi 
egyéb  kíséretének  és  környezetének  minden  különbség  nélkül 
a  zsoldjuk  és  ellátásuk  miként  a  királyfi  életében  megada- 
tott, ezentúl  is  megadassák. 

Erre     vonatkozó     magas     fermánom     kibocsáttatván, 

Rákóczi  királyfi  mellett  levő    defterdár-hetyetteshez,    Musz- 

tafához  —  nagyobbodjék  a  dicsősége!   —    eme    legfelsőbb 

rendeletem  adatott.  Kelt  az  1151.  évi  Sábán  hó  8-án.  (1738. 

november  21.)  ._,      ,.  ,     ,,  ,      , 

(Szeraj  levéltára.) 

CXXXVII. 

[Csáky    gróf    kineveztetése    a    magyarok    básbugjává    s    Rákóczi    József 
hagyatékáról  \'aló  rendelkezés.] 

A  keresztény  népek  nagyjai  és  kicsinyei  közül,  akik 
örökkétartó  magas  birodalmamba  menekültek,  ha  jól  őrzött 
birodalmamban  elhaltak,  több-kevesebb  hagyatékukra  magas 
birodalmam  nemcsak  kezét  rá  nem  tette,  hanem  szokásuk 
és  szertartásaik  szerint  készült  végrendeleteik  végrehajtását 
sem  akadályozta  meg. 

A  ruszcsuki  járásba  tartozó  Csernovi  faluban  lakó  s 
ennekelőtte  elhalt  Rákóczi  királyfi  is  életében  véleménye  és 

helyzete  szerint  némely  végrendelkezéseket  tett  s ^ 

egészen  más  nemzetségbeliek  közül  némelyiknek  végren- 
delkezett, némelyiket  meg  végrendelete  végrehajtásával  bízta 

'  Itt  egy  szó  olvashatatlan. 

meg,  holott  a  tábornokoknak,  vitézeknek  és  másoknak  temér- 
dek sokkal  adós    maradt    és    illetéktelenül    végrendelkezett. 

Nehogy  tehát  valamiféle  hagyatékát  más  lefoglalja, 
evégett  a  messiási  nép  nagyjainak  példánk-képe,  a  keresztény 
nép  előkelőinek  oszlopa,  gróf  Csáky  Mihály,  —  legN'en  neki 
jó  vége!  —  aki  az  elhalt  helyébe  a  magyarok  básbugjává^ 
kineveztetett,  magas  Portámra  küldött  levelében  azt  kérte, 
hogy  mind  a  hagyaték  átvétele,  mind  a  végrendelet  végre- 
hajtása, mind  az  adósságok  kifizetése  azon  feltétel  alatt, 
hogy  a  hitelezők  panaszának  meghallgatásával  magas  biro- 
dalmamnál nem  alkalmatlankodnak,  ő  reá  bizassék. 

Hogy  tehát  az  elhaltnak  a  defter  szerint  való  összes 
tárgyai  a  nevezett  tábornok  közbejöttével  biztos  helyre 
tétessenek  és  megőriztessenek  s  az  emiitett  tárgyakat  senki 
meg  ne  károsítsa  s  azokba  bele  ne  avatkozzék,  erre  vonat- 
kozólag a  császári  Diván  részéről  a  magas  rendelet  meg- 
irása  végett  a  tényleges  fődefterdár,  a  nagyok  és  főemberek 

dicséretese legyen  tartós  a  méltósága!    —  jelentést 

tett  s  hogy  jelentésének  megfelelően  cselekedjenek,  evégett 
magas  Portám  kapudsi-basijai  közül  való  mihmándár  Mehe- 
medhez  —  legyen  tartós  a  dicsősége !  —  s  az  elhalt  Rákóczi 
királyfi  helyébe  a  magyarok  fölé  básbuggá  rendelt  tábor- 
nokhoz, a  ruszcsuki  kádihoz,  a  nagyvezér  agái  közül  Abdul- 
lához  —  nagyobbodjék  a  dicsősége !  —  intézett  magas  ren- 
deletem megírását  tudató  jegyzékek  megérkezvén,  parancso- 
latom szerint  beiktatva  lettek.  Kelt  az  1151.  évi  Sevvál  hó 
elején.  (1739.  január  12.) 

(Szeráj  levéltára.) 

CXXXVIII. 

[Szultáni  rendelet,    hogy  Rákóczi  József  vagyonát    Csáky  giófnak  adják 
át  gondozás  végett.] 

Ali  pasa  ruszcsuki  parancsnokhoz,  Hádsi  Mehemed  derterdár- 
helyetteshez,  a  ruszcsuki  kádihoz  és  Húszéin  biztoshoz. 
A  keresztény  népek  nagj^jai  és  kicsinyei  közül,    akik 
régtől    fogva    jól    őrzött    sáhi    birodalmamba    menekültek. 


^  Básbug,  helyes  kiejtése  básbog  =  főnök. 

némelyik  az  iszlám  országban  halt  el  s  ezeknek  hátrahagyott 
több-kevesebb  vagyonát  és  tárgyait  magas  birodalmam  részére 
lefoglalni,  sőt  még  akinek  nemzetbeliei  nincsenek  is,  hanem 
teljesen  egyedül  áll  és  idegen,  még  annak  a  vagyonát  is 
kézbe  venni,  magas  birodalmam  régi  szokásaival  teljesen 
ellenkezik. 

A  Ruszcsuk  közelében  fekvő  Csernovi  faluban,  téli 
szállásán  mostanában  elhalt  Rákóczi  József  herceg  elhalá- 
lazásakor  tárgyainak  átvétele-,  megőrzése-  és  gondozására 
alkalmas  és  megbízható  embere  nem  volt  mellette,  hogy 
tehát  a  hagyaték  el  ne  vesszen,  evégett  az  odaküldött  leg- 
felsőbb rendeletem  értelmében  ti,  akik  a  fennemlítettek 
vagytok,  miként  magas  Portámra  bejelentetett,  tárgyait 
egyenként  összeírtátok  és  defterbe  vettétek    és    a    nevezett 

faluban  az  elhunytnak  téli  szállásán nevű    rajának 

házában  lepecsételve  megőriztétek. 

A  már  régebben  magas  birodalmam  oltalma  alá  mene- 
kült magyar  tábornokok  közül  való  s  jelenleg  Csernoviban 
időző  gróf  Csáky  iMihály  nevű  tábornok  valamennyi  között 
legmegbízhatóbb  és  legtapasztaltabb  lévén,  magas  fermá- 
nommal  a  magyarok  gyülekezete  fölé  básbuggá  rendeltetett 
és  kineveztetett  s  ennek  folytán  a  magyarokat  illető  ügyek 
elintézése,  a  rendetlenkedők  megfékezése  és  fenyítése  a 
nevezett  tábornokra  bízatott  s  megparancsoltam  azt  is,  hogy 
az  elhunytnak  hagyatékát  a  defter  szerint  ő  átvegye  s  a 
tábornokoknak,  vitézeknek  járó  és  egyéb  helyen  levő  tar- 
tozásait a  megállapodás  és  végrendelet  szerint  az  illetőknek 
kifizesse  s  a  tárgyakat  és  vagyont,  hogy  el  ne  pusztuljanak 
és  vesszenek,  a  szükség  szerint    biztos    helyen    megőrizze. 

Eme  legfelsőbb  rendeletem  megérkezésekor  tehát  az 
elhunytnak  összeírt  és  defterbe  foglalt  vagyonát  az  előadott 
módon  a  nevezett  tábornoknak  átadjátok,  ő  vele  pedig  jól 
megértessétek,  hogy  az  elhunytnak  tábornokait,  vitézeit  illető 
és  más  helyen  levő  tartozásait  a  határozat  és  végrendelet 
szerint  az  illetékeseknek  kifizesse  s  a  szükségnek  megfele- 
lően a  tárgyakat  és  vagyont,  hogy  el  ne  pusztuljanak  és 
el  ne  vesszenek,  biztos  helyen  megőrizze  és  senkivel  igaz- 
ságtalanság ne  történjék,  az  említett  tárgyak   közül    a   leg- 

Dr.  Karácson  Imre :  A  Rákóczi-emigráció  török  okmányai.  9 

csekélyebb  el  ne  vesszen  és  a  hitelezők  közül  császár 
udvaromhoz  senki  panasszal  ne  forduljon.  Mindent  ennek 
megfelelően  elintézzetek  és  ha  az  elhunytnak  a  defterbe 
foglaltakon  kívül  más  helyen  valami  vagyona  van,  a  neve- 
zett tábornoknak  azokat  is  átadassátok. 

Ali  pasa  ruszcsuki  parancsnokhoz  ■ —  legyen  tartós  a 
szerencséje!  —  Hadsi  Mehemedhez,  magas  Portám  kapudsi- 
basijai  közül  a  magyarok  mellé  kirendelt  defterdár-helyettes- 
hez —  legyen  tartós  a  dicsősége!  —  a  ruszcsuki  kádihoz 
és  a  nagyvezir  agái  közül  a  biztosul  kirendelt  Huszeinhez 
—  növekedjék  a  méltóságuk!  —  intézve  e  magas  rendelet 
adatott.  Kelt  az  1151.  évi  Sevvál  hó  10-én.  (1739.  jan.  21.) 
(Szeráj  levéltára.) 


CXXXIX. 

[Ez  okmány  szerint  Rákóczi  József    kíséretében    tizenhat  francia  is  volt, 
kiket  a  szultán  Konstantinápolyba  rendelt.] 

Csernovi  falutól  Konstantinápolyig  az  útba  eső  járások  kádi- 
jaihoz,  kehájákhoz,  janicsár  szerdárokhoz    és    a   vilajet    al- 
kormányzójához. 

Megparancsoltam,  hogy  a  Csernovi  faluban  tartózkodó 
magyarok  társaságában  levő  tizenhat  francia  Konstanti- 
nápolyba jöjjön  s  utazás  közben  a  szükséges  napi  ellátásuk 
járásaitok  lakosaitól  adassanak  meg  s  azok  ára  adóikba 
beszámíttassék. 

Ezért  Ti,  akik  a  fennemlítettek  vagytok,  eme  legfelsőbb 
rendeletem  folytán,  midőn  a  nevezett  franciák  utazás  köz- 
ben járásaitokba  érkeznek,  az  elküldött  defter  követelménye 
szerint  járásaitok  lakosaitól  a  szükséges  ellátást  összeren- 
deljétek azon  feltétel  alatt,  hogy  annak  ára  adójukba  lesz 
beszámítva  s  az  átvételről  a  hozzájuk  biztosként   kirendelt 

—  nagyobbodjék  a  dicsősége!     -  kezéből  pecsétes 

nyugtát  vegyetek  s  attól  nagyon  óvakodjatok,  nehogy  el- 
járástok következtében  szükséget  és  nélkülözést  szenvedje- 
nek. Kelt  az  1151.  évi  Sevvál  hó  19-én.  (1739.  január  30.) 
(Szeráj  levéltára.) 

CXL. 

[Csáky  gróf  tartásdíjának  megállapítása.] 

Rendelet  a  nagyvezir  agái  közül  a  magyarok    mellett    levő 
defterdár-helyettes  AbduUához  —  legyen  tartós  a  dicsősége! 

A  nemrég  elhunyt  Rákóczi  királyfinak  napi  száz  gurus 
tartásdijából  az  elhalt  helyébe  a  magyarok  básbugjává  ren- 
delt Csáky  tábornok  csakis  huszonöt  gurust  fog  kapni,  a 
többi  75  gurus  kifizetése  és  a  nevezett  tábornoknak  a 
sztámbuli  vámpénztárból  járó  napi  300  ákcse  tartásdíja  pedig 
megszűnik.  Ennélfogva  Te,  aki  a  fennemlített  defterdár- 
helyettes vagy,  az  elhunytnak  halálozási  napjától  kezdődőleg 
a  nevezett  tábornoknak  25  gurust  adj  és  tőle  az  átvételkor 
okmányt  végy. 

Ez  ügyre  vonatkozólag  a  legfelsőbb  fermán  értelmében 
eme  magas  rendelet  adatott.  Kelt  az  1151.  évi  Sevvál  hó 
25-én.  (1739.  febr.  5.) 

(Szeráj  levéltára.) 

CXLI. 

[Csáky  grófot  Vidinbe  rendeli  a  szultán.] 

A  vidini  dsebedsi-basihoz.^ 

Jelenleg  Ruszcsuk  környékén  téli  szálláson  levő  Csáky 
tábornok  a  kíséretében  levő  magyarokkal  a  vidini  szerászker, 
Mehemed  pasa  vezirem  mellé  rendeltetett,  azért  megparan- 
csolom, hogy  húsz  darab  sátor,  húsz  szegbán  sátor,  nyolc 
legjava  víztömlő,  ásó,  üst  és  más  szükséges  tárgy  adassék 
neki  a  vidini  hadiszertár  készletéből. 

Ennélfogva  Te,  aki  a  fennemlített  vagy,  eme  magas 
rendeletem  megérkezésekor,  a  megpecsételt  és  aláírt  defter- 
másolat értelmében  a  szükséges  számú  sátorokat,  kis  sáto- 
rokat, vizes  tömlőket,  ásót,  üstöt  és  más  szükséges  kellé- 
keket a  nevezett  vár  hadiszertára   készletéből    kiadd    és   a 

^  Dsehedsi-hasi,   a  hadiszertár  felügyelője. 

és  a  magyar  sereg  defterdárjának,  Musztafának  —  nagyob- 
bodjék a  dicsősége!  —  átszolgáltasd  s  az  átvételről  pecsétes 
nyugtát  végy  tőle.  Erre  vonatkozólag  a  kibocsátott  legfelsőbb 
teimán  értelmében  a  vidini  dsebedsi-basihoz  intézve  eme 
magas  rendelet  adatott.  Kelt  az  1152.  évi  Mohárrem  hó 
3-án.  (1739.  április   12.) 

(Szeráj  levéltára.) 


CXLII. 

[Csáky    gróf,    mint    básbug,    gondoskodott    a    magyarok    szükségleteiről, 
mint  ez  okmány  mutatja.] 

Musztafa  defterdárhoz. 

A  magyarok  közül  a  lovasok  számára  húsz  pára  zsold 
nem  elég,  azért  Csáky  tábornok,  a  magyarok  básbugja 
kérte,  hogy  árpailleték  is  adassék  nekik,  azért  Te,  a  fenn- 
nevezett defterdár  vagy,  eme  magas  rendeletem  megérke- 
zésekor nézz  utána  s  az  említetteknek  saját  lovaik  számára 
naponként  egy-egy  abrakot  is  adj.  A  magyarok  defterdár- 
jához, Musztafához  intézve  —  nagyobbodjék  a  dicsősége!  — 
eme  magas  rendelet  íratott.  Kelt  az  1152.  évi  Mohárrem 
15-én.  (1739.  április  24.) 

(Szeráj  levéltára.) 


CXLIII. 

[Az  előbbi  okmányhoz  hasonló  ügy.] 

Musztafa  defterdárhoz. 

A  magyarok  básbugja,  Csáky  tábornok  kérte,  hogy  a 
defter  értelmében  a  tiszteknek  azelőtt  megadott  élelmezése, 
havi  zsoldja,  fegyver-  és  ruhapénzből  álló  ajándékai  és  a 
közemberek  számára  ennekelőtte  kibocsátott  rendelkezés 
szerint  járó  napi  zsoldja  és  élelmezése  ezután  is  megadas- 
sék,  azért  Te,  aki  a  fennevezett  defterdár  vagy,  eme  dicső- 
séges, magas  rendeletem  megérkezésekor  a  közreműködé- 
seddel átvizsgált  és  régebben    kiadott    defter    értelmében    a 

tiszteknek  napi  ellátását,  havi  zsoldját,  fegyver-  és  ruhapénz- 
ajándékait, valamint  az  előbb  kiadott  rendelkezés  szerint  a 
közemberek  napi  zsoldját  megadd.  Ez  ügyben  a  magyar 
csapatok  defterdárjához,  Musztafához  —  nagyobbodjék  a 
dicsősége!  —  intézve  e  magas  rendelet  adatott.  Kelt  az 
1152.  évi  Mohárrem  hó  15-én.  (1739.  április  24.) 
(Szeráj  levéltára.) 

CXLIV. 

[A  szultán  rendelkezése    a  Vidinbe    menő    magyarok  úti  szükségleteiről.] 

Ruszcsuktól  Vidinig  az  útban  levő  kádikhoz,  a  nikápolyi 
muszulmánok  vajdájához  s  a  vilajet  alkormányzójához. 
Jelenleg  Ruszcsuk  környékén  téli  szálláson  levő  Csáky 
tábornok  a  kíséretében  levő  magyarokkal  a  vidini  szerászker, 
Mehemed  pasa  vezirem  mellé  rendeltetett,  szükséges  tehát, 
hogy  Ruszcsuktól  Vidinig  menve  azon  állomáshelyeken,  ahol 
megszállanak,  az  élelmiszerek  megadassanak  nekik.  Ennél- 
fogva ti,  akik  a  fennemlítettek  vagytok,  eme  dicsőséges, 
magas  rendeletem  megérkezésekor,  azon  feltétellel,  hogy  a 
szükséges  árak  a  defterdár  által  megadatnak,  a  naponként 
szükséges  élelmiszereket  megvásároljátok  s  elegendő  számú 
és  alkalmas  lakásokról  gondoskodjatok  s  vigyázzatok,  hogy 
élelmiszerekben  szükséget  ne  szenvedjenek. 

Ruszcsuktól  Vidinig  menve    az    útban    eső    kádikhoz, 
a  nikápolyi  muszulmánok  vajdáihoz,  a  vilajet  alkormányzó- 
jához és  az    ügyek   vezetőihez    intézve    e    magas    rendelet 
adatott.  Kelt  az   1152.  évi  Mohárrem  15.  (1739.  április  24.) 
(Szeráj  levéltára.) 

CXLV. 

[.í\z  előbbihez  hasonló  ügyben  kiadott  rendelet.] 

A  vidini  defterdárhoz  és  bevásárlóhoz. 
Jelenleg  Ruszcsukban  téli  szálláson  levő  Csáky  tábor- 
nok a  magyarokkal  együtt  a  vidini  szerászkerhez,  Mehemed 
pasa  veziremhez  küldetett,  azért  szükséges,  hogy  amíg  azon 

a  környéken  tartózkodnak,  elegendő  mennyiségű  ken3^ér-, 
hús-,  árpa-,  széna-  és  fajárandóságuk  megvásároltassék  azon 
feltétel  alatt,  hogy  azok  ára  a  magyar  sereg  defterdárja, 
Musztafa  által  —  nagyobbodjék  a  dicsősége!  —  megadas- 
sék.  Ezért  ti,  akik  a  fennemlítettek  vagytok,  eme  hatalmas, 
magas  rendeletem  megérkezésekor  gondoskodjatok,  hogy  az 
említett  nép  számára  a  kincstári  árak  megadása  mellett 
elegendő  mennyiségű  élelmiszer  vásároltassék  a  nevezett 
defterdár  által. 

A  vidini  defterdárhoz  és  azon  környéki  bevásárlóhoz 
intézve  e  magas  rendelet  adatott.  Kelt  az  1 1 52.  évi  Mohár- 
rem  15-én.  (1739.  április  24.) 

(Szeráj  levéltára.) 


CXLVI. 

[Fizetésrendelés  Spatz  András  számára,  ki  egykor  Rákóczi  Ferencnek  volt 
sebésze  és  első  komornyikja.] 

Musztafa  defterdár-helyetteshez. 

A  magyarok  mellett  jelenleg  sebészi  szolgálatban  levő 
Andria^  nevű  magyar  már  a  múlt  esztendőtől  fogva  sebé- 
szettel foglalkozik  mellettük,  azért  a  magyarok  azt  kérték, 
hogy  a  mellettük  sebészi  szolgálatban  állott  Báron  nevű 
franciának  egy  gurus  napi  illetéke  az  említett  sebésznek 
adomány  oztassék. 

Az  említett  Báron  nevű  francia  az  1151.  évi  Rebi-ül- 
ákhir  hónapban  Konstantinápolyba  távozott  s  járandósága 
is  megvonatott,  azért  megparancsolom,  hogy  az  említett 
Báron  nevű  franciának  napi  egy  gurus  illetéke  a  nevezett 
Andria  nevű  sebésznek  adassék  az  1152.  évi  Száfár  hó 
elejétől  kezdve,  ameddig  azon  szolgálatban  lesz,  azon  feltétel 
alatt,  hogy  mint  sebész  a  betegek  és  sebesültek  szolgála- 
tára álljon. 

Eme  legfelsőbb  rendeletem  megérkezésekor  tehát  az 
1152.  évi  Száfár  hó  elejétől  kezdve,  a  betegek  és  sebesültek 

^  Spatz  András,  ki  már  a  fejedelemnek  is  sebésze  volt  Rodostón 

szolgálatának  feltételével,  amíg  ezen    szolgálatban    lesz,    az 
említett  Báron  nevű  franciának  beszüntetett  napi  egy  gurus 
járandóságát  a  nevezett  Andria  nevű  sebésznek   add   meg. 
Kelt  az  1152.  évi  Száfár  hó  6-án.  (1739.  évi  május  15.) 
(Szeráj  levéltára.) 


CXLVII. 

[Rákóczi  József  és  a  magyar  katonák  lovairól  gondoskodás.] 

A  ruszcsuki  bevásárlási  felügyelőhöz,  Musztafához. 

A  Csernovi  faluban  lakott  s  most  már  elhalt  Rákóczi 
királyfi  lovai  számára  s  a  katonáinak  tulajdonában  levő 
lovak  számára  a  vidini  táborozáskor  kibocsátott  magas  ren- 
deletem értelmében  a  rád  bizott  ruszcsuki  bevásárlási  kész- 
letből általad  adott  árpának  számadásodba  való  beszámítása 
végett  a  magyarok  jelenlegi  főnökétől,  gróf  Csáky  tábornok- 
tól pecsétes  nyugtát  végy,  —  így  parancsolom. 

Magas  Portám  kapudsi-basijai  közül,  császári  trónom 
kapudsi-ketkhudájához,  a  jelenlegi  ruszcsuki  bevásárlási  fel- 
ügyelőhöz, Musztafához  —  legyen  tartós  a  dicsősége!  — 
e  magas  rendelet  adatott.  Kelt  az  1152.  évi  Száfár  hó 
6-án.  (1739.  május   15.) 

(Szeráj  levéltára.) 

CXLVIII. 

[Máriássy  tábornok  halála  Khotinban  és  tartásdíjának  átutalása  báró  Zay 

részére.) 

A  moldvai  vajdához. 

A  jól  őrzött  Khotinban  tartózkodó  Máriássy  tábornok 
elhalt^  és  most  helyébe  báró  Zay  nevű  magyar  tábornok 
rendeltetett  s  ennek  folytán  megparancsoltam,  hogy  a  neve- 

^  Ebből  az  okmányból  most  bizonyossá  vált,  hogy  Máriássy  tábor- 
nok Khotinban  halt  el  1739-ben.  Thaly  „Rákóczi-emlékek  Törökországban" 
című  munkájában  (70,  1.)  Máriássy  halálának  helyéről  és  idejéről  azt  írja, 
hogy  ismeretlen  s  eddig  csakugyan  ismeretlen  volt. 

zett  elhunytnak  akár  a  sztámbuli  vámból,  akár  a  magyarok 
defterdárjától  rendelt  összesen  600  ákcse  napi  ellátási  díját 
Te,  aki  a  fennemlitett  vajda  vagy,  a  moldvai  adópénztárból 
neki  megadd,  ezért  tehát  eme  dicsőséges,  magas  rendeletem 
megérkezésekor  az  1 152.  évi  Rebi-ül-evvel  hó  elejétől  kezdve, 
amíg  a  nevezett  tábornok  Khotinban  tartózkodik,  a  600 
ákcse  ellátási  díjat  a  gondviselésedre  bízott  moldvai  adó- 
pénztárból hónapról  hónapra  megadd  s  minden  hónapban 
az  átvételt  bizonyító  pecsétes  nyugtát  végy  tőle.  Kelt  az 
1152.  évi  Száfár  hó  6-án.  (1739.  május  15.) 
(Szeráj  levéltára.) 


CXLIX. 

[Báró  Zay  számára  lakásrendelés  Khotinban.] 

A  khotini  parancsnokhoz. 

Báró  Zay  az  elhalt  Máriássy  tábornok  helyébe  ren- 
deltetett és  Khotinba  küldetett,  azért  az  elhunytnak  lakását 
add  át  neki  lakásul.  Kelt  az  1152.  évi  Száfár  hó  6-án. 
(1739.  évi  május   15.) 

(Szeráj  levéltára.) 

CL. 

[Báró  Zay  számára  úti  szükségletek    rendelése    Khotinba   való    utazásra.] 

Az  oláh  vajdához  és  a  moldvai  v^ajdához. 

A  jól  őrzött  Khotinban  tartózkodó  és  ott  elhalt  Máriássy 
nevű  magyar  tábornok  helyébe  ugyanazon  nép  tábornokai 
közül  báró  Zay  nevű  tábornok  rendeltetett  s  megparancsol- 
tam, hogy  a  nevezett  tábornok  számára  Ruszcsukból  Kho- 
tinba menetel  végett  szükséges  egy  darab  kocsit  és  hat 
darab  lovagló  paripát  az  oláh  határ  széléig  Te,  aki  az  oláh 
vajda  vagy.  a  moldvai  határhoz  érkezése  után  egész  Kho- 
tinig  pedig  Te,  aki  a  moldvai  vajda  vagy,  megadjátok. 

Eme  legfelsőbb  rendeletem  megérkezésekor  tehát  az 
említett  tábornok  számára  szükséges   egy   darab    kocsit    és 


—  ir, 


hat  darab  lovagló  paripát  Ruszcsuktól  kezdve  az  oláh  határ 
széléig  Te,  aki  az  oláh  vajda  vagy,  a  moldvai  határba  be- 
lépése után  pedig  egész  Khotinig  Te,  aki  a  moldvai  vajda 
vagy,  megadjátok  s  egy  nappal  előbb  őt  rendeltetése  helyére 
elküldjétek. 

Ligor  moldvai  vajdához  és  Kosztantin  oláh  vajdához 
intézve  e  magas  rendelet  adatott.  Kelt  az  1152.  évi  Száfár 
hó  6-án.  (1739.  május   15.) 

(Szeráj  levéltára.) 

CLI. 

[Mikes   1739.  június  4-én  kelt  levelében  írja,  hogy  őt  a  szultán  Moldvába 
rendelte.  Mikes  Kelemen  ez  útjáról  szól  e  fermán.] 

Az  oláh  vajdához. 

Elrendeltem,  hogy  a  magyar  bejzádek  közül  jelenleg 
Ruszcsukban  tartózkodó  Mikes  nevű  bejzáde  Moldvában 
lakjék,  azért  megparancsolom,  hogy  Ruszcsukból  Moldvába 
menetelekor  podgyászának  elszállítása  végett  Te,  aki  a  vajda 
vagy,  egy  kocsit  és  négy  paripát  adj  számára. 

Eme  legfelsőbb  parancsolatom  megérkezésekor  tehát 
a  nevezett  bejzádenak  Ruszcsukból  Moldvába  menetele- 
kor a  szükséges  egy  kocsit  és  négy  paripát  megadd  és 
gondod  legyen  rá,  hogy  egy  nappal  előbb  azon  vidékre 
küldessék,  Konsztantin  oláh  vajdához  intézve  eme  magas 
parancsolat  adatott.  Kelt  az  1 152.  évi  Száfár  hó  6-án.  (1739. 

május   15.)  ,^,       ,.,,,,      V 

(Szeraj  levéltára.) 


CLII. 

[Tursek  kapitány,    kiről    már    fennebb  szó  volt,    a  pancsovai  ütközetben 
harcolt,  ez  okból  hátralékos  tartásdíját  megkapta.) 

A  magyar  kapitányok  közül  való  Tursek^  nevű  kapi- 
tány a  pancsovai  ütközetben  az  iszlám  hadsereggel  teljes 
erővel  fáradozott,   azonban  az  isztambuli  vámból    kirendelt 

^  L.   a  CVII.  sz.  okmányt. 

napi  hetven  ákcse  tartásdíját  az  1150.  évi  Zilliidse  hó  eleje 
óta  nem  adták  meg  neki  s  kegyelmemet  kérte,  hogy  az 
megadassék. 

Az  említett  időtől  fogva  mostanáig  úgy  maradt  az  ügy 
s  mivel  tudva  van,  hogy  attól  az  időtől  kezdve  az  ellátási 
díjat  a  vámpénztárból  fel  nem  vette,  azért  az  1 150.  évi 
Zilhidse  elejétől  az  1151.  évi  Zilhidse  végéig  a  számítás 
szerint  az  ellátási  díj  223  gurus  összegre  megy,  melynek 
a  vámfelügyelő  nézzen  utána,  hogy  az  a  vámpénztárból  ki- 
fizettessék. Erre  nézve  az  előterjesztés  folytán  a  magas 
rendelet  kiadatott.  Kelt  az   1152.  évi  Redseb  hó  2-án.  (1739. 

október  4.)  .^,      ,.,,,,, 

(bzeraj  levéltára.) 


CLIII. 

[Ez    okirat    bizonyságot    tesz    róla,    hogy  a  fejedelem    némi  ingatlanokat 

szerzett  Rodostón,  melyeknek  későbbi  sorsáról  még  egy  okmányt  találtam 

(1.  alább),  azután  nyoma  vész.  hogy  miként  kallódtak  el.] 

A  rodostói  kádihoz,  az  ügyek  intézőihez   és    Ali  biztoshoz. 

Annakelőtte  Rodostón  lakó,  elhunyt  Rákóczi  királynak 
és  az  utóbb  elhalt  királyfinak  amiféle  vagyonuk  csak  volt, 
az  összeiratott  és  defter  készült  róla  s  régebben  kibocsátott 
magas  rendeletem  értelmében  a  defternek  Konstantinápolyba 
küldetése  végett  a  fennebb  nevezett  biztos  kirendeltetett  s 
említett  elhunytak  által  bírt  lakóház,  kert,  zöldséges  kert 
törvényes  módon  összeirattak  s  értékük  is  hozzávetőleg 
meghatároztatott  s  a  defter  elküldetett  és  a  jelentés  róla 
megtörtént. 

Megparancsolom,  hogy  az  elhalt  királyfinak  vagyona 
és  tárgyai  és  az  összeírt  ingatlanok  örökösének^  adassanak 
át,  ezért  Ti,  akik  a  fennemlítettek  vagytok,  e  legfelsőbb 
rendeletem  megérkezésekor  az  elküldött  defternek  megfele- 
lően az  elhunytnak  vagyonát  azon  feltétel  alatt,  hogy  örö- 
köse jelentkezésekor  annak  átadassék,  kellőkép  megőrizzétek. 

^  Itt  úgy  látszik  Rákóczi  testvérére,  György  hercegre  gondoltak, 
hogy  az  örökségért  majd  jelentkezni  fog. 

Te  pedig,  aki  a  nevezett  biztos  vagy,  mivel  semmi  ok  sincs 
rá,  hogy  tovább  is  ott  tartózkodjál,  térj  vissza  Konstanti- 
nápolyba. 

A  rodostói  kádihoz,  magas  Portám  gönüllüjei  közül 
Alihoz,  —  nagyobbodjék  a  dicsősége!  —  az  alkormányzó- 
hoz és  a  vilajet  ügyei  intézőihez  e  magas  rendelet  adatott. 

Rákóczi  királynak  Rodostón  megőrzendő    ingatlanai:^ 

1.  A  nevezett  király  által  saját  pénzén  vásárolt  felső 
és  alsó  lakosztályt  magában  foglaló  száz  számú   lakóház:^ 

1   darab  ház 
1000  gurus. 

2.  A  nevezett  király  tulajdonában  levő  palotával  össze- 
függő terület  s  az  előbbi  bosztándsi-basi,^  Elháds  Kháir 
aga  örököseinek  kikölcsönzött  területére  épített  négyszögű, 
romladozó  kioszk  és  kert : 

150  gurus. 

'  Thaly  Kálmán  1888-ban  látogatott  el  Rodostóra  s  útjának  ered- 
ményeként írta  meg  „Rákóczi-emlékek  Törökországban"  című  szép  mun- 
káját. E  könyv  azonban  egy  helyen  olyan  állítást  is  tartalmaz,  —  kétség- 
telen jóhiszeműségből  —  aminek  az  okmányok  határozottan  ellenmondanak. 
Jelzett  munkájában  (55.  1.)  azt  írja,  hogy  III.  Ahmed  szultán  „1720-ban 
ide  telepítvén  Rákóczit,  nemcsak  egy  egész  utcát  vett  meg  és  ajándékozott 
neki  s  híveinek,  hanem  a  Rodostóhoz  tartozó  vakuf-birtokok  egj-^  részét 
is  .  .  .  Ez  adományozásról  ünnepélyes  fermánt  állított  ki  s  megküldé  azt 
a  hatóságnak.  Ahmed  szultán  ezen  fermánja  most  is  megvan  a  rodostói 
városházán".  Ez  okmányok  azonban  világosan  elmondják,  hogy  Ahmed 
szuhán  csupán  bérbe  vett  Rákóczi  és  hívei  számára  huszonnégy  házat  és 
Rákóczi  lovai  számára  legelőt,  de  „örök  Joggal"  nem  ajándékozóit  semmit. 
Elutaztam  Rodostóra  s  kerestem  az  állítólagos  adománylevelet,  de  annak 
ott  semmi  nyoma  nincs,  miként  nincs  a  sztámbuli  levéltárakban  sem. 
Ami  ingatlana  volt  a  fejedelemnek,  azt  mind  saját  pénzén  vette  s  azokat 
felsorolja  a  jelen  okmány.  Az  állítólagos  adománylevelet  Thaly  sem 
látta  soha. 

-  Azt  hiszem,  ez  lehetett  az  a  palota,  melyben  a  fejedelem  maga 
lakott,  amely  a  most  meglevő  utca  egjnk  sorát  egész  hosszában  magában 
foglalta.  Valószínűnek  tartom,  hogy  a  fejedelem  a  számára  bérbe  vett 
házat  az  1725.  év  után  megvásárolta  s  azt  a  maga  kedve  szerint  át- 
alakíttatta. Ez  „a  felső  és  alsó  lakosztályt  magában  foglaló"  ház  nagy 
terjedelmű  lehetett,  mert  a  becsértéke  is  1000  gurus  volt,  mi  az  akkori 
pénzérték  szerint  jelentékeny  összeg. 

^  Bosztándsi-basi,  a  szultáni  paloták  és  kertek  főgondnoka. 


—   140  — 

3.  Az  említett  kioszkkal  összefüggő  gyümölcsös  kert, 
földszintes  ház  és  ismeretes  nagyságú  szőlő  s  körülbelül 
két  hold  terjedelmű  káposztás  és  patlidsános^  kertnek  neve- 
zett zöldséges  kert  és  közelében  a  tenger  felől  épített  nyolc- 
szögletű romladozó  kioszk : 

2  darab 
60  gurus. 

4.  Tek-tük  szükjárá^  néven  ismeretes  helyen  levő 
szántóföld:  1   darab,     10  hold 

100  gurus. 
Kelt  az   1152.  évi  Sábán  hó   12én.  (1739.  nov.  4.) 
(Szeráj  levéltára.) 


CLIV. 

[Rákóczi  József  után  készpénz  is  maradt  ez  okmány  szerint.] 

A  magyarok  napi  tartásdíjának  előkészítésénél  nehéz- 
ség merült  fel,  azért  a  királyfinak  őrizett  alatt  levő  kész- 
pénzéből kölcsönkép  ötezer  gurus  vétetett  el  azon  feltétel 
alatt,  hogy  mikor  majd  a  magas  Portáról  pénz  érkezik,  az 
helyére  tétessék  és  visszafizettessék  s  erről,  a  defterdár- 
helyettes  Mehemed  aga  pecsétes  nyugtát  adott  s  a  fermán 
értelmében  ez  bejegyeztetett  és  megőriztetett.  Kelt  az  1152. 
évi  Zilhidse  hó  6-án.  (1740.  március  6.) 
(Szeráj  levéltára.) 

CLV. 

[Báró  Zay  és  Mikes  Kelemen  tartásdíjáról  újabb  rendelkezés.) 

A  rodostói  kádihoz  és  vámfelügyelőhöz. 
A  magyarok  közül  báró  Zay    nevű    magyarnak    napi 
600  ákcse  és  Mikes  bejzádenek  napi   300    ákcse    tartásdíja 
ennekelőtte  a  moldvai  adópénztárból  fizettetett  ki,  de  mivel 

'  Törökországban  termelt  növény,  melyet  főzelékül  használnak. 
*   Tek-tük  sznkjárá,  valami  tréfás  elnevezés,  mert  magyarul  annyit 
jelent :  hébe-korba  becsipett. 

hosszú  ido  óta  nem  kapták  meg  azt,  azért  megparancsolom 
hogy  baro  Zaynak  naponként  300  ákcse,  Mikes  bejzádenek 
napi  240  ákcse  ellátási  díja  az  1153.  évi  Dsemázi-ül-ákhir 
ho  elejétől  kezdve  a  rodostói^  vámpénztárból  fizettessék  ki 
honaprói  hónapra,  ameddig  csak  arra  érdemesek  lesznek  s 
az  említett  pénztárnál  való  elszámolás  végett  az  átvételt 
bizonyító  pecsétes  nyugtát  végy  tőlük  és  azt  megőrizd. 
Kelt  az  1153.  évi  Dsemázi-ül-evvel  hó  18-án.  (1740.  júl.  31.) 
(Szeráj  levéltára.) 

CLI. 

[Az  1740.  évben  Rodostón  tartózkodó  magj^ar  közemberekről  és  asszonyok- 
ról való  kimutatás  és  azok  tartásdíjának  megállapítása.] 

A  rodostói  kádihoz  és  a  rodostói  vámfelügyelőhöz. 
A  már  régebben  elhalt  Rákóczi-oglu^  közvetlen  kör- 
nyezete számára  naponként  600  ákcse  ellátási  díj  rendelte- 
tett, mivel  azonban  névjegyzékük  nem  volt  elkészítve,  azért 
mikor  üresedés  fordult  elő  közöttük,  az  is  ismeretlen  maradt 
s  így  világos,  hogy  napi  ellátási  díjuknál  kevesbedés  nem 
állhatott  elő. 

Hogy  tehát  üresedés  esetén  a  kincstárnak  haszna 
meglegyen,  evégett  a  Diván-i  humájun  tolmácsának  köz- 
vetítésével a  kísérethez  tartozó  férfiak  és  asszonyok,  össze- 
sen harmincan,  névszerint  összeirattak  és  defterbe  foglal- 
tattak és  a  600  ákcseből  rangjuknak  megfelelően  kaptak 
napi  ellátási  díjat.  Mivel  pedig  még  tizenegy  magyar  van 
napi  tartásdíj  nélkül,  azért  ellátásuk  tekintetében  ezek  is 
sáhi  magas  kegyelmemre  szorulnak.  Ezért  tehát  a  mosta- 
nában elhalt  Pápai  János  ^  nevű  tábornoknak  felszabadult 
300  ákcse  napi  tartásdijából  60  ákcse  díjemeléskép  a  magya- 
rok básbugjának,  a  300  ákcse  napi  tartásdíjat  élvező  gróf 
Csákynak,  a  fennmaradt  240  ákcse  pedig  a  napidíj  nélkül 
levő  tizenegy  magyarnak  adassék  s  mivel  ezek  mindannyian 
Rodostón  laknak,  azért  e  rendelkezés  szerint  napidíjuk    az 

'  Mikes   1740.  június  21-én  érkezett  vissza  Rodostóba. 

*  Rákóczi-oglu  =  Rákóczi-fi. 

'  Meghalt  Bukarestben   1740.  május  hóban. 

1153.  évi  Dsemázi-ül-ákhir  hó  elejétől^  kezdve,  hónapról 
hónapra,  ameddig  csak  érdemesek  lesznek  rá,  a  rodostói 
vámpénztárból  adassék  meg  s  ha  üresedés  lesz  köztük,  az 
a  kincstárra  szálljon  vissza,  ezért  magas  fermánom  kibo- 
csáttatott, hogy  névszerinti  defterjük  a  főszámvevőségnél 
bejegyeztessék  és  e  magas  rendeletem  másolata  kiadassék. 
Az  említetteknek  a  defter  másolata  szerint  napi  ellátási 
dijuk  hónapról  hónapra  a  rodostói  vámpénztárból  megadat- 
ván, tőlük  pecsétes  n3mgtát  vegyetek  és  a  vámpénztárba  való 
beszámítás  végett  megőrizzétek,  mikor  pedig  üresedés  történik, 
azt  a  kincstárra  háramlás  végett  magas  Portámra  bejelentsétek. 
Rákóczi-oglu  kíséretének  tartásdíja  és  névszerinti  def- 
terje az  1 1 53-ik  évben :  ^ 


Istvándi   feleségével 

napi  45 

Horváth  kapitány 

napi  30 


Magyar  kapitányok : 

Pogán  János 

napi  30 

Káldy  kapitány 

napi  30 


Nads  István  ^ 
napi  24 
Kőszegi^ 
napi  24 
Pap  Antal 
napi  30 
másik  Horváth'^ 
napi  12 


Magyar  közvitézek  : 

Andria  Iszváds*        Szécsi  János 


napi  24 
Krisztián  felesé- 
gével napi  24 
Csáki  Ádám 
napi  18 

Istók 
napi   12 


napi  24 


Holló  kapitány 

napi  30 

(Olvashatatlan  név) 

napi  60 


Varliafi 
napi  24 


Molnár  feleségével  Makafi  feleségével 


napi  24 
Antal  Székel 

napi  15 
Miska  Rudel 

napi  12 


napi  30 
Horváth 
napi  20 
Újvári  .  . 
napi  12 


'   1740.  augusztus  23. 

^  E  névsorban  számos  olyan  bujdosó  neve  kerül  elő,  kikről  egj^- 
általában  sehol,  még  Thaly  irataiban  sem  találunk  említést.  Első  sorban 
az  itt  említett  kapitányok  a  fejedelem  idejében  aligha  voltak  Rodostón, 
mert  róluk  sehol  említés  nincs,  hanem  Rákóczi  József  szolgálatában  állottak. 

^  Bizonyára  Nagy  István  volt  az  igazi  neve. 

*  Ez  Spatz  András  sebész  lehetett. 

*  Kőszegi  János,  Rákóczi  fejedelem  fegyverhordozója,  ki  nagj^on 
népes  családnak  lett  a  törzsatyja  Rodostón.  Női  ágról  való  leszármazottjai 
ma  is  élnek.  (L.  Thaly,  Rákóczi-emlékek  Magyarországon.   102 — 111.1.) 

®  Horváth  nevű  magyar  több  is  volt  Rodostón,  mint  e  névsorban 
is  kettő  kerül  elő. 

Magyar  asszonyok : 


Eszpacsina' 
napi   15 


Szabó  Krisztina 
napi  12 


Kocsis  Jutka 
napi   ]  2 


Erzsók 
napi   12 


Pápai  János  után  üresedés. 


Csáky  tábornok      Pázmán  ezredes    Kovács  Jörgi  biró      Kovács  Miska 


napi  300 
60 

napi  60 

napi  30 

napi  24 

360 

5ódi  János* 

Veloszki 

Senli  kapitány 

Miska' 

napi  12 

napi  15 

napi  20 

napi   15 

Manolszki 

Sohonafi 

Vasvári   Mihály 

Omo 

napi  18 

napi   12 

napi  12 

napi  22 

Kelt  az   1153-ik  évi  Dsemázi-ül-evvel  hó  18-án.  (1740. 
augusztus  9.) 

(Szeráj  levéltára.) 


CLVII. 

[A  belgrádi  békekötés  után  többé  nem  volt  szükség  a  magyar  katonákra, 
azért  Csáky  tábornokot  Konstantinápolyba  hívták,  katonáit  pedig  Vidinbe 

küldték] 


Rendelet  a  magyarok  mellett  levő  defterdár-helyettes 
Musztafához  és  a  vidini  dsebedsi-basihoz. 

Megparancsoltam,  hogy  a  magyarok  egész  csapata 
Vidinbe  menjen,  básbugjok,  gróf  Csáky  tábornok  pedig 
Vidinből  Konstantinápolyba  jöjjön,  ezért  tehát  a  kincstár 
részéről  annakelőtte  adott  sátorokra,  kis  sátorokra  és  más 
felszerelésekre  többé  szükség  nincs  s  elrendeltem,  hogy  azok 
a  vidini  hadiszertárnak  átadassanak. 

^  A  török  írásban  pontozás  nélkül  így  találtam:  "U**-! — ^1,  melyet 
sokfélekép  lehet  olvasni.  [Én  az  Eszpacsina  olvasást  tartom  helyesnek, 
mert  akkor  a  rodostói  anyakönyvekben  előforduló  Spacz  vagy  Spax  Erzsé- 
bet neve  elferdítésének  tekinthető. 

-  Törökül  írva  :    ^^ .,    s  ez  olvasható  Bódi  vagy  Bődy  alakban  is. 

^  Ezt  a  Miska  nevű  magyart  a  rodostói  halotti  anyakönyvben  is 
csak  egyszerűen  Miska  néven  jegyezték  be  1743.  november  9-én  történt 
halálakor. 

Eme  legfelsőbb  rendeletem  megérkezésekor  tehát  a 
nevezett  népnél  levő  kincstári  sátorokat,  kis  sátorokat  és 
egyéb  hadiszereket  Vidinbe  érkezésed  után,  szabályszerű 
deftert  készítvén  róluk,  a  vidini  dsebedsi-basinak^  valameny- 
nyit  átadd  és  az  átadásról  tőle  pecsétes  nyugtát  végy,  azon- 
kívül a  nálad  levő  teherszállító  lovakat,  tevéket  és  kocsikat 
is  engedd  elvinni.  Te  pedig,  aki  a  dsebedsi-basi  vagy,  az 
átvételt  bizonyító  pecsétes  nyugtatványt  kiadván,  valameny- 
nyit  a  vidini  hadiszertárba  helyezd  és  megőrizd.  Kelt  az 
1153.  évi  Dsemázi-ül-ákhir  15-én.  (1740.  szeptember  5.) 
(Szeráj  levéltára.) 


CLVIII. 

[A  rodostiM  lakások  elrendezése  a  bujdosó  magyarok  számára.] 

A  rodostói  náibhoz. 

A  mostanában  Drinápolyban  időzött  Csáky  magyar 
tábornokkal  együtt  Zay  és  Mikes  nevű  tábornokok  magas 
Portámra  jöttek  és  jelenleg  Konstantinápolyban  időznek, 
mivel  megparancsoltam,  hogy  a  velük  levő  magyar  tisztek 
és  az  elhunyt  királyfinak  egész  környezete  Rodostóban  az 
elhunytnak  házában  lakjanak  s  parancsom  megérkezésekor 
az  említett  ház  átvizsgálása  után  a  hozzáértő  emberek  azt 
jelentették,  hogy  a  magyar  tisztek  és  a  királyfinak  egész 
környezete  a  jelzett  házban  sehogyan  sem  lakhatnak  meg, 
hanem  a  szomszédságból  még  öt  háznak  hozzácsatolásával 
lesz  elegendő  lakásuk  s  kegyelmemet  kérték  arra  nézve, 
hogy  azok  kibérelésére  magas  rendeletet  adjak. 

Te,  aki  a  fennemlített  náib  vagy,  magas  Portámra 
azt  jelentetted  ez  alkalommal,  hogy  a  parancsom  értelmében 
Rodostón  lakó  magyaroknak  ellátási  díja  a  rodostói  vámból 
kiutalványoztatott  és  kirendeltetett  és  ez  bejegyezve  van, 
de  semmiféle  rendeletet  nem  adtam  ki  arra  nézve,  hogy 
akik  Rákóczi  házában  lakni  nem  hajlandók,  azok  számára 
külön  ház  rendeztessék  be.  Nem  is  szükséges,    hogy  azok 

'  Dsebedsi-basi,  a  hadiszertár  felügyelője. 

számára  külön  ház  rendeztessék  be,  akik  a  jelzett  házban 
nincsenek,  hanem  azok,  kik  a  jelzett  házba  bele  nem  fér- 
nek, akárhányan  legyenek  is,  a  számukra  adott  ellátási 
díjból,  bárhol  rendeznek  is  be  helyzetüknek  megfelelő  házat, 
annak  kibérelésében  és  ott  lakásukban  semmi  ellenkezés  ne 
történjék. 

Erre  vonatkozó  magas  rendeletem  megírására  nézve 
előterjesztés  történt  s  ennek  megfelelő  császári  rendeletem 
kiadatására  a  magas  fermán  kibocsáttatván,  a  rodostói  náib- 
hoz  intézve  e  magas  rendelet  íratott.  Kelt  az  1 1 53.  évi 
Redseb  hó  27-én.  (1740.  évi  október  16.) 

(Szeráj  levéltára.) 


CLIX. 

[Jankó  kapitány  számára  lakás  és  ellátás  rendelése  Rodostón.] 

A  drinápolyi  kádihoz  és  a  drinápolyi  vámfelügyelőhöz. 

Jankó  főkapitánya  a  császári  Divánhoz  folyamodott, 
mivel  a  lefolyt  háborúban  fáradozott  és  száz  magyar  lovas 
katonája  volt  és  azok  agájává  neveztetvén  ki,  Belgrád  őri- 
zetére rendeltetett.  A  béke  létrejöttével  az  agaságot  meg- 
szüntették s  ő  az  összes  magyarokkal  együtt  Belgrádból 
eltávolíttatott  s  azt  a  kegyelmemet  kérte,  hogy  neki  és  a  vele 
levő  Nafero  (?)  nevű  karagoldsi  tisztnek,  a  többi  magyarokhoz 
hasonlóan,  Rodostóban  lakás  és  elegendő  mennyiségű  ellátási 
díj  adassék. 

Az  ilyen  menekülőknek,  akik  magas  birodalmam  javán 
és  dicsőségén  fáradoznak,  a  táplálásuk  és  ellátásuk  a  szul- 
tánság kötelessége,  azért  a  nevezett  Jankó  kapitánynak 
naponként  hatvan  ákcse,  társának,  Naferonak,  pedig  har- 
minc ákcse  rendeltetik  s  azt  a  főszámadásba  beiktatva  az 
1153.  évi  Ramazán  hó  elejétől   kezdve    a    drinápolyi   vám- 

'  Jankó  kapitány  származásáról  s  személyéről  adatokat  nem  találtam. 
Ez  okmány   szerint  az   1737 — 39.  háború  alatt  hasznos  szolgálatokat  tett 
a  Portának.   Egy  ideig  Drinápolyban,  azután  Rodostón,  majd  pedig  Kon- 
stantinápolyban lakott  s  ott  is  halt  meg.  Felesége  a  Kőszegi  családból  volt. 
Dr.  Karácson  Imre:  A  Rákóczi-emigráció  török  okmányai.  10 

pénztárból    megadd    s    tőle    hónapról    hónapra    az   átadást 
igazoló  pecsétes  nyugtát  végy  és  azokat    a    számadásodba 
való  beszámítás  végett  megőrizd.  Kelt  az   1153.  évi  Rama- 
zán  hó  elején.  (1740.  november  18.) 
(Szeráj  levéltára.) 

CLX. 

[Rákóczi   udvari  nemesének,  a  francia  Vigouroux  bárónak  tartásdija.] 

Báró  Viguru  (Vigouroux)^  az  elhunyt  Rákóczi  király- 
nál ketkhudai  szolgálatban  volt,  tehát  kegyelmemre  érdemes. 
Ez  okból  a  naksei  (Naxos)  szandsák  jövedelméből  napi 
hatvan  ákcse  tartásdíj  rendeltetik  számára  s  az  1157.  évi 
Rebi-ül-evvel  hó  2-án  kibocsátott  magas  fermán  értelmében 
a  megfelelő  parancsolat  kiadatott  és  bejegyeztetett.  Kelt  az 
1157.  évi  Rebi-ül-evvel  hó  6-án.  (1744.  április  18.) 
(Szeráj  levéltára.) 

CLXI. 

[A  szultán  új  kimutatást  kíván  a  rodostói  magyarokról.] 

A  rodostói  náibhoz  és  vámfelügyelőhöz. 

A  parancsolatom  szerint  Rodostón  lakott  Rákóczi 
kíséretéből  való  és  a  rodostói  vámpénztárból  napi  24  ákcset 
húzó  La  (?)  István,^  a  60  ákcset  húzó  Jorgiaki,^  a  60  ákcset 
húzó   Újvári,*'  a   15  ákcset  húzó    Laszko    és    a    12    ákcset 

'  Báró  Vigouroux  János  Rákóczinak  kiváló  francia  diplomatája, 
ki  különösen  Spanyolországban,  majd  utóbb  Lengyelországban  működött 
mint  diplomáciai  ügyvivő.  Fia,  az  ifjabb  Vigouroux  báró,  Rákóczi  nemes 
testőrségében  szolgált.  A  Vigouroux-család  utóbb  Naxos  (törökül  NakseJ 
szigetén  telepedett  le,  hol  leszármazottjaik  ma  is  élnek. 

^  Valószínűleg  ez  a  Thaly  által  Lázy  Istvánnak  tartott  bujdosó, 
ki  Rodostóban  halt  meg  1746-ban. 

■'  A  CXLIV.  okmányban  ez  a  név  nem  fordul  elő.  Thaly  említ 
(i.  m.  72.  1.1  egy  Gordiák  (György  Diák)  nevet,  de  többet  ő  sem  tudott  róla. 
Talán  ez  a  Jorgiáki,  vagy  a  CXLIV.  okmányban  említett  Kovács  Jörgi  biró. 

*  Újvári  nevű  magyarnak  a  fennebbi  okmány  szerint  12  ákcse 
tartásdíja  volt  naponként. 

húzó  Miska^  nevű  öt  magyar  elhalt  s  így  az  általuk  élve- 
zett napi  tartásdíj  megüresedett,  miként  ezt  Te,  aki  a  fenn- 
említett vagy,  pecsétes  leveleddel  magas  Portámra  bejelen- 
tetted. 

A  császári  irattáramban  levő  defter  megvizsgáltatott, 
az  említetteknek  nevei  és  napi  tartásdíjai  az  eredeti  bejegy- 
zéssel nem  egyeznek  meg,  szükséges  tehát  ez  ügyet  a  maga 
helyén  újra  megvizsgálni  és  magas  Portámra  bejelenteni. 
Ezért  Ti,  akik  a  náib  és  a  vámfelügyelő  vagytok,  eme 
magas  rendeletem  megérkezésekor  az  említett  elhaltaknak 
neveit  és  az  általuk  élvezett  napi  tartásdíjakat  a  császári 
irattáram  defterjében  foglalt  bejegyzéssel  egyező  módon  a 
valóság  szerint  megírjátok  és  hogy  napidíjuk  attól  az  időtől 
kezdve,  amikor  elhaltak,  császári  kincstáramba  visszaszáll- 
jon,  evégett  elhalálozásuk  idejét  magas  Portámra  bejelent- 
sétek. Kelt  az   1159.  évi  Usemázi-ül-ákhir  hó   15-én.  (1746. 

július  7.) 

(Szeráj  levéltára.) 


CLXII. 

[Csáky  gróf  és  Jankó  kapitány  egyenetlenkedése  ;    Jankó  kapitány   Kon- 
stantinápolyba  megy.] 

A  drinápotyi  vámbérleti  pénztárból  napi  hatvan  ákcse 
ellátási  díjat  élvező  Jankó  nevű  főkapitány  folyamodványt 
nyújtott  be,  amely  szerint  ő  is  a  magas  rendelet  folytán 
Rodostón  lakó  magyarok  közé  tartozik,  de  az  említett  helyen 
közte  és  Csáky  Mihály  magyar  tábornok  között  egyenet- 
lenség támadott  s  emiatt  a  nevezett  tábornok  környezetéhen 
lehetetlen  tovább  meglaknia,  ezért  kéri,  hogy  a  fennemlített 
vámbérletből  utalványozott  60  ákcse  napi  ellátási  díját  a 
sztámbuli  vámpénztárból  kaphassa  meg. 

Mivel  a  nevezettnek  60  ákcse  napi  ellátási  díja  be- 
jegyezve van,   azért    megparancsoltatott,    hogy    a    kapitány 

'  Miska  nevű  magyarnak  a  fennebbi  okmány  szerint  15  ákcse 
tartásdíja  volt. 

10* 

Konstantinápolyba  jöjjön,  ott  lakjék  és  előírt  ellátási  díja  is 
a  sztámbuli  vámpénztárhoz  helyeztetik  át  oly  módon,  hogy 
az  1161.  évi  Rebi-ül-ewel  hó  16.  napján  kelt  császári 
parancs  folytán  az  1161.  évi  Rebi-ül-evvel  hó  elejétől  kezdve 
az  ellátási  díj  a  sztámbuli  vámhoz  helyeztetett  át.  Az  erre 
vonatkozó  magas  fermánnak  megfelelően  a  legfelsőbb  ren- 
delet kiadatott.  Kelt  az  1161.  évi  "Rebi-ül-evvel  17-én.  (1748. 

január  1 7.) 

(Szeráj  levéltára.) 


CLXIII. 

[Jankó  kapitány  feleségének  tartásdíja.] 

Kőszegi  folyamodványt  nyújtott  be  s  ebben  azt  kéri, 
hogy  neki,  mint  a  Rodostón  tartózkodó  magyarok  közül 
Jankó  főkapitány  feleségének,  a  rodostói  vámpénztárból 
napi  24  ákcse  tartásdíja  jár  s  mivel  férjének  napi  illetménye 
a  sztámbuli  vámpénztárhoz  helyeztetett  át,  azért  az  ő  napi 
tartásdíja  is  a  sztámbuli  vámpénztárhoz  helyeztessék  át 
felvétel  végett. 

A  magyarok  közül  való  Kőszeginek  napi  24  ákcse 
ellátási  díja  világosan  bejegyezve  és  beiktatva  van,  ennél- 
fogva az  1161.  évi  Dsemázi-ül-evvel  hó  20.  napján  kelt 
császári  parancs  értelmében  az  áthelyezésre  nézve  e  magas 
rendelet  kiadatott.  Kelt  az  1161.  évi  Redseb  hó  3-án.  (1748. 

június  29.) 

(Szeráj  levéltára.) 


CLXIV. 

[A  magyarok  tolmácsai  és  azok  díjazása.] 

A  Rákóczi  kíséretéből  való  és  Rodostón  tartózkodó 
magyarok  mellett  napi  60  ákcse  fizetéssel  tolmácsi  szol- 
gálatban állott  Alexandre  Emva^  nevű  tolmács  nemrég  elhalt, 

*  Ez  okmányban  említett  magyar-török  tolmácsok  —  nevük  után 
ítélve  —  nem  magyar  származásúak  voltak. 


149 


azért  a  megállapitott  fizetéssel  az  említett  nép  mellett  a 
tolmácsi  szolgálatra  Imatu  nevű  tolmács  kineveztetését  kér- 
ték s  az  1160.  évi  Rebi-ül-ákhir  hóban  erre  vonatkozó  csá- 
szári rendeletem  ki  is  adatott. 

Ámde  az  említett  Imatu  nev^ű  tolmács  a  moldvai  vajda 
szolgálatába  állva  Moldvába  ment  és  szolgálatát  itt  elhagyta. 
Mivel  pedig  a  magj'-aroknak  tolmácsra  okvetetlen  szükségük 
van,  azért  a  magyar  tábornokok  közül  báró  Zay  nevű  tábor- 
nok folyamodványában  kérte,  hogy  a  jelzett  vámpénztárból 
napi  60  ákcse  fizetéssel  a  tolmácsságra  Jagob  fia  Petro 
nevű  rája  neveztessék  ki.  A  szolgálatát  elhagyó  Imatu  nevű 
tolmács  számára  kiadott  császári  rendelet  előmutattatott  s 
ennek  értelmében  kineveztetése  végett  fődefterdárom,  Mehe- 
med  —  legyen  tartós  a  dicsősége!  —  előterjesztést  tett, 
mely  előterjesztés  értelmében  kineveztetése  ügyében  az 
1161.  évi  Zilhidse  25-ik  napján  kelt  császári  rendeletnek 
megfelelően  e  tezkere  kiadatott.  Kelt  az  1161.  évi  Zilhidse 
25.  (1748.  december  16.) 

(Szeráj  levéltára.) 


CLXV. 

[Vigouroux  tartásdíjának  kiutalása  a  sztámbuli  vámból.] 

A  magyarok  közül  való  báró  Viguru  (Vigouroux)  az 
elhunyt  Rákóczinak  szolgálatában  volt  mint  ketkhuda  és  a 
naksei  (Naxos)  szandsák  jövedelméből  naponként  60  ákcse 
tartásdíj  rendeltetett  ki  számára.  Ámde  mivel  az  említett 
liva  pénze  évenként  a  tengerészeti  emireknek  szokott  utal- 
ványoztatni  s  így  három  évi  ellátási  összeget  nem  vehetett 
fel  és  méltatlanság  történt  vele,  azért  az  említett  ellátási 
összegnek  más  helyre  való  átutalványozását  kérelmezte. 

Az  említettet  illető  napi  60  ákcse  ellátási  díj  az  1157. 
évtől  kezdve  a  naksei  szandsák  adópénztárából  utaltatott 
ki  s  az  említett  évi  Rebi-ül-ewel  6-ik  napján  adatott  ki  róla 
magas  parancsom.^  Mivel  a  többi  magyarok  ellátási  dija  a 

^  Lásd  a  CLX.  sz.  okiratot. 

rodostói  vámpénztárból  utaltatott  ki,  az  említettnek  60  ákcse 
napi  ellátási  díja  is  a  67-ik  évtől  kezdve  a  rodostói  vámhoz 
helyeztetik  át  és  az  említett  vámpénztárból  való  felvételre 
nézve  a  főszámvevőhöz  beiktatás  végett  magas  parancsom 
Íratott  és  hivatalához  való  értesítés  és  elszámolás  végett 
magas  fermánom  értelmében  a  rendelet  kiadatott.    Kelt    az 

1166.  évi  Sevvál  hó  26-án.  (1753.  augusztus  24.) 

(Szeráj  levéltára.) 
CLXVI. 

[A  magyar  tolmács  díjazása.] 

A  magyaroknak  Rodostón  tartózkodó  tolmácsa,  Jagub 
fia  Petro,  kinek  a  rodostói  vámpénztárból  naponként  60 
ákcse  tartásdíja  rendeltetett,  jelenleg  Konstantinápolyban 
tartózkodik  tolmácsi  szolgálatban,  azért  az  említett  vám- 
pénztárból kirendelt  tartásdíjának  felvétele  nehézséggel  jár 
s  emiatt  báró  Zay  magyar  tábornok  folyamodványában 
kérte,  hogy  az  említett  tartásdíjat  az  isztambuli  vámpénz- 
tárból vehesse  fel  s  oda  helyeztessék  át. 

A  rodostói  vám  számadásra  nézve  az  isztámbulinak 
függeléke  lévén,  a  főszámvevőségtől  mellékeltetett,  hogy 
az  1161.  évtől  kezdve  Jankó  magyar  bas-karagoldsi  felesé- 
gének napi  24  ákcse  tartásdíja  is  a  rodostói  vámpénztártól 
az  isztambuli  vámhoz  helyeztetett  át,  miként  ezt  Abd-el- 
Kadir  fődefterdár  jelentésében  előterjesztette.  Az  előterjesztés 
értelmében  az  isztambuli  vámhoz  helyeztetik  át  s  a  régi 
berátnak    a    főszámvevőségnél    való    megőrzése    végett   az 

1167.  évi  Rebi-ül-ákhir  hó  18-ik  napján  kelt  császári  ren- 
delet kiadatott,  melynek  értelmében  az  új  berátnak  a  szám- 
vevőségnél való  jelentése  megparancsoltatott.  Kelt  az  1167. 
évi  Rebi-ül-ákhir  18.  (1754.  február  11.) 

(Szeráj  levéltára.) 

CLXVII. 

[Csáky  gróf  halála    és    Zay  báró   kineveztetése  a  magyarok  básbugjává.] 

A  rodostói  náibhoz  és  a  vámfelügyelőhöz. 

A  régebben  Rodostón  elhunyt  Rákóczi  király  alattvalói 
és  magyar  kapitányai  fölé  básbuggá  kinevezett  s  Rodostón 
lakó  gróf  Csáky  nevű  tábornok  a  folyó  évi  december  hó 
elején  elhalt^  s  a  magyarok  szabályzata  szerint  a  rend 
fenntartása  végett  más  básbug  kinevezése  vált  szükségessé. 
Ennélfogva  a  szabályzat  feltételei  szerint  az  említett  elhunyt 
után  a  napi  360  ákcse  ellátási  díj  a  kincstár  haszna  lesz, 
helyébe  pedig  a  magyarok  közül  300  ákcse  napi  ellátási 
díjjal  báró  Zay  nevű  tábornok  a  magyarok  fölé  básbuggá 
kineveztetik  és  kirendeltetik. 

Ezért  Ti,  akik  a  náib  és  a  vámfelügyelő  vagytok, 
mihelyt  eme  legfelsőbb  rendeletem  megérkezik,  mivel  a 
nevezett  báró  Zay  tábornok  az  említett  elhalt  helyébe  a 
magyarok  básbugjává  kineveztetett  és  kirendeltetett,  a  neve- 
zettnek a  básbugságba  lépését  ne  akadályozzátok.  Kelt  az 
1171.  évi  Rebi-ül-ákhir  hó   14-én.  (1757.  december  25.) 

(Szeráj  levéltára.) 


CLXVIII. 

[Jankó  kapitány  halála  és  özvegyének  tartásdíja.] 

A  Konstantinápolyban  lakó  magyarok  közül  a  sztám- 
buli  vámpénztárból  napi  60  ákcse  tartásdíjat  élvező  Jankó 
főkaragoldsi  elhalálozását  Petro  nevű  tolmácsuk  a  vámhiva- 
talba jővén  bejelentette.  Tudvalevően  az  általa  húzott  60 
ákcse  tartásdíj  a  kincstár  javára  marad  s  a  magas  fermán 
értelmében  a  jelzett  időtől  kezdve  a  kincstárra  maradásról 
ez  értesítés  kiadatott. 

'  Csáky  gróf  meghalt   1757.  december  7-én. 

Jankó  főkaragoldsi  feleségének,  Kőszegi  nevű  asszony- 
nak, kinek  ugyanazon  íven  napi  24  ákcse  járandósága  volt, 
ezentúl  is  a  járandósága    a    maga    helyére    bejegyeztessék. 
Kelt  az   1172.  évi  Száfár  hó  22-én.  (1758.  szeptember  23.) 
(Szeráj  levéltára.) 


CLXIX. 

[Mikes  Kelemen  kineveztetése  a  magyarok  básbugjává.] 

A  rodostói  náibhoz  és  a  vám  felügyelőhöz. 

A  magyarok  közül  iMikes  pecsétes  előterjesztésben 
bejelentette,  hogy  az  egykor  Rodostón  elhunyt  Rákóczi 
király  alattvalói  és  magyar  kapitányai  fölé  básbúggá  kine- 
vezett s  Rodostón  lakó  báró  Zay  nevű  tábornok  a  jelen 
évi  Száfár-ülkháir  hónap  20-án  ^  elhalt  s  a  magyarok  sza- 
bályzata szerint  a  rend  fenntartása  végett  más  básbug  ki- 
nevezése szükséges. 

Az  említettnek  megüresedett  helyére  tehát  a  nevezett 
Mikes  a  magyar  nemzetségbeliek  básbugjává  240  ákcse 
napi  járandósággal  ezennel  kineveztetik,  S  mivel  legfelsőbb 
parancsomnak  kezébe  való  átadása  is  kérelmeztetett,  a  csá- 
szári irattárban  őrzött  számadási  defterek  megnézettek  s  a 
bejegyzés  szerint  báró  Zay  az  elhalt  Csáky  gróf  tábornok 
helyére  neveztetett  ki  a  magyarok  básbugjává  és  a  básbug- 
ságról  a  magas  rendelet  az  1171.  évi  Rebi-ül-ákhir  hó  14ik 
napján  adatott  ki  s  mivel  a  nevezett  Alikesnek  napi  240 
ákcse  ellátási  díja  a  rodostói  vámpénztárból  már  kiutalvá- 
nyoztatott,  az  említett  elhunytnak  300  ákcse  napi  illetéke 
a  kincstár  haszna  lesz. 

Magas  fermánomat  bocsátottam  ki  tehát,  hog}'  a  jelen- 
tést beterjesztő  Mikes  naponkénti  240  ákcse  járandósággal 
a  magyarok  básbugjává  kineveztetvén,  erre  nézve  legfelsőbb 
parancsom  megirassék,  az  említett  elhaltnak  300  ákcse  napi 
járandósága  pedig  a  kincstár  bevétele  legyen. 

1   1758.  október  21. 

A  básbugság  ügyére  nézve  a  rodostói   náibhoz    és    a 
vámfelügyelőhöz  —  nagyobbodjék  a  dicsőségük !    -  intézett 
eme  magas  rendeletem  kiadatott.    Kelt  az   1 1 72.   évi    Rebi- 
ül-evvel  20-án.  (1758.  november   19.) 
(Szeráj  levéltára.) 


CLXX. 

[Spatz  András  sebész  és  Horváth  nevű  bujdosó  halála.] 

A  sztámbuli  vám  felügyelőhöz. 

A  rodostói  vámpénztárból  való  felvétellel  és  megüre- 
sedés  esetén  a  kincstár  javára  visszamaradás  feltételével, 
Rákóczi  kíséretéből  az  említett  helyen  lakó  és  24  ákcse 
napi  ellátási  díjat  élvező  Andria  Iszváds^  elhalálozott,  miként 
ezt  a  vámfelügyelő  pecsétes  levelével  jelentette  s  ugyancsak 
az  említettek  közül  24  ákcse  napi  tartásdíjat  élvező  Horváth 
nevű  magyar  is  elhalt,  miként  ezt  Petro,  a  magyarok  tol- 
mácsa jelentette. 

A  jelzett  feltétel  értelmében  ezek  napi  ellátási  díja  okve- 
tetlen  a  kincstár  hasznára  marad  vissza,  azért  az  1 1 75.  évi 
Rebi-ül-evvel  elejétől  az  üresedésbe  jött  összegnek,  összesen 
napi  48  ákcsenek  a  kincstár  javára  való  átírása  végett  a 
fermán  értelmében  a  sztámbuli  vámfelügyelőhöz  eme  tudó- 
sítás és  rendelet  adatott.  Kelt  az  1175.  évi  Rebi-ül-evvel 
hó  22-én.  (1761.  október  19.) 

(Szeráj  levéltára.) 

CLXXI. 

[Mikes  utódjának,  Pápai  Antalnak  kineveztetése  a  magyarok  básbugjává.] 

Pápa  Anton  básbuggá  neveztetett  az  1175.  évi  Rebi- 
ül-evvel  hó  elején.'^  Az  előterjesztés  és  magas  fermán  értel- 

^  Spatz  András. 

-  Mikes  1761.  október  2-án  halt  meg  s  ez  éppen  Rebi-ül-evvel  hó 
első  napjaira  esett. 

mében  Pápa  Anton,  a  magyarok  básbugja,  pecsétes  nyug- 
táját átadja   1175.  Rebi-ül-ákhir  hó  20-án.  (1761.  okt.  16.)^ 
Básbug :       30  ákcse 
Magyarok :     382 
412 

30 


12,360 

103  gurus. 
(Szeráj  levéltárában,  a  számadási  defterben.) 


CLXXII. 

[Rákóczi  ingatlan  birtokának  erőszakos  lefoglalása  ellen  Szakmári  András 
básbug  panaszlevele  a  szultánhoz    és    az    arra  kiadott  szultáni  rendelet.] 

A  rodostói  náibhoz. 

A  magyarok  közül  való  Szakmári  András  nevű  magyar 
császári  Divánomhoz  folyamodott,  mivel  ő  az  említett  nép 
básbugjává  neveztetett  és  rendeltetett  s  így  arra,  hogy  a 
közülök  elhaltaknak  ingatlan  vagyonába,  földjeibe  és  ingó- 
ságaiba másnak  is  beleszólása  és  beleavatkozása  legyen, 
semmi  szükség  nincsen  s  mégis  a  régebben  elhalt  öreg 
királytól  maradt  egy  darab  szántóföldet^  a  rodostói  szubasi^ 
lefoglalta  és  másnak  eladta,  ezért  azt  kérte,  hogy  az  emlí- 
tett szántóföld  ily  módon  történő  elfoglalásának  megaka- 
dályozása és  megtiltása  végett  magas  rendeletem  adassék  ki. 

A  császári  Divánomban  őrzött  számadási  deftert  meg- 
nézettem és  az  1152.  évben  magas  rendeletemet  adtam  ki 
arra  nézve,  hogy  a  Rodostón  vendégkép  lakó  Rákóczi  király- 

'  Kétségtelenül  bebizonyul  ez  okmányból  és  a  következőkből, 
hogy  Mikes  halálával  a  Rákóczi-emigráció  még  nem  oszlott  fel  s  a  Porta 
még  ezután  is  nevezett  ki  básbugot.  Pápa  Anton  (talán  Pápai  Antal) 
személyére  vonatkozólag  semmiféle  közelebbi  adatot  nem  tudok.  Eddigelé 
különben  még  a  neve  is  ismeretlen  volt.  Lehet,  hogy  az  egykori  kapitihák- 
nak,  Pápai  Jánosnak  vagy  Gáspárnak  valami  leszármazottja  vagy  rokona  volt. 

-  Ez  volt  ama  10  hold  terjedelmű  szántóföld,  melyről  a  CLIII.  sz. 
alatt  közölt  okmányban  van  szó. 

^  Szubasi,  rendőrfőnök  a  városokban. 

nak  és  a  később  elhalt  királyfinak  ami  ingatlana  csak  volt, 
az  összeirassék  s  azután  az  említett  elhaltak  által  bírt  lakó- 
ház-, kert-,  zöldséges  kert-  és  tíz  hold  földnek  ára  meg- 
állapíttatván, magas  Portámra  bejelentessék  s  a  jelentés  után 
az  elhalt  királyfinak  vagyona,  ingósága,  örökösének  való 
átadás  feltételével  megőriztessék.  Sőt  másik  rendelet  kiada- 
tásának bejegyzése  is  találtatott,  mely  azt  mondja,  hogy  a 
maga  hel3^én  törvényes  módon  megőriztetvén,  a  valóság 
bejegyzése  és  bejelentése  végett  a  magas  rendelet  megíratott 
és  a  jelentés  értelmében  a  maga  helyén  a  vagyon  csakugyan 
meg  is  őriztetett/ 

Ez  alkalommal  is  a  valóság  bejelentése  végett  magas 
fermánomat  kibocsátottam  s  ennek  megfelelően  a    rodostói 
náibhoz  most  e  magas  rendelet  adatott.    Kelt  az   1189.  évi 
Mohárrem  hó  6-án.  (1775.  március  8.) 
(Szeráj  levéltára.) 


CLXXIII. 

[Csalási    kísérlet  Jankó  kapitány  feleségének  nevében.] 

A  sztámbuli  főszánivevőhöz. 

Régebben  magas  Portámra  jött  és  Rodostóban  való 
tartózkodásra  utasított  Jankó  nevű  főkapitánynak  felesége, 
Kőszegi  nevű  keresztény  nőnek  a  sztámbuli  vámhoz  tartozó 
izmidi^  vámpénztárból  való  felvevés  végett  az  1153.  évi 
Dsemázi-ül-ákhir  hónaptól  kezdve  kiutalványozott  s  azután 
a  61.  évben  a  sztámbuli  vámpénztárhoz  átutalt  napi  24  ákcse 
ellátási  díja  az  1 208.  évi  Sábán  hó  elejétől  Zilhidse  végéig 
három  hónap  óta  már  nem  adatott  meg,    noha   azt   kérte. 

Ámde  a  jelzett  ellátási  díjnak  az  említett  számára 
történt  kiutal ványozása  óta  teljes    ötvenhat    esztendő    múlt 

^  Az  1775.  évben  tehát  az  „öreg  királytól",  Rákóczitól  szerzett 
ingatlanok,  ház,  kert,  zöldséges  kert   és  a  tíz  hold  föld    még   megvoltak. 

*  Ez  nyilván  tollhiba  edirnei  helyett,  mert  Jankó  kapitány  és  fele- 
sége először  az  edirnei,  vagyis  drinápolyi  vámpénztárból  kapták  tartás- 
dijukat. 

már  el  s  mivel  az  utalványozáskor  a  nevezettnek  a  férjhez- 
menésre már  alkalmasnak  kellett  lennie,  azért  jelenleg  már, 
mivel  azt  írja,  hogy  a  kapitány  felesége,  legalább  hetven 
évesnek  kell  lennie.  Csakhogy  ő,  ki  azt  mondja:  „Az  ellátási 
díjra  jogosított  én  vagyok",  még  fiatal  korú  és  követelését 
kora  meghazudtolja,^  ez  okból  bizonyosság  végett  saját 
nembeliéi  által  megvizsgáltatott  s  mivel  beigazolódott,  hogy 
az  ellátásra  jogosított  elhalálozott  és  a  jogosultságot  ő  el- 
tulajdonította, azért  a  kincstári  haszon  megőrzése  végett 
a  főszámvevő  ezt  beiktatta  s  hogy  a  vámfelügyelő  agát  is 
erről  értesítse,  ez  okból  a  fermán  kibocsáttatott  s  amiként 
a  főszámvevőnél  beiktatva  van,  a  vámfelügyelő  agának  is 
értésére  adassék.  Kelt  az  1209.  évi  Száfár  hó  19-én.  (1794. 

augusztus   15.) 

(Szeráj  levéltára.) 


CLXXIV. 

[Az  utolsó  magyar  básbug  Rodostón,    aki  még   1811-ig    Rákóczi  nevéből 
élt  meg  s  ezzel  lezáródik  a   Rákóczi-emigráció.] 

Ellátási  díj  a  Rákóczi  kíséretéből  való  s  Rodostón  lakó 
Szakmári  János,  a  magyarok  básbugja  számára,  mety  bás- 
bugi  hivatal  Szakmári  András  elhalálozása  folytán"-^  meg- 
üresedett és  arra  Szakmári  János  kineveztetett  az  1197.  évi 
Zilkáde  hónap  22-én  kelt  fermán  által.  (1783.  okt.   18.) 

A  básbugság  az  említettnek  elhalálozása  után  meg- 
üresedett s  napi  30  ákcse  ellátási  díjnak  a  jelzett  vámpénz- 
tárból való  felvétele  mellett  a  fennebb  nevezettnek  ado- 
mányoztatik s  a  magas  fermán  kibocsáttatott,  hogy  a 
főszámadásba  való  beiktatás  után  az  kifizettessék.  Ennek 
értelmében  a  kegydíj  beiktatva  lett  s  a  másolat  kiadatott. 
Kelt  az  1197.  évi  Zilkáde  hó  25-én.  (1783.  október  21-én.) 


1  Ki  lehetett    ez    a    kalandornő,    aki    Jankó    kapitány    feleségének 
adta  ki  magát,  ismeretlen. 

2  Szakmári  András  meghalt   1782.  december  24-én.    Az  új  básbug 
Szakmári  János  az  előbbinek  fia  volt. 

Szakmán  János  napi  30  ákcse  ellátási  díjának  miként 
eddig,  fenntartása  és  az  izmidi  vámpénztárból  való  felvétele 
és  kifizetése  végett  a  jelentés  és  magas  fermán  értelmében 
a  rendelet  kiadatott  és  a  parancsolat  beiktatva  lőn.  Kelt  az 
1210.  évi  Alohárrem   15-én.  (1795.  évi  július  31.) 

Rákóczi  kíséretéből  a  Rodostón  lakó  Szakmán  János, 
a  magyarok  básbugja  számára  a  napi  ellátási  díj  a  rodostói 
vámpénztárból,  miként  eddig,  ezután  is  kifizettessék.  Kelt 
az  1218.  évi  Mohárrem  hó  elsején.  (1803.   évi  április  23.)^ 

(Utolsó  fizetési  feljegyzés  a  következő:) 
1226.  év  (1811.)     napi  30  ákcse 
181   napra 


5430  ákcse  =  45  gurus. 
(Szeráj  levéltára.) 


^  Ez  az  utolsó  irat  az  emigrációról ;  azontúl  Rákóczi  nevéért  és 
emlékéért  a  Porta  többé  tartásdíjat  senkinek  nem  fizetett,  mert  valóságban 
magyarok  sem  voltak  már  Rodostón.  Akik  még  ott  éltek  mint  a  magyarok 
leszármazottjai,  azok  magyar  nemzetiségüket  már  elvesztették.  Különös 
találkozása  az  eseményeknek,  hogy  1703-ban  jelent  meg  Rákóczi  nevével 
az  első  hivatalos  irat,  a  híres  Recrudescunt,  mel}'  felkelésre  szólította  a 
nemzetet  s  ezzel  elkezdődött  a  Rákóczi-mozgalom  és  éppen  egy  század 
multával,  1803-ban  jelent  meg  Törökországban  az  utolsó  hivatalos  irat 
Rákóczi  nevére  való  hivatkozással,  mely  befejezi  az  egész  Rákóczi-moz- 
galomnak és  emigrációnak  a  nyilvános  életben  való  hivatalos  szereplését. 


A  Rákóczi-emigráció  irodalma. 


E  könyv  bevezetésében  említettem,  hogy  a  Rákóczi- 
emigráció történetére  vonatkozólag  eddigelé  is  számos  kisebb- 
nagyobb  közlemény,  részint  önálló  munka  jelent  meg  és 
pedig  nemcsak  a  hazai,  hanem  a  külföldi  irodalomban  is. 

nak a  munkáknak  és  közleményeknek  címeit,  melyek  Rákó- 
czinak és  bujdosó  társainak  törökországi  bujdosása  törté- 
netéhez szolgáltatnak  adatokat. 

